id
stringlengths 36
36
| title
stringlengths 8
2.31k
| content
stringlengths 4
21.7k
| datetime
stringdate 1478-01-28 12:00:00+0700
2025-05-08 14:01:23+0700
| domain
stringclasses 9
values | url
stringlengths 31
236
|
|---|---|---|---|---|---|
cef2d11b-3c76-4a07-bbae-42dcdc6324f9
|
នាយករដ្ឋមន្ត្រី ៖ ត្រូវខិតខំដោះស្រាយបាតុកម្ម រវាងកម្មករនិងថៅកែ កុំឲ្យក្លាយជាជំងឺមហារីក និងឡើងតុលាការ
|
សម្តេចតេជោបានថ្លែងក្នុងពិធីសំណេះសំណាលជាមួយកម្មករ នៅកំពង់ឆ្នាំង នាព្រឹកថ្ងៃ៨ មិថុនាថា «ម្ចាស់ទឹកដីអភិបាលខេត្ត អភិបាលរង ត្រូវយកចិត្តទុកដាក់ដោះស្រាយបញ្ហាបាតុកម្ម កុំឲ្យវាក្លាយជាជំងឺមហារីក ។ ពីដើមគេមិនធ្វើបាតុកម្មទេ តែវាបានរុញបើកទ្វារឲ្យធ្វើបាតុកម្ម ឥឡូវហ្នឹងអាមេរោគ(សម រង្ស៊ី) វាទៅបាត់ហើយ ឲ្យវាព្រាត់ប្រាស់ទៅ អាហ្នឹងថៅកែបាតុកម្ម មួយជីវិតវាធ្វើតែបាតុកម្ម»។ សម្តេចតេជោថា តើការធ្វើបាតុកម្មអាចដោះស្រាយបញ្ហាអ្វីពិតប្រាកដ ពេលមុនអ្នកបាតុកម្មមានត្រឹម៥០នាក់ ហើយកម្មករមាន២ពាន់នាក់ តែម្នាក់នោះបានទៅរារាំងកុំឲ្យគេចូលធ្វើការ។ សម្តេចគូសបញ្ជាក់ថា «ចាប់ពីថ្ងៃនេះតទៅ អត់ឲ្យមានទេអាធុនធ្វើបាតុកម្មនឹងត្រូវតែមកសម្របសម្រួលដោះស្រាយជាមួយគ្នា ហើយកុំឲ្យបញ្ហានេះឡើងដល់តុលាការអីត្រូវខិតខំដោះស្រាយជាមួយគ្នា។ ថៅកែ និងកម្មករគឺជាដៃគូជាមួយគ្នាដោយមិនអាចខ្វះមួយណាបានទេ»។ សម្តេចបានស្នើឲ្យកម្មករ និងដៃគូរពាក់ព័ន្ធត្រូវតែខិតខំ ធ្វើផលិតកម្មនៅកម្ពុជា ដើម្បីក្លាយជាផលិតកម្មដែលបំពេញតម្រូវក្នុងស្រុក និងនាំចេញទៅក្រៅប្រទេស ៕
|
2023-06-08T18:16:00+07:00
|
dap-news.com
|
https://dap-news.com/national/2023/06/08/338164/
|
df3d3e42-c7ed-434e-b651-e653f676cdfb
|
សង្ស័យជំងឺរលាកស្រោមខួររើឡើងវិញ ទើបបុគ្គលិកធនាគារម្នាក់ លោ.តទម្លាក់ខ្លួនពីភ្នំបូកគោ កំពស់៥០ម៉ែត្រ សំណាងល្អមិនស្លា.ប់
|
ខេត្តកំពត ÷ តាមសេចក្តីរាយការណ៍ពីកម្លាំងសមត្ថកិច្ចក្រុងបូកគោមកថា កម្លាំងអធិការដ្ឋាននគរបាលក្រុងបូកគោកាលពីវេលាម៉ោង១៩និង៥០នាទី ថ្ងៃទី៧ខែមិថុនាឆ្នាំ២០២៣នេះ កម្លាំងអធិការដ្ឋាននគរបាលក្រុងបូកគោ ដឹកនាំដោយលោកវរសេនីយ៍ត្រី សេង សៅរ៍រ័ត្ន សហការជាមួយកម្លាំងកងរាជអាវុធហត្ថក្រុងបូកគោ និងកម្លាំងសន្តិសុខក្រុមហ៊ុនសុខាអូតែលបូកគោ ធ្វើការរុករកជនរងគ្រោះម្នាក់ឈ្មោះ ចិន សុបិន អាយុ ២៣ឆ្នាំ រស់នៅភូមិព្រៃសាលា សង្កាត់ កាកាប២ ខណ្ឌពោធ៍សែនជ័យ រាជធានី ភ្នំពេញ មុខរបរ បុគ្គលិកធនាគារ បានប៉ុនប៉ងធ្វើអត្ត.ឃាតខ្លួនឯង ដោយលោ.តពីលើផ្ទាំងថ្មនៅចំណុចក្រោយវត្តសំពៅ៥ទៅក្នុងជ្រោះ។ ការប៉ុនប៉ងធ្វើអត្ត.ឃាតនេះមិនបានសម្រេច ដោយធ្លាក់ជម្រៅ៥០ម៉ែត្រ បានទើរជាប់លើមែកឈើ ហើយត្រូវបានកម្លាំងសមត្ថកិច្ចចម្រុះ នៅក្រុងបូកគោធ្វើការរុករកឃើញនៅវេលាម៉ោង ២២និង៥០នាទី ដោយជនរងគ្រោះធ្លាក់ជាប់ទើរលើមែកឈើ ជ្រលងជ្រោះនៅក្រោយវត្តសំពៅប្រាំ ហើយត្រូវបានកម្លាំងសហការជួយសង្គ្រោះឡើងមកខាងលើវិញ ដោយសុវត្ថិភាព។ សមត្ថកិច្ចបានឲ្យដឹងថា ក្រោយពីការសាកសួរ ពីមូលហេតុជុំវិញករណី ដែលលោ.តស.ម្លាប់ខ្លួននេះគឺជនរងគ្រោះពុំមានជាប់ពាក់ព័ន្ធបទល្មើសអ្វីឡើយ ។ ក្រោយមកក៏មានការស្នើសុំពីក្រុមគ្រួសាររបស់ជនរងគ្រោះ ក្រុមការងារក៏បានឯកភាពគ្នាប្រគល់ជូនទៅឈ្មោះ រឹម បុល ភេទប្រុស អាយុ ៤៤ឆ្នាំ រស់នៅភូមិតាប្រឹម ឃុំសំបូរ ស្រុកទ្រាំង ខេត្តតាកែវ មុខរបរ កសិករ ត្រូវជាឪពុកបង្កើតរបស់ជនរងគ្រោះ។ ឪពុកជនរងគ្រោះបានប្រាប់សមត្ថកិច្ចថា មូលហេតុ ជនរងគ្រោះ លោ.តស.ម្លាប់ខ្លួនដោយសារជនរងគ្រោះមានជំងឺរលាកស្រោមខួរក្បាល នាពេលកន្លងមក ទើបនឹងព្យាបាលជា ឥឡូវប្រហែលជម្ងឺនេះចង់រើឡើងវិញហើយមើលទៅ ទើបវង្វេងវង្វាន់រកលោតសម្លាប់ខ្លួនបែបនេះ៕ រក្សាសិទ្ធដោយ ៖ សួង សាម
|
2023-06-08T16:30:15+07:00
|
cen.com.kh
|
https://cen.com.kh/archives/666930.html
|
1c9faeb3-9fda-41d5-a774-3b726dba7909
|
ស្ពានឆ្លងទន្លេមេគង្គមួយទៀត នឹងសាងសង់ដំណាលគ្នាជាមួយផ្លូវល្បឿនលឿនភ្នំពេញ-បាវិត
|
គម្រោងសាងសង់ផ្លូវល្បឿនលឿនភ្នំពេញ-ក្រុងបាវិត មានប្រវែងសរុប ១៣៥.១០គីឡូម៉ែត្រ មានចំណុចចាប់ផ្តើមពីឃុំថ្មគរ ស្រុកល្វាឯម ខេត្តកណ្តាល ទៅដល់សង្កាត់ច្រកម្ទេស ក្រុងបាវិត ខេត្តស្វាយរៀង បានចាប់ផ្តើមបើកការដ្ឋានសាងសង់តបស់ខ្លួនហើយ ដោយគ្រោងនឹងបញ្ចប់ការសាងសង់នៅឆ្នាំ២០២៧។ ផ្លូវល្បឿនលឿននេះ ត្រូវផ្លូវឆ្លងកាត់ខេត្តកណ្តាល ប្រវែង ៤,១គីឡូម៉ែត្រ ខេត្តព្រៃវែង ប្រវែង ៧០,៩គីឡូម៉ែត្រ និងខេត្តស្វាយរៀង ប្រវែង ៦០,១គីឡូម៉ែត្រ។ ទន្ទឹមគ្នានេះដែរ រាជរដ្ឋាភិបាលក៏នឹងសាងសង់ស្ពានឆ្លងទន្លេងមេគង្គមួយទៀត ដែលតភ្ជាប់ពីឃុំដីឥដ្ឋ ស្រុកកៀនស្វាយ (ពីផ្លូវក្រវាត់ក្រុងខ្សែទី៣) ទៅដល់ឃុំថ្មគរ ស្រុកល្វាឯម និងតភ្ជាប់ទៅផ្លូវល្បឿនលឿនភ្នំពេញ-ក្រុងបាវិត។ ស្ពាននេះជាប្រភេទស្ពានបេតុង មានប្រវែង ១,៦០០ម៉ែត្រ ទទឹង ២៦ម៉ែត្រ និងផ្លូវតភ្ជាប់ទាំងសងខាងពីក្បាលស្ពានមានប្រវែង ២,១០០ម៉ែត្រ ទទឹង ២៦ម៉ែត្រ ក្រាលបេតុងកៅស៊ូ AC កម្រាស់ ១០សង់ទីម៉ែត្រ រួមទាំងការសាងសង់ផ្លូវប្តូរទិសចរាចរណ៍ ចំនួន ១កន្លែង និងផ្លូវក្រោមស្ពានចំនួន ២កន្លែង។ ស្ពានឆ្លងកាត់ទន្លេមេគង្គនេះ គ្រោងចំណាយថវិកាសរុបប្រមាណ ២៣២,៥៨លានដុល្លារអាមេរិក ដែលជាថវិកាវិនិយោគរបស់រាជរដ្ឋាភិបាល រួមជាមួយនឹងថវិកាបដិភាគសម្រាប់ការបោសសម្អាតគ្រាប់មីន យុទ្ធភណ្ឌមិនទាន់ផ្ទុះ និងពន្ធអាករផ្សេងៗ។ គម្រោងទាំងពីរនេះនឹងអនុវត្តការសាងសង់ដោយក្រុមហ៊ុនសាជីវកម្មស្ពាន និងថ្នល់ចិន (CRBC) ប្រើប្រាស់រយៈពេលសាងសង់ចំនួន ៤៨ខែ គ្រោងនឹងបញ្ចប់នៅក្នុងអំឡុងឆ្នាំ២០២៧៕
|
2023-06-08T15:30:04+07:00
|
kbnnews.com
|
https://kbn.news/archives/295583
|
3d82f787-dbf0-4f18-91fe-30e24ee94a03
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន៩នាក់ ខណៈអ្នកជាសះស្បើយ១១នាក់ (Video inside)
|
ក្រសួងសុខាភិបាល នៅថ្ងៃទី៧ ខែមិថុនា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៩នាក់ ខណៈជាអ្នកជាសះស្បើយ ១១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៧ ខែមិថុនា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៨២២នាក់, អ្នកជាសះស្បើយសរុបចំនួន ១៣៥,៧២៨នាក់, ស្លាប់សរុបចំនួន ៣,០៥៦នាក់៕
|
2023-06-07T18:38:00+07:00
|
freshnewsasia.com
|
https://m.freshnewsasia.com/index.php/en/localnews/294350-2023-06-07-04-38-52.html
|
9784f72a-6df1-41e0-ada5-706a8a4414e7
|
សាលាភូមិន្ទរដ្ឋបាលដឹកនាំសប្បុរសជន ៣៤៨អង្គ/នាក់ ចូលរួមបរិច្ចាគឈាមជូនមជ្ឈមណ្ឌលជាតិផ្តល់ឈាមសម្រាប់ជួយសង្គ្រោះអ្នកជំងឺ
|
សាលាភូមិន្ទរដ្ឋបាល នាថ្ងៃទី៦ ខែមិថុនា ឆ្នាំ២០២៣នេះ បានដឹកនាំថ្នាក់ដឹកនាំ គ្រូឧទ្ទេស មន្ត្រីរាជការ មន្ត្រីកិច្ចសន្យា កម្មសិក្សាការី សិស្សមន្ត្រី និងសប្បុរសជន ដែលជាសមាជិក ស.ស.ជ.ក វិស័យមុខងារសាធារណៈ សរុបចំនួន៣៤៨អង្គ/នាក់ ចូលរួមបរិច្ចាគឈាមដោយស្ម័គ្រចិត្តជូនមជ្ឈមណ្ឌលជាតិផ្តល់ឈាម ដើម្បីទុកសម្រាប់ជួយអ្នកជំងឺ និងជនរងគ្រោះដែលត្រូវការឈាមសង្គ្រោះជីវិត។ លោក យក់ ប៊ុនណា រដ្ឋលេខាធិការប្រចាំការក្រសួងមុខងារសាធារណៈ និងជានាយកសាលាភូមិន្ទរដ្ឋបាល បានថ្លែងថា សាលាភូមិន្ទរដ្ឋបាលបានរៀបចំកម្មវិធីបែបនេះចំនួន៣លើកមកហើយ ចាប់ពីឆ្នាំ២០១៦ដល់ឆ្នាំ២០២២ ដែលមានសប្បុរសជនស្ម័គ្រចិត្តចូលរួមសរុប៤៨៧អង្គ/នាក់។ ចំពោះកម្មវិធីលើកទី៤នេះ សប្បុរសជនបានចូលរួមចុះឈ្មោះបរិច្ចាគឈាមមានចំនួន៣៤៨ អង្គ/នាក់ (ស្ត្រី៨៦នាក់ និងព្រះសង្ឃ៦អង្គ)។ លោក យក់ ប៊ុនណា បានបន្តថា ការបរិច្ចាគឈាមអាចជួយបង្កើតនូវទម្លាប់គំរូ និងវប្បធម៌ល្អសម្រាប់ថ្នាក់នាំ និងមន្ត្រីរាជការ ជាពិសេសសិស្សមន្ត្រី និងកម្មសិក្សាការីជំនាន់ក្រោយ ព្រោះវាអាចជួយធ្វើឱ្យយើងទាំងអស់គ្នាជាខ្មែរមានការផ្សារភ្ជាប់គ្នា ពោលគឺរវាងអ្នកមានសុខភាពល្អដែលយល់ព្រមផ្តល់អំណោយឈាម និងអ្នកជំងឺដែលកំពុងនៅក្នុងមាត់ជ្រោះមរណៈ។ ជាងនេះទៅទៀត ការបរិច្ចាគឈាមរបស់មន្ត្រីរាជការជូនប្រជាពលរដ្ឋ គឺជាការចូលរួមចំណែកផ្តល់សេវាសុខាភិបាលសាធារណៈ និងអាចជួយកសាងទំនុកចិត្តរបស់ប្រជាពលរដ្ឋចំពោះរដ្ឋបាលសាធារណៈឱ្យកាន់តែខ្លាំងឡើង។ លោកសាស្ត្រាចារ្យ ស៊ា ហួង រដ្ឋលេខាធិការក្រសួងសុខាភិបាល បានឱ្យដឹងថា ក្នុងឆ្នាំ២០២២កន្លងមក កម្ពុជាត្រូវការឈាម១ប្លោកដើម្បីជួយសង្គ្រោះជីវិតអ្នកជំងឺរៀងរាល់៦នាទីម្ដង។ តម្រូវការឈាមប្រចាំថ្ងៃសរុបមានជាង២៥០ប្លោកជាមធ្យម នៅរាជធានីភ្នំពេញ។ តម្រូវការទូទាំងប្រទេសមានជាង១០ម៉ឺនប្លោក ដែលកើនលើសពីឆ្នាំមុនៗជិត២០% ហើយមជ្ឈមណ្ឌលជាតិផ្ដល់ឈាមនៃក្រសួងសុខាភិបាលបានគ្របដណ្តប់ជាង៧០%នៃការផ្គត់ផ្គង់ឈាមទូទាំងប្រទេស។ ចំណែកការទទួលឈាមតាមរយៈសប្បុរសជនដោយមិនគិតកម្រៃ និងដោយស្ម័គ្រចិត្តឆ្លើយតបបានប្រហែលតែ១៥%ប៉ុណ្ណោះនៃតម្រូវការក្នុងប្រទេស។ ដូច្នេះយើងនៅត្រូវការការបរិច្ចាគឈាមច្រើនទៀតពីសប្បុរសជន។ កញ្ញា រ័ត្ន សុក្រកន្ទយ៉ា ជាសិស្សមន្ត្រីក្រមការនៃសាលាភូមិន្ទរដ្ឋបាល បានបង្ហាញចំណាប់អារម្មណ៍ថា កាលមិនទាន់ចូលរួមបរិច្ចាគឈាម កញ្ញាមានការភ័យព្រួយខ្លះដែរ ប៉ុន្តែនៅពេលបានបរិច្ចាគឈាមហើយ គឺគ្មានបញ្ហាអ្វីកើតឡើងនោះឡើយ។ កញ្ញាសង្ឃឹមថា ឈាមដែលបានបរិច្ចាគនេះនឹងបានជួយសង្គ្រោះជីវិតអ្នកជំងឺដែលត្រូវការឈាមជាចាំបាច់។ ព្រះបញ្ញានុបាល ធឹន ចន្ទត្រា ដែលបានចូលរួមបរិច្ចាគឈាមដែរនោះមានសង្ឃដីកាថា ការចូលរួមបរិច្ចាគឈាម ក៏ជាការបំពេញកុសលផលបុណ្យយ៉ាងធំធេង ព្រោះដូចជាការធ្វើទានជួយសង្គ្រោះជីវិតអ្នកដទៃ។ ការចូលរួមបរិច្ចាគឈាម ការលះបង់ជួយសង្គ្រោះជីវិតអ្នកដទៃនេះ ក៏មានរៀបរាប់ក្នុងគម្ពីរជាតកផងដែរ ដែលកាលណោះព្រះពោធិសត្វទ្រង់បានលះបង់ឆ្កៀលយកឈាមបេះដូង ដើម្បីផ្សំថ្នាំព្យាបាលមាតារបស់ខ្លួនដែលត្រូវអាសិរពិសចឹក ហើយក៏បានសន្សំនូវបារមីបុណ្យកុសល។ គួរជម្រាបថា ការបរិច្ចាគឈាមទៀតទាត់ មិនត្រឹមតែមិនធ្វើឱ្យខូចសុខភាពនោះទេ ប៉ុន្តែវាបែរជាអាចជួយផ្តល់អត្ថប្រយោជន៍សំខាន់ៗមួយចំនួនដល់សប្បុរសជនទៅវិញ ដូចជា កាត់បន្ថយជំងឺមហារីកនានា កាត់បន្ថយភាពតានតឹងក្នុងចិត្តនិងកូលេស្តេរ៉ុល កាត់បន្ថយការដាច់សរសៃឈាមខួរក្បាល កាត់បន្ថយកំហាប់ឈាម និងលើសជាតិដែកដែលធ្វើឱ្យប៉ះពាល់ដល់ថ្លើម-លំពែង,ជួយឱ្យប្រសើរឡើងនូវសុខភាពបេះដូង កាត់បន្ថយការឡើងទម្ងន់ជាដើម៕
|
2023-06-06T20:38:00+07:00
|
freshnewsasia.com
|
https://m.freshnewsasia.com/index.php/en/localnews/294226-2023-06-06-06-38-44.html
|
5dd79f67-3e97-4efe-bee7-f93e9843c11b
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន៦នាក់ ខណៈអ្នកជាសះស្បើយ១នាក់ (Video inside)
|
ក្រសួងសុខាភិបាល នៅថ្ងៃទី៦ ខែមិថុនា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៦នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៦ ខែមិថុនា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៨១៣នាក់, អ្នកជាសះស្បើយសរុបចំនួន ១៣៥,៧១៧នាក់, ស្លាប់សរុបចំនួន ៣,០៥៦នាក់៕
|
2023-06-06T18:30:00+07:00
|
freshnewsasia.com
|
https://m.freshnewsasia.com/index.php/en/localnews/294206-2023-06-06-04-30-35.html
|
c24d49df-a2fb-4216-b536-f7adada9f222
|
រោគសញ្ញាទាំង ៦ បង្ហាញថា រាងកាយរបស់អ្នកកង្វះវីតាមីន B1
|
វីតាមីន B1 ត្រូវបានគេស្គាល់ផងដែរថាជាជាតិ thiamine ដែលជា coenzyme ដ៏សំខាន់ក្នុងការរំលាយអាហារសារធាតុចិញ្ចឹមដូចជា ជាតិស្ករ ខ្លាញ់ អាស៊ីតអាមីណូនៅក្នុងខ្លួនមនុស្ស នៅពេលដែល កង្វះវីតាមីន B1 សមត្ថភាពបំប្លែងសារធាតុចិញ្ចឹមត្រូវបានកាត់បន្ថយ ហើយការផ្គត់ផ្គង់ថាមពលមិន គ្រប់គ្រាន់ វានឹងរំខានដល់ប្រព័ន្ធរំលាយអាហារ ប្រព័ន្ធប្រសាទជាដើម ។ ខាងក្រោមគឺជារោគសញ្ញទាំង ៦ បង្ហាញថារាងកាយរបស់អ្នកកង្វះវីតាមីន B1៖ នៅពេលដែលកង្វះវីតាមីន B1 ប្រសិទ្ធភាពនៃប្រព័ន្ធរំលាយអាហារសារធាតុចិញ្ចឹមនឹងថយចុះ ការផ្គត់ផ្គង់ថាមពលមិនគ្រប់គ្រាន់ រោគសញ្ញានៃភាពអស់កម្លាំង ហើយចលនាសាច់ដុំនៃក្រពះពោះវៀន ក៏ត្រូវបានកាត់បន្ថយ ការឃ្លានអាហារនឹងកើតឡើង ។ រាងកាយរបស់មនុស្សមានប្រព័ន្ធការពារដ៏រឹងមាំ ដែលអាចប្រឆាំងនឹងមេរោគ និងកម្ចាត់សារធាតុ គ្រោះថ្នាក់នៅក្នុងខ្លួន។ នៅពេលដែលបរិមាណនៃវីតាមីន B1 មិនគ្រប់គ្រាន់ វានឹងប៉ះពាល់ដល់ការរំលាយអាហារដែលបំប្លែងជាតិស្ករទៅជាថាមពល សកម្មភាពរបស់កោសិកាឈាមស macrophages និង lymphocytes នៅក្នុងប្រព័ន្ធភាពស៊ាំនឹងថយចុះ បង្កើនឱកាសនៃឆ្លងមេរោគទៅក្នុងរាងកា យ។ គ្លុយកូសគឺជាប្រភពថាមពលសំខាន់សម្រាប់កោសិកាខួរក្បាល ការខ្វះវីតាមីន B1 នឹងកាត់បន្ថយសមត្ថភាពរបស់កោសិកាខួរក្បាលក្នុងការបំប្លែងគ្លុយកូស ៣០ ភាគរយ ហើយវានាំឱ្យខូចប្រព័ន្ធប្រសាទចុះខ្សោយការចងចាំងាយធ្លាក់ចូលទៅក្នុងស្ថានភាពឆាប់ខឹង ថប់បារម្ភ ។ នៅពេលដែលកង្វះវីតាមីន B1 អាចបណ្តាលឱ្យមានជំងឺសរសៃប្រសាទផ្សេងៗ នោះនឹងមានការស្ពឹករមួលក្រពើ និងអារម្មណ៍មិនធម្មតាផ្សេងទៀតនៅក្នុងអវយវៈ។ នៅពេលដែលកង្វះវីតាមីន B1 សមត្ថភាពទប់ស្កាត់ cholinesterase មិនគ្រប់គ្រាន់នឹងពន្លឿនសារធាតុ hydrolysis នៃ acetylcholine នៅក្នុងខ្លួន។ Acetylcholine គឺជាសារធាតុបញ្ជូនសរសៃប្រសាទដ៏សំខាន់ នៅពេលដែលកម្រិតរបស់វាថយចុះ វាបណ្តាលឱ្យមានភាពមិនប្រក្រតីនៃប្រព័ន្ធសរសៃ ប្រសាទដល់បេះដូង និងចង្វាក់បេះដូង ។ កង្វះវីតាមីន B1 កោសិកា ganglion ដែលមើលឃើញនឹងត្រូវខូចខាត ភ្នែកងាយនឹងនឿយហត់ ពេលសម្លឹងមើលវត្ថុនឹងលេចចេញជារូបរាងដូចជារូបភាពទ្វេរភាពមិនច្បាស់ ៕ ប្រែសម្រួល៖នាងតូច
|
2023-06-06T16:08:00+07:00
|
kampucheathmey.com
|
https://www.kampucheathmey.com/health/522284
|
5960ae70-d974-4ea3-941a-714385730ddb
|
ឧត្តមសេនីយ៍ទោ ហ៊ុល សំអុន ឧបត្ថម្ភថវិកា ជួយដល់មន្រ្តីក្រោមឱវាទ ដែលកំពុងសម្រាកព្យាបាលជំងឺ
|
ក្នុងឱកាសនោះដែរ វរសេនីយ៍ត្រី ម៉ុត សុថារី សូមថ្លែងអំណរគុណយ៉ាងជ្រាលជ្រៅ ចំពោះឧត្តមសេនីយ៍ទោ ហ៊ុល សំអុន ដែលតែងតែគិតគូរពីសុខទុក្ខបងប្អូនកងទ័ពក្រោមឱវាទ ទោះរវល់បំពេញភារកិច្ចយ៉ាងណាក៏ដោយ ក៏លោកមេបញ្ជា បានចាត់ឲ្យក្រុមការងារ ចុះមកសួរសុខទុក្ខដោយផ្ទាល់ និងឧបត្ថម្ភថវិកាមួយចំនួន ដើម្បីជួយសម្រួលដល់ការព្យាបាល ជាមួយគ្នានោះដែរក៏សូមអរគុណ ដល់ការិយាល័យបុគ្គលិក ដែលបានយកចិត្តទុក្ខដាក់ ចំពោះកូនចៅក្រោមឱវាទ ៕
|
2023-06-06T15:43:00+07:00
|
dap-news.com
|
https://dap-news.com/national/2023/06/06/337525/
|
4373dd0a-7e9e-451b-85b0-468003927db0
|
ស្ត្រីមេម៉ាយម្នាក់ តូចចិត្តកើតជំងឺមើលមិនជា សម្រេចធ្វើអត្តឃាតនៅផ្ទះសំណាក់រស្មីអង្គរ ក្រុងតាខ្មៅ ខេត្តកណ្ដាល
|
ស្ត្រីមេម៉ាយកូន២ម្នាក់ ជាមេការខារ៉ាអូខេមួយកន្លែង តូចចិត្តនឹងខ្លួនដែលមានជំងឺអេដស៍ និងជំងឺថ្លើម ក៏សម្រេចចិត្តធ្វើអត្តឃាតខ្លួនឯងដោយចងកសម្លាប់ខ្លួននៅក្នុងបន្ទប់លេខ៣ ផ្ទះសំណាក់រស្មីអង្គរ ស្ថិតនៅសង្កាត់កំពង់សំណាញ់ ក្រុងតាខ្មៅ។ ហេតុការណ៍នេះបានកើតឡើងនៅថ្ងៃទី៤ ខែមិថុនា ឆ្នាំ២០២៣។ ជនរងគ្រោះ អាយុ៣៥ឆ្នាំ មុខរបរមេការខារ៉ាអូខេស្នាក់នៅ ភូមិកំពង់សំណាញ់ សង្កាត់កំពង់សំណាញ់ ក្រុងតាខ្មៅ ខេត្តកណ្តាល។ ក្រោយកើតហេតុ អធិការនគរបាលក្រុងតាខ្មៅ បានបញ្ជាឲ្យអធិការរងទទួលការងារយុត្តិធម៌ និងកម្លាំងផ្នែកពិនិត្យវិភាគកន្លែងកើតហេតុ ចុះទៅពិនិត្យករណីចងក។ លោក សេង រ៉ានុត បុគ្គលិកផ្ទះសំណាក់ បានប្រាប់នគរបាលថា នៅថ្ងៃទី៣ ខែមិថុនា ឆ្នាំ២០២៣ វេលាម៉ោង ១៧និង០០នាទី ជនរងគ្រោះបានមកស្នាក់នៅផ្ទះសំណាក់រស្មីអង្គរ ដោយបានប្រាប់ថា ស្នាក់គិតម៉ោង ហើយក៏ឡើងទៅបន្ទប់លេខ៣ បើកបន្ទប់ និងម៉ាស៊ីនត្រជាក់ឲ្យជនរងគ្រោះសំរាក។ បន្ទាប់មកក៏អោយឈ្មោះ សំអឿន បុគ្គលិកផ្ទះសំណាក់ មកបន្តវេនយប់ ដោយបាននិយាយថា បន្ទប់លេខ៣មិនទាន់បង់លុយទេ ដល់ម៉ោង ២៣និង០០នាទីថ្ងៃខែដដែល ក៏បានឡើងទៅបន្ទប់ជនរងគ្រោះគោះទ្វារ ដើម្បីដល់ម៉ោងបង់លុយ តែមិនឆ្លើយតប ទើបគិតថាចាំស្អែកគិតលុយតែម្តង។ របាយការណ៍បន្តទៀតថា លុះដល់ថ្ងៃទី៤ ខែមិថុនា ឆ្នាំ២០២៣ វេលាម៉ោង ១១និង០០នាទី ដោយត្រូវដល់ម៉ោងចេញបុគ្គលិកផ្ទះសំណាក់ បានទៅបន្ទប់លេខ៣ គោះទ្វារដើម្បីគិតលុយ ប៉ុន្តែបន្ទប់នេះមិនឃើញបើកទ្វារហើយ ស្រែហៅក៏មិនឆ្លើយ ទើបសាក្សីរូបនេះបានហៅក្រុមការងារយកសោមកចាក់ ប៉ុន្តែជាប់គន្លឹះខាងក្នុងមួយទៀតបើកមិនចេញ។ ពេលមើលតាមចន្លោះទ្វារមិនឃើញសម្រាកនៅលើគ្រែ ក៏ឃើញជនរងគ្រោះចងកជាប់និងជំរឹងដែកបង្អួច ពេលនោះក៏រាយការណ៍ជូនទៅអាជ្ញាធរ និងសមត្ថកិច្ចដែលពាក់ព័ន្ធ ដើម្បីចូលទៅពិនិត្យនិងធ្វើកោសល្យវិច្ច័យ។ ស្រ្តីឈ្មោះ ឃឿន សេរីយ៉ា ត្រូវជាមិត្តភក្តិជនរងគ្រោះ បានឲ្យដឹងថា ជនរងគ្រោះបានទៅពិនិត្យឈាមនៅមន្ទីរពេទ្យ ក៏មានជំងឺអេដស៍ (HIV) និងជំងឺថ្លើម ហើយជនរងគ្រោះពិបាកចិត្តណាស់ មិត្តភក្តិនាំគ្នាចេះតែលួងលោម កុំឲ្យជនរងគ្រោះគិតច្រើន។ នគរបាលបញ្ជាក់ថា តាមការពិនិត្យសាកសពសាកសពមានសភាពរឹង មានស្នាមខ្មៅជុំវិញក ធ្មេញខាំអណ្ដាត ស្រុងឈាម ក្រៅពី និងពុំមានស្លាកស្នាមអ្វីគួរឲ្យកត់សម្គាល់ឡើយ និងតាមការសន្និដ្ឋាន យោងតាមលោកគ្រូពេទ្យជំនាញ ជនរងគ្រោះស្លាប់ដោយសារអត្តឃាតចងក។ សពត្រូវបានក្រុមគ្រួសារធ្វើបុណ្យតាមប្រពៃណី៕
|
2023-06-05T22:11:00+07:00
|
freshnewsasia.com
|
https://m.freshnewsasia.com/index.php/en/localnews/294102-2023-06-05-08-11-39.html
|
54f9c617-bb33-4b40-8478-f10f7a34c660
|
ជំងឺគ្រុនឈាម ធ្វើឲ្យកុមារម្នាក់ បត់ជើងធំមានឈាមខ្មៅ បាត់ជីពចរ៧ដង
|
បើតាមប្រភពដដែលបញ្ជាក់ថា បន្ទាប់ពីកុមារីខាងលើ មានអាការៈគ្រុនក្តៅ ក្អួតចង្អោរ ឈឺពោះ រយៈពេល៤ថ្ងៃ និងបានព្យាបាលនៅមណ្ឌល សុខភាពដោយបានចាក់ថ្នាំ និងដាក់សេរ៉ូមអស់៥ប្លោក មិនធូរស្បើយហើយមានអាការសន្លឹម ម្តាយក៏សម្រេចចិត្តបញ្ជូន កូនមកព្យាបាលបន្តនៅមន្ទីរ ពេទ្យជ័យវរ្ម័នទី៧ (គន្ធបុប្ផាសៀមរាប) នៅថ្ងៃទី ២៥ ខែឧសភា ឆ្នាំ២០២៣។ ពេលមកដល់មន្ទីរ ពេទ្យគន្ធបុប្ផាសៀមរាបកុមារីរូបនេះ មានសភាពធ្ងន់ធ្ងរសន្លឹម បត់ជើងធំមានឈាម បាត់ជីពចររហូតដល់៧ដង និងបានជួយសង្គ្រោះ ដោយប្រើសេរ៉ូម ដាក់អុកស៊ីសែន បញ្ចូលឈាម២ប្លោក និងប្លាស្មា១០ប្លោក និងពិនិត្យតាមដានដោយយកចិត្តទុក ដាក់រយៈពេល១០ថ្ងៃឃើញថា ក្មេងបានធូរសះស្បើយ និងបានអនុញ្ញាតឲ្យ ចេញពីមន្ទីរពេទ្យនៅថ្ងៃទី៣ ខែមិថុនា ឆ្នាំ២០២៣។ ជាមួយគ្នានេះ មូលនិធិគន្ធបុប្ផាកម្ពុជា ក៏បានលើកឡើង ពីការបរិច្ចាគរបស់លោកអ្នក គឺជាការចូលរួមចំណែក យ៉ាងធំធេងក្នុងប្រតិបត្តិ្កការសង្រ្គោះ ជីវិតកុមារគ្រប់រូបនៅមន្ទីរពេទ្យគន្ធបុប្ផា ។ ដើម្បីចូលរួមអបអរសាទរ “ទិវាកុមារអន្តរជាតិ ១ មិថុនា” ឆ្នាំ២០២៣ មូលនិធិគន្ធបុប្ផាកម្ពុជា បានចេញយុទ្ធនាការ “១ម៉ឺនរៀល ១ម៉ឺននាក់” សម្រាប់កុមារកម្ពុជា ដោយត្រឹមតែ១ថ្ងៃបន្ទាប់ពីការ ប្រកាសបើកការបរិច្ចាគ បានទទួលថវិកាពីសប្បុរសជន នានាចំនួន៥២ម៉ឺនដុល្លារ ។ ទន្ទឹមនឹងនេះដែរ កាកបាទក្រហមកម្ពុជា ក៏បានឧបត្ថម្ភថវិកា១លានដុល្លារ ដល់មូលនិធិគន្ធបុប្ផាកម្ពុជាផងដែរ ៕
|
2023-06-05T19:30:00+07:00
|
dap-news.com
|
https://dap-news.com/national/2023/06/05/337394/
|
7d9ac9b7-4e3c-4429-b855-0e2830ad24ba
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន៤នាក់ ខណៈអ្នកជាសះស្បើយ៥នាក់ (Video inside)
|
ក្រសួងសុខាភិបាល នៅថ្ងៃទី៥ ខែមិថុនា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៤នាក់ ខណៈជាអ្នកជាសះស្បើយ ៥នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៥ ខែមិថុនា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៨០២នាក់, អ្នកជាសះស្បើយសរុបចំនួន ១៣៥,៧១៦នាក់, ស្លាប់សរុបចំនួន ៣,០៥៦នាក់៕
|
2023-06-05T18:46:00+07:00
|
freshnewsasia.com
|
https://m.freshnewsasia.com/index.php/en/localnews/294068-2023-06-05-04-46-33.html
|
0954b342-5a0d-4314-9ee8-a22a3e0d4edc
|
រដ្ឋមន្ដ្រីក្រសួងសុខាភិបាល ប្រគល់ប័ណ្ណសរសើររបស់រាជរដ្ឋាភិបាល ជូនថ្នាក់ដឹកនាំ និងមន្ដ្រីសុខាភិបាល ខេត្តបាត់ដំបង, បន្ទាយមានជ័យ និងប៉ៃលិន ដែលចូលរួមប្រយុទ្ធប្រឆាំងជំងឺកូវីដ១៩
|
ប័ណ្ណសរសើររបស់រាជរដ្ឋាភិបាលកម្ពុជា ត្រូវបានប្រគល់ជូនថ្នាក់ដឹកនាំ និងមន្រ្តីសុខាភិបាល នៃរដ្ឋបាលខេត្តបាត់ដំបង, បន្ទាយមានជ័យ និងប៉ៃលិន ចំនួន១៨៤រូប ដែលបានរួមចុះណែកក្នុងការប្រយុទ្ធប្រឆាំងជំងឹកូវីដ១៩ នារសៀលថ្ងៃទី០៤ ខែឧសភា ឆ្នាំ២០២៣ ក្រោមអធិបតីភាព លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល។ ថ្លែងក្នុងឱកាសនោះ លោករដ្ឋមន្ដ្រី ម៉ម ប៊ុនហេង ក្នុងនាមក្រសួងសុខាភិបាល និងក្នុងនាមខ្លួនលោកផ្ទាល់ សូមសម្ដែងនូវការអបអរសាទរជាមួយមន្ត្រីសុខាភិបាល នៃរដ្ឋបាលខេត្តបាត់ដំបង ខេត្តបន្ទាយមានជ័យ ខេត្តប៉ៃលិន ដែលបានទទួលនូវការយកចិត្តទុកដាក់ និងលើកទឹកចិត្តពីរាជរដ្ឋាភិបាលប្រគល់ប័ណ្ណសរសើរ។ លោកសូមនាំនូវការសួរសុខទុក្ខ និងនឹករលឹកដ៏ខ្ពង់ខ្ពស់ពីសំណាក់ សម្តេចតេជោ ហ៊ុន សែន នាយករដ្ឋមន្ដ្រីនៃកម្ពុជា និងសម្ដេចកិត្តិព្រឹទ្ធបណ្ឌិត ជូនចំពោះថ្នាក់ដឹកនាំ មន្ត្រីរាជការ បុគ្គលិកសុខាភិបាល អាជ្ញាធរមូលដ្ឋានគ្រប់លំដាប់ថ្នាក់ កងកម្លាំងប្រដាប់ អាវុធគ្រប់ប្រភេទ និងប្រជាពលរដ្ឋ នៅខេត្តបាត់ដំបង ខេត្តបន្ទាយមានជ័យ និងខេត្តប៉ៃលិន។ លោករដ្ឋមន្រ្តី បានរំលឹកអំពីការងារប្រយុទ្ធប្រឆាំងជំងឺកូវីដ-១៩ នាពេលកន្លងដែលប្រទសកម្ពុជា ត្រូវបានពិភពលោកប្រសិទ្ធនាមថា «កម្ពុជាជាប្រទេសតូច មានបេះដូងធំទូលាយ» ដោយបានគ្រប់គ្រង ឆ្លើយតបការរាតត្បាតជំងឺកូវីដ១៩ ដោយជោគជ័យ គឺពិតជាមានមោទនៈភាព ចំពោះការខិតខំប្រឹងប្រែងដ៏អស្ចារ្យ របស់សង្គមជាតិទាំងមូល ដែលសមិទ្ធផលគួរឲ្យកត់សម្គាលនេះកើតឡើង ក្រោមការដឹកនាំដ៏ឈ្លាសវៃ ប្រកបដោយគតិបណ្ឌិត និងការចង្អុលបង្ហាញផ្ទាល់របស់សម្ដេចតេជោ ហ៊ុន សែន តាមរយៈការប្រើប្រាស់កម្លាំងសរុបរបស់ជាតិនោះ គឺការបង្កើតគណៈ កម្មការជាតិប្រយុទ្ធនឹងជំងឺកូវីដ-១៩ ជាយន្តការដឹកនាំ និងគាំទ្រដោយគណៈកម្មការ ចំនួន៤។ ឆ្លៀតក្នុងឱកាសនេះ លោកសូមសម្តែងនូវការកោតសរសើរចំពោះមន្ត្រីសុខាភិបាលទាំងអស់ អាជ្ញាធរ គ្រប់លំដាប់ថ្នាក់ កងកម្លាំងប្រដាប់អាវុធគ្រប់ប្រភេទ និងប្រជាពលរដ្ឋនៅខេត្តបាត់ដំបង ខេត្តបន្ទាយមានជ័យ ខេត្តប៉ៃលិន និយាយដោយឡែក និងប្រជាពលរដ្ឋទូទាំងប្រទេសនិយាយជារួម ដែលបានចូលរួមសហការក្នុងការ ប្រយុទ្ធនឹងជំងឺកូវីដ-១៩ ព្រមទាំងធានាបាននូវការផ្តល់សេវាសុខភាពជាសារវ័ន្ត ទោះបីជាខេត្តបាត់ដំបង ខេត្តបន្ទាយមានជ័យ ខេត្តប៉ៃលិន និងទូទាំងប្រទេសបានរងនូវផលប៉ះពាល់ដោយវិបត្តិជំងឺកូវីដ១៩ក៏ដោយ។ លោករដ្ឋមន្រ្តីសូមវាយតម្លៃខ្ពស់ចំពោះកិច្ចសហការយ៉ាងល្អ រវាងអាជ្ញាធរមូលដ្ឋាន ស្ថាប័នពាក់ព័ន្ធនានាក្នុង ការទប់ស្កាត់រាល់បាតុភាពអសកម្មទាំងឡាយ ដែលបានធ្វើឲ្យប៉ះពាល់ដល់សុខភាព និងអាយុជិវិតរបស់ ប្រជាពលរដ្ឋដោយបង្ក្រាបបានជាអតិបរមានូវការលក់ឱសថក្លែងក្លាយ ការនាំចូលឱសថដែលពុំមានច្បាប់អនុញ្ញាតសេវាសុខាភិបាលខុសច្បាប់ ប្រកបដោយស្មារតីទទួលខុសត្រូវខ្ពស់។ លោកបន្ថែមថា សេវាសុខាភិបាល សាធារណៈកាន់តែទទួលបានទំនុកចិត្តពីប្រជាជន តែយើងក៏ត្រូវតែខិតខំពង្រឹងបន្ថែមទៀត ជាពិសេស ក្រមសីលធ៌មវិជ្ជាជីវៈ អត្តចរិតស្លូតបូត រាក់ទាក់ ប្រកបដោយការយកចិត្តទុកដាក់ចំពោះអ្នកជំងឺ ដែលពួកគាត់ត្រូវការ ដើម្បីឲ្យពួកគាត់កាន់តែពេញចិត្ត និងគាំទ្រសេវារបស់យើង៕
|
2023-06-05T14:55:00+07:00
|
freshnewsasia.com
|
https://m.freshnewsasia.com/index.php/en/localnews/294035-2023-06-05-00-55-07.html
|
4c90d442-cba9-4a23-8916-259810a19fa6
|
ប្រជាពលរដ្ឋ៤ឃុំនៅស្រុកត្បែងមានជ័យ និងស្រុករវៀង ខេត្តព្រះវិហារ ទទួលបានការពិនិត្យព្យាបាលជំងឺដោយឥតគិតថ្លៃ ពីក្រុមគ្រូពេទ្យស្ម័គ្រចិត្តលោក ហ៊ុន ម៉ានី
|
ក្រុមគ្រូពេទ្យស្ម័គ្រចិត្តលោក ហ៊ុន ម៉ានី បានសហការជាមួយក្រុមការងារមន្ទីរសុខាភិបាលខេត្តព្រះវិហារ និងសហភាពសហព័ន្ធយុវជនកម្ពុជាស្រុកត្បែងមានជ័យ ស្រុករវៀង នៅព្រឹកថ្ងៃទី៤ ខែមិថុនា ឆ្នាំ២០២៣នេះ បានចុះពិនិត្យព្យាបាលជំងឺដោយឥតគិតថ្លៃ ជូនប្រជាពលរដ្ឋចំនួន៤ឃុំ នៃស្រុកត្បែងមានជ័យ និងស្រុករវៀង ខេត្តព្រះវិហារ។ កម្មវិធីនេះ បានធ្វើឡើងស្ថិតក្នុងបរិវេណសាលាបឋមសិក្សា និងអនុវិទ្យាល័យព្រះឃ្លាំង ក្នុងភូមិអន្លង់ស្វាយ ឃុំព្រះឃ្លាំង ស្រុកត្បែងមានជ័យ ក្រោមវត្តមានលោក គីម រឹទ្ធី អភិបាលខេត្តព្រះវិហារ។ លោកវេជ្ជបណ្ឌិត គួង ឡូ ប្រធានមន្ទីរសុខាភិបាលខេត្តព្រះវិហារ បានថ្លែងថា ក្នុងនាមក្រុមគ្រូពេទ្យស្ម័គ្រចិត្តលោក ហ៊ុន ម៉ានី ខេត្តព្រះវិហារ និងក្រុមការងារនៃមន្ទីរសុខាភិបាលខេត្ត ប្រជាពលរដ្ឋទាំង៤ឃុំក្នុងខេត្តព្រះវិហារ សូមថ្លែងអំណរគុណយ៉ាងជ្រាលជ្រៅជូនចំពោះលោក ហ៊ុន ម៉ានី ប្រធានគណៈកម្មការអប់រំ យុវជន កីឡា ធម្មការ កិច្ចការសាសនា វប្បធម៌ ទេសចរណ៍ នៃរដ្ឋសភា និងជាប្រធានកិត្តិយស ក្រុមគ្រូពេទ្យស្ម័គ្រចិត្តលោក ហ៊ុន ម៉ានី និងលោក គីម រិទ្ធី ដែលផ្តួចផ្តើមគំនិតនិងផ្តល់អំណោយដ៏ថ្លៃថ្លានេះ ជូនប្រជាពលរដ្ឋទាំង៤ឃុំ សម្រាប់កម្មវិធីមនុស្សធម៌នេះ។ លោក គួង ឡូ បានថ្លែងឱ្យដឹងថា ក្រុមគ្រូពេទ្យស្ម័គ្រចិត្តលោក ហ៊ុន ម៉ានី ខេត្តព្រះវិហារ បង្កើតឡើងនៅដើមឆ្នាំ២០២២ ដែលបានរៀបចំឡើងដោយលោក លេង ផាលី រដ្ឋលេខាធិការក្រសួងផែនការ និងជាប្រធានប្រតិបត្តិក្រុមគ្រូពេទ្យស្ម័គ្រចិត្តលោក ហ៊ុន ម៉ានី និងរូបលោកផ្ទាល់ជាប្រធានក្រុមគ្រូពេទ្យស្ម័គ្រចិត្តលោក ហ៊ុន ម៉ានី ខេត្តព្រះវិហារ ដែលមានសមាជិកសរុបចំនួន២៥០នាក់ ដែលជាវេជ្ជបណ្ឌិត គ្រូពេទ្យ ឱសថការី ទន្តបណ្ឌិត គិលានុបដ្ឋាន និងឆ្មប បម្រើការងារតាមមូលដ្ឋានសុខាភិបាលសាធារណៈ និងឯកជននានាក្នុងខេត្តព្រះវិហារ។ ១៖ សេវា ពិនិត្យ ព្យាបាលជំងឺទូទៅ ២៖ សេវា ពិនិត្យ ដោយអេកូសាស្ត្រ ៣៖ សេវា វៈកាត់តូច ៤៖ សេវា ពិនិត្យ និងព្យាបាលជំងឺកុមារ ៥៖ សេវា ពិនិត្យ និងព្យាបាលជំងឺទឹកនោមផ្អែម និងលើសសម្ពាធឈាម ៦៖ សេវា ពិនិត្យ និងព្យាបាលជំងឺផ្លុវចិត្ត ៧៖ សេវា ពិនិត្យ និងព្យាបាលជំងឺច្រមុះ ត្រចៀក និងបំពង់ករ ៨៖ សេវា ពិនិត្យ ព្យាបាល មាត់ ធ្មេញ ៩៖ សេវា ពិនិត្យ និងព្យាបាលផ្នែកសម្ភបនិងរោគស្ត្រី ១០៖ សេវា ពិនិត្យ ព្យាបាលជំងឺភ្នែក ១១៖ សេវា ចាក់វ៉ាក់សាំងកូវីដ-១៩ និងវ៉ាក់សាំង១១មុខសម្រាប់កុមារមានអាយុក្រោម៥ឆ្នាំ៕
|
2023-06-05T03:02:00+07:00
|
freshnewsasia.com
|
https://m.freshnewsasia.com/index.php/en/localnews/294020-2023-06-04-13-02-06.html
|
cfd215f3-198d-49a3-9f80-efc42f5002ca
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ២នាក់ (Video inside)
|
ក្រសួងសុខាភិបាល នៅថ្ងៃទី៤ ខែមិថុនា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៤ ខែមិថុនា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៨០៣នាក់, អ្នកជាសះស្បើយសរុបចំនួន ១៣៥,៧១១នាក់, ស្លាប់សរុបចំនួន ៣,០៥៦នាក់៕
|
2023-06-04T18:31:00+07:00
|
freshnewsasia.com
|
https://m.freshnewsasia.com/index.php/en/localnews/293971-2023-06-04-04-31-51.html
|
3d089df1-2f29-4b30-93fe-b10e344d91c5
|
សមាគមបណ្ដាញយុវជនកម្ពុជាចេញផ្សាយរបាយការណ៍ពីផលប៉ះពាល់យុវជនក្នុងពេលវិបត្តិជំងឺកូវីដ១៩
|
សមាគមបណ្ដាញយុវជនកម្ពុជា (CYN) កាលពីថ្ងៃទី០២ ខែមិថុនា ចេញផ្សាយរបាយការណ៍មួយ ស្ដីពីយុវជនក្នុងអំឡុងពេលជំងឺកូវីត១៩ ដោយបង្ហាញពីផលប៉ះពាល់យុវជនដល់មួយចំនួននៅក្នុងរាជធានីភ្នំពេញ និងយុវជននៅជុំវិញតំបន់ព្រៃឡង់។របាយការណ៍នេះផ្ដោតលើផលប៉ះពាល់ដូចជា ការអប់រំ សិទ្ធិការងារ ការចូលរួមការពារធនធានធម្មជាតិ និងការលើកកម្ពស់សិទ្ធិមនុស្សនិងប្រជាធិបតេយ្យ។ មន្ត្រីផ្នែកកម្មវិធីស្រាវជ្រាវ និងតស៊ូមតិ នៃសមាគមបណ្ដាញយុវជនកម្ពុជា ស៊ីហៅកាត់ថា (CYN) លោក ហេង គឹមហុង ថ្លែងថា របាយការណ៍ស្រាវជ្រាវនេះគឺផ្ដោតសំខាន់ទៅលើយុវជនរស់នៅរាជធានីភ្នំពេញ និងយុវជនរស់នៅជុំវិញតំបន់ព្រៃឡង់ដែលរងពាល់ប៉ះពាល់កំឡុងពេលកូវីដ១៩ ពាក់ព័ន្ធនឹង ការអប់រំ ការបំពេញការងារ ការចូលរួមកិច្ចការពារធនធានធម្មជាតិ ការលើកកម្ពស់សិទ្ធិមនុស្ស និងប្រជាធិបតេយ្យ។ លោកបន្តថា បញ្ហាប្រឈមក្នុងពេលរីករាលដាលជំងឺកូវីដ គឺយុវជនមួយចំនួននៅតំបន់ដាច់ស្រយាលពុំមានសេវាទូរស័ព្ទសម្រាប់សិក្សាតាមប្រព័ន្ធអនឡាយ (online) ដែលធ្វើឱ្យពួកគាត់មួយចំនួនបោះបង់ការសិក្សា ការរំលោភសិទ្ធិមនុស្សដោយមិនឱ្យពលរដ្ឋចូលល្បាតព្រៃ និងអំពើពុករលួយនៅតែបន្តកើតឡើង បើទោះបីជាមានរីករាលដាលបញ្ហាកូវីដយ៉ាងណាក្ដី។ លើសពីនេះ លោក ហេង គឹមហុង បន្ថែមថា កត្តាចម្បងដែលធ្វើឱ្យមានយុវជនបោះបង់ការសិក្សា ការងារ និងធ្វើឱ្យបាត់បង់ធនធានធម្មជាតិនោះ គឺដោយសាររដ្ឋាភិបាលបានចេញវិធានការមួយចំនួនប៉ះពាល់ដល់ការអនុវត្តសិទ្ធិសេរីភាពរបស់ពួកគាត់ និងកង្វះការយកចិត្តទុកដាក់ចំពោះយុវជន។ លោក ហេង គឹមហុង៖ «យើងសង្ឃឹមថា ភាគីពាក់ព័ន្ធជាពិសេសអង្គការរដ្ឋនឹងពិនិត្យទៅលើអនុសាសន៍របស់យើងអាចជំរុញឱ្យមានការបង្កលក្ខណៈឱ្យងាយស្រួលបន្ថែមទៀត បើពេលខាងមុខមានវិបត្តិស្រដៀងគ្នានេះហើយនៅពេលអនាគត ហើយមួយទៀតយើងឃើញថា ពាក់ព័ន្ធសិទ្ធិមួយចំនួនហ្នឹងក៏គួរតែបង្កលក្ខណៈងាយស្រួលដែរ កុំឱ្យមានការយកហេតុផលមួយចំនួនទៅរឹតត្បិតសិទ្ធិសេរីភាពពលរដ្ឋ»។ របាយការណ៍ស្រាវជ្រាវស្ដីពី យុវជនក្នុងអំឡុងពេលជំងឺកូវីដ១៩ ចេញផ្សាយនៅថ្ងៃទី២ មិថុនា ធ្វើឡើងនៅរាជធានីភ្នំពេញ ។ កម្មវិធីរយៈពេលមួយព្រឹកនេះមានការចូលរួមពីយុវជនចំនួន ៣០នាក់ និងមានអ្នកចូលរួមមួយចំនួន បានសួរសំណួរ និងបញ្ចេញមតិយោបល់បន្ថែមទៅលើលទ្ធផលនៃការស្រាវជ្រាវនេះដែរ។ លទ្ធផលស្រាវជ្រាវនេះបង្ហាញថា យុវជននិងការអប់រំ យុវជននិងសិទ្ធិការងារ ការលើកកម្ពស់យុវជនជាស្ត្រីចូលរួមការពារធនធានធម្មជាតិ គឺរឿងចាំបាច់ពីព្រោះយុវជនដើរតួនាទីសំខាន់ក្នុងការចូលរួមអភិវឌ្ឍន៍សង្គម។ សមាគមបណ្ដាញយុវជនកម្ពុជាបានផ្សាភ្ជាប់នឹងដំណោះស្រាយផងដែរ ដោយស្នើឱ្យក្រសួងពាក់ព័ន្ធគួរតែបង្កើនការយកចិត្តចំពោះការបណ្ដុះបណ្ដាលធនធានមនុស្ស ការផ្សព្វផ្សាយពីការថែរក្សាសម្បត្តិធម្មជាតិ ការលើកកម្ពស់ស្ត្រី និងពង្រឹងការអនុវត្តច្បាប់ដើម្បីទប់ស្កាត់អំពើពុករលួយជាដើម។ យុវតីមួយរូប ដែលបានចូលរួមក្នុងកម្មវិធី កញ្ញា អន ស្រីឡែន យល់ឃើញថា របាយការណ៍នេះបង្ហាញឱ្យកញ្ញា បានសិក្សាកាន់តែស៊ីជម្រៅពីស្ថានភាពរបស់យុវជននៅក្នុងសង្គម ជាពិសេសផ្ដល់ឱ្យយុវជនបានស្វែងយល់អំពីការកាប់បំផ្លាញព្រៃឈើនៅតំបន់ព្រៃឡង់។ កញ្ញារំពឹងថា កញ្ញានឹងបានចូលរួមការពារធនធានធម្មជាតិ និងបញ្ហាពាក់ព័ន្ធនឹងជីវភាពរបស់ពលរដ្ឋរស់នៅតំបន់ព្រៃឡង់។ កញ្ញា អន ស្រីឡែន៖ «ជាចុងក្រោយខ្ញុំសូមអំពាវនាវដល់យុវជនទាំងអស់គ្នាជួយយកចិត្តទុកដាក់លើធនធានធម្មជាតិ និងបញ្ហាបរិស្ថានរបស់យើងផង ពីព្រោះយើងជំនាន់ក្រោយនេះ បើសិនជាបញ្ហាបរិស្ថានធម្មជាតិហ្នឹងវាចាប់ផ្ដើមឡើងកម្ដៅអីផ្សេងៗ យើងជំនាន់ក្រោយគឺទទួលរងទាំងអស់គ្នាគ្មាននរណាគេចផុតទេ ខ្ញុំសូមទទូចហើយទទូចទៀតសូមឱ្យយុវជនទាំងអស់យកចិត្តទុកដាក់តាមដាននូវព័ត៌មានផ្សេងទាក់ទងហ្នឹងបញ្ហាព្រៃឈើ និងបញ្ហាបរិស្ថានរបស់យើង»។ វិទ្យុអាស៊ីសេរីមិនអាចទាក់ទងអ្នកនាំពាក្យគណៈកម្មាធិការសិទ្ធិមនុស្សរបស់រដ្ឋាភិបាល លោក កត្តា អ៊ន និងអ្នកនាំពាក្យក្រសួងបរិស្ថាន លោក នេត្រ ភត្រា ដើម្បីអធិប្បាយជុំវិញបញ្ហានេះបានទេ នៅថ្ងៃទី២ មិថុនា។ ក្រៅពីចេញរបាយការណ៍ពាក់ព័ន្ធស្ថានភាពយុវជនក្នុងអំឡុងពេលកូវីត១៩ សមាគម បណ្ដាញយុវជនកម្ពុជាក៏ធ្លាប់ចេញរបាយការណ៍ទាក់ទងនឹងសិទ្ធិមនុស្ស ការកាប់បំផ្លាញព្រៃឈើ តំបន់អភិរក្សព្រៃលិចទឹក និងសិទ្ធិជនជាតិដើមភាគតិចនៅក្នុងការការពារធនធានធម្មជាតិជាដើម។ មន្ត្រីសង្គមស៊ីវិល និងយុវជនរំពឹងថា អាជ្ញាធរមានសមត្ថកិច្ចនឹងចូលរួមសហការជាមួយក្រុមយុវជនដើម្បីលើកកម្ពស់ការអនុវត្តសិទ្ធិសេរីភាពនៅកម្ពុជា៕
|
2023-06-03T20:03:29+07:00
|
rfa.org
|
https://www.rfa.org/khmer/news/health/cyn-release-report-about-youths-and-covid-effected-06032023090318.html
|
fe7656d3-d966-46e2-8738-418fefdc9078
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន៧នាក់ ខណៈអ្នកជាសះស្បើយ៥នាក់ (Video inside)
|
ក្រសួងសុខាភិបាល នៅថ្ងៃទី៣ ខែមិថុនា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៧នាក់ ខណៈជាអ្នកជាសះស្បើយ ៥នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣ ខែមិថុនា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៨០២នាក់, អ្នកជាសះស្បើយសរុបចំនួន ១៣៥,៧០៩នាក់, ស្លាប់សរុបចំនួន ៣,០៥៦នាក់៕
|
2023-06-03T18:29:00+07:00
|
freshnewsasia.com
|
https://m.freshnewsasia.com/index.php/en/localnews/293868-2023-06-03-04-29-31.html
|
061ef088-a3d6-4ffd-8ad6-b80f291f073b
|
រដ្ឋមន្ត្រីសុខាភិបាល អំពាវនាវឱ្យពលរដ្ឋបង្កើនការប្រុងប្រយ័ត្នខ្ពស់បន្ថែមទៀតចំពោះជំងឺគ្រុនឈាម
|
លោក សាស្ត្រាចារ្យ ម៉ម ប៊ុន ហេងរដ្ឋមន្ត្រីក្រសួងសុខាភិបាលបានអំពាវនាវឱ្យប្រជាពលរដ្ឋត្រូវបង្កើនការប្រុងប្រយ័ត្ននិងយកចិត្តទុកដាក់បន្ថែមទៀត ចំពោះជំងឺគ្រុនឈាមខណៈជំងឺនេះបាននិងកំពុងមានការកើនឡើងគួរឱ្យព្រួយបារម្ភ។ ថ្លែងក្នុងឱកាសដឹកនាំក្រុមគ្រូពេទ្យស័្មគ្រចិត្តរបស់សាកលវិទ្យាល័យវិទ្យាសាស្រ្តសុខាភិបាល ចុះពិនិត្យព្យាបាលជំងឺជូនពលរដ្ឋដោយមិនគិតថ្លៃនៅសង្កាត់គោកឃ្លាង ខណ្ឌសែនសុខ រាជធានីភ្នំពេញ កាលពីថ្ងៃទី០២មិថុនា លោករដ្ឋមន្ត្រី បានមានប្រសាសន៍ថា«រដូវភ្លៀងធ្លាក់បានចូលមកដល់ហើយដូចនេះសូមបងប្អូនប្រជាពលរដ្ឋត្រូវប្រុងប្រយ័ត្នចំពោះជំងឺគ្រុនឈាមដោយធ្វើយ៉ាងណាកុំឱ្យមានមូសមានដង្កូវទឹកមានទឹកដក់នៅក្នុងផ្ទះឬនៅជុំវិញផ្ទះរបស់យើងដែលបង្កឱ្យមានមូសមូសខ្លាដែលជាភ្នាក់ងារចម្លងជំងឺគ្រុនឈាមខាំដល់កូនចៅយើងហើយឥឡូវនេះមិនកើតតែទៅលើកូនចៅយើងទេគឺកើតទៅលើមនុស្សចាស់ដែរ។ដូច្នេះត្រូវតែសំអាតលាងពាងអីឱ្យបានញឹកញាប់និងស្អាតហើយពេទ្យដាក់អាបេតជូនដើម្បីទប់ស្កាត់កុំឱ្យមានដង្កូវទឹក»។ លោករដ្ឋមន្ត្រីបានណែនាំដល់ប្រជាពលរដ្ឋថានៅកន្លែងណាដែលមានមូសច្រើនត្រូវរាយការណ៍ទៅអាជ្ញាធរមូលដ្ឋានដើម្បីឱ្យអាជ្ញាធររាយការណ៍បន្តទៅភ្នាក់ងារសុខាភិបាលចុះមកបាញ់ថ្នាំសម្លាប់មូសខាំដល់កូនចៅយើង។ នៅក្នុងរយៈពេល ៤ខែឆ្នាំ២០២៣កន្លងទៅកម្ពុជាមានករណីជំងឺគ្រុនឈាមចំនួន១៦៦៧ករណីក្នុងនោះស្លាប់ចំនួន៣នាក់មានការកើនឡើងជាង២ដងបើធៀបទៅនឹងរយៈពេល ៤ខែដូចគ្នាកាលពីឆ្នាំ ២០២២ កន្លងទៅដែលមានត្រឹមតែ ៦១១ ករណីក្នុងនោះស្លាប់ ១នាក់ប៉ុណ្ណោះ។រាជធានីខេត្តដែលមានករណីជំងឺគ្រុនឈាមច្រើនជាងគេរួមមានខេត្តកណ្តាល រាជធានីភ្នំពេញ បន្ទាយមានជ័យ កំពង់ឆ្នាំង កំពង់ធំខេត្តព្រះសីហនុនិងខេត្តតាកែវ។ លោកវេជ្ជបណ្ឌិត លាង ឬទ្ធា ប្រធានកម្មវិធីជាតិប្រយុទ្ធនឹងជំងឺគ្រុនឈាមនៃក្រសួងសុខាភិបាល មានប្រសាសន៍ថាការកើនឡើងនៃករណីជំងឺគ្រុនឈាមនៅដើមឆ្នាំនេះ ដោយសារតែកក្តាការប្រែប្រួលអាកាសធាតុដូចជាអាកាសធាតុក្តៅ អាចបង្កលក្ខណៈងាយស្រួលក្នុងការកកើតមូសខ្លាច្រើន និងកត្តាទឹកភ្លៀងពិសេសឆ្នាំ២០២៣ នេះជាឆ្នាំទី៤ ស្ថិតក្នុងវ័ន្តឆ្នាំ មានការផ្ទុះជំងឺគ្រុនឈាម ដែលមានរយៈពេល៥ឆ្នាំម្តង បន្ទាប់ពីកម្ពុជាបានផ្ទុះជំងឺគ្រុនឈាមទ្រង់ទ្រាយធំកាលពីឆ្នាំ២០១៩កន្លងទៅ។ លោកវេជ្ជបណ្ឌិតបានឱ្យដឹងទៀតថា សម្រាប់ឆ្នាំ២០២៣នេះ កម្មវិធីជាតិប្រយុទ្ធនឹងជំងឺគ្រុនឈាម បានត្រៀមថ្នាំអាបេតចំនួន២០០តោន សេរ៉ូមជិត ៦ម៉ឺនប្លោក ថ្នាំបាញ់សម្លាប់មូសជិត ៥ពាន់លីត្រ និងត្រៀមសារអប់រំពីវិធានការការពារជំងឺគ្រុនឈាមសម្រាប់ផ្សព្វផ្សាយតាមប្រព័ន្ធបណ្តាញសង្គមវិទ្យុអនឡាញ និងទូរទ្សសន៍ ដើម្បីបញ្ជ្រាបដល់ប្រជាពលរដ្ឋបានយល់ដឹងដើម្បីការពារកូនចៅកុំឱ្យឆ្លងជំងឺគ្រុនឈាម ផងដែរ៕ អត្ថបទ៖ សំអឿន
|
2023-06-03T16:23:00+07:00
|
kampucheathmey.com
|
https://www.kampucheathmey.com/health/521437
|
2d44b8af-596d-4b57-b2b1-8460ea18a553
|
កុមារ អាចលាងឈាមដែរទេ ឬក៏មានតែមនុស្សចាស់?
|
ការលាងឈាម គឺអនុវត្តតែលើប្រភេទអ្នកជំងឺដែលមានតម្រងនោមខ្សោយខ្លាំង ឬមិនដំណើរការ ហើយភាគច្រើន គឺកើតចំពោះអ្នកមានបញ្ហាតម្រងនោមរុំារៃ ជំងឺទឹកនោមប្រៃ ទឹកនោមផ្អែម លើសសម្ពាធឈាម ឬស្ថិតក្នុងស្ថានភាពសង្គ្រោះបន្ទាន់ ដែលទូទៅគឺលើមនុស្សវ័យចំណាស់ ប៉ុន្តែចំពោះក្មេងក៏មានបញ្ហាខ្សោយតម្រងនោម និងតម្រូវឲ្យលាងឈាមផងដែរ។ នេះជាបើតាមការឲ្យដឹងពីលោកវេជ្ជបណ្ឌិត នីវ រត្នវីរៈ ឯកទេសផ្នែកតម្រងនោមនិងលាងឈាម បម្រើការនៅមន្ទីរពេទ្យកាល់ម៉ែត ក្នុងបទសម្ភាសជាមួយកម្ពុជាថ្មី។ លោកវេជ្ជបណ្ឌិត នីវ រត្នវីរៈ បញ្ជាក់ថា បញ្ហាតម្រងនោមខ្សោយ មិនមែនជាជំងឺពីកំណើតទេ ហើយក៏មិនមែន ជាជំងឺតំណពូជដែរ តែការខ្សោយតម្រងនោម អាចកើតមាននៅពេលណាមួយក្នុងជីវិតរបស់មនុស្ស។ វេជ្ជបណ្ឌិតឯកទេសផ្នែកតម្រងនោម និងលាងឈាមរូបនេះ អះអាងថា សូម្បីតែក្មេងក៏អាចកើតមានបញ្ហាខ្សោយ តម្រងនោម ដល់ថ្នាក់ត្រូវលាងឈាម គ្រាន់តែស្ថិតក្នុងកម្រិតតិចជាងមនុស្សចាស់ប៉ុណ្ណោះ។ ឆ្លៀតក្នុងឱកាសនេះ លោកវេជ្ជបណ្ឌិតក៏បានណែនាំផងដែរ សម្រាប់អ្នកដែលមានជំងឺត្រូវលាងឈាម គឺត្រូវតមទទួលទានប្រៃ និងប្រយ័ត្នខ្ពស់ចំពោះអាហារណាដែលមានសារជាតិបូតាស្យូម ដែលសារជាតិទាំងនេះ ភាគច្រើនគឺសម្បូរនៅក្នុងបន្លែផ្លែឈើ ពិសេស ចេក និងទឹកដូង ព្រោះការទទួលទានជាតិបូតាស្យូមនេះច្រើន នឹងបង្កឲ្យគ្រោះថ្នាក់ធ្ងន់ធ្ងរ។ គួរបញ្ជាក់ថា ការលាងឈាម គឺជាដំណាក់កាលនៃការជួយស្តារសុខភាពតម្រងនោមអ្នកជំងឺ ឲ្យដំណើរការឡើងវិញ ក៏ដូចជាបញ្ចុះសារជាតិពុលក្នុងសារពាង្គកាយប៉ុណ្ណោះ មិនមែនមានន័យថា “ជាដំណាក់កាលចុងក្រោយនៃជីវិតឡើយ”៕
|
2023-06-03T15:02:00+07:00
|
kampucheathmey.com
|
https://www.kampucheathmey.com/local-news/521376
|
830dd9dc-a7be-4f84-80e8-0ea51c8cfa8a
|
World Bank កោតសរសើររាជរដ្ឋាភិបាលកម្ពុជា គ្រប់គ្រងការរីករាលដាលជំងឺកូវីដ១៩ ជោគជ័យឈានទៅបើកដំណើរការប្រទេស ទាំងសកម្មភាពសេដ្ឋកិច្ច និងសង្គមឡើងវិញយ៉ាងឆាប់រហ័ស
|
លោក IL Young Park នាយកប្រតិបត្ដិធនាគារពិភពលោក (World Bank) បានថ្លែងកោតសរសើររាជរដ្ឋាភិបាលកម្ពុជា ដែលបានគ្រប់គ្រងការរីករាលដាលជំងឺកូវីដ១៩ ប្រកបដោយភាពជោគជ័យ ឈានទៅបើកដំណើរការប្រទេស ទាំងសកម្មភាពសេដ្ឋកិច្ច និងសង្គមឡើងវិញយ៉ាងឆាប់រហ័ស ចាប់ពីចុងឆ្នាំ២០២១កន្លងទៅ។ ការថ្លែងបែបនេះរបស់នាយកប្រតិបត្ដិធនាគារពិភពលោក ក្នុងឱកាសទទួលបានការអនុញ្ញាតចូលជួបសម្ដែងការគួរសម និងពិភាក្សាការងារជាមួយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅទីស្ដីការក្រសួងសុខាភិបាល នាថ្ងៃទី២ ខែមិថុនា ឆ្នាំ២០២៣នេះ។ លោកនាយកប្រតិបត្តិ World Bank បានថ្លែងបន្ដថា សូមអបអរ និងកោតសរសើររាជរដ្ឋាភិបាលកម្ពុជា និងក្រសួងសុខាភិបាល ក្នុងកិច្ចខិតខំប្រឹងប្រែងគ្រប់គ្រង ទប់ស្កាត់ ការរីករាលដាលជំងឺកូវីដ-១៩ នៅកម្ពុជា ក្នុងរយៈពេលជាង២ឆ្នាំ កន្លងមកនេះបានទទួលជោគជ័យ ក្រោមការដឹកនាំដ៏ត្រឹមត្រូវ និងប៉ិនប្រសប់ ប្រកបដោយគតិបណ្ឌិតរបស់ សម្ដេចតេជោ ហ៊ុន សែន នាយករដ្ឋមន្ត្រីកម្ពុជា ជាអគ្គមេបញ្ជាការដឹកនាំចង្អុលបង្ហាញផ្ទាល់ ដែលអាចឱ្យកម្ពុជាបើកដំណើរការប្រទេសទាំងសកម្មភាពសេដ្ឋកិច្ច និងសង្គមឡើងវិញយ៉ាងឆាប់រហ័ស ចាប់តាំងពីខែវិច្ឆិកា ឆ្នាំ២០២១។ ទន្ទឹមនឹងនោះលោកនាយកប្រតិបត្តិ World Bank បានថ្លែងអំណរគុណរាជរដ្ឋាភិបាលកម្ពុជា ដែលបានចាក់វ៉ាក់សាំងកូវីដ-១៩ ជូនដល់បុគ្គលិកធនាគារពិភពលោក ព្រមទាំងសមាជិកគ្រួសារ របស់ពួកគេទាំងអស់ដោយឥតគិតថ្លៃ។ លោកនាយកប្រតិបត្តិ World Bank ក៏បានថ្លែងអំណរគុណក្រសួងសុខាភិបាល ដែលបានសហការយ៉ាងជិតស្និទ្ធជាមួយអង្គការយូនីសេហ្វ ដែលអាចឱ្យធនាគារពិភពលោក អាចបំពេញបេសកកម្ម របស់ខ្លួនដោយជោគជ័យ ។លើសពីនេះទៀត លោកនាយកប្រតិបត្តិ World Bank ក៏បានស្នើសុំការគាំទ្រពីលោករដ្ឋមន្ត្រី ក្នុងការជំរុញឱ្យសម្រេចបានគោលដៅអភិវឌ្ឍន៍ ប្រកបដោយចីរភាពរបស់កម្ពុជា ទៅតាមគោលដៅដែលបានគ្រោងទុក។ ឆ្លៀតក្នុងឱកាសនោះ លោករដ្ឋមន្ត្រីក្រសួងសុខាភិបាល ក៏បានសម្ដែងមនោសញ្ចេតនាស្វាគមន៍យ៉ាងកក់ក្តៅ ចំពោះលោកនាយកប្រតិបត្តិ Wrold Bank ក្នុងឱកាសមកបំពេញទស្សនកិច្ចនៅកម្ពុជា និងបានដឹកនាំគណៈប្រតិភូ មកសម្ដែងការគួរសម និងពិភាក្សាការងារនៅពេលនេះ។ * គម្រោងប្រយុទ្ធនឹងជំងឺឆ្លង និងការអភិវឌ្ឍន៍សុខាភិបាល (១៩៩៧-២០០២) * គម្រោងគាំទ្រវិស័យសុខាភិបាល ២០០៣-២០១១ * គម្រោងគាំទ្រវិស័យសុខាភិបាលជំហ៊ានទី២ ២០០៨-២០១៦ * គម្រោងលើកកម្ពស់គុណភាព និងសមធម៌សុខាភិបាល ដំណាក់កាលទី១ (២០១៦-២០២២ ) * គម្រោងអាហារូបត្ថម្ភនៅកម្ពុជា ២០១៩-២០២៤ * គម្រោងឆ្លើយតបបន្ទាន់ជំងឺកូវីដ-១៩ ២០២០-២០២២ * គម្រោងពង្រឹងប្រព័ន្ធអប់រំមុនសេវា សម្រាប់វិជ្ជាជីវៈសុខាភិបាល ២០២០-២០២៦ * គម្រោងលើកកម្ពស់គុណភាព និងសមធម៌សុខាភិបាល ដំណាក់កាលទី២ (២០២២-២០២៧)។ លោករដ្ឋមន្ត្រី ម៉ម ប៊ុនហេង ក៏បានសម្តែងនូវការកោតសរសើរ ចំពោះធនាគារពិភពលោក ដែលបានសហការយ៉ាងល្អជាមួយក្រសួងសុខាភិបាល និងឯកភាពបន្តកិច្ចសហប្រតិបត្តិការលើវិស័យសុខាភិបាល ជាពិសេស គម្រោងលើកកម្ពស់គុណភាព និងសមធម៌សុខាភិបាល៕
|
2023-06-02T23:15:00+07:00
|
freshnewsasia.com
|
https://m.freshnewsasia.com/index.php/en/localnews/293793-2023-06-02-09-15-21.html
|
96432a03-6936-4ca4-8e65-d463c1b70e57
|
រដ្ឋមន្ដ្រី ម៉ម ប៊ុនហេង ដឹកនាំក្រុមគ្រូពេទ្យស័្មគ្រចិត្ត ចុះពិនិត្យព្យាបាលជំងឺឥតគិតថ្លៃជូនប្រជាពលរដ្ឋ នៅខណ្ឌសែនសុខ
|
លោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល និងជាប្រធានក្រុមប្រឹក្សាភិបាល សាកលវិទ្យាល័យវិទ្យាសាស្រ្តសុខាភិបាល នៅថ្ងៃទី២ ខែមិថុនា ឆ្នាំ២០២៣នេះ បានដឹកនាំក្រុមគ្រូពេទ្យស័្មគ្រចិត្តរបស់សាកលវិទ្យាល័យវិទ្យាសាស្រ្តសុខាភិបាល «ស.វ.ស» ចំនួន ២៣០នាក់ ចុះពិនិត្យព្យាបាលជំងឺជូនប្រជាពលរដ្ឋ នៅសង្កាត់គោកឃ្លាង ខណ្ឌសែនសុខ រាជធានីភ្នំពេញ។ កម្មវិធីលើកកម្ពស់ និងផ្ដល់សេវាសុខភាពទូទៅ ជូនប្រជាពលរដ្ឋដោយឥតគិតថ្លៃនេះ លោកសាស្ដ្រាចារ្យ ម៉ម ប៊ុនហេង បានពាំនាំសួរសុខទុក្ខ ពីសម្ដេចតេជោ ហ៊ុន សែន នាយករដ្ឋមន្ដ្រីកម្ពុជា និងសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ជូនដល់លោកតា លោកយាយ និងប្រជាពលរដ្ឋ ដែលមកទទួលសេវាពីក្រុមគ្រូពេទ្យ។ លោករដ្ឋមន្ត្រីបានថ្លែងបន្តថា ក្រោមការដឹកនាំដ៏ត្រឹមត្រូវ និងឈ្លាសវៃរបស់សម្ដេចតេជោ ហ៊ុន សែន នាយករដ្ឋមន្ត្រីកម្ពុជា បានធ្វើឱ្យកម្ពុជាយើងមានសុខសន្ដិភាព ស្ថេរភាពនយោបាយ គ្រប់គ្រងកូវីដ១៩ មានកេ្ដរ្ដិ៍ឈ្មោះល្បីនៅលើពិភពលោក រួមទាំងការដឹកនាំអាស៊ានកន្លងមក ក៏ដូចជាព្រឹត្ដិការកីឡាស៊ីហ្គេម និងប៉ារ៉ាហ្គេម ដែលកម្ពុជាយើងធ្វើជាម្ចាស់ផ្ទះ ទទួលបានជោគជ័យជាបន្តបន្ទាប់។ លោកសាស្ត្រាចារ្យបានថ្លែងបន្ត សម្រាប់ថ្ងៃនេះក្រុមការងាររបស់យើង បានសហការជាមួយអាជ្ញាធរមូលដ្ឋាន ធ្វើការជាក្រុមរួមគ្នា ដើម្បីជួយប្រជាពលរដ្ឋយើង លើផ្នែកសុខភាព ដូច្នេះក្រុមពេទ្យរបស់នឹងផ្តល់សេវាជូនគ្រប់ផ្នែកទាំងអស់។ ក្នុងឳកាសនោះ លោករដ្ឋមន្ត្រីបានថ្លែងអំពាវនាវ ដល់ប្រជាពលរដ្ឋទៅទទួលការចាក់វ៉ាក់សាំងបង្ការជំងឺកូវីដ១៩ ដូសជំរុញឲ្យបានគ្រប់ៗគ្នា ។លើសពីនោះ ដល់រដូវធ្លាក់ភ្លៀង លោកសាស្ត្រាចារ្យ ក្រើនរម្លឹកប្រជាពលរដ្ឋ សម្អាតបរិស្ថានជុំវិញគេហដ្ឋាន កុំឱ្យមានទឹកដក់ បណ្តាលឲ្យមានជម្រកមូសខ្លា ខាំឱ្យកើតជំងឺគ្រុនឈាម។ សូមជម្រាបថា ការចុះអប់រំសុខភាព និងផ្តល់សេវាសុខភាពទូទៅជូនប្រជាពលរដ្ននេះ គឺដើម្បីបង្ខិតសេវាសុខាភិបាល និងសកម្មភាពមនុស្សធម៌ ឱ្យខិតជិតដល់ប្រជាពលរដ្ឋ តាមសហគមន៍និងដើម្បីចូលរួមចំណែកជាមួយរាជរដ្ឋាភិបាល ក្នុងការលើកកម្ពស់សុខភាព និងកាត់បន្ថយភាពក្រីក្រ របស់ប្រជាពលរដ្ឋ។ សម្រាប់ការការផ្តល់សេវាកម្មពិនិត្យសុខភាពនៅថ្ងៃនេះ ជូនប្រជាពលរដ្ឋ មានពិនិត្យពិគ្រោះព្យាបាលជំងឺទូទៅ (មនុស្សពេញវ័យ និងកុមារ), ពិនិត្យមាត់-ធ្មេញ, ពិនិត្យភ្នែក (មានផ្តល់វ៉ែនតា), ពិនិត្យជំងឺបេះដូង-វាស់សង្វាក់បេះដូង អេកូបេះដូង, ពិនិត្យផ្ទៃពោះ និងអេកូពោះ, ព្យាបាលដោយចលនា, មន្ទីរពិសោធន៍, ផ្តល់ឱសថ ដោយឥតគិតថ្លៃជាដើម៕
|
2023-06-02T22:14:00+07:00
|
freshnewsasia.com
|
https://m.freshnewsasia.com/index.php/en/localnews/293781-2023-06-02-08-14-53.html
|
abf90ba2-388e-4187-b47f-596b1b751713
|
ឈប់យល់ច្រឡំ ការលាងឈាមមិនមែនជាការប្ដូរឈាមចាស់ បញ្ចូលឈាមថ្មីនោះទេ
|
លោកវេជ្ជបណ្ឌិត នីវ រត្នវីរៈ ឯកទេសផ្នែកតម្រងនោម និងលាងឈាម បម្រើការនៅមន្ទីរពេទ្យកាល់ម៉ែត ណែនាំថា ការលាងឈាម គឺជាការបន្សុទ្ធឈាមដែលដំណើរការដោយម៉ាស៊ីន វាមាននាទីបូមឈាមរបស់អ្នកជំងឺចេញមកក្រៅដើម្បីបន្សុទ្ធ រួចច្រោះចូលទៅក្នុងសារពាង្គកាយអ្នកជំងឺវិញប៉ុណ្ណោះ មិនមែនជាការប្ដូរឈាមចាស់បញ្ចូលឈាមថ្មីនោះទេ។ លោកលើកឡើងបែបនេះ ក្នុងបទសម្ភាសជាមួយកម្ពុជាថ្មី នាពេលថ្មីៗនេះ។ កន្លងមកធ្លាប់មានការភាន់ច្រឡំមួយចំនួន ទាក់ទងទៅនឹងការលាងឈាម ថាការលាងឈាមគឺជាផ្លាស់ឈាមចាស់ បញ្ចូលឈាមថ្មី វេជ្ជបណ្ឌិតឯកទេសរូបនេះពន្យល់ថា ការលាងឈាម គ្រាន់តែជាដំណើរការមួយ ក្នុងការទៅចម្រាញ់យកជាតិពុលផ្សេងៗ កាកសំណល់ផ្សេងៗ ឬក៏ជាតិទឹកដែលលើសនៅក្នុងខ្លួន បញ្ចេញចោលមកក្រៅសារពាង្គកាយប៉ុណ្ណោះ។ លោកវេជ្ជបណ្ឌិតបញ្ជាក់ថា ដំណើរការនៃការបន្សុតឈាមនេះ គ្រាន់ជាការប្រតិបត្តិការដោយម៉ាស៊ីន បូមឈាមរបស់អ្នកជំងឺចេញមកក្រៅដើម្បីបន្សុទ្ធ ហើយក៏ច្រោះចូលទៅក្នុងសារពាង្គកាយអ្នកជំងឺវិញ។ បើតាមលោកវេជ្ជបណ្ឌិត នីវ រត្នវីរៈ ជាទូទៅ ការលាងឈាម គឺធ្វើឡើងចំពោះតែអ្នកជំងឺណាដែលស្ថានភាព តម្រងនោមខ្សោយខ្លាំង មិនអាចដំណើរការប៉ុណ្ណោះ។ លោកថា បញ្ហានេះគឺច្រើនកើតមានចំពោះអ្នកដែលមានបញ្ហាតម្រងនោមរុំារៃ ជំងឺទឹកនោមប្រៃ ជំងឺទឹកនោមផ្អែម ឬលើសសម្ពាធឈាមជាដើម ដោយសារថា តម្រងនោមរបស់អ្នកជំងឺទាំងនេះ គឺខ្សោយខ្លាំងឬខូចខាតតែម្តង ហេតុនេះហើយ ទាមទារឲ្យមានការលាងឈាមជាប្រចាំនិងទៀងទាត់៕
|
2023-06-02T22:10:00+07:00
|
kampucheathmey.com
|
https://www.kampucheathmey.com/health/521080
|
213aa48e-2221-4e71-b5dc-a4a0b4d3bedb
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន៤នាក់ ខណៈអ្នកជាសះស្បើយ១០នាក់ (Video inside)
|
ក្រសួងសុខាភិបាល នៅថ្ងៃទី២ ខែមិថុនា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៤នាក់ ខណៈជាអ្នកជាសះស្បើយ១០នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២ ខែមិថុនា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៩៥នាក់, អ្នកជាសះស្បើយសរុបចំនួន ១៣៥,៧០៤នាក់, ស្លាប់សរុបចំនួន ៣,០៥៦នាក់៕
|
2023-06-02T18:53:00+07:00
|
freshnewsasia.com
|
https://m.freshnewsasia.com/index.php/en/localnews/293757-2023-06-02-04-53-43.html
|
4b53b629-e5c8-475f-9884-da530c7665d1
|
រដ្ឋមន្ត្រីសុខាភិបាល ចែកប័ណ្ណសរសើររបស់រាជរដ្ឋាភិបាលកម្ពុជា ជូនក្រុមគ្រូពេទ្យដែលបានរួមចំណែកក្នុងការប្រយុទ្ធជំងឺកូវីដ-១៩ ប្រមាណ៨០០នាក់
|
លោកសាស្ដ្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល នៅថ្ងៃទី១ ខែមិថុនា ឆ្នំា២០២៣នេះ បានអញ្ជើញជាអធិបតីក្នុងពិធីប្រគល់ប័ណ្ណសរសើររបស់ រាជរដ្ឋាភិបាលកម្ពុជា ជូនថ្នាក់ដឹកនាំ និងមន្ត្រីសុខាភិបាល នៃរដ្ឋបាលរាជធានីភ្នំពេញ ប្រមាណ៨០០នាក់។ ក្នុងឱកាសនោះ លោករដ្ឋមន្ត្រីបានពាំនាំនូវការសួរសុខទុក្ខ និងនឹករលឹកដ៏ខ្ពង់ខ្ពស់ពីសំណាក់ សម្ដេចតេជោ ហ៊ុន សែន នាយករដ្ឋមន្ត្រីកម្ពុជា និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនចំពោះថ្នាក់ដឹកនាំសាលារាជធានីភ្នំពេញ មន្ត្រីរាជការ បុគ្គលិកសុខាភិបាល អាជ្ញាធរមូលដ្ឋានគ្រប់លំដាប់ថ្នាក់ កងកម្លាំងប្រដាប់អាវុធគ្រប់ប្រភេទ និងប្រជាពលរដ្ឋទូទាំងរាជធានីភ្នំពេញ។ គណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ គ្រប់គ្រងអនុគណៈកម្មការចំណុះចំនួន១១ គណៈកម្មការចំពោះកិច្ចទទួលបន្ទុកលទ្ធកម្មវ៉ាក់សាំងកូវីដ-១៩ គណៈកម្មការចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស និង ២៥ គណៈកម្មការប្រយុទ្ធនឹងជំងឺកូវីដ-១៩ រាជធានី-ខេត្ត។ លើសពីនេះទៀត ។ នេះតាមការបញ្ជាក់បន្ថែមរបស់លោកសាស្ដ្រាចារ្យ។ លោករដ្ឋមន្ត្រី ក៏បានគូសបញ្ជាក់ថា សមិទ្ធផលដ៏ធំធេងនេះ កើតចេញពីការដឹកនាំប្រកបដោយស្មារតី បុរេសកម្ម ចក្ខុវិស័យវែងឆ្ងាយ ឈ្លាសវៃរបស់ សម្តេចតេជោ ហ៊ុន សែន នាយករដ្ឋមន្ត្រីកម្ពុជា ជាពិសេសការរក្សាបានសន្តិភាព ស្ថិរភាពនយោបាយ សន្តិសុខ សណ្តាប់ធ្នាប់និងសុវត្ថិភាពសង្គម ការគ្រប់គ្រងបានជំងឺកូវីដ-១៩ ការរក្សាកំណើនសេដ្ឋកិច្ច និងលំនឹងជីវភាព ប្រជាជន ការលើកកម្ពស់កិត្យានុភាពកម្ពុជា នៅលើឆាកតំបន់និងអន្តរជាតិ តាមរយៈនយោបាយការបរទេស ឯករាជ្យដោយផ្អែកលើច្បាប់។ ថ្មីៗនេះកម្ពុជាបានរៀបចំធ្វើជាម្ចាស់ផ្ទះការប្រកួតកីឡាអាស៊ី អាគ្នេយ៍ លើកទី៣២ ឆ្នាំ២០២៣ ក្នុងបរិយាកាសមហោឡារិក អធឹកអធម ល្បីខ្ទរខ្ទាទូទាំងកម្ពុជា ក្នុងតំបន់ និងនៅលើសកលលោក។ លោករដ្ឋមន្ត្រីបន្ដថា តម្លៃសន្តិភាព ដែលកម្ពុជាកំពុងតែមាន និងខិតខំថែរក្សានៅពេលនេះ គឺពិតជាកត្តាសំខាន់បំផុត ដែលជនរួមជាតិកម្ពុជាទាំងអស់ ត្រូវតែចងចាំជានិច្ច និងចូលរួម ថែរក្សាការពារសន្តិភាពនេះឱ្យឋិតថេរជាអមតៈ។ ជាមួយគ្នានេះដែរ លោករដ្ឋមន្ត្រី ក៏បានសម្តែងនូវការកោតសរសើរចំពោះមន្ត្រីសុខាភិបាលទាំងអស់នៅរាជធានីភ្នំពេញ អាជ្ញាធរគ្រប់លំដាប់ថ្នាក់ កងកម្លាំងប្រដាប់អាវុធគ្រប់ប្រភេទ និងប្រជាពលរដ្ឋរាជធានីភ្នំពេញ និយាយដោយឡែក និងប្រជាពលរដ្ឋទូទាំងប្រទេស ដែលបានចូលរួមសហការក្នុងការប្រយុទ្ធនឹងជំងឺកូវីដ-១៩ ព្រមទាំងធានាបាននូវការផ្តល់សេវាសុខភាពជាសារវ័ន្ត ទោះបីជារាជធានីភ្នំពេញ និងទូទាំងប្រទេសបានរងនូវផលប៉ះពាល់ដោយ វិបត្តិជំងឺកូវីដ-១៩ ក៏ដោយ។ ទន្ទឹមនឹងនោះ លោកសាស្ដ្រាចារ្យ ម៉ម ប៊ុនហេង ក៏បានថ្លែងអំពាវនាវដល់ក្រុមគ្រូពេទ្យ ក៏ដូចជាប្រជាជនទាំងអស់ ត្រូវបន្ដទៅទទួលការចាក់វ៉ាក់សាំងការងារជំងឺកូវីដ-១៩ ដូសជំរុញបន្ថែម ទៅតាមកាលកំណត់៕
|
2023-06-02T02:53:00+07:00
|
freshnewsasia.com
|
https://m.freshnewsasia.com/index.php/en/localnews/293711-2023-06-01-12-53-01.html
|
23310053-0899-44ea-a4bd-fca89cca4700
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន១០នាក់ ខណៈអ្នកជាសះស្បើយ៥នាក់ (Video inside)
|
ក្រសួងសុខាភិបាល នៅថ្ងៃទី១ ខែមិថុនា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១០នាក់ ខណៈជាអ្នកជាសះស្បើយ៥នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១ ខែមិថុនា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៩១នាក់, អ្នកជាសះស្បើយសរុបចំនួន ១៣៥,៦៩៤នាក់, ស្លាប់សរុបចំនួន ៣,០៥៦នាក់៕
|
2023-06-01T18:48:00+07:00
|
freshnewsasia.com
|
https://m.freshnewsasia.com/index.php/en/localnews/293646-2023-06-01-04-48-44.html
|
3bbcc6b4-f869-41ad-a9d1-761978658604
|
រដ្ឋបាលខេត្តព្រះវិហារ ចេញសេចក្តីណែនាំ៤ចំណុច ស្តីពីការបង្ការ និងទប់ស្កាត់ការរីករាលដាលនៃជំងឺគ្រុនឈាម
|
រដ្ឋបាលខេត្តព្រះវិហារ បានចេញសេចក្តីណែនាំស្តីពីការបង្ការ និងទប់ស្កាត់ការរីករាលដាលនៃជំងឺគ្រុនឈាមក្នុងភូមិសាស្ត្រខេត្តព្រះវិហារ ជាមួយនឹងការណែនាំដល់មេបញ្ជាការកម្លាំងប្រដាប់អាវុធ លោកអភិបាល ក្រុង ស្រុក ប្រធានមន្ទីរ អង្គភាព ជុំវិញខេត្ត គ្រឹះស្ថានសាធារណឯកជន គ្រឹះស្ថានសិក្សា សាលារៀន និងបងប្អូនប្រជាពលរដ្ឋចូលរួមទប់ស្កាត់និងការពារពីជំងឺគ្រុនឈាម។ តាមរយៈសេចក្តីជូនដំណឹងរបស់រដ្ឋបាលខេត្តព្រះវិហារ ដែលបណ្តាញព័ត៌មាន Fresh News ទទួលបាននៅរសៀលថ្ងៃទី៣១ ខែឧសភា ឆ្នាំ២០២៣ថា ក្នុងរដូវភ្លៀងធ្លាក់នេះ រដ្ឋបាលខេត្តព្រះវិហារបានកត់សម្គាល់ឃើញថា មានការកើនឡើងនូវជំងឺគ្រុនឈាម ដែលបង្កឡើងដោយមូសខ្លា និងអាចធ្វើឱ្យបាត់បង់អាយុជីវិតយ៉ាងឆាប់រហ័សថែមទៀតផង។
|
2023-05-31T23:59:00+07:00
|
freshnewsasia.com
|
https://m.freshnewsasia.com/index.php/en/localnews/293582-2023-05-31-09-59-26.html
|
3fba8f21-dbb9-4d94-9636-aeef4a559032
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន៩នាក់ ខណៈអ្នកជាសះស្បើយ១នាក់ (Video inside)
|
ក្រសួងសុខាភិបាល នៅថ្ងៃទី៣១ ខែឧសភា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៩នាក់ ខណៈជាអ្នកជាសះស្បើយ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣១ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៨១នាក់, អ្នកជាសះស្បើយសរុបចំនួន ១៣៥,៦៨៩នាក់, ស្លាប់សរុបចំនួន ៣,០៥៦នាក់៕
|
2023-05-31T18:37:00+07:00
|
freshnewsasia.com
|
https://m.freshnewsasia.com/index.php/en/localnews/293528-2023-05-31-04-37-11.html
|
a762ec13-b2f7-4c61-9a41-4a11bdb414c8
|
ទីតាំងឱសថបុរាណ អួតព្យាបាលជំងឺទឹកនោមផ្អែមនិងមហារីកជាសះស្បើយ បានផ្អាកបណ្តោះអាសន្ន
|
ទីតាំងឱសថបុរាណរបស់ឈ្មោះ ស៊ូ សេងហ៊ួរ ដែលផ្សព្វផ្សាយព្យាបាលជំងឺទឹកនោមផ្អែម និងមហារីកជាសះស្បើយនោះត្រូវបានមន្ទីរសុខាភិបាលរាជធានីភ្នំពេញចុះផ្អាកបណ្តោះអាសន្ននិងពិន័យជាប្រាក់ ១ លានរៀលដោយសារទីតាំងនេះបើកគ្មានច្បាប់អនុញ្ញាត និងការផ្សព្វផ្សាយពុំមានលក្ខណៈបច្ចេកទេសវេជ្ជសាស្រ្តច្បាស់លាស់ និងមានចរឹតភូតភរ ខុសពីការពិត។ ការផ្អាកទីតាំងឱសថបុរាណរបស់ឈ្មោះ ស៊ូ សេងហ៊ួរ បានធ្វើឡើកាលពីថ្ងៃទី២៩ ខែឧសភា ឆ្នាំ២០២៣ បន្ទាប់ពីក្រុមការងារត្រួតពិនិត្យសេវាសុខាភិបាល នៃការិយាល័យនិយ័តកម្មសុខាភិបាលមន្ទីរសុខាភិបាលរាជធានីភ្នំពេញ សហការជាមួយមន្រ្តីរដ្ឋបាលខណ្ឌដង្កោ នាយប៉ុស្តិនគរបាលសង្កាត់ដង្កោ និងការិយាល័យស្រុកប្រតិបត្តិដង្កោ បានចុះត្រួតពិនិត្យទីតាំងបើកឱសថបុរាណខាងលើរួចមក។ ទីតាំងបើកឱសថបុរាណគ្មានច្បាប់អនុញ្ញាតឈ្មោះ ស៊ូ សេងហ៊ួរ មានទីតាំងស្ថិតនៅភូមិតាឡី សង្កាត់ដង្កោ ខណ្ឌដង្កោ រាជធានីភ្នំពេញ។ ទីតាំងឱសថបុរាណនេះបានបើកសេវាពិនិត្យព្យាបាលជំងឺទឹកនោមផ្អែម មហារីក និងបានចុះផ្សាយតាម Facebook ដែលមានគណនីឈ្មោះ ស៊ូ សេងហ៊ួ អាណាចក្រ ពុទ្ធចក្រ ព្រហ្មចក្រ ទទួលមើលជំងឺទឹកនោមផ្អែម និងព្យាបាលជំងឺមហារីកបានជាសៈស្បើយ ដែលការជ្សព្វផ្សាយនេះពុំមានលក្ខណៈបច្ចេកទេសវេជ្ជសាស្រ្តច្បាស់លាស់ និងមានចរឹតភូតភខុសពីការពិត។ បន្ទាប់ពីបានត្រួតពិនិត្យទីតាំង បុគ្គលិកបំរើការងារ និងជួបជាមួយម្ចាស់ឱសថបុរាណនេៈ ព្រមទាំងធ្វើកំណត់ហេតុរួចមក ក្រុមការងារបានផ្អាកទីតាំងឱសថបុរាណជាបណ្តោះអាសន្ន និងពិន័យជាប្រាក់ចំនួន ១លានរៀល ព្រមទាំងបានបញ្ជូនកំណត់ហេតុនេះជូនទៅថ្នាក់ដឹកនាំ និងក្រុមការងារពាក់ព័ន្ធផ្សេងៗទៀត ដើម្បីចាត់ការតាមនិតិវិធីច្បាប់៕ អត្ថបទ៖ សំអឿន
|
2023-05-31T17:04:00+07:00
|
kampucheathmey.com
|
https://www.kampucheathmey.com/local-news/519645
|
f09128ab-0bef-4e70-a888-c1c08cf7978b
|
សមាជិក ប.ស.ស. អាចពិនិត្យ និងព្យាបាលជំងឺ នៅគ្រប់មន្ទីរពេទ្យរដ្ឋ និងឯកជន ជាដៃគូ របស់ ប.ស.ស. ដោយឥតគិតថ្លៃ
|
ភ្នំពេញ៖ គ្រប់សមាជិក ដែលមានប័ណ្ណ ប.ស.ស. ទាំងអស់ គឺមានសិទ្ធិ ទៅប្រើប្រាស់សេវាពិនិត្យ និងព្យាបាលជំងឺ នៅគ្រប់មន្ទីរពេទ្យរដ្ឋ និងមន្ទីរពេទ្យឯកជន ដែលជាដៃគូ ប.ស.ស. ដោយឥតគិតថ្លៃ។ លោកអ្នកអាចស្វែងរកមន្ទីរពេទ្យ ដៃគូ ប.ស.ស. ដោយរកមើលរូបឡូហ្គោ ប.ស.ស. នៅខាងមុខមន្ទីរពេទ្យ ឬក៏អាចពិនិត្យមើលឈ្មោះ និងទីតាំងមន្ទីរពេទ្យ ដែលជាដៃគូ ប.ស.ស. តាមរយៈតំណភ្ជាប់នេះ សម្រាប់ព័ត៌មានបន្ថែម សូមទំនាក់ទំនងមកកាន់លេខ ១២៨៦ ឬតាមរយៈប្រព័ន្ធផ្សព្វផ្សាយ បណ្ដាញសង្គមរបស់យើង។ លក្ខខណ្ឌផ្សេងៗត្រូវបានអនុវត្ត!!!
|
2023-05-31T15:52:00+07:00
|
dap-news.com
|
https://dap-news.com/national/2023/05/31/336009/
|
cbb06f9a-51ed-4238-8187-1901b2468cfa
|
អ្នកជំងឺទទូចឱ្យក្រសួងសុខាភិបាលមានវិធានការក្នុងការបើកមន្ទីរសម្រាកព្យាបាលក្តីសង្ឃឹមឡើងវិញ
|
ជារៀងរាល់ថ្ងៃ អ្នកជំងឺរាប់រយនាក់បានធ្វើដំណើរពីគ្រប់ខេត្តក្រុងក្នុងប្រទេសកម្ពុជាមកកាន់មនី្ទរសម្រាកព្យាបាលមួយកន្លែងក្នុងរាជធានីភ្នំពេញ ដែលមានឈ្មោះថា មន្ទីរសម្រាកព្យាបាលមិត្តភាពនៃក្តីសង្ឃឹម (Center of Hope Friendship Clinics)។ មន្ទីរពេទ្យនេះត្រូវបានអ្នកជំងឺនិងក្រុមគ្រួសាររបស់ពួកគេជាច្រើននាក់អះអាងថា ជាមន្ទីរពេទ្យដែលយកចិត្តទុកដាក់ថែទាំ និងមានវិជ្ជាជីវៈត្រឹមត្រូវក្នុងការព្យាបាលអ្នកជំងឺ ជាពិសេសមនុស្សវ័យចំណាស់។ ពួកគេទាំងនោះរៀបរាប់ថា គ្រូពេទ្យនៅក្នុងទីនោះសុទ្ធតែមានជំនាញច្បាស់លាស់ ស្របពេលដែលតម្លៃពិនិត្យនិងព្យាបាលជំងឺក៏សមរម្យ ជាងមន្ទីរពេទ្យរដ្ឋ ឬឯកជនដទៃទៀត។ «ប្រសិនបើយើងប្រៀបធៀបទៅ ពេទ្យមិត្តភាពមណ្ឌលនៃក្តីសង្ឃឹមហ្នឹងគាត់ផ្តល់សេវាបានល្អមែនទែន ពីព្រោះដោយសារអីពេលទៅម្តងៗពេទ្យយកចិត្តទុកដាក់តាមដានជំងឺរបស់ម្តាយខ្ញុំ ហើយមើលទៅគាត់មានវិជ្ជាជីវៈ គាត់មានជំនាញច្បាស់លាស់ត្រឹមត្រូវ ហើយក៏តាមដានសួរនាំល្អិតល្អន់ដែរ មុនគេចេញថ្នាំឱ្យ»។ នេះជាសម្តីរបស់អ្នកស្រី អ៊ុំ វណ្ណា អាយុ ៣០ ឆ្នាំ ដែលបាននាំម្តាយទៅទទួលការពិនិត្យនិងព្យាបាលជំងឺនៅមន្ទីរសម្រាកព្យាបាលមិត្តភាពមណ្ឌលនៃក្តីសង្ឃឹមជាង ១០ ឆ្នាំមកហើយ។ អ្នកស្រីថា អ្នកស្រីធ្លាប់បាននាំម្តាយទៅព្យាបាលជំងឺនៅមន្ទីរពេទ្យរដ្ឋ និងឯកជនជាច្រើនកន្លែង ក៏ប៉ុន្តែអាការៈម្តាយអ្នកស្រីនៅតែមិនទាន់ធូរស្បើយ រហូតដល់ពេលអ្នកស្រីនាំម្តាយទៅព្យាបាលជំងឺនៅមន្ទីរសម្រាកព្យាបាលមិត្តភាពមណ្ឌលនៃក្តីសង្ឃឹម ទើបស្ថានភាពម្តាយអ្នកស្រីមានភាពប្រសើរជាងមុន។ អ្នកស្រីថ្លែងថា៖ «មុននឹងស្គាល់ពេទ្យហ្នឹង ជាក់ស្តែងខ្ញុំនាំគាត់ទៅពេទ្យឯកជន ពេទ្យរដ្ឋផ្សេង ២-៣ដែរ ប៉ុន្តែវាអត់ធូរស្រាល ហើយក៏លុយច្រើនដែរ ព្រោះជាក់ស្តែងអីពេទ្យឯកជនផ្សេងក៏គេយកថ្លៃ ប៉ុន្តែរឿងប្រសិទ្ធភាពអី ក៏វាមិនមានភាពធូរស្រាល។ អ៊ីចឹងក៏មានមិត្តភកិ្តម្នាក់ គាត់ណែនាំទៅពេទ្យមណ្ឌលនៃក្តីសង្ឃឹមហ្នឹងទៅ ក៏បានទៅព្យាបាលនៅហ្នឹងរហូតមកដល់បច្ចុប្បន្ន ក៏មានការធូរស្រាលរហូត ព្រោះជាក់ស្តែងកាលដែលពេលខ្ញុំនាំម៉ែខ្ញុំទៅហ្នឹង គាត់ឈឺសម្រាន្តនៅកន្ទេល ដើរមិនរួចផងហ្នឹង ដល់ពេលបានព្យាបាលនៅពេទ្យហ្នឹងទៅ ក៏ត្រូវហើយបានធូរស្រាលសឹងថាជា ១០០ភាគរយ»។ ចំណែកឯលោក ទូច តូ អាយុ ៣៤ ឆ្នាំ ប្រជាពលរដ្ឋម្នាក់មកពីក្រុងតាខ្មៅ លើកឡើងថា លោកបាននាំមា្តយទៅទទួលការព្យាបាលនៅមន្ទីរសម្រាកព្យាបាលមិត្តភាពនៃក្តីសង្ឃឹមតាំងពីឆ្នាំ ២០១៥ ដោយមើលឃើញថា គ្រូពេទ្យមានភាពរាក់ទាក់ យកចិត្តទុកលើអ្នកជំងឺ។ លោកប្រាប់វីអូអេថា ស្ថានភាពជំងឺម្តាយរបស់លោកក៏មានភាពប្រសើរជាងមុន ក្រោយពីបានទទួលការពិនិត្យព្យាបាលជំងឺនៅទីនោះ។ លោកថ្លែងថា៖ «ហើយពេលដែលម៉ាក់ខ្ញុំជួយសង្គ្រោះបន្ទាន់ម្តងៗ គឺពេទ្យមកទាំងហ្វូងហ្មងអត់មានគិតអីគឺគាត់មកជួយម៉ាក់ខ្ញុំហ្មង ដូចកាលពេលដែលម៉ាក់ខ្ញុំកំពុងអង្គុយពិនិត្យៗអ៊ីចឹង គាត់អត់ស្រួលខ្លួននៅចាំបើកថ្នាំអ៊ីចឹង នៅពេលដែលគាត់ឈាមឡើង ១៧-១៨ អីទៅចាប់ផ្តើមអត់ស្រួលខ្លួន ដុកទ័រគឺគេនាំម៉ែទៅសង្គ្រោះបន្ទាន់ហ្មងអត់មានថាសួរយើងចេះ សួរយើងចោះទេ ឱ្យតែឃើញអាការៈគាត់កើតអីគាត់គេទៅជួយគាត់ភ្លាមហ្មង»។ ក៏ប៉ុន្តែ កាលពីដើមខែឧសភានេះ មន្ទីរសម្រាកព្យាបាលមិត្តភាពនៃក្តីសង្ឃឹមនេះ ត្រូវបានក្រសួងសុខាភិបាលចេញបទបញ្ជាឱ្យបិទដំណើរការ ក្រោមហេតុផលថា មិនមានវេជ្ជបណ្ឌិតឈរឈ្មោះជាអ្នកទទួលខុសត្រូវនិងអវត្តមានប្រចាំការ ហើយមិនបានផ្ញើរបាយការណ៍អំពីសកម្មភាពព្យាបាលអ្នកជំងឺជាប្រចាំមកកាន់នាយកដ្ឋានជំនាញនៃក្រសួង និងមិនអនុវត្តតាមច្បាប់ស្តីពីការគ្រប់គ្រងលើការប្រកបវិជ្ជាជីវៈរបស់ក្រសួងសុខាភិបាល។ សម្រាប់អ្នកដែលធ្លាប់មានសមាជិកក្រុមគ្រួសារទទួលបានសេវាព្យាបាលជំងឺពីមន្ទីរសម្រាកព្យាបាលជំងឺនេះ ដូចជាអ្នកស្រី អ៊ុំ វណ្ណា និងលោក ទូច តូ ពួកគេបានចាត់ទុកចំណាត់ការនេះថា «អយុត្តិធម៌» ហើយបានអំពាវនាវឱ្យមន្ទីរពេទ្យនេះបានដំណើរការឡើងវិញ។ កាលពីថ្ងៃទី១៣ ខែឧសភា ក្រសួងសុខាភិបាលបានបង្ហោះលើទំព័រហ្វេសប៊ុករបស់ខ្លួន សម្រេចបិទមន្ទីរសម្រាកព្យាបាលមិត្តភាពចតុមុខ មន្ទីរសម្រាកព្យាបាលមិត្តភាពមណ្ឌលនៃក្តីសង្ឃឹម និងមន្ទីរសម្រាកព្យាបាលពោធិ៍ចិនតុងរបស់ក្រុមហ៊ុន Center of Hope Friendship Clinics Co., Ltd។ ទាំងអ្នកស្រី អ៊ុំ វណ្ណា និងលោក ទូច តូ សុទ្ធតែបានលើកឡើងដូចគ្នាថា ក្រោយក្រសួងសុខាភិបាលសម្រេចបិទមន្ទីរសម្រាកព្យាបាលមតិ្តភាពមណ្ឌលនៃក្តីសង្ឃឹម ពួកគេមិនទាន់ដឹងថា នឹងនាំម្តាយដែលកំពុងមានជំងឺទៅបន្តការព្យាបាលនៅមន្ទីរពេទ្យណាមួយឡើយ។ លោក ទូច តូ បានប្រាប់វីអូអេថា នៅពេលដែលលោកបានខលសួរទៅកាន់មន្ទីរសម្រាកព្យាបាល បុគ្គលិកនៅទីនោះបានប្រាប់លោកថាឱ្យយកសំបកថ្នាំដែលបានបើកជូនម្តាយលោកពីមុនៗ ទៅទិញនៅតាមកន្លែងលក់ថ្នាំពេទ្យជាបណ្តោះអាសន្នសិន ពីព្រោះតែខាងគ្លីនិកកំពុងស្វែងរកវិធីដោះស្រាយជាមួយក្រសួងសុខាភិបាល។ លោកថ្លែងថា៖ «ឥឡូវខ្ញុំអត់ដឹងថាទៅពេទ្យណាទៀតទេ ពេលឥឡូវនេះថ្នាំម៉ាក់ខ្ញុំក៏ជិតអស់ទៀត ពេលដែលខ្ញុំបើកមកវានៅសល់។ ខ្ញុំខលសួរពេទ្យ ពេទ្យថាដោះស្រាយគាត់ថាឱ្យយកសំបកថ្នាំហ្នឹងទិញថ្នាំក្រៅញុំាសិន ឥឡូវគាត់កំពុងតែដោះស្រាយ ប៉ុន្តែឃើញដោះស្រាយអត់ចេញ»។ ទោះជាយ៉ាងណាក្តី អ្នកស្រី អ៊ុំ វណ្ណា បានលើកឡើងថា ចំណាត់ការនេះជារឿងដែលអយុត្តិធម៌យ៉ាងខ្លាំងចំពោះមន្ទីរពេទ្យដែលមានជំនាញច្បាស់លាស់ មានការពិនិត្យព្យាបាលត្រឹមត្រូវស្របតាមវិជ្ជាជីវៈ និងមានតម្លៃសមរម្យបែរជាត្រូវបានបិទ ខណៈមនី្ទរពេទ្យដែលធ្វេសប្រហែលបង្កឱ្យបាត់បង់អាយុជីវិតអ្នកជំងឺនៅបន្តដំណើរធម្មតា។ អ្នកស្រីថ្លែងថា៖ «គ្លីនិកដែលមិនល្អដែលគាត់ធ្វើឱ្យមានការស្លាប់អ្នកជំងឺ ឬក៏ធ្វេសប្រហែសបែរមិនមានវិជ្ជាជីវៈច្បាស់លាស់បែរជានៅបន្តដំណើរការរហូតដល់បច្ចុប្បន្ន វាអយុត្តិធម៌សម្រាប់ពេទ្យដែលល្អបិទ បែរជាមកត្រូវបិទវិញ។ ហើយអាចថាប្រជាពលរដ្ឋក៏គាត់ខកចិត្តដែលខាងក្រសួងគាត់ប្រកាសបិទ ដែលប្រជាពលរដ្ឋរាប់ពាន់នាក់គាត់ទៅព្យាបាល ហើយនៅតែចង់ឱ្យមន្ទីរពេទ្យហ្នឹងបន្តដំណើរការរហូតដល់ឥឡូវ»។ សេចក្តីថ្លែងការណ៍របស់ក្រុមហ៊ុន Center of Hope Friendship Clinics ស្តីពីការបិទមន្ទីរសម្រាកព្យាបាលទាំងបីទីតាំង ដែលត្រូវបានចេញផ្សាយកាលពីថ្ងៃទី២៣ ខែឧសភា ឆ្នាំ២០២៣ បានឱ្យដឹងថា មន្ទីរសម្រាកព្យាបាលទាំងបីនេះបានបើកដំណើរការស្របច្បាប់តាំងពីឆ្នាំ ២០២១ ហើយបានព្យាបាលអ្នកជំងឺជាង ៩ ម៉ឺននាក់ក្នុងមួយឆ្នាំៗ ឱ្យទទួលបានការថែទាំសុខភាពដែលមានគុណភាពល្អ និងតម្លៃសមរម្យ។ សេចក្តីថ្លែងការណ៍ដដែលនោះក៏បញ្ជាក់បន្ថែមថា មន្ទីរពេទ្យទាំងបីទីតាំងដែលក្រសួងសុខាភិបាលបានបិទ មិនត្រូវបានទទួលបានការព្រមាន ឬវិធានការណាមួយជាផ្លូវការពីអាជ្ញាធរមានសមត្ថកិច្ច មុនពេលមានសេចក្តីសម្រេចការបិទ និងដកហូតអាជ្ញាបណ្ណមិនឱ្យដំណើរការមន្ទីរសម្រាកព្យាបាលឡើយ។ ប្រធានសមាគមគ្រូពេទ្យគុណធម៌កម្ពុជាលោក អ៊ូច វុទ្ធី លើកឡើងថា គណៈគ្រប់គ្រងមន្ទីរសម្រាកព្យាបាលទាំងបី គួរស្នើឱ្យក្រសួងសុខាភិបាលគួរមានការបញ្ជូនមន្រ្តីជំនាញត្រួតពិនិត្យច្បាស់លាស់ ហើយធ្វើការណែនាំ និងកំណត់នីតិវិធីឱ្យបានត្រឹមត្រូវទៅកាន់មន្ទីរពេទ្យឱ្យមានការកែប្រែ ប្រសិនជាក្នុងករណីមន្ទីរពេទ្យបានប្រព្រឹត្តអ្វីមួយខុស។ លោកថ្លែងថា៖ «អាហ្នឹងគួរណាតែខាងក្រសួង ខាងអាជ្ញាធរដែលពាក់ព័ន្ធហ្នឹងចុះត្រួតពិនិត្យឱ្យបានត្រឹមត្រូវ ហើយធ្វើច្បាប់ឱ្យគាត់ឱ្យបានត្រឹមត្រូវ ទាំងក្រមសីលធម៌គ្រូពេទ្យ ទាំងគ្រូពេទ្យដែលឈរឈ្មោះជានាយកកន្លែងហ្នឹងត្រូវនៅប្រចាំការ ២៤ ម៉ោងយ៉ាងម៉េចអាហ្នឹងត្រូវឱ្យក្រសួងគេដាក់វិធានការឱ្យបានច្បាស់។ ហើយត្រូវផ្សាយជាសាធារណៈឱ្យបានបងប្អូនប្រជាពលរដ្ឋយើងបានដឹង កុំឱ្យមានចម្ងល់បិទដោយសារអី បើកដោយសារអី»។ លោកបន្ថែមថា គី្លនីកទាំងអស់គួរណាយកចិត្តទុកដាក់ទៅលើក្រមសីលធម៌ វិជ្ជាជីវៈក្នុងនាមជាគ្រូពេទ្យ និងទទួលខុសត្រូវចំពោះអ្នកជំងឺនៅពេលដែលពួកគេទៅព្យាបាលនៅមន្ទីរពេទ្យខ្លួន។ លោកបន្តថា ក្រសួងសុខាភិបាលគួរពង្រឹងការបណ្តុះបណ្តាលជំនាញបន្ថែមទៅកាន់ក្រុមគ្រូពេទ្យ ដូចជាការបញ្ជូនពួកគេទៅសិក្សាបន្ថែមនៅបរទេស ដើម្បីយកបទពិសោធន៍ទាំងនោះមកអភិវឌ្ឍន៍លើវិស័យសុខាភិបាលក្នុងប្រទេសកម្ពុជា។ លោកថ្លែងថា៖ «ហើយឱ្យគាត់សិក្សាផ្នែកសុខភាពហ្នឹងពីប្រទេសខាងក្រៅតើគេធ្វើយ៉ាងម៉េចខ្លះដើម្បីជាគំរូដល់យើង។ នេះជារឿងមួយត្រូវការដុះខាត់បុគ្គលទាំងអស់មិនមែនថាតែខ្ញុំ ឬមួយអ្នកផ្សេងទេត្រូវការរៀបចំទាំងអស់ តាំងពីបាតគ្រឹះទៅដល់កំពូលហ្នឹងបានយើងទៅរួច»។ វីអូអេមិនអាចសុំការអធិប្បាយពីអ្នកស្រី ឱ វណ្ណឌីន អ្នកនាំពាក្យក្រសួងសុខាភិបាលបាននៅឡើយទេ។ វីអូអេក៏មិនអាចសុំការអធិប្បាយពីគណៈគ្រប់គ្រងនៃមន្ទីរសម្រាកព្យាបាលទាំងបីនោះបាននៅឡើយទេ។ ក៏ប៉ុន្តែបុគ្គលិកពេទ្យម្នាក់ដែលបម្រើការនៅមន្ទីរសម្រាកព្យាបាលមិត្តភាពមណ្ឌលនៃក្តីសង្ឃឹម បានប្រាប់វីអូអេដោយលាក់អត្តសញ្ញាណថា ខ្លួនមិនបានដឹងមូលហេតុស៊ីជម្រៅឡើយ ជុំវិញការបិទមន្ទីរសម្រាកព្យាបាលនេះ។ បុគ្គលិកពេទ្យនោះបន្ថែមថា ថ្នាក់ដឹកនាំមន្ទីរពេទ្យបានយកចិត្តទុកដាក់លើបុគ្គលិក និងអ្នកជំងឺផ្សេងៗទៀតបានយ៉ាងល្អ។ រូបខ្លួនមានការសោកស្តាយជាខ្លាំង នៅពេលដែលដឹងបានថាកន្លែងដែលកំពុងបម្រើការងារត្រូវបានក្រសួងសុខាភិបាលសម្រេចឱ្យបិទលែងដំណើរការនោះ។ ទោះជាយ៉ាងណាក្តី ក្រោយពីសេចក្តីសម្រេចរបស់ក្រសួងសុខាភិបាលចេញផ្សាយជាសាធារណៈកាលពីថ្ងៃទី១២ ខែឧសភា មន្ទីរសម្រាកព្យាបាលមិត្តភាពនៃក្តីសង្ឃឹមបានបង្ហោះសារដោយភ្ជាប់ជាមួយសេចក្តីសម្រេចនោះថា៖ «យោងតាមសេចក្តីសម្រចលេខ ០៦៩ ០៧០ និង ០៧១ ចុះថ្ងៃទី ១២ ខែឧសភា ឆ្នាំ ២០២៣ របស់ក្រសួងសុខាភិបាល មន្ទីរសម្រាកព្យាបាលមិត្តភាពនៃក្តីសង្ឃឹម មន្ទីរសម្រាកព្យាបាលមិត្តភាពពោធិ៍ចិនតុង និងមន្ទីរសម្រាកព្យាបាលមិត្តភាពចតុមុខ សូមផ្អាកដំណើរការបណ្តោះអាសន្ន។ គណៈគ្រប់គ្រងរបស់យើងខ្ញុំកំពុងខ្នះខ្នែងរកមធ្យោបាយ ដើម្បីដោះស្រាយបញ្ហាឱ្យបានឆាប់តាមដែលអាចធ្វើទៅបាន។ សូមពុកម៉ែបងប្អូន លោក លោកស្រី មេត្តាអធ្យាស្រ័យ និង រង់ចាំការជូនដំណឹងរបស់យើងខ្ញុំនៅពេលក្រោយ»។ ប្រជាពលរដ្ឋដែលធ្លាប់ទទួលសេវាព្យាបាលនៅមន្ទីរសម្រាកព្យាបាលមិត្តភាពមណ្ឌលនៃក្តីសង្ឃឹម ដែលវីអូអេបានសម្ភាសន៍ សុទ្ធតែទទូចឱ្យក្រសួងសុខាភិបាលពិនិត្យ និងពិចារណាឡើងវិញ ក្នុងការអនុញ្ញាតឱ្យមន្ទីរសម្រាកព្យាបាលទាំងបីសាខានេះអាចបើកដំណើរការឡើងវិញជាធម្មតា។ សម្រាប់អ្នកស្រី អ៊ុំ វណ្ណា អ្នកស្រីសំណូមពរឱ្យក្រសួងសុខាភិបាលសិក្សាស្រាវជ្រាវឡើងវិញនូវកំហុស ឬការធ្វេសប្រហែស ហើយធ្វើការពិភាក្សាជាមួយថ្នាក់ដឹកនាំពេទ្យ ពីព្រោះមានអ្នកជំងឺជាច្រើននាក់បាននិងកំពុងរង់ចាំទទួលសេវាព្យាបាលនៅមន្ទីរសម្រាកព្យាបាលនោះ ដោយរួមមានម្តាយរបស់អ្នកស្រីផងដែរ។ អ្នកស្រីថ្លែងថា៖ «ព្រោះប្រសិនបិទភា្លមៗអ៊ីចឹង អ្នកជំងឺរាប់ពាន់នាក់ដែលគាត់ធ្លាប់ព្យាបាលនៅហ្នឹង វាធ្វើឱ្យមានការភ្ញាក់ផ្អើល ក៏ដូចជាមានការសោកស្តាយដែលប្រជាពលរដ្ឋគាត់មិនអាចទៅបន្តព្យាបាលនៅហ្នឹង។ យើងអត់ដឹងច្បាស់ថាបញ្ហាហ្នឹងវាធ្ងន់ធ្ងរកម្រិតណា ប៉ុន្តែទោះបីជាយ៉ាងណាដោយសារតែពេទ្យហ្នឹងក៏ល្អដែរ អ៊ីចឹងខាងក្រសួងអាចធ្វើការសិក្សាស្រាវជ្រាវឡើងវិញ ប្រសិនបើមានការធ្វេសប្រហែស ឬមានកំហុសអីយើងអាចគ្រាន់តែព្រមានសិនទៅ អាចឱ្យខាងពេទ្យគេកែប្រែតាមហ្នឹងទៅ ធ្វើម៉េចស្របតាមច្បាប់ដែលអាចបើកឡើងវិញបាន»៕
|
2023-05-31T07:00:00+07:00
|
khmer.voanews.com
|
https://khmer.voanews.com/a/patients-left-in-limbo-upon-hope-clinics-abrupt-shutdown-by-health-ministry-families-urge-reopening/7116913.html
|
19e702c2-d5d7-4c8c-819d-38e86add57ef
|
TOP NEWS: ក្រសួងសុខាភិបាល៖ ថ្ងៃនេះអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ៣នាក់ (Video inside)
|
ក្រសួងសុខាភិបាល នៅថ្ងៃទី៣០ ខែឧសភាឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣០ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៧២នាក់, អ្នកជាសះស្បើយសរុបចំនួន ១៣៥,៦៨៨នាក់, ស្លាប់សរុបចំនួន ៣,០៥៦នាក់៕
|
2023-05-30T18:34:00+07:00
|
freshnewsasia.com
|
https://m.freshnewsasia.com/index.php/en/localnews/293393-2023-05-30-04-34-45.html
|
a895479b-60f6-46ae-8432-9b9fdd5f4b08
|
ប្រជាពលរដ្ឋ ក្នុងខណ្ឌច្បារអំពៅ ជាង១ពាន់នាក់ ទទួលការពិនិត្យ និងព្យាបាលជំងឺ ដោយឥតគិតថ្លៃពី TYDA
|
លោកវេជ្ជបណ្ឌិត ស៊ីម ស៊ូយេង អនុប្រធានប្រត្តិបត្តិ និងជាប្រធានបេសកកម្មTYDA បានមានប្រសាសន៍ថា តាងនាមឱ្យលោកបណ្ឌិត ហ៊ុន ម៉ាណែត និងលោកស្រី ពេជ ចន្ទមុន្នី ដែលជាប្រធាន និងអនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ ពិតជាសប្បាយរីករាយដែលបានចុះមកពិនិត្យព្យាបាលជំងឺដោយឥតគិតថ្លៃជូនដល់ប្រជាពលរដ្ឋលោកតាលោកយាយបងប្អូន និងក្មួយៗកុមារា កុមារីនាឱកាសនេះ។ លោកវេជ្ជបណ្ឌិត បានបន្តទៀតថា លោកបណ្ឌិត ហ៊ុន ម៉ាណែត និងលោកស្រី ពេជ ចន្ទមុន្នី លោកតែងតែយកចិត្តទុកដាក់គិតគូរខ្ពស់ចំពោះសុខទុក្ខ និងសុខភាពរបស់បងប្អូនប្រជាពលរដ្ឋ។ ដោយមានការមមាញឹកនិងកិច្ចការងារច្រើនឯកឧត្តមបណ្ឌិត និងលោកជំទាវបានផ្តាំផ្ញើតាមរយៈលោកឱ្យក្រុមការងារជួយយកចិត្តទុកដាក់នៅក្នុងការពិនិត្យព្យាបាលជំងឺជូនដល់លោកតាលោកយាយបងប្អូនទាំងអស់គ្នាដោយការទទួលខុសត្រូវប្រកបដោយប្រសិទ្ធិភាពខ្ពស់។ លោកវេជ្ជបណ្ឌិតបានបន្ថែមទៀតថា គោលបំណងធំរបស់(TYDA) គឺចូលរួមចំណែកជាមួយស្ថាប័នជាតិ ជាពិសេសក្រសួងសុខាភិបាល ដើម្បីផ្តល់សេវាសុខភាពជូនប្រជាពលរដ្ឋ ដោយឥតគិតថ្លៃ និងមិនប្រកាន់ជាតិសាសន៍ ពណ៌សម្បុរ ឫនិន្នាការនយោបាយឡើយ និងដើម្បីចូលរួមចំណែកជាមួយរដ្ឋាភិបាល ក្នុងការកាត់បន្ថយភាពក្រីក្រ តាមរយៈសកម្មភាពផ្តល់សេវាសុខភាព ជូនប្រជាពលរដ្ឋក្រីក្រដល់ទីកន្លែង ជាពិសេសទីជនបទដាច់ស្រយាលនានា ព្រមទាំងចូលរួមចំណែកបណ្តុះបណ្តាលធនធានមនុស្ស ក្នុងវិស័យសុខាភិបាល ក៏ដូចជាបានផ្តល់ឱកាសដល់ប្អូនៗនិស្សិត និងយុវជនស្មគ្រ័ចិត្តដ៏ទៃទៀតអោយបានចូលរួមចំណែកបំរើការងារមនុស្សធម៍ដល់សង្គមជាតិផងដែរ។ លោក ញាណ ច័ន្ទសោភា អភិបាលរងខណ្ឌច្បារអំពៅបានមានប្រសាសន៍ថា ក្នុងនាមរូបលោកផ្ទាល់ និងជំនួសមុខឱ្យក្រុមប្រឹក្សាខណ្ឌច្បារអំពៅ គណអភិបាលខណ្ឌ មន្ត្រីរាជការ កងកម្លាំងប្រដាប់អាវុធ បងប្អូនប្រជាពលរដ្ឋទាំងអស់ក្នុងសង្កាត់ក្បាលកោះ ខណ្ឌច្បារអំពៅ ពិតជាមានក្តីសោមនស្សសប្បាយរីករាយក្រៃលែងជូនចំពោះសមាគមគ្រូពេទ្យស្ម័គ្រចិត្តយុវជនសម្តេចតេជោ TYDA ដែលបាននចុះមកពិនិត្យ និងព្យាបាលជំងឺទូទៅ ឥតគិតថ្លៃជូនដល់បងប្អូនប្រជាពលរដ្ឋរស់នៅក្នុងមូលដ្ឋានខណ្ឌច្បារអំពៅ នាពេលនេះ និងសូមសំណូមពរដល់សមាគមគ្រូពេទ្យស្ម័គ្រចិត្តយុវជនសម្តេចតេជោបន្តចុះមកពិនិត្យ និងព្យាបាលជំងឺដោយឥតគិតថ្លៃ ជាបន្តបន្ទាប់ទៀត។ ឆ្លៀតក្នុងឱកាសដ៏វិសេសវិសាលនេះ លោកសូមអំពាវនាវដល់បងប្អូនប្រជាពលរដ្ឋទាំងអស់ មេត្តាយកចិត្តទុកដាក់បន្ថែមក្នុងការថែទាំសុខភាព ឱ្យបានល្អ និងចូលរួមការពារសន្តិសុខសណ្តាប់ធ្នាប់សាធារណៈ ថែរក្សាការពារសន្តិភាពជាមួយរាជរដ្ឋាភិបាលកម្ពុជា អោយបានគង់វង្សជារៀងរហូត។ តាមរបាយការណ៍បានឱ្យដឹងថា ប្រជាពលរដ្ឋដែលបានមកទទួលការព្យាបាលជំងឺទាំងអស់មានចំនួន ១.៥៨៧នាក់ ស្មើនឹង ៣,០៩៤ ករណី ដោយក្នុងនោះ មានជំងឺបញ្ជូនទៅព្យាបាលបន្តមាន ៣៧ ករណី៕
|
2023-05-30T17:22:00+07:00
|
dap-news.com
|
https://dap-news.com/national/2023/05/30/335740/
|
f47db9a9-2298-4108-944a-7ad2d5ef8a3c
|
សូមរកផ្លូវវាង! រដ្ឋបាលរាជធានីភ្នំពេញ នឹងផ្អាកមិនឱ្យមានការចរាចរណ៍ឆ្លងកាត់មហាវិថីឈ្នះឈ្នះ
|
រដ្ឋបាលរាជធានីភ្នំពេញបានចេញសេចក្ដីជូនដំណឹងដល់បងប្អូនប្រជាពលរដ្ឋទាំងអស់ក្នុងរាជធានីភ្នំពេញ ឱ្យបានជ្រាបថា នៅថ្ងៃទី០៣ និងថ្ងៃទី០៩ ខែមិថុនា ឆ្នាំ២០២៣ នឹងមានការរៀបចំពិធីបើក និងពិធីបិទព្រឹត្តិការណ៍ ប្រកួតកីឡាអាស៊ានប៉ារ៉ាហ្គេម លើកទី១២ ឆ្នាំ២០២៣ នៅពហុកីឡដ្ឋានជាតិមរតកតេជោ ដែលស្ថិតនៅភូមិព្រែកតារ័ត្ន សង្កាត់ព្រែកតាសេក ខណ្ឌជ្រោយចង្វារ រាជធានីភ្នំពេញ ក្រោមអធិបតីភាពដ៏ខ្ពង់ខ្ពស់របស់ សម្តេចអគ្គមហា សេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា។ ដើម្បីឱ្យពិធីខាងលើប្រព្រឹត្តទៅដោយរលូន រក្សាបាននូវសន្តិសុខ សុវត្ថិភាព សំណ្ដាប់ធ្នាប់ និងរបៀបរៀបរយ សាធារណៈ រដ្ឋបាលរាជធានីភ្នំពេញធ្វើការបញ្ចៀសចរាចរ និងផ្អាកចរាចរជាបណ្ដោះអាសន្នជុំវិញទីតាំងប្រារព្ធពិធី រហូតដល់បញ្ចប់កម្មវិធី ដោយមិនអនុញ្ញាតឱ្យយានជំនិះគ្រប់ប្រភេទឆ្លងកាត់កំណាត់មហាវិថីឈ្នះឈ្នះ ចាប់ពី គល់ស្ពានព្រែកព្នៅរហូតដល់ផ្លូវជាតិលេខ៦ ចាប់ពីថ្ងៃទី០៣ ដល់ថ្ងៃទី០៩ ខែមិថុនា ឆ្នាំ២០២៣ រហូតដល់បញ្ចប់ កម្មវិធី។ អាស្រ័យហេតុនេះ សូមបងប្អូនប្រជាពលរដ្ឋដែលត្រូវធ្វើដំណើរឆ្លងកាត់តាមផ្លូវខាងលើមេត្តាជ្រាប យោគយល់អធ្យាស្រ័យ និងបញ្ចៀសការធ្វើដំណើរឆ្លងកាត់ទីតាំងប្រារព្ធពិធីតាមកាលបរិច្ឆេទខាងលើដោយ អនុគ្រោះ។ ផុតរយៈពេលហាមឃាត់បណ្តោះអាសន្ននេះ រដ្ឋបាលរាជធានីភ្នំពេញនឹងបើកឱ្យចរាចរជាធម្មតាវិញ។ ទទួលបានសេចក្ដីជូនដំណឹងនេះ ស្នងការដ្ឋាននគរបាលរាជធានីភ្នំពេញ បញ្ជាការដ្ឋានកងរាជអាវុធហត្ថ រាជធានីភ្នំពេញ រដ្ឋបាលខណ្ឌជ្រោយចង្វារ រដ្ឋបាលខណ្ឌព្រែកព្នៅ មន្ទីរសាធារណការ និងដឹកជញ្ជូនរាជធានី ភ្នំពេញ និងអាជ្ញាធរពាក់ព័ន្ធគ្រប់លំដាប់ថ្នាក់ ត្រូវធ្វើការផ្សព្វផ្សាយឱ្យបានទូលំទូលាយ និងចាត់តាំងអនុវត្តឱ្យ មានប្រសិទ្ធភាពខ្ពស់ ៕
|
2023-05-30T13:39:46+07:00
|
kbnnews.com
|
https://kbn.news/archives/294864
|
336601a5-8158-48f5-ac96-901877bcd285
|
ចិន ផលិតវ៉ាក់សាំងថ្មីច្រើនប្រភេទ ខណៈករណីឆ្លងកូវីដ ផ្ទុះឡើងខ្លាំង
|
រលកថ្មីនៃករណីឆ្លងជំងឺកូវីដ១៩នៅប្រទេសចិន នឹងឈានដល់កម្រិតខ្ពស់បំផុតក្នុងខែមិថុនា ខណៈមនុស្សរហូតដល់៦៥លាននាក់ នឹងឆ្លងមេរោគរៀងរាល់សប្តាហ៍។ នេះបើយោងតាមការព្រមានពីអ្នកជំនាញសុខភាពក្នុងស្រុក។ កាសែត Washington Post រាយការណ៍ថា អាជ្ញាធរចិន កំពុងបង្កើនការចាក់វ៉ាក់សាំងក្នុងចំណោមប្រជាជន១.៤ពាន់លាននាក់របស់ខ្លួន ខណៈវីរុសបំប្លែងខ្លួនប្រភេទថ្មី XBB កំពុងវាយលុកភាពស៊ាំសហគមន៍ ដែលបង្កើតឡើង ចាប់តាំងពីប្រទេសចិន បោះបង់គោលនយោបាយសូន្យកូវីដដ៏តឹងរ៉ឹងរបស់ខ្លួនកាលពីឆ្នាំមុន។ អ្នកជំនាញខាងរោគរាតត្បាតលោក Zhong Nanshan កាលពីសប្តាហ៍មុន បានប្រាប់សន្និសីទមួយក្នុងទីក្រុងក្វាងចូវ ថា វ៉ាក់សាំងថ្មីចំនួនពីរប្រភេទ សម្រាប់វីរុសកូវីដបំប្លែងខ្លួនអូមីក្រុងប្រភេទ XBB ត្រូវបានអនុម័តដោយអាជ្ញាធរសុខាភិបាល ខណៈវ៉ាក់សាំងថ្មីពី៣ទៅ៤ផ្សេងទៀត ក៏ត្រូវបានគេរំពឹងថានឹងទទួលបានភ្លើងខៀវក្នុងពេលឆាប់ៗនេះផងដែរ។ លោក Zhong ក៏បានព្យាករផងដែរថា ករណីឆ្លងមេរោគប្រចាំសប្តាហ៍ អាចកើនឡើងដល់ ៦៥លាននាក់នៅចុងខែមិថុនា ពោលគឺលើសពីការប៉ាន់ស្មាន ដែលថាមានត្រឹម៤០លាននាក់។ គួរបញ្ជាក់ថា ការផ្ទុះឡើងថ្មីនេះ អាចជារលកនៃជំងឺកូវីដទ្រង់ទ្រាយធំបំផុត មិនធ្លាប់មានសោះ ចាប់តាំងពីគោលនយោបាយសូន្យកូវីដ ត្រូវបានលុបចោលកាលពីចុងឆ្នាំមុន។ ប៉ុន្តែមន្ត្រីចិនទទូចថា រលកបច្ចុប្បន្ននឹងមិនសូវមានសភាពធ្ងន់ធ្ងរទេ។ ស្របពេលជាមួយគ្នានោះ រដ្ឋាភិបាល កំពុងផ្តោតការយកចិត្តទុកដាក់លើយុទ្ធនាការចាក់វ៉ាក់សាំង ដើម្បីធានាថា ប្រជាជនភាគច្រើននឹងមិនប្រឈមការស្លាប់ ឬឈឺកូវីដធ្ងន់ធ្ងរនោះទេ ជាពិសេសមនុស្សចាស់៕ ចុចអាន៖
|
2023-05-29T23:06:00+07:00
|
kampucheathmey.com
|
https://www.kampucheathmey.com/health/518569
|
958faf5b-4445-4a88-a015-ff1e7802b144
|
សម្ព័ន្ធគ្រូពេទ្យ ស.ស.យ.ក ចុះពិនិត្យ និងព្យាបាលជំងឺជូនប្រជាពលរដ្ឋ និងព្រះសង្ឃ នៅស្រុកមេមត់ និងស្រុកតំបែរ ខេត្តត្បូងឃ្មុំ ដោយមិនគិតថ្លៃ
|
សម្ព័ន្ធគ្រូពេទ្យសហភាពសហព័ន្ធយុវជនកម្ពុជា ចំនួន២៣០នាក់ ដឹកនាំដោយលោកបណ្ឌិត ហេង សុខគង់ រដ្ឋលេខាធិការក្រសួងឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ និងជាប្រធានសម្ព័ន្ធ គ្រូពេទ្យស.ស.យ.ក បានចុះពិនិត្យ និងព្យាបាលជំងឺដោយឥតគិតថ្លៃប្រគេនព្រះសង្ឃ និងជូនប្រជាពលរដ្ឋចំនួន៣,១៩០អង្គ/នាក់ នៅសាលាបឋមសិក្សា ប៊ុន រ៉ានី ហ៊ុនសែន កន្ទួត ស្ថិតក្នុងឃុំរំចេក ស្រុកមេមត់ ខេត្តត្បូងឃ្មុំ។ ពិធីនេះធ្វើឡើងនៅថ្ងៃទី២៨ ខែឧសភា ឆ្នាំ២០២៣ ក្រោមអធិបតីភាព លោក ឡោ ដាវុធ រដ្ឋលេខាធិការក្រសួងរៀបចំដែនដី នគរូបនីយកម្ម និងសំណង់ តំណាងលោក ជា សុផារ៉ា ឧបនាយករដ្ឋមន្ត្រី រដ្ឋមន្រ្តីក្រសួងរៀបចំដែនដី នគរូបនីយកម្ម និងសំណង់ និងជាប្រធានក្រុមការងារថ្នាក់ជាតិចុះជួយខេត្តត្បូងឃ្មុំ, លោក ម៉ៅ ឌុង អភិបាលរងខេត្ត និងជាប្រធានស.ស.យ.ក.ខេត្ត តំណាងលោកបណ្ឌិត ជាម ច័ន្ទសោភ័ណ អភិបាលខេត្តត្បូងឃ្មុំ ដោយមានកិច្ចសហការជាមួយរដ្ឋបាលខេត្ត និងស.ស.យ.ក ខេត្តត្បូងឃ្មុំ។ ប្រភេទជំងឺដែលបានពិនិត្យ និងព្យាបាលជូនប្រជាពលរដ្ឋនៅក្នុងឱកាសនោះ រួមមាន ជំងឺទូទៅ ជំងឺមនុស្សចាស់ រោគកុមារ រោគស្រ្តី និងពិនិត្យផ្ទៃពោះ អេកូសាស្រ្ត ជំងឺទឹកនោមផ្អែម និងតម្រងនោម ជំងឺភ្នែក ជំងឺច្រមុះ ត្រចៀក និងបំពង់ក បំពាក់ឧបករណ៍ត្រចៀកជូនអ្នកជំងឺគ ថ្លង់ និងមានបញ្ហាស្តាប់ វះកាត់តូច និងរោគសន្លាក់ ជំងឺសើស្បែក និងកាមរោគ ជំងឺមាត់-ធ្មេញ មន្ទីរពិសោធន៍ចល័ត អប់រំសុខភាពសាធារណ: ជំងឺបេះដូង និងសរសៃឈាម។ ជាមួយគ្នានេះ ព្រះសង្ឃ និងប្រជាពលរដ្ឋដែលអញ្ជើញមកពីស្រុកតំបែរ និងស្រុកមេមត់ បានថ្លែងអំណរគុណយ៉ាងជ្រាលជ្រៅបំផុតចំពោះ លោក ហ៊ុន ម៉ានី ដែលបានចាត់បញ្ជូនសម្ព័ន្ធគ្រូពេទ្យ ស.ស.យ.ក ដែលសុទ្ធតែជាពេទ្យជំនាញមានវិជ្ជាជីវ:ត្រឹមត្រូវច្បាស់លាស់ មានសំដីសុភាពរាបសារ បានចុះមកពិនិត្យ និងព្យាបាលជំងឺជូនប្រជាពលរដ្ឋ ដែលរស់នៅតំបន់ដាច់ស្រយ៉ាល ឆ្ងាយពីសេវាសុខាភិបាល។ ប្រជាពលរដ្ឋទាំងអស់ បានសំណូមពរសូមឲ្យមានសេវានៃការព្យាបាលដូចនេះ ឲ្យបានទៀងទាត់ដើម្បីពួកគាត់បានតាមដានសុខភាព និងលើកកម្ពស់សុខុមាលភាពកាន់តែល្អប្រសើរថែមទៀត។ សូមបញ្ជាក់ជូនថា សម្ព័ន្ធគ្រូពេទ្យ ស.ស.យ.ក ត្រូវបានបង្កើតឡើងនៅថ្ងៃទី២ ខែធ្នូ ឆ្នាំ២០១៤ ដោយលោក ហ៊ុន ម៉ានី ប្រធានស.ស.យ.ក និងលោកស្រី យឹម ឆៃលីន ហ៊ុន ម៉ានី ប្រធានកិត្តិយសសម្ព័ន្ធគ្រូពេទ្យ ស.ស.យ.ក ដោយចាប់តាំងពីថ្ងៃបង្កើតមក ក្រុមគ្រូពេទ្យស្មគ្រចិត្ត បានចុះយ៉ាងសស្រាក់សស្រាំក្នុងបេសកកម្មការងារមនុស្សធម៌នៅគ្រប់រាជធានី ខេត្តទូទាំងប្រទេស។ ជាពិសេសក្នុងដំណាក់កាល នៃការរីករាតត្បាតនៃជំងឺកូវីដ១៩ សម្ព័ន្ធគ្រូពេទ្យ ស.ស.យ.ក ចំនួន៣,២៧៦នាក់ បានចូលរួមយ៉ាងសកម្មក្នុងការប្រយុទ្ធប្រឆាំងនឹងជំងឺកូវីដ១៩ ក្នុងនោះ ១,០១៧នាក់ ចូលរួមក្នុងការព្យាបាលនៅមណ្ឌលព្យាបាលកូវីដ១៩ កម្រិតធ្ងន់ដឺព្រីមែរសែនសុខ និងពហុកីឡដ្ឋានអូឡាំពិក និងមណ្ឌលព្យាបាលកូវីដ១៩កម្រិតស្រាល សែនសុខ១ ដោយឡែកក្រុមគ្រូពេទ្យ ២,២៥៩នាក់ទៀត បានចុះទៅគ្រប់រាជធានីខេត្ត ដើម្បីចាក់វ៉ាក់សាំងកូវីដ១៩ ជូនដល់ប្រជាពលរដ្ឋតាមលំនៅដ្ឋានតែម្តង៕
|
2023-05-29T21:38:00+07:00
|
freshnewsasia.com
|
https://m.freshnewsasia.com/index.php/en/localnews/293270-2023-05-29-07-38-54.html
|
00c539ba-960f-4eef-aa18-3d5cd249fe2e
|
រដ្ឋមន្ដ្រីសុខាភិបាល អំពាវនាវឱ្យបញ្ឈប់ការជក់បារី ដែលបង្កបញ្ហាធ្វើឱ្យកូនកើតមកមិនគ្រប់ខែ កើតជាជំងឺមហារីកសួត និងជំងឺមិនឆ្លងនានា នាំឲ្យខាតបង់សុខភាព និងសេដ្ឋកិច្ចគ្រួសារ
|
ថ្នាំជក់ផ្តល់ផលប៉ះពាល់ជាច្រើនដល់សុខភាពសាធារណៈ ដែលបង្កជាជំងឺមិនឆ្លងនានា ដូចជា ជំងឺមហារីក ជំងឺសរសៃឈាម និងបេះដូង ជំងឺសួត និងប៉ះពាល់ដល់សរីរាង្គទាំងអស់រួមទាំងសេដ្ឋកិច្ច បរិស្ថាន និងសង្គម, លោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល និងជាប្រធានគណៈកម្មាធិការត្រួតពិនិត្យផលិតផលថ្នាំជក់ បានអំពាវនាវឱ្យបញ្ឈប់ការជក់បារី ដើម្បី ធ្វើឱ្យប្រជាពលរដ្ឋមានអាយុវែង។ ការថ្លែងដូច្នេះរបស់លោកសាស្ដ្រាចារ្យ ក្នុងឱកាសប្រារព្ធពិធីអបអរសាទរទិវាពិភពលោកគ្មានថ្នាំជក់ ឆ្នាំ២០២៣នេះ ក្រោមប្រធានបទ «យើងត្រូវការអាហារ មិនមែនថ្នាំជក់» ដោយផ្តោតលើការជំរុញការដាំដុះដំណាំអាហារប្រកបដោយនិរន្តរភាពជំនួសឲ្យដំណាំថ្នាំជក់ ដែលធ្វើឡើងនៅទីស្ដីការក្រសួងសុខាភិបាល នាថ្ងៃទី២៩ ខែឧសភា ឆ្នាំ២០២៣នេះ។ ទិវាពិភពលោកគ្មានថ្នាំជក់ ជាព្រឹត្តិការណ៍ដ៏សំខាន់មួយដែលកំណត់ឡើងដោយអង្គការសុខភាពពិភពលោក ចាប់តាំងពីឆ្នាំ១៩៨៧ បានប្រារព្ឋឡើងជារៀងរាល់ឆ្នាំនៅថ្ងៃទី៣១ ខែឧសភា ដើម្បីរំលឹកអំពីផលប៉ះពាល់ដ៏ធ្ងន់ធ្ងររបស់ផលិតផលថ្នាំជក់មកលើសុខភាព សេដ្ឋកិច្ច បរិស្ថាននិងសង្គម និងសូមអំពាវនាវដល់រដ្ឋភាគីទាំងអស់ ព្រមទាំងដៃគូពាក់ព័ន្ធរួមគ្នាជំរុញការលះបង់ទម្លាប់ប្រើប្រាស់ថ្នាំជក់ និងទប់ស្កាត់មនុស្សបច្ចុប្បន្ន និងជំនាន់ក្រោយពីការប្រើប្រាស់ផលិតផលថ្នាំជក់។ លោករដ្ឋមន្ដ្រីបានថ្លែងបន្ដថា «ថ្នាំជក់ធ្វើឱ្យយើងកើតជំងឺមហារីក សួត ក្រពេញ ធ្វើឱ្យកូនកើតមកមិនគ្រប់ខែ ខាតបង់ទាំងសុខភាព និងសេដ្ឋកិច្ចគ្រួសារ ពិសេសត្រូវយល់ដឹងថា ថ្នាំជក់មិនមែនចំណីអាហារទេ ហើយក៏មិនអាចជំនួសអាហារបានផងដែរ ដូច្នេះត្រូវតែទុកលុយទិញចំណីអាហារ កាន់តែពិសេសនោះ គឺគ្មានផ្សែងបារីដែលធ្វើឱ្យប៉ះពាល់ដល់អ្នកដទៃ»។ លោករដ្ឋមន្ដ្រីបន្ដថា «ដើម្បីកាត់បន្ថយការប្រើប្រាស់ជក់បារី ប្រទេសយើងក៏មានច្បាប់ ស្ដីពីថ្នាំជក់នេះ ពិសេសនៅគ្រប់លើកញ្ចប់បារីនីមួយៗ ៥០% គឺដាច់ខាតត្រូវតែមានរូបភាព និងអក្សរ បញ្ជាក់ថា ការជក់បារីប៉ះពាល់ដល់សុខភាព បង្កជាជំងឺមហារីកសួត ជំងឺសរសៃឈាម និងបេះដូង និងជំងឺផ្សេងទៀត ដោយរាល់ពីរឆ្នាំម្ដងក្រុមហ៊ុនត្រូវតែផ្លាស់ប្ដូរ រូបភាព និងអក្សរ ដែលសារសុខភាពពីផលប៉ះពាល់ដល់សុខភាពពីការជក់បារី។ លើសពីនោះ យើងក៏បានកាត់បន្ថយនៃការផ្សព្វផ្សាយផលិតផលថ្នាំជក់ ធ្វើការផ្សព្វផ្សាយអប់រំបន្ដទៀត ដើម្បីឱ្យប្រជាពលរដ្ឋ មានការយល់ដឹងបន្ថែមទៀតឱ្យបានច្រើន ពីផលប៉ះពាល់ ពីហានិភ័យនៃការជក់បារីនេះ» ។ លោកសាស្ដ្រាចារ្យ សង្ឃឹមថាយ៉ាងមុតមាំថា ប្រជាពលដ្ឋយើង នឹងចូលរួមប្រតិបត្ដិឱ្យបានច្រើន យើងត្រូវយល់ថា ថ្នាំជក់មិនអាចជំនួសចំណីអាហារបានទេ អស់លុយហើយ ប៉ះពាល់ដល់សុខភាពទៀត ទាំងខ្លួនឯងយើង និងគ្រួសារដែលស្របផ្សែងបារីពីយើង ពិសេសស្ដ្រី ដែលកំពុងមានកគ៌ អាចបណ្ដាលឱ្យកូនមិនគ្រប់ខែ។ សូមជម្រាបថា រាជរដ្ឋាភិបាល ក្រោមការដឹកនាំដ៏ត្រឹមត្រូវ ប្រកបដោយចក្ខុវិស័យវែងឆ្ងាយ និងភាពប្រាកដនិយមរបស់ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានខិតខំប្រឹងប្រែងជំរុញការងារត្រួតពិនិត្យផលិតផលថ្នាំជក់ប្រកបដោយប្រសិទ្ធភាព ដើម្បីបង្ការជំងឺមិនឆ្លងនានា រួមមាន ការកើនឡើង នៃការអនុវត្តច្បាប់ អនុក្រឹត្យ ប្រកាសនានា ស្តីពីការត្រួតពិនិត្យផលិតថ្នាំជក់ក្នុងប្រទេសកម្ពុជា ដោយមានក្រសួង-ស្ថាប័នពាក់ព័ន្ធ ដែលជាសមាជិកគណៈកម្មាធិការត្រួតពិនិត្យផលិតផលថ្នាំជក់ អប់រំ ផ្សព្វផ្សាយ និងអនុវត្តច្បាប់ស្តីពីការត្រួតពិនិត្យផលិតផលថ្នាំជក់ដើម្បីបង្ការទប់ស្កាត់ជំងឺមិនឆ្លងឆ្ពោះទៅរកការអភិវឌ្ឍប្រកបដោយចីរភាព។ កិច្ចប្រឹងប្រែងទាំងនេះបានធ្វើឲ្យអត្រាប្រេវ៉ាឡង់ការប្រើប្រាស់ថ្នាំជក់ ទាំងក្នុងចំណោមមនុស្សពេញវ័យ ១៥ឆ្នាំឡើង និងក្នុងចំណោមយុវវ័យអាយុ ១៣-១៥ ឆ្នាំ មានការថយចុះជាបន្តបន្ទាប់។ លើសពីនេះ ក្រសួងសុខាភិបាលបានសហការជាមួយអាជ្ញាធរថ្នាក់ក្រោមជាតិជំរុញគំនិតផ្តួចផ្តើមទីក្រុងគ្មានផ្សែងបារី លើកទឹកចិត្តទីក្រុង ស្រុក ខេត្ត បង្កើតជាបណ្តាញទីក្រុងគ្មានផ្សែងបារី និងការពារជំងឺមិនឆ្លងនៅទូទាំងប្រទេស។ ក្រសួងសុខាភិបាល និងគណៈកម្មាធិការអន្តរក្រសួងជំរុញការងារត្រួតពិនិត្យផលិតផលថ្នាំជក់ឆ្ពោះទៅបង្ការទប់ស្កាត់ជំងឺមិនឆ្លង និងសហការជាមួយភាគីពាក់ព័ន្ធបន្តខិតខំអនុវត្តច្បាប់ ស្តីពីការត្រួតពិនិត្យផលិតផលថ្នាំជក់ ពិសេសវិធានការចំពោះការផ្សាយពាណិជ្ជកម្ម ការផ្សព្វផ្សាយលក់ និងការឧបត្ថម្ភកម្មវិធីដោយឧស្សាហករថ្នាំជក់ វិធានការការបោះពុម្ពសារព្រមានសុខភាពជាភាសាខ្មែរ និងជារូបភាពលើកញ្ចប់ផលិតផលថ្នាំជក់ និងសហការជាមួយក្រសួងសេដ្ឋកិច្ចនិងហិរញ្ញវត្ថុ តំឡើងពន្ធផលិតផលថ្នាំជក់ អប់រំ ផ្សព្វផ្សាយដល់ប្រជាជនឲ្យយល់ដឹងពីផលប៉ះពាល់របស់ថ្នាំជក់ ចូលរួមលះបង់ទម្លាប់ប្រើប្រាស់ផលិតផលថ្នាំជក់ និងទម្លាប់ដាំដំណាំថ្នាំជក់ ជាដើម៕
|
2023-05-29T20:44:00+07:00
|
freshnewsasia.com
|
https://m.freshnewsasia.com/index.php/en/localnews/293267-2023-05-29-06-44-30.html
|
096720dc-3102-4fa1-b75c-4df217854f3b
|
TOP NEWS: ក្រសួងសុខាភិបាល៖ ថ្ងៃនេះអ្នកឆ្លងជំងឺកូវីដ១៩ចំនួន ៤នាក់ ខណៈអ្នកជាសះស្បើយ១នាក់ (Video inside)
|
ក្រសួងសុខាភិបាល នៅថ្ងៃទី២៩ ខែឧសភាឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន ៤នាក់ ខណៈជាអ្នកជាសះស្បើយ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៩ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៧១នាក់, អ្នកជាសះស្បើយសរុបចំនួន ១៣៥,៦៨៥នាក់, ស្លាប់សរុបចំនួន ៣,០៥៦នាក់៕
|
2023-05-29T18:51:00+07:00
|
freshnewsasia.com
|
https://m.freshnewsasia.com/index.php/en/localnews/293257-2023-05-29-04-51-29.html
|
fb540ff1-152f-4bcc-8841-73410c59b765
|
មន្ត្រីជាន់ខ្ពស់សុខាភិបាលព្រមានពីការឆ្លងជំងឺកូវីដ-១៩ ឡើងវិញ ក្រោយប្រទេសជិតខាងផ្ទុះខ្លាំង
|
មន្ត្រីជាន់ខ្ពស់ក្រសួងសុខាភិបាល បានក្រើនរម្លឹកឱ្យប្រជាពលរដ្ឋបន្តការពារសុខភាព ដើម្បីចៀសវាងការឆ្លងវីរុសកូវីដ-១៩ ប្រភេទ Omicron XBB.1.5 បន្ទាប់ពីមន្ទីរពេទ្យមួយរបស់ប្រទេសថៃប្រកាសអស់គ្រែសម្រាប់ទទួលព្យាបាលអ្នកជំងឺកូវីដ-១៩។ នៅក្នុងសេចក្តីក្រើនរម្លឹកប្រុងប្រយ័ត្នការពារការចម្លងពពួក Omicron XBB.1.5 កាលពីល្ងាចថ្ងៃទី២៨ ឧសភា លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការក្រសួងសុខាភិបាលបានឱ្យដឹងថា «ខ្ញុំសូមក្រើនរម្លឹកជូនដល់បងប្អូនប្រជាពលរដ្ឋក្នុងប្រទេសកម្ពុជាទាំងអស់ថា ការកើនឡើងនូវករណីឆ្លងនៅតាមបណ្ដាប្រទេសជិតខាង និងនៅលើសាកលលោក ជាសញ្ញាបង្ហាញថា វីរុសកូវីដ-១៩ មិនទាន់ទៅណាឆ្ងាយពីយើងនោះទេ»។ លោកស្រីបានសូមរម្លឹកពលរដ្ឋឱ្យបន្តប្រុងប្រយ័ត្នខ្លួន និងថែទាំសុខភាពឱ្យបានល្អ ជៀសវាងការចម្លងវីរុសកូវីដ-១៩ ដោយស្មារតីទទួលខុសត្រូវ និងត្រៀមលក្ខណៈឱ្យបានល្អប្រសើរ ដើម្បីឆ្ពោះទៅរកការរស់នៅបានយូរអង្វែង។ លោកស្រីបានបន្ថែមថា« យើងត្រូវបន្តការប្រុងប្រយ័ត្នផ្ទាល់ខ្លួន ដើម្បីសុខភាពល្អ រៀងៗខ្លួន និងទប់ស្កាត់ការវិលត្រឡប់ទៅរកសភាពលំបាករស់នៅដូចពេលមុនៗ។ យើងមិនដឹងថា នឹងមានការបំប្លែង វីរុសកូវីដ ១៩ថ្មី ដល់ត្រឹមណាទេ ហើយបើវាចេះតែបំប្លែងខ្លួនវាដូច្នេះ ហើយបើវាអាចចាប់ដៃជាមួយមេរោគផ្សេងៗ ទៀត ក្លាយជាមេរោគថ្មីស្រឡាងមួយទៀតដែលមានភាពឆ្លងខ្លាំងជាងមុនៗ និងធ្ងន់ធ្ងរជាងពេលមុនៗនោះ តើពិភពលោក នឹងអាចកើតមានជាវិបត្តិធ្ងន់ធ្ងរទៀតដែរទេ? »។ លោកស្រីបាន្យដឹងទៀតថា« យើងត្រូវតែបន្តការពារ និងត្រៀម លក្ខណៈជាមុននូវលទ្ធភាពផ្ទុះឡើងនូវការឆ្លងថ្មីៗនាពេលខាងមុខ ។ ដូច្នេះ យើងត្រូវរួបរួមគ្នាបន្ត ការពារ (៣ ការពារ និង ៣កុំ ទៅតាមការវាយតម្លៃស្ថានភាពរបស់ខ្លួនត្រឹមត្រូវ) និងរៀនរស់នៅជាមួយវត្តមាននៃមេរោគ ទាំងឡាយមានទាំងវីរុសកូវីដ-១៩ ផងដែរ ដោយស្មារតីទទួលខុសត្រូវ ត្រៀមលក្ខណៈឱ្យបានល្អប្រសើរ បន្តរក្សាសុខភាព និងសុវត្ថិភាពផ្នែកផ្លូវកាយ និងផ្លូវចិត្តឱ្យបានល្អ ដើម្បីឆ្ពោះទៅរកការរស់នៅបានយូរអង្វែងជាមួយនឹង សុខភាពល្អប្រសើរបស់យើងទាំងអស់គ្នា»។ គួរបញ្ជាក់ថា គិតត្រឹមថ្ងៃទី២៨ខែឧសភាឆ្នាំ២០២៣កម្ពុជាមានករណីឆ្លងជំងឺកូវីដ១៩ចំនួន១៣៨៧៦៧នាក់ ក្នុងនោះ ឆ្លងជំងឺអូមីក្រុងចំនួន១៦៩៣៧នាក់ និងស្លាប់ចំនួន៣០៥៦នាក់៕ អត្ថបទ៖ សំអឿន
|
2023-05-29T15:47:00+07:00
|
kampucheathmey.com
|
https://www.kampucheathmey.com/health/518069
|
158f225f-7343-41be-b2b1-10c9a896dafd
|
ក្រសួងសុខាភិបាលក្រើនរំឭកពលរដ្ឋឱ្យបន្តប្រុងប្រយ័ត្ននឹងជំងឺកូវីដ១៩
|
ក្រសួងសុខាភិបាលកម្ពុជាបានក្រើនរំឭកឱ្យមានការប្រុងប្រយ័ត្ននឹងវីរុសជំងឺកូវីដ១៩ បន្ទាប់ពីមានករណីផ្ទុះឡើងថ្មីនៅប្រទេសជិតខាង។ ប៉ុន្តែអ្នកជំនាញមើលឃើញថា ប្រជាពលរដ្ឋមួយចំនួនហាក់លែងខ្វល់ពីការរាតត្បាតនៃជំងឺបំផ្លាញផ្លូវដង្ហើមមួយនេះតទៅទៀតហើយ។ បើតាមសេចក្តីប្រកាសព័ត៌មានមួយចេញផ្សាយកាលពីពេលថ្មីៗនេះ អ្នកនាំពាក្យក្រសួងសុខាភិបាលកម្ពុជាបានយោងតាមអត្ថបទរបស់សារព័ត៌មានបាងកកប៉ុស្ដិ៍ដែលផ្សាយអំពីមន្ទីរពេទ្យមួយនៅប្រទេសថៃបានប្រកាសថា ខ្លួនមិនអាចទទួលយកអ្នកជំងឺកូវីដ១៩ទៀតទេ ដោយសារតែអស់គ្រែសម្រាប់អ្នកជំងឺកូវីដ១៩ធ្ងន់ធ្ងរ។ ក្រសួងសុខាភិបាលកម្ពុជា កាលពីថ្ងៃទី២៨ ខែឧសភា បានចាប់ផ្តើមក្រើនរំឭកដល់ប្រជាពលរដ្ឋឱ្យមានការប្រុងប្រយ័ត្ន និងអនុវត្តវិធានការសុខាភិបាល ដូចជាពាក់ម៉ាស់ និងរក្សាគម្លាតពីគ្នា។ ក្រសួងបញ្ជាក់ថា ការកើនឡើងនូវករណីឆ្លងនៅតាមបណ្ដាប្រទេសជិតខាង និងនៅលើពិភពលោកជាសញ្ញាបង្ហាញថា ជំងឺកូវីដ១៩ «មិនទាន់ទៅណាឆ្ងាយនៅឡើយទេ»។ ប្រជាពលរដ្ឋមួយចំនួនដែលរស់នៅរាជធានីភ្នំពេញប្រាប់វីអូអេថា ពួកគេលែងខ្វល់ពីការឆ្លងជំងឺកូវីដ១៩តទៅទៀតហើយ។ លោក សុខ មឿន អាយុ៥៣ឆ្នាំ ប្រាប់វីអូអេនៅថ្ងៃចន្ទថា កូវីដ១៩មិនធ្វើឱ្យលោកមានការភ័យខ្លាចទៀតទេ ព្រោះលោកមិនសូវបានឃើញការចុះផ្សាយថា មានអ្នកកើតជំងឺកូវីដច្រើនដូចមុនឡើយ។ លោកថ្លែងថា៖ «ដូចខ្ញុំ ទៅកន្លែងណា ទីប្រជុំជនអីលែងពាក់ម៉ាស់ ពាក់អីអស់ហើយ»។ ពលរដ្ឋម្នាក់ទៀត លោក អឿ សុគ្រី អាយុ៥២ឆ្នាំ ប្រាប់វីអូអេថា ជំងឺកូវីដ១៩ហាក់ស្ងប់ស្ងាត់ដែលមិនបង្កជាក្តីបារម្ភដូចមុនទៀតទេ។ ប៉ុន្តែលោកបារម្ភថា កូវីដ១៩ផ្ទុះឡើងទៀតដែលវានឹងប៉ះពាល់ដល់ជីវភាពរបស់លោក។ លោកថា៖ «វានៅតែមាន អ៊ីចឹងនៅតែបារម្ភថាមានកូវីដអ៊ីចឹង។ តែបើសិនជាកើតទៀត វាពិបាកក្នុងការរកស៊ី ការរស់នៅ។ ធម្មតាយើងជំងឺអ្វីមួយតែងតែខ្លាច»។ អ្នកដំណើរជិះស៊ីក្លូម្នាក់ អ្នកស្រី អ៊ូ សាវិន ដែលបានចាក់វ៉ាក់សាំងកូវីដ១៩ចំនួន៣ដូសរួចមកហើយ លើកឡើងពីការព្រួយបារម្ភអំពីជំងឺនេះ ដូចនេះអ្នកស្រីតែងតែមានការប្រុងប្រយ័ត្នជានិច្ច។ អ្នកស្រីថ្លែងថា៖ «ដល់អ៊ីចឹងហើយប្រយ័ត្នប្រយែងទាំងអស់គ្នាណា៎ ដើម្បីសេចក្តីសុខ។ អ៊ំចាស់ហើយ ក៏ខ្លាចដែរ ដើរតែវាងៗទេ ឥឡូវនេះ»។ លោកវេជ្ជបណ្ឌិត អ៊ូច វុទ្ធី ប្រធានសមាគមគ្រូពេទ្យគុណធម៌កម្ពុជា កត់សម្គាល់ថាប្រជាពលរដ្ឋមិនមានការព្រួយបារម្ភអំពីបញ្ហាកូវីដ១៩ មិនថា នៅជនបទ ឬទីក្រុងទ្បើយ ដោយមិនពាក់ម៉ាស់ ឬមិនការពារខ្លួនដូចមុន ដោយសារអាងបានចាក់វ៉ាក់សាំង និងមិនសូវឃើញមានអ្នកស្លាប់ដោយសារកូវីដ១៩ច្រើនដូចមុន។ លោកអំពាវនាវឱ្យបងប្អូនប្រជាពលរដ្ឋមានការប្រុងប្រយ័ត្នខ្ពស់ កុំមើលស្រាលសភាពជំងឺនេះ។ លោកបន្តថា៖ «ក៏ប៉ុន្តែយើងខាងសុខាភិបាល ក៏ដូចជាក្រសួងសុខាភិបាល ដូចមន្ទីរសុខាភិបាលបានឃោសនាប្រាប់គាត់ឱ្យចេះប្រុងប្រយ័ត្ន ពេលណាមានការប្រមូលផ្តុំខ្លាំង ក្រែងលោវាមានមេរោគអីថ្មីចូលមក។ អ៊ីចឹងវាមិនមែនថា តែកូវីដទៅជារឿងអីផ្សេង។ កន្លែងហ្នឹងហើយឱ្យគាត់ចេះប្រុងប្រយ័ត្ន ព្រោះថា ជំងឺនៅលើពិភពលោកនេះសុទ្ធតែជាជំងឺឆ្លងទាំងអស់»។ គួរបញ្ជាក់ថា រដ្ឋាភិបាលកម្ពុជាបានលុបចោលវិធានការតឹងរ៉ឹងក្នុងការទប់ស្កាត់ការឆ្លងជំងឺកូវីដ១៩ ដូចជាការមិនតម្រូវឱ្យពាក់ម៉ាស់ និងអនុញ្ញាតឱ្យមានការជួបជុំគ្នាទ្រង់ទ្រាយធំ ដោយមិនតម្រូវឱ្យធ្វើតេស្តរកវីរុសកូវីដ១៩៕
|
2023-05-29T07:00:00+07:00
|
khmer.voanews.com
|
https://khmer.voanews.com/a/cambodia-ministry-of-health-cautious-of-covid-19-rise/7113565.html
|
ad1103f9-b678-4fa6-a76b-423310a94fc8
|
ប្រជាពលរដ្ឋក្នុងខណ្ឌច្បារអំពៅ ជាង១ពាន់នាក់ ទទួលការពិនិត្យ និងព្យាបាលជំងឺដោយឥតគិតថ្លៃពីសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA)
|
នាព្រឹកថ្ងៃទី២៨ ខែឧសភា ឆ្នាំ២០២៣នេះ សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) ដឹកនាំដោយលោកវេជ្ជបណ្ឌិត ស៊ីម ស៊ូយេង អនុប្រធានប្រត្តិបត្តិ និងជាប្រធានបេសកកម្ម បាននាំក្រុមគ្រូពេទ្យស្ម័គ្រចិត្តចំនួន ២៦៥នាក់ ចុះពិនិត្យ និងព្យាបាលជំងឺទូទៅ ជូនដល់ប្រជាពលរដ្ឋដែលរស់នៅក្នុងសង្កាត់ក្បាលកោះ ខណ្ឌច្បារអំពៅ បានចំនួន ១,៥៨៧នាក់ សរុបជំងឺបានចំនួន ៣,០៩៤ករណី។ ក្នុងពិធីនេះក៏មានការអញ្ជើញចូលរួមពីលោក ញាណ ច័ន្ទសោភា អភិបាលរងខណ្ឌច្បារអំពៅ យុវជន ស.ស.យ.ក យុវជន អ.ម.ត យុវជនកាកបាទក្រហមកម្ពុជា យុវជនកាយរឹទ្ធជាតិ និងផ្នែកពាក់ព័ទ្ធផ្សេងៗទៀតស្ថិតក្នុងបរិវេណបឋមសិក្សាវត្តក្នុង។ លោកវេជ្ជបណ្ឌិត ស៊ីម ស៊ូយេង អនុប្រធានប្រត្តិបត្តិ និងជាប្រធានបេសកកម្ម TYDA បានថ្លែងថា តាងនាមឱ្យលោកបណ្ឌិត ហ៊ុន ម៉ាណែត និងលោកស្រី ពេជ ចន្ទមុន្នី ដែលជាប្រធាន និងអនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ ពិតជាសប្បាយរីករាយដែលបានចុះមកពិនិត្យព្យាបាលជំងឺដោយឥតគិតថ្លៃជូនដល់ប្រជាពលរដ្ឋលោកតា លោកយាយបងប្អូន និងក្មួយៗកុមារា កុមារីនាឱកាសនេះ។ លោកវេជ្ជបណ្ឌិត បានបន្តទៀតថា លោកបណ្ឌិត ហ៊ុន ម៉ាណែត និងលោកស្រី ពេជ ចន្ទមុន្នី លោកតែងតែយកចិត្តទុកដាក់គិតគូរខ្ពស់ចំពោះសុខទុក្ខ និងសុខភាពរបស់បងប្អូនប្រជាពលរដ្ឋ។ ដោយមានការមមាញឹក និងកិច្ចការងារច្រើនលោកបណ្ឌិត និងលោកស្រីបានផ្តាំផ្ញើតាមរយៈលោកឱ្យក្រុមការងារជួយយកចិត្តទុកដាក់នៅក្នុងការពិនិត្យព្យាបាលជំងឺជូនដល់លោកតាលោកយាយបងប្អូនទាំងអស់គ្នាដោយការទទួលខុសត្រូវប្រកបដោយប្រសិទ្ធិភាពខ្ពស់។ លោកវេជ្ជបណ្ឌិតបានបន្ថែមថា គោលបំណងធំរបស់ (TYDA) គឺចូលរួមចំណែកជាមួយស្ថាប័នជាតិ ជាពិសេសក្រសួងសុខាភិបាល ដើម្បីផ្តល់សេវាសុខភាពជូនប្រជាពលរដ្ឋ ដោយឥតគិតថ្លៃ និងមិនប្រកាន់ជាតិសាសន៍ ពណ៌សម្បុរ ឬនិន្នាការនយោបាយឡើយ និងដើម្បីចូលរួមចំណែកជាមួយរដ្ឋាភិបាល ក្នុងការកាត់បន្ថយភាពក្រីក្រ តាមរយៈសកម្មភាពផ្តល់សេវាសុខភាពជូនប្រជាពលរដ្ឋក្រីក្រដល់ទីកន្លែង ជាពិសេសទីជនបទដាច់ស្រយាលនានា ព្រមទាំងចូលរួមចំណែកបណ្តុះបណ្តាលធនធានមនុស្ស ក្នុងវិស័យសុខាភិបាល ក៏ដូចជាបានផ្តល់ឱកាសដល់ប្អូនៗនិស្សិត និងយុវជនស្ម័គ្រចិត្តដទៃទៀតឱ្យបានចូលរួមចំណែកបំរើការងារមនុស្សធម៌ដល់សង្គមជាតិផងដែរ។ លោក ញាណ ច័ន្ទសោភា អភិបាលរងខណ្ឌច្បារអំពៅ បានថ្លែងថា ក្នុងនាមរូបលោកផ្ទាល់ និងជំនួសមុខឱ្យក្រុមប្រឹក្សាខណ្ឌច្បារអំពៅ គណអភិបាលខណ្ឌ មន្ត្រីរាជការ កងកម្លាំងប្រដាប់អាវុធ បងប្អូនប្រជាពលរដ្ឋទាំងអស់ក្នុងសង្កាត់ក្បាលកោះ ខណ្ឌច្បារអំពៅ ពិតជាមានក្តីសោមនស្សសប្បាយរីករាយក្រៃលែងជូនចំពោះសមាគមគ្រូពេទ្យស្ម័គ្រចិត្តយុវជនសម្តេចតេជោ TYDA ដែលបានចុះមកពិនិត្យ និងព្យាបាលជំងឺទូទៅ ឥតគិតថ្លៃជូនដល់បងប្អូនប្រជាពលរដ្ឋរស់នៅក្នុងមូលដ្ឋានខណ្ឌច្បារអំពៅ នាពេលនេះ និងសូមសំណូមពរដល់សមាគមគ្រូពេទ្យស្ម័គ្រចិត្តយុវជនសម្តេចតេជោ បន្តចុះមកពិនិត្យ និងព្យាបាលជំងឺដោយឥតគិតថ្លៃជាបន្តបន្ទាប់ទៀត។ ឆ្លៀតក្នុងឱកាសដ៏វិសេសវិសាលនេះ លោកសូមអំពាវនាវដល់បងប្អូនប្រជាពលរដ្ឋទាំងអស់មេត្តាយកចិត្តទុកដាក់បន្ថែមក្នុងការថែទាំសុខភាពឱ្យបានល្អ និងចូលរួមការពារសន្តិសុខសណ្តាប់ធ្នាប់សាធារណៈ ថែរក្សាការពារសន្តិភាពជាមួយរាជរដ្ឋាភិបាលកម្ពុជាឱ្យបានគង់វង្សជារៀងរហូត។ តាមរបាយការណ៍បានឱ្យដឹងថា ប្រជាពលរដ្ឋដែលបានមកទទួលការព្យាបាលជំងឺទាំងអស់មានចំនួន ១,៥៨៧នាក់ ស្មើនឹង ៣,០៩៤ករណី ដោយក្នុងនោះមានជំងឺបញ្ជូនទៅព្យាបាលបន្តមាន ៣៧ករណី។
|
2023-05-29T00:56:00+07:00
|
freshnewsasia.com
|
https://m.freshnewsasia.com/index.php/en/localnews/293211-2023-05-28-10-56-00.html
|
3ec1f8a2-29a8-4fb0-b890-1c29108d4fd3
|
អាហារសម្បូរជាតិកាបូអ៊ីដ្រាតចំនួន ៤ ដែលអ្នកត្រូវការក្នុងរបបអាហារ
|
ទោះបីជាសារធាតុកាបូអ៊ីដ្រាតមិនល្អសម្រាប់សុខភាពក្នុងការធ្វើឱ្យជាតិស្ករក្នុងឈាមកើនឡើងលឿនពេកក៏ដោយ ប៉ុន្តែមិនមែនគ្រប់ជាតិកាបូអ៊ីដ្រាតទាំងអស់សុទ្ធតែបង្កើតជាតិស្ករឡើងនោះទេ។ នេះគឺជា អាហារសម្បូរជាតិកាបូអ៊ីដ្រាតចំនួន ៤ ដែលអ្នកគួររក្សាទុកក្នុងរបបអាហារដែលល្អខ្លាំងចំពោះសុខភាព ៖ អង្ករសំរូបគឺជាគ្រាប់ធញ្ញជាតិទាំងមូលដែលគ្មានជាតិ gluten ដែលសម្បូរទៅដោយសារធាតុប្រឆាំង អុកស៊ីតកម្ម។ ការស្រាវជ្រាវបានបង្ហាញថាការទទួលទានអង្ករសំរូបជួយកាត់ បន្ថយកត្តាដែលបង្កើន ហានិភ័យនៃការវិវត្តទៅជាជំងឺបេះដូង រួមទាំងកម្រិតជាតិខ្លាញ់ក្នុងឈាមខ្ពស់ កូលេស្តេរ៉ុលខ្ពស់ និង សម្ពាធឈាមខ្ពស់។ ការទទួលទានផ្លែឈើដែលសម្បូរទៅដោយជាតិសរសៃត្រូវបានផ្សារភ្ជាប់ទៅនឹងការគ្រប់គ្រងទម្ងន់ រយៈពេលវែងនិងការការពារប្រឆាំងនឹងជំងឺរ៉ាំរ៉ៃ និងលក្ខខណ្ឌសុខភាពមួយចំនួនដូចជា បញ្ហារំលាយ អាហារ; ជំងឺបេះដូង; ជំងឺទឹកនោមផ្អែមដំណាក់កាលទី ២ ជាដើម អ្នកអាចបញ្ចូលផ្លែឈើចម្រុះទៅ ក្នុងរបបអាហារប្រចាំថ្ងៃ និងធ្វើជាអាហារសម្រន់ ។ ស្រូវសាលីគ្មានជាតិ gluten ក្រាស់សារធាតុចិញ្ចឹមស្រូវសាលីត្រូវបានគេបង្ហាញថាមានសមាសធាតុ ដែលជួយដល់មុខងារប្រព័ន្ធភាពស៊ាំរាងកាយ។ រួមទាំងជាតិសរសៃមួយប្រភេទហៅថា បេតា-គ្លុយកង់ សារធាតុរ៉ែ (ទង់ដែង ជាតិដែក សេលេញ៉ូម និងស័ង្កសី) សារធាតុប្រឆាំងអុកស៊ីតកម្ម polyphenolic និងប្រូតេអ៊ីនហៅថា glutamine ។ ជាពិសេសជាតិសរសៃ beta-glucan ដែលមាននៅ ក្នុងស្រូវសាលី ក៏ជាសមាសធាតុសកម្មសំខាន់ដែលជួយកាត់បន្ថយកូឡេស្តេរ៉ុល និងគ្រប់គ្រងកម្រិត ជាតិស្ករក្នុងឈាម។ ដំឡូងបារាំងមានសារធាតុចិញ្ចឹមជាច្រើន រួមមាន ជាតិសរសៃ ប៉ូតាស្យូម ម៉ាញេស្យូម វីតាមីន C វីតាមីន B6 ជាតិ folate ជាតិដែក និងជាតិ thiamin ដែលសារធាតុទាំងនេះនឹងប្រឆាំងអុកស៊ីតកម្ម ជាច្រើនផងដែរ។ ក្នុងចំណោមផ្លែឈើ និងបន្លែ ដំឡូងបារាំងមានសារធាតុ phenolic ខ្ពស់បំផុតទីបីបន្ទាប់ពីក្រូច និងផ្លែប៉ោម ជាពិសេសនៅពេលដំឡូងបារាំងឆ្អិនមានផ្ទុកនូវកាបូអ៊ីដ្រាតតែមួយគត់ដែលហៅថា (RS) ដែលល្អខ្លាំងចំពោះសុខភាពដូចជា ជួយការពារ និងគ្រប់គ្រងជំងឺទឹកនោមផ្អែម មហារីកពោះវៀនធំ និងជំងឺធាត់ ៕ ប្រែសម្រួល៖នាងតូច
|
2023-05-28T22:05:00+07:00
|
kampucheathmey.com
|
https://www.kampucheathmey.com/health/516681
|
3cdb126c-105a-4bf2-a0dc-1d4127031168
|
អត្ថប្រយោជន៍ដ៏អស្ចារ្យទាំង ៧ របស់ផ្លែឪឡឹកជួយសម្រកទម្ងន់ និងប្រឆាំងមហារីក
|
ក្រៅពីដូងឪឡឹកគឺជាផ្លែឈើដែលគេស្គាល់ថាជានិមិត្តរូបនៃរដូវក្តៅ ដែលមានរសជាតិផ្អែមឆ្ងាញ់ មិនថាញ៉ាំស្រស់ឬដាក់ក្នុងម៉ាស៊ីនក្រឡុក វាជួយឲ្យស្រស់ស្រាយ បំបាត់ការស្រេកទឹក និងត្រជាក់ក្នុងខ្លួន។ បន្ថែមពីលើការជួយពន្លត់កំដៅក្នុងខ្លួន ឪឡឹកក៏មានអត្ថប្រយោជន៍ជាច្រើនដែលគ្រប់គ្នាប្រហែលមិនទាន់ដឹង។ អត្ថប្រយោជន៍ដ៏អស្ចារ្យទាំង ៧ របស់ផ្លែឪឡឹក ១ វាជាផ្លែឈើមួយប្រភេទដែលស័ក្ដិសមសម្រាប់អ្នកដែលកំពុងគ្រប់គ្រងទម្ងន់។ ដោយសារតែវាជាផ្លែឈើដែលមានជាតិស្ករទាប និងកាឡូរីទាប។ ២ ទប់ស្កាត់ការប្រមូលផ្តុំជាតិខ្លាញ់នៅក្នុងសរសៃឈាម, គ្រប់គ្រងកម្រិតសម្ពាធឈាម។ ៣ មានផ្ទុកវីតាមីន A ដើម្បីជួយថែរក្សាភ្នែក។ ៤ ជួយកាត់បន្ថយជាតិខ្លាញ់លើផ្ទៃមុខ។ បន្ថែមសំណើមដល់ស្បែក និងកាត់បន្ថយការរលាក, ហើម, ក្រហម។ ៥ ជួយចិញ្ចឹមស្បែក និងសក់រឹងមាំ។ ៦ អាស៊ីតអាមីណូនៅក្នុងផ្លែឪឡឹក កាត់បន្ថយហានិភ័យនៃជំងឺបេះដូង។ ៧ lycopene នៅក្នុងឪឡឹក កាត់បន្ថយហានិភ័យនៃជំងឺមហារីក។ ទោះបីជាផ្លែឪឡឹកមានអត្ថប្រយោជន៍ជាច្រើនក៏ដោយ។ ប៉ុន្តែអ្នកជំងឺមួយចំនួន ឬអ្នកដែលមានបញ្ហាមិនប្រក្រតី គួរចៀសវាងការញ៉ាំឪឡឹកផងដែរ ឧទាហរណ៍អ្នកដែលមានបញ្ហាហើមពោះមិនរំលាយអាហារ ព្រោះទឹកឪឡឹកនឹងធ្វើឲ្យទឹកក្រពះក្នុងក្រពះរលាយ បណ្តាលឲ្យរំលាយអាហារមិនល្អ អ្នកជំងឺដែលមានជំងឺរលាកពោះវៀនរ៉ាំរ៉ៃ សម្ពាធឈាមទាប មានឧស្ម័ននៅក្នុងក្រពះ រាគញឹកញាប់ ឬអំឡុងពេលគ្រុនក្តៅខ្លាំង៕
|
2023-05-28T20:25:00+07:00
|
kampucheathmey.com
|
https://www.kampucheathmey.com/health/517924
|
bf745a4e-b8a4-4128-a512-b8b5c775cdc8
|
TOP NEWS: ក្រសួងសុខាភិបាល៖ ថ្ងៃនេះអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ១នាក់
|
ក្រសួងសុខាភិបាល នៅថ្ងៃទី២៨ ខែឧសភាឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៨ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៦៧នាក់, អ្នកជាសះស្បើយសរុបចំនួន ១៣៥,៦៨៤នាក់, ស្លាប់សរុបចំនួន ៣,០៥៦នាក់៕
|
2023-05-28T18:47:00+07:00
|
freshnewsasia.com
|
https://m.freshnewsasia.com/index.php/en/localnews/293174-2023-05-28-04-47-56.html
|
c4cec05d-6d69-4114-9602-748e3f5d518b
|
ក្រុមការងារចុះមូលដ្ឋានខណ្ឌទួលគោក សហការជាមួយមន្ទីរពេទ្យអង្គឌួង ដឹកនាំក្រុមគ្រូពេទ្យ ចុះពិនិត្យព្យាបាលជំងឺភ្នែក ជូនពលរដ្ឋដោយឥតគិតថ្លៃ
|
ដើម្បីជាការចូលរួមចំណែកលើកកម្ពស់សុខុមាលភាព ជូនដល់ប្រជាពលរដ្ឋ ពិសេសប្រជាពលរដ្ឋដែលកំពុងមានជំងឺប្រចាំកាយ ពាក់ព័ន្ធនឹងជំងឺភ្នែក លោកកិត្តិនីតិកោសលបណ្ឌិត ឱម យ៉ិនទៀង ទេសរដ្ឋមន្ត្រី និងជាប្រធានអង្គភាពប្រឆាំងអំពើពុករលួយ និងជាប្រធានក្រុមការងារចុះមូលដ្ឋានខណ្ឌទួលគោក នាព្រឹកថ្ងៃទី២៨ ខែឧសភា ឆ្នាំ២០២២នេះ បានចាត់ឱ្យលោក ឃាង សេង ប្រធានក្រុមការងារចុះជួយសង្កាត់ផ្សាដេប៉ូទី១ ដឹកនាំក្រុមគ្រូពេទ្យ ដោយមានការសហការជាមួយមន្ទីរពេទ្យអង្គឌួង ចុះព្យាបាលជំងឺភ្នែកជូនប្រជាពលរដ្ឋ ក្នុងសង្កាត់ផ្សារដេប៉ូទី១ ផ្សារដេប៉ូទី២ និងផ្សារដេប៉ូទី៣ ក្នុងមូលដ្ឋានខណ្ឌទួលគោក ប្រមាណ៥០០០នាក់ ដោយឥតគិតថ្លៃ។ ពិធីនេះបានធ្វើឡើងនៅសាលា ជា ស៊ីម សន្ធរមុខ និងដោយមានការចូលរួមពីលោក លូ លីឃាង នាយកមន្ទីរពេទ្យអង្គឌួង លោក ចាន់ បណ្ឌិត អភិបាលរងខណ្ឌទួលគោល និងមានការចូលរួមពីលោកចៅសង្កាត់ផ្សារដេប៉ូទី១ ផ្សារដេប៉ូទី២ និងផ្សារដេប៉ូទី៣ ក្រុមគ្រូពេទ្យ និងអ្នកពាក់ព័ន្ធជាច្រើនរូបទៀតផងដែរ។ ថ្លែងនាឱកាសនោះលោក ឃាង សេង បានបញ្ជាក់ថា សកម្មភាពចុះព្យាបាលជំងឺភ្នែកនេះ ជាការជួយសម្រាកការលំបាករបស់ប្រជាពលរដ្ឋបានមួយកម្រិត ក្នុងការស្វែងរកកន្លែងព្យាបាលជំងឺ។ ការព្យាបាលនេះដែរ មានទាំងការពិនិត្យភ្នែកជូន ការផ្តល់ថ្នាំ និងការផ្តល់ជាវ៉ែនតាផ្ទាល់តែម្តង ហើយបើក្នុងករណីជំងឺរបស់ប្រជាពលរដ្ឋ ត្រូវការការព្យាបាលបន្ថែមទៀតទៀតនោះ ក្រុមគ្រូពេទ្យនឹងបន្តនាំយកទៅធ្វើការព្យាបាលនៅមន្ទីរពេទ្យអង្គឌួងបន្តទៀត ដើម្បីធ្វើយ៉ាងណាជួយពិនិត្យពិគ្រោះព្យាបាលជំងឺ ជូនប្រជាពលរដ្ឋដោយឥតគិតថ្លៃ។ លោក ឃាង សេង បានបន្ថែមទៀតថា សម្រាប់ការចុះព្យាបាលនេះដែរ ក្រុមការងារនឹងនៅតែបន្តចុះព្យាបាលជាបន្តបន្ទាប់ទៀតផងដែរ ជាមួយគ្នានោះដែរ រាជរដ្ឋាភិបាលក្រោមការដឹកនាំរបស់សម្តេចតេជោ ហ៊ុន សែន តែងតែចាត់ឱ្យក្រុមការងារចុះជួយមូលដ្ឋាន ចុះជួួយសម្រាកការលំបាកជូនប្រជាពលរដ្ឋ តាមរយៈការចុះជួយព្យាបាលជំងឺដោយឥតគិតថ្លៃ និងសកម្មភាពផ្សេងៗជាច្រើនទៀត ដោយមិនទុកឱ្យមានប្រជាពលរដ្ឋណាដែលជួបការលំបាក ដោយមិនមានការយកចិត្តទុកដាក់ពីប្រមុខថ្នាក់ដឹកនាំនោះឡើយ។ តាមរយៈការចុះជួយជាបន្តបន្ទាប់នេះ លោក ឃាង សេង ក៏បានអំពាវនាវឱ្យប្រជាពលរដ្ឋបន្តគាំទ្រថ្នាក់ដឹកនាំ ដែលតែងតែនាំកម្ពុជាឆ្ពោះទៅរកការអភិវឌ្ឍ និងផ្តល់នូវកត្តាសុខសន្តិភាពជូនដល់ប្រជាពលរដ្ឋ និងបន្តជ្រើសរើសថ្នាក់ដឹកនាំពិតប្រាកដ ដែលនាំនាវាកម្ពុជា ឆ្ពោះទៅរកសុខសន្តិភាពជារៀងរហូត។ បន្ថែមពីនេះតាងនាមលោកកិត្តិនីតិកោសលបណ្ឌិត ឱម យ៉ិនទៀង លោកក៏បានថ្លែងអរគុណដល់ក្រុមកាងារគ្រូពេទ្យទាំងពេទ្យរដ្ឋទាំងអស់ ជាពិសេសមន្ទីរពេទ្យអង្គឌួង ដែលតែងតែបានចូលរួមឈឺឆ្អាលគ្រប់ពេល ដោយស្មគ្រ័ចិត្តក្នុងការពិនិត្យព្យាបាលជំងឺជូនដល់ប្រជាពលរដ្ឋ នៅក្នុងខណ្ឌទួលគោកទាំងមូល៕
|
2023-05-28T18:29:00+07:00
|
freshnewsasia.com
|
https://m.freshnewsasia.com/index.php/en/localnews/293171-2023-05-28-04-29-47.html
|
1532bcfb-d16d-4080-9543-b3d9f34c8ce8
|
ជំងឺ ៣ប្រភេទ កំពុងយាយីដល់កុមារកម្ពុជា
|
លោក សាស្រ្តាចារ្យ ញឹប អង្គាបុស្ស នាយកមនី្ទរពេទ្យកុមារជាតិ បានមានប្រសាសន៍ប្រាប់កម្ពុជាថ្មី នៅព្រឹកថ្ងៃទី ២៨ ឧសភានេះថា បច្ចុប្បន្នជំងឺដែលតែងតែយាយីមកលើកុមារកម្ពុជា ភាគច្រើន គឺជំងឺផ្លូវដង្ហើម ជំងឺរាគ និងជំងឺគ្រុនឈាម។ លោកសាស្ត្រាចារ្យ បានបន្តថា ជាធម្មតាកុមារកម្ពុជា កើតមកភាគច្រើនតែងតែប្រឈមនឹងជំងឺផ្លូវដង្ហើមដូចជា រលាកទងសួត រលាកសួត ក្អក រលាកបំពង់ក គ្រុនក្តៅនិងជំងឺផ្តាសាយជាដើម។ ក្រៅពីនេះកុមារក៏ជួបប្រទះនឹងជំងឺរាគរួស ដែលបណ្តាលមកពីកត្តាអនាម័យដែលអាណាព្យាបាលឬឪពុកម្តាយមួយចំនួន នៅមិនទាន់ចេះពីរបៀបថែទាំ និងផ្តល់ចំណីអាហារដល់ទារក និងកូនៗប្រកបដោយអនាម័យធ្វើឱ្យមានបញ្ហាជំងឺរាគរួសនិងមួយទៀតជំងឺគ្រុនឈាម ដែលជំងឺនេះកើតឡើងនៅរដូវភ្លៀងធ្លាក់ចម្លងពីមូសខ្លា។ លោកសាស្ត្រាចារ្យបានពន្យល់ថា មូសខ្លាវាកើតឡើងពីដង្កូវទឹក ដែលប្រជាពលរដ្ឋមិនបានអនាម័យនៅតាមបរិវេណលំនៅដ្ឋានបានល្អដូចជា មានវត្ថុដក់ទឹកដែលជាប្រភពនៃការកកើតដង្កូវទឹកវិវត្តន៍ទៅជាមូសខ្លាជាភ្នាក់ងារចម្លងជំងឺគ្រុនឈាម។ លោកសាស្ត្រាចារ្យបានណែនាំឱ្យប្រជាពលរដ្ឋចូលរួមសំអាតបរិស្ថាននៅតាមលំនៅដ្ឋានឱ្យបានស្អាតលុបបំបាត់ជម្រកមូសខ្លាដើម្បីការពារកូនចៅរបស់យើងឱ្យចៀសផុតពីជំងឺគ្រុនឈាមដោយសារឆ្នាំនេះជាឆ្នាំដល់វដ្តនៃការផ្ទុះជំងឺគ្រុនឈាមទ្រង់ទ្រាយធំ ខណៈផ្ទុះលើកចុងក្រោយនៅឆ្នាំ២០១៩។ លោកសាស្ត្រាចារ្យបានបញ្ជាក់ថា ក្រៅពីជំងឺទាំង៣ខាងលើមន្ទីរពេទ្យ ក៏ទទួលបានកុមារកើតមកមិនគ្រប់ខែផងដែរ ដោយក្នុង១ថ្ងៃៗ មានកុមារកើតមកមិនគ្រប់ខែ ចូលសម្រាកពេទ្យប្រមាណជាង១០នាក់ ក្នុងចំណោមអ្នកជំងឺសម្រាកពេទ្យថ្មីប្រមាណពី៧០ទៅ៨០នាក់ និងមានអ្នកជំងឺមកពិគ្រោះជំងឺក្រៅមានប្រមាណពី៨០០ទៅជិត១០០០នាក់ក្នុង១ថ្ងៃ៕ អត្ថបទ៖ សំអឿន
|
2023-05-28T17:08:00+07:00
|
kampucheathmey.com
|
https://www.kampucheathmey.com/local-news/517843
|
55b7161b-4c10-4c81-8005-a1371d961f0e
|
អ្នកនាំពាក្យក្រសួងសុខាភិបាល ក្រើនរំលឹកប្រុងប្រយ័ត្ន បន្តការពារការចម្លងវីរុសកូវីដ-១៩ ពពួក Omicron XBB.1.5
|
ភ្នំពេញ : លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានឲ្យដឹងថា យោងតាមការចេញផ្សាយរបស់សារព័ត៍មានបាងកកប៉ុស្តិ៍ (Bangkok Post) ដែលបានចុះផ្សាយនៅថ្ងៃទី២៧ ខែឧសភា ឆ្នាំ២០២៣ នេះ បានបង្ហាញថា៖ មន្ទីរពេទ្យ Siriraj Piyamaharajkarun បានប្រកាសថា ខ្លួនមិនអាចទទួល យកអ្នកជំងឺកូវីដ-១៩ ទៀតទេ ដោយសារគ្រែទាំងអស់សម្រាប់អ្នកជំងឺកូវីដ-១៩ ធ្ងន់ធ្ងរត្រូវបានដាក់អ្នកជំងឺកូវីដ-១៩ អស់ទាំងស្រុងហើយ។ មន្ទីរពេទ្យ Siriraj Piyamarajkarun បាននិយាយនៅលើទំព័រ Facebook របស់ខ្លួន កាលពីថ្ងៃសៅរ៍ថា “គសម្រាប់អ្នកជំងឺកូវីដ-១៩ នៅគ្រប់បន្ទប់ទាំងអស់ ក្នុងបន្ទប់សង្គ្រោះបន្ទាន់ (ICU) និងផ្នែកអ្នកជំងឺសម្រាកពេទ្យ (IPD) ត្រូវ បានកាន់កាប់ទាំងស្រុង” ។ លោកជំទាវវេជ្ជបណ្ឌិត ឱ វណ្ណឌីន បានក្រើនរំលឹកជូនដល់បងប្អូនប្រជាពលរដ្ឋនៅក្នុងប្រទេសកម្ពុជាទាំងអស់ថា ការកើនឡើងនូវ ករណីឆ្លងនៅតាមបណ្តាប្រទេសជិតខាង និងនៅលើសាកលលោក ជាសញ្ញាបង្ហាញថា វីរុសកូវីដ-១៩ មិនទាន់ទៅណាឆ្ងាយពីយើងនោះទេ។ ក្រោយពីអង្គការសុខភាពពិភពលោក (WHO) ប្រកាសថា៖ កូវីដ-១៩នៅជាបញ្ហាសុខភាព ដែលបានកើតមានឡើងហើយ មិនមែនជាកង្វល់អន្តរជាតិទៀតទេ ប្រជាជនទូទៅលើសាកលលោក និងក្នុងតំបន់ ហាក់ ដូចជាមានការធ្វេសប្រហែសខ្លះៗផង សន្តិភាពនិយមពេកខ្លះៗផង និងមិនទៅចាក់វាក់សាំងដូសជំរុញភាពសាំ ដែលបាន ធ្លាក់ចុះជាបណ្តើរៗផង ធ្វើឱ្យវីរុសនេះ មានឱកាសវ៉លុកឡើងវិញបាន ប្រហែលមកពីការយល់ច្រឡំថា វិបត្តិកូវីដ-១៩ បានបញ្ចប់ហើយ តែតាមការពិតវាមិនទាន់ចប់នៅឡើយទេ។ យើងត្រូវបន្តការប្រុងប្រយ័ត្នផ្ទាល់ខ្លួន ដើម្បីសុខភាពល្អ រៀងៗខ្លួន និងទប់ស្កាត់ការវិលត្រឡប់ទៅរកសភាពលំបាករស់នៅដូចពេលមុនៗ។ យើងមិនដឹងថា នឹងមានការបំប្លែង វីរុសកូវីដ-១៩ថ្មី ដល់ត្រឹមណាទេ ហើយបើវាចេះតែបំប្លែងខ្លួនវាដូច្នេះ ហើយបើវាអាចចាប់ដៃជាមួយមេរោគផ្សេងៗ ទៀត ក្លាយជាមេរោគថ្មីស្រឡាងមួយទៀតដែលមានភាពឆ្លងខ្លាំងជាងមុនៗ និងធ្ងន់ធ្ងរជាងពេលមុនៗនោះ តើពិភពលោក នឹងអាចកើតមានជាវិបត្តិធ្ងន់ធ្ងរទៀតដែរទេ? តែមានការអំពាវនាវរួចហើយថា យើងត្រូវតែបន្តការពារ និងត្រៀម លក្ខណ:ជាមុននៅលទ្ធភាពផ្ទុះឡើងនូវការឆ្លងថ្មីៗនាពេលខាងមុខ (New pandemic)។ ដូច្នេះ យើងត្រូវរួបរួមគ្នាបន្ត ការពារ (៣ ការពារ និង ៣កុំ ទៅតាមការវាយតម្លៃស្ថានភាពរបស់ខ្លួនត្រឹមត្រូវ) និងរៀនរស់នៅជាមួយវត្តមាននៃមេរោគ ទាំងឡាយមានទាំងវីរុសកូវីដ-១៩ ផងដែរនោះ ដោយស្មារតីទទួលខុសត្រូវ ត្រៀមលក្ខណ:ឱ្យបានល្អប្រសើរ បន្តថ រក្សាសុខភាព និងសុវត្ថិភាពផ្នែកផ្លូវកាយ និងផ្លូវចិត្តឱ្យបានល្អ ដើម្បីឆ្ពោះទៅរកការរស់នៅបានយូរអង្វែងជាមួយនឹងសុខភាពល្អប្រសើររបស់យើងទាំងអស់គ្នា៕ រក្សាសិទ្ធដោយ ៖ ចេស្តារ
|
2023-05-28T15:24:08+07:00
|
cen.com.kh
|
https://cen.com.kh/archives/663146.html
|
bc164ba5-c87a-46bc-8899-741f1d09fc73
|
ទិវាសុខភាពពេលមករដូវ! អង្គការមូលនិធិថែទាំសុខភាពអ្នកជំងឺអេដស៍ បន្តអំពាវនាវឱ្យបញ្ឈប់ការរើសអើងការមករដូវ
|
លោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ី នៃអង្គការមូលនិធិថែទាំសុខភាពអ្នកជំងឺអេដស៍ (AHF) បានអំពាវនាវដល់មនុស្សគ្រប់រូបទូទាំងពិភពលោក បញ្ឈប់ការរើសអើងទៅលើអ្នកដែលមានការមករដូវចំនួន1.8ពាន់លាននាក់ និងលើកអាទិភាពចម្បងលើការបញ្ចប់ភាពក្រីក្រពេលមករដូវនៅគ្រប់ប្រទេសទាំងអស់ក្នុងទិវាសុខភាពពេលមករដូវ (MH Day)ក្នុងឆ្នាំនេះ។ លោកវេជ្ជបណ្ឌិត ឈឹម សារ៉ាត់ បានបន្ថែមថា ការអប់រំអំពីការមករដូវពិតជាអាចផ្លាស់ប្តូរអ្វីៗបានគ្រប់យ៉ាង វាគឺជារឿងមិនអាចទទួលយកបានទេប្រសិនបើមនុស្សទទួលរងការមើលងាយ មិនរាប់រក និងរើសអើងដោយគ្រាន់តែពួកគេមានការមករដូវដែលជាមុខងារនៃរាងកាយពីធម្មជាតិតែប៉ុណ្ណោះ។ លោកបានបន្ថែមទៀតថា ប្រហែលមួយភាគបួននៃចំនួនប្រជាជនពិភពលោកគឺមានការមករដូវ ប៉ុន្តែប្រជាជនចំនួន ៥០០លាននាក់នឹងអាចប្រឈមមុខនឹងកង្វះលទ្ធភាពក្នុងការទទួលបាននូវផលិតផលសុខភាព និងសម្ភារ:សុវត្ថិភាពប្រកបដោយអនាម័យពេលមករដូវ ក៏ដូចជាការទទួលស្គាល់ពីសហគមន៍។ ឧបសគ្គទាំងនេះហើយដែលជាមូលហេតុនាំឱ្យពួកគេមានសុខភាពទ្រុឌទ្រោម រួចបោះបង់ចោលសាលារៀន ឬការងាររហូតដល់ 20% និងមានផលប៉ះពាល់អវិជ្ជមានលើសុខភាពផ្លូវចិត្តទៀតផង។ ជាមួយគ្នានោះបើតាមលោកស្រីវេជ្ជបណ្ឌិត ហួយ ស៊ីខេង ប្រធានគ្រប់គ្រងកម្មវីធីអង្គការមូលនិធិថែទាំសុខភាពអ្នកជំងឺអេដស៍កម្ពុជា(AHF) បានលើកឡើងនាព្រឹកថ្ងៃទី២៧ ខែឧសភា ឆ្នាំ២០២៣នេះ ក្នុងឱកាសអញ្ជើញជាអធិបតីរៀបចំទិវាសុខភាពពេលមករដូវ ដែលបានរៀបចំឡើងនៅគ្លីនិក បង្ការ ព្យាបាល និងថែទាំបន្ត NCHADS-AHF បានឱ្យដឹងដែរថា សុខភាពពេលមករដូវ ត្រូវតែចាត់ទុកជាអាទិភាពចម្បងនៅទូទាំងពិភពលោក ជាពិសេសនៅក្នុងប្រទេសដែលមានប្រាក់ចំណូលទាប។ លោកស្រីបានបន្ថែមថា អ្នកមករដូវនៅប្រទេសទាំងនេះភាគច្រើនប្រឈមមុខនឹងហានិភ័យក្នុងការទុកចោលមិនអើពើដោយសារ កង្វះខាតផ្នែកសុខភាព និងសុវត្ថិភាពអំឡុង ពេលមករដូវរបស់ខ្លួន។ ដូច្នេះគឺដល់ពេលហើយដើម្បី បញ្ឈប់ការរើសអើងលើការមករដូវ ព្រមទាំងធានាបានថា ផលិតផលនិងសម្ភារ:សុវត្ថិភាពសម្រាប់ប្រើប្រាស់ពេលមករដូវ អាចងាយស្រួលរកបានសម្រាប់មនុស្សគ្រប់គ្នា ដោយមិនមានភាពខ្មាសអៀន ឬការរើសអើងឡើយ។ សូមបញ្ជាក់ផងដែរថា អង្គការមូលនិធិថែទាំសុខភាពអ្នកជំងឺអេដស៍ បានរៀបចំពិធីអបអរទិវានេះរយៈពេល៣ថ្ងៃ ចាប់ពីថ្ងៃទី២៥-២៧ ខែឧសភា ក្រោមធានបទ «បញ្ឈប់ការរើសអើង» ដែលបានរៀបចំឡើងនៅទីតាំងផ្សេងៗ និងគ្លីនិក បង្ការ ព្យាបាល និងថែទាំបន្ត NCHADS-AHF ខណ្ឌទួលគោក ជាមួយនឹងការចែកជូននូវសំឡីអនាម័យចំនួន ៣ ២០០កញ្ចប់ ដើម្បីជាការអបអរដល់ទិវាសុខភាពពេលមករដូវជាសកល ដែលប្រារព្ធឡើងនៅថ្ងៃទី២៨ ខែឧសភា ជារៀងរាល់ឆ្នាំ។ ទិវានេះបានចាប់ផ្តើមឡើងដំបូងនៅក្នុងឆ្នាំ២០១៤ ក្នុងគោលបំណងទទួលស្គាល់ឱ្យមានតម្រូវការកើនឡើងបន្ថែមទៀតនៃការអប់រំសុខភាពពេលមករដូវ និងធនធាន។ អង្គការមូលនិធិថែទាំសុខភាពអ្នកជំងឺអេដស៍ (AHF) ជាអង្គការធ្វើការលើជំងឺអេដស៍កម្រិតពិភពលោកដ៏ធំបំផុត។ បច្ចុប្បន្នអង្គការនេះបានផ្តល់សេវាថែទាំវេជ្ជសាស្រ្ត និង/ឬសេវាកម្មដល់អតិថិជនជាង១.៧ លាននាក់នៅក្នុង៤៥ប្រទេសទូទាំងពិភពលោកដូចជា នៅសហរដ្ឋអាមេរិក អាហ្វ្រិក អាមេរិកឡាទីន/ការាបៀន តំបន់អាស៊ី/ប៉ាស៊ីហ្វិក និងអឺរ៉ុប៕
|
2023-05-28T01:25:00+07:00
|
freshnewsasia.com
|
https://m.freshnewsasia.com/index.php/en/localnews/293133-2023-05-27-11-25-22.html
|
53e0d396-a40c-4d42-88f8-deee3858499f
|
ផ្លែឈើ ៥ ប្រភេទ អ្នកមានជំងឺទឹកនោមផ្អែមគួរកំណត់ការទទួលទាន
|
របបអាហាល្អគឺជាវិធីសាស្ត្រសំខាន់ក្នុងការព្យាបាលជំងឺទឹកនោមផ្អែម ក្នុងនោះក៏មានផ្លែឈើជាច្រើនប្រភេទដែលអ្នកកើតជំងឺទឹកនោមផ្អែមគួរតែកំណត់ការទទួលទានដើម្បីការពារសុខភារបស់ពួកគេ។ ខាងក្រោមនេះគឺជាផ្លែឈើ ៥ ប្រភេទ មានជំងឺទឹកនោមផ្អែមគួរកំណត់ការទទួលទានដើម្បីការពារ សុខភាព៖ ទុរេន ជាផ្លែឈើដែលមានជីវជាតិ មានកាឡូរីខ្ពស់ សម្បូរវីតាមីន ខ្លាញ់ ប្រូតេអ៊ីន និងរសជាតិផ្អែមជាដើម ក្នុងសាច់ទុរេនមានជាតិស្ករច្រើន បើអ្នកជំងឺទឹកនោមផ្អែមទទួលទានច្រើន ទុរេននឹងធ្វើឲ្យជាតិស្ករក្នុងឈាមឡើងខ្ពស់ភ្លាមៗ ប៉ះពាល់ដល់សុខភាពយ៉ាងធ្ងន់ធ្ងរ ។ អ្នកកើតជំងឺទឹកនោមផ្អែមគួរទទួលទានចេកទុំល្មម ហើយកំណត់ការទទួលទានចេកទុំចាស់ ហើយ ចេកទុំជាមធ្យមមានជាតិ glycemic (GI) ទាបជាងចេកទុំចាស់។ ដូច្នេះការញ៉ាំចេកទុំល្មមនឹងមិនធ្វើ អោយជាតិស្ករក្នុងឈាមឡើងលឿនពេកនោះទេ។ ផ្លែមានផ្ទុកជាតិស្ករច្រើន និងមានជាតិផ្អែមខ្ពស់ បើទទួលទានច្រើន វានឹងបង្កើនជាតិស្ករ ធ្វើឱ្យឡើង ទម្ងន់ដែលជាកត្តាហានិភ័យមួយសម្រាប់ជំងឺទឹកនោមផ្អែម។ ដូច្នេះហើយ អ្នកគួរតែកំណត់ការទទួ លទានផ្លែឈើនេះ ប្រសិនបើអ្នកមានហានិភ័យខ្ពស់នៃជំងឺទឹកនោមផ្អែម។ ដំណាប់ផ្លែ Raisins គឺជាអាហារសម្រន់ដ៏ពេញនិយមសម្រាប់មនុស្សជាច្រើន ប៉ុន្តែវាមិនមែនជាជ ម្រើសដ៏ល្អសម្រាប់អ្នកដែលមានជំងឺទឹកនោមផ្អែមនោះទេ។ ក្នុង ១០០ ក្រាមនៃ raisins មានជិត ៣០០ kcal និង ៤៧ ក្រាមនៃជាតិស្ករបន្ទាប់មកប្រសិនបើអ្នកទទួលទានច្រើនពេកជាតិស្ករក្នុងឈាម របស់អ្នកអាចឡើងខ្ពស់និងពិបាកក្នុងការគ្រប់គ្រង។ ជាតិស្ករខ្ពស់ក្នុងផ្លែម្នាស់អាចធ្វើឱ្យជាតិស្ករក្នុងឈាមកើនឡើងយ៉ាងឆាប់រហ័ស ពិបាកគ្រប់គ្រង ទោះជាយ៉ាងណាក៏ដោយ ម្នាស់ក៏ជាផ្លែម្នាស់មានជីវជាតិជួយបន្ថែមកាល់ស្យូម ប៉ូតាស្យូម វីតាមីន A, C និង folate ល្អសម្រាប់សុខភាពអ្នកជំងឺ។ ដូច្នេះហើយ អ្នកជំងឺទឹកនោមផ្អែមអាចញ៉ាំវាក្នុង បរិមាណសមរម្យ ៕ ប្រែសម្រួល៖នាងតូច
|
2023-05-27T21:32:00+07:00
|
kampucheathmey.com
|
https://www.kampucheathmey.com/health/517620
|
bfe90f21-c4f0-49b2-8816-b51b37cf2e0a
|
TOP NEWS: ក្រសួងសុខាភិបាល៖ ថ្ងៃនេះអ្នកឆ្លងជំងឺកូវីដ១៩ចំនួន ៦នាក់ ខណៈអ្នកជាសះស្បើយ៣នាក់ (Video inside)
|
ក្រសួងសុខាភិបាល នៅថ្ងៃទី២៧ ខែឧសភាឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន ៦នាក់ ខណៈជាអ្នកជាសះស្បើយ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៧ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៦៦នាក់, អ្នកជាសះស្បើយសរុបចំនួន ១៣៥,៦៨៣នាក់, ស្លាប់សរុបចំនួន ៣,០៥៦នាក់៕
|
2023-05-27T18:45:00+07:00
|
freshnewsasia.com
|
https://m.freshnewsasia.com/index.php/en/localnews/293092-2023-05-27-04-45-48.html
|
fbf779a7-8430-43d1-8edd-2f791d758575
|
តើពិតឬអត់? ការញ៉ាំអាហារក្ដៅ អាចបង្កជាមហារីកបំពង់អាហារ?
|
តើអ្នកធ្លាប់ឮវាទេ? ប្រសិនបើញ៉ាំអាហារក្តៅខ្លាំង អាចនាំឲ្យកើតមហារីកបំពង់អាហារ ឬជួនកាលវាអាចជាមហារីកអណ្តាត ក្រពះ ឬពោះវៀន ដោយសារកំដៅអាហារដែលអ្នកញ៉ាំអាចបណ្ដាលឲ្យខូចជាលិកា របួស ។ តើរឿងនេះពិតយ៉ាងណា? កត្តាហានិភ័យនៃជំងឺមហារីកបំពង់អាហារ៖ – ផឹកស្រា ជក់បារី។ – ទទួលទានអាហារមួយចំនួនក្នុងរយៈពេលយូរ ដូចជាអាហារដែលមានសារធាតុ nitrosamines សាច់ អាហារជាមួយសារធាតុកែច្នៃ អាហារដុត ឬគ្រឿងទេសដូចជាម្ទេសនិងម្រេច។ – ជាអ្នកជំងឺដែលមានជំងឺច្រាលក្រពះពោះវៀនរ៉ាំរ៉ៃ បណ្ដាលឲ្យមានរបួសជាបន្តបន្ទាប់ដល់ស្រទាប់ខាងក្នុងនៃបំពង់អាហារ អាចធ្វើឲ្យកោសិកាមិនប្រក្រតីបង្កឲ្យកើតមហារីក។ – ការឆ្លងមេរោគបាក់តេរីមួយចំនួននៅក្នុងបំពង់អាហារ។ – ការផ្លាស់ប្ដូរធ្ងន់ធ្ងរនៃភ្នាសនៃបំពង់អាហារពីសកម្មភាពដូចជា លេបថ្នាំរាំរ៉ៃ។ -ញ៉ាំអាហារដែលមានបន្លែ ផ្លែឈើ និងសារធាតុរ៉ែតិច។ – កត្តាធាត់ ចាប់ផ្តើមញ៉ាំអាហាររឹង ហើយមានអារម្មណ៍រឹងក្នុងបំពង់ក។ ពិបាកលេបអាហារ។ អ្នកចាប់ផ្តើមមានអារម្មណ៍ថាពិបាកលេបអាហារមិនថាអាហាររឹង ឬរាវ។ ក្អួតនៅពេលទទួលទានអាហារ។ ទម្ងន់ចាប់ផ្តើមស្រក រាងកាយស្គម និងអស់កម្លាំងដោយសារខ្វះអាហារ។ អាចមានផលរំខានបន្ថែមដូចជា ហើមពោះ រំលាយអាហារ ឈឺក្បាល តឹងទ្រូង ចង្អោរ ក្អក ឬឈឺចាប់នៅដើមទ្រូង ឬក។ល។ ដូច្នេះការទទួលទានអាហារក្តៅ វាប្រហែលជាមិនបណ្តាលឲ្យមានរបួសដល់បំពង់អាហារទេ។ ទោះយ៉ាងណាក៏ដោយប្រសិនបើអាហារក្តៅពេក អាចធ្វើឲ្យរបួសជាលិកាជុំវិញមាត់ រហូតដល់របួសផងដែរ ដូច្នេះវិធីដែលល្អបំផុតគឺញ៉ាំអាហារដែលត្រូវកម្ដៅឲ្យបានត្រឹមត្រូវ មិនត្រូវឲ្យរលាកមាត់ រលាកអណ្តាតរហូតដល់ហើមឡើងជាញឹកញាប់នោះទេ៕
|
2023-05-27T00:48:00+07:00
|
kampucheathmey.com
|
https://www.kampucheathmey.com/health/517455
|
fa422d43-298b-466e-9d99-68da725b5668
|
ឧត្តមសេនីយ៍ឯក រ័ត្ន ស្រ៊ាង ចាត់ក្រុមការងារនាំយកអំណោយ ចុះសួរសុខទុក្ខ អតីតសមាជិក ដែលមានជំងឺ កំពុងសម្រាកព្យាបាល នៅមន្ទីរពេទ្យកាល់ម៉ែត
|
ក្នុងឱកាសនោះ លោកវរសេនីយ៍ឯក សៀ ទីន ក៏បានពាំនាំនូវការផ្តាំផ្ញើសួរសុខទុក្ខ និងនឹករលឹកពី លោកឧត្តមសេនីយ៍ឯក រ័ត្ន ស្រ៊ាង និងបាននាំយកថវិកាចំនួន ២.០០០.០០០៛ (ពីរលានរៀល) និងបានទទួលថវិកា ៥០០.០០០៛ (ហាសិបម៉ឺនរៀល) បន្ថែមពីការចូលរួម របស់បងប្អូនវរអន្តរាគមន៍ សរុបថវិកា ២.៥០០.០០០៛ (ពីរលានហាសិបម៉ឺនរៀល) ព្រមទាំងមាន ភេសជ្ជៈចម្រុះ ៦កេស,ទឹកក្រូច ២កេស ទឹកដោះគោបឺត ២កេស, ផ្លែឈេី ១កន្រ្តក ជូនដល់ លោកវរសេនីយ៍ត្រី អន ស័យ ជាអំណោយសួរសុខទុក្ខ និងទុកជាការចែករំលែក សម្រាលបន្ទុកគ្រួសារ ក្នុងការសម្រាកព្យាបាលផងដែរ ៕
|
2023-05-26T22:32:00+07:00
|
dap-news.com
|
https://dap-news.com/national/2023/05/26/334956/
|
22e4a977-9aca-4105-85e0-a9e01d0d3698
|
ឧត្តមសេនីយ៍ឯក រ័ត្ន ស្រ៊ាង ចាត់ក្រុមការងារនាំយកអំណោយ ចុះសួរសុខទុក្ខ អតីតសមាជិក ដែលមានជំងឺ កំពុងសម្រាកព្យាបាលនៅមន្ទីរពេទ្យកាល់ម៉ែត
|
នាព្រឹកថ្ងៃទី២៦ ខែឧសភា ឆ្នាំ២០២៣ លោកវរសេនីយ៍ឯក សៀ ទីន នាយសេនាធិការ កងរាជអាវុធហត្ថរាជធានីភ្នំពេញ ដឹកនាំក្រុមការងារនាំយកអំណោយរបស់ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស មេបញ្ជាការកងរាជអាវុធហត្ថរាជធានីភ្នំពេញ ចុះសួរសុខទុក្ខ លោកវរសេនីយ៍ត្រី អន ស័យ អតីតសមាជិក កងរាជអាវុធហត្ថរាជធានីភ្នំពេញ មានមុខតំណែងជាប្រធានគោលដៅការពារ វិមាន ឈ្នះ ឈ្នះ ដែលបានចូលសោធននិវត្តន៍ កាលពីពេលថ្មីៗនេះ ហើយមានជំងឺទឹកនោមផ្អែម កំពុងសម្រាកព្យាបាលនៅមន្ទីរពេទ្យកាល់ម៉ែត។ ក្នុងឱកាសនោះ លោកវរសេនីយ៍ឯក សៀ ទីន ក៏បានពាំនាំនូវការផ្តាំផ្ញើសួរសុខទុក្ខ និងនឹករលឹកពីលោកឧត្តមសេនីយ៍ឯក រ័ត្ន ស្រ៊ាង និងបាននាំយកថវិកាចំនួន ២,០០០,០០០៛ (ពីរលានរៀល) និងបានទទួលថវិកា ៥០០,០០០៛ (ហាសិបម៉ឺនរៀល) បន្ថែមពីការចូលរួមរបស់បងប្អូនវរអន្តរាគមន៍ សរុបថវិកា ២,៥០០,០០០៛ (ពីរលានហាសិបម៉ឺនរៀល) ព្រមទាំងមាន ភេសជ្ជៈចម្រុះ ៦កេស,ទឹកក្រូច ០២កេស ទឹកដោះគោបឺត ០២កេស, ផ្លែឈើ ០១កន្រ្តក ជូនដល់ លោកវរសេនីយ៍ត្រី អន ស័យ ជាអំណោយសួរសុខទុក្ខ និងទុកជាការចែករំលែក សម្រាលបន្ទុកគ្រួសារក្នុងការសម្រាកព្យាបាលផងដែរ៕
|
2023-05-26T22:25:00+07:00
|
freshnewsasia.com
|
https://m.freshnewsasia.com/index.php/en/localnews/292993-2023-05-26-08-25-59.html
|
9615bd7d-6e1f-4e3c-b264-7f16facbaba5
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន ១០នាក់ ខណៈអ្នកជាសះស្បើយគ្មាន (Video inside)
|
ក្រសួងសុខាភិបាល នៅថ្ងៃទី២៦ ខែឧសភា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១០នាក់ ខណៈជាអ្នកជាសះស្បើយគ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៦ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៦០នាក់, អ្នកជាសះស្បើយសរុបចំនួន ១៣៥,៦៨០នាក់, ស្លាប់សរុបចំនួន ៣,០៥៦នាក់៕
|
2023-05-26T18:29:00+07:00
|
freshnewsasia.com
|
https://m.freshnewsasia.com/index.php/en/localnews/292949-2023-05-26-04-29-47.html
|
fae8e315-1ad5-4eb0-a15c-a915d316dd4a
|
UNICEP៖ កុមារនៅតំបន់អាស៊ីបូព៌ា និងប៉ាស៊ីហ្វីករួមទាំងកម្ពុជារងផលប៉ះពាល់ខ្លាំងពីគ្រោះមហន្តរាយអាកាសធាតុ
|
របាយការណ៍ចុងក្រោយរបស់អង្គការយូនីសេហ្វ (UNICEF) បង្ហាញពីក្តីព្រួយបារម្ភជាខ្លាំងអំពីវិបត្តិអាកាសធាតុ និងបរិស្ថាន ដែលបង្កហានិភ័យខ្ពស់ដល់អាយុជីវិតរបស់កុមារនៅកម្ពុជា និងនៅក្នុងតំបន់អាស៊ីបូព៌ា និងប៉ាស៊ីហ្វិក។ អង្គការសហប្រជាជាតិសំរាប់កុមារមួយនេះ អំពាវនាវដល់រដ្ឋាភិបាលក្នុងតំបន់ ត្រូវវិនិយោគជាបន្ទាន់ជាមួយដៃគូអភិវឌ្ឍន៍ លើសេវាសង្គម និងគោលនយោបាយប្រកបដោយភាពវៃឆ្លាតផ្នែកអាកាសធាតុ ដើម្បីការពារអាយុជីវិតកុមារ។ របាយការណ៍របស់អង្គការយូនីសេហ្វ ក្រោមចំណងជើងថា “លើសពីចំណុចគ្រោះថ្នាក់” ដែលបានចេញផ្សាយ កាលពីថ្ងៃទី២៤ ខែឧសភា អះអាងថា កុមារនៅក្នុងតំបន់អាស៊ីបូព៌ា និងប៉ាស៊ីហ្វិក ទទួលរងផលប៉ះពាល់ខ្លាំងបំផុត ជាងតំបន់ណាៗទាំងអស់ ពីគ្រោះមហន្តរាយអាកាសធាតុ និងបរិស្ថាន ក្នុងអំឡុងពេល ៥០ឆ្នាំចុងក្រោយនេះ។ ផលប៉ះពាល់ធ្ងន់ធ្ងរទាំងនោះ ធ្វើឲ្យពួកគេបាត់បង់កុមារភាព សិទ្ធិរស់រានមានជីវិត និងការចម្រើនវ័យធំធាត់។ នាយកអង្គការយូនីសេហ្វប្រចាំកម្ពុជា លោកបណ្ឌិត វីល ផាកស៍ (Dr Will Parks) បញ្ជាក់ថា វិបត្តិប្រែប្រួលអាកាសធាតុ គឺជាវិបត្តិសិទ្ធិកុមារ ដែលបញ្ហានេះនាំឲ្យប៉ះពាល់ធ្ងន់ធ្ងរដល់សុខុមាលភាពរបស់ពួកគេ។ គ្រោះមហន្តរាយនៅកម្ពុជា ដូចជារលកកម្តៅខ្លាំង ទឹកជំនន់ និងការបំពុលខ្យល់ ត្រូវបានគេរំពឹងទុកថា នឹងមានស្ថានភាពកាន់តែធ្ងន់ធ្ងរ ប្រសិនបើគ្មានសកម្មភាពឆ្លើយតបជាបន្ទាន់ ពីសំណាក់រដ្ឋាភិបាល វិស័យធុរកិច្ច និងសហគមន៍នោះទេ។ របាយការណ៍ដដែលក៏បានរកឃើញថា កុមារកម្ពុជាងាយរងគ្រោះខ្លាំង ដោយសារបញ្ហាខ្វះទឹកស្អាតប្រើប្រាស់ ជំនន់ទឹកភ្លៀង ទឹកទន្លេ និងជំងឺឆ្លងនានា។ នៅពេលដែលគ្រោះមហន្តរាយទាំងនោះកើតឡើង ព្រមគ្នាជាមួយវិបត្តិផ្សេងៗទៀត ដូចជា អសន្តិសុខស្បៀង បញ្ហាខ្វះអាហារូបត្ថម្ភ និងការរីករាលដាលជំងឺឆ្លង វាបង្កការលំបាកកាន់តែខ្លាំងបន្ថែមទៀត ដល់កុមារក្នុងសហគមន៍ក្រីក្រ និងកុមារពិការ។ វិទ្យុអាស៊ីសេរីបានព្យាយាមទាក់ទងអ្នកនាំពាក្យគណៈកម្មាធិការជាតិគ្រោះមហន្តរាយ លោក ឃុន សុខា និងអ្នកនាំពាក្យក្រសួងបរិស្ថាន លោក នេត ភក្ត្រា ជាច្រើនលើករយៈពេល២ថ្ងៃមកហើយ ដើម្បីសាកសួរពីវិធានការរបស់រដ្ឋាភិបាល ដើម្បីជួយសង្គ្រោះបន្ទាន់ នៅពេលមានគ្រោះមហន្តរាយកើតឡើង ក៏ប៉ុន្តែពុំមានអ្នកទទួលទូរស័ព្ទនោះឡើយ។ ទាក់ទងរឿងនេះដែរ សកម្មជនចលនាមាតាធម្មជាតិ លោក លី ច័ន្ទដារ៉ាវុធ បញ្ជាក់ប្រាប់អាស៊ីសេរីថា កម្ពុជាពិតជាទទួលរងផលវិបាកដោយសារគ្រោះមហន្តរាយអាកាសធាតុ ក្នុងនោះរួមមាន ទឹកជំនន់ ភាពរាំងស្ងួត និងធាតុអាកាសក្តៅខ្លាំងរហូតដល់៤០ ឬ៤១ អង្សាក៏មាន។ សកម្មជនបរិស្ថានរូបនេះ បន្តថា រដ្ឋាភិបាល ត្រូវពង្រឹងវិធានការដោះស្រាយបញ្ហាគ្រោះមហន្តរាយនេះ ដោយសហការជាមួយដៃគូពាក់ព័ន្ធ ទើបមានប្រសិទ្ធភាព។ លោក លី ច័ន្ទដារ៉ាវុធ៖ «ខ្ញុំយល់ថា បញ្ហាទាំងនេះ ទាមទារឲ្យមានការដោះស្រាយជាប្រព័ន្ធពីរដ្ឋ ពីព្រោះខ្ញុំសង្កេតឃើញថា បញ្ហាបរិស្ថានក្នុងប្រទេសកម្ពុជា គឺជាប់ពាក់ព័ន្ធជាមួយតួអង្គធំ ជាពិសេសឧកញ៉ា ដែលកាប់បំផ្លាញព្រៃឈើ និងការលុបបឹង ដែលនាំឲ្យបំផ្លិចបំផ្លាញធម្មជាតិ។ ខ្ញុំធ្លាប់បានស្រាវជ្រាវជាមួយមិត្តខ្ញុំម្នាក់ ជាជនជាតិអាល្លឺម៉ង់ ដោយគាត់រកឃើញថា ការលុបបឹង ក៏ជាមូលហេតុនៃការឡើងកម្តៅខ្លាំង នៅទីក្រុងភ្នំពេញដែរ ព្រោះបឹងអាចស្រូបឧស្ម័នកាបូនិក បានច្រើនជាងព្រៃឈើ គឺលើសជាង៣ដង។ បើយើងមានយន្តការអភិវឌ្ឍន៍ឲ្យបានល្អប្រសើរជាងនេះ រួមបញ្ចូលគ្រប់ភាគីពាក់ព័ន្ធ នោះបញ្ហាបរិស្ថាននឹងត្រូវបានដោះស្រាយ ព្រមទាំងពង្រឹងសេវាសង្គ្រោះទៅដល់មូលដ្ឋាន...»។ សន្ទស្សន៍ហានិភ័យអាកាសធាតុចំពោះកុមារ (CCRI) បានដាក់ចំណាត់ថ្នាក់កម្ពុជាលំដាប់ទី៤៦ ក្នុងចំណោមប្រទេស ១៦៣ កំពុងប្រឈមហានិភ័យខ្ពស់ទាក់ទងនឹងការប្រែប្រួលអាកាសធាតុ។ បច្ចុប្បន្ន កុមាររស់នៅក្នុងប្រទេសកម្ពុជា និងតំបន់អាស៊ីបូព៌ា និងប៉ាស៊ីហ្វិក កំពុងទទួលរងគ្រោះមហន្តរាយនានាទាក់ទងនឹងអាកាសធាតុ កើនឡើងដល់ទៅប្រាំមួយដង (៦ដង) បើធៀបទៅនឹងជីដូនជីតារបស់ពួកគេ។ ពលរដ្ឋម្នាក់រស់នៅប៉ៃលិន លោក ស៊ុន សារុម ដែលធ្លាប់ខូចខាតដំណាំដំឡូងមី ដោយសារជំនន់ទឹកភ្លៀង ប្រាប់វិទ្យុអាស៊ីសេរីថា មិនថាក្រុមគ្រួសាររបស់លោក ឬពលរដ្ឋផ្សេងទៀតនៅក្នុងភូមិឃុំ មិនដែលបានត្រៀមអ្វីទុកជាមុនឡើយ គឺដោះស្រាយទៅតាមភាពជាក់ស្តែងកើតឡើងភ្លាមៗ។ ចំណែកអាជ្ញាធរវិញ ក៏មិនបានប្រាប់ ឬណែនាំឲ្យពលរដ្ឋត្រៀមលក្ខណៈ នៅពេលមានគ្រោះអាសន្ននោះដែរ។ លោក ស៊ុន សារុម៖ «ប្រជាពលរដ្ឋនៅខេត្តប៉ៃលិន ខ្ញុំមិនបានដឹងព័ត៌មាន ឬព្យាករណ៍អ្វី ពីគ្រោះមហន្តរាយពីអាកាសធាតុនោះទេ ហើយពួកខ្ញុំក៏មិនបានត្រៀមលក្ខណៈសម្រាប់ជួយសង្គ្រោះនោះដែរ។ ខ្ញុំធ្លាប់លិចរដូវវស្សា ទឹកជំនន់ ហើយចំការដំឡូងមីរបស់ខ្ញុំ ខូចខាតទាំងស្រុង...»។ សន្ទស្សន៍ហានិភ័យអាកាសធាតុចំពោះកុមារ (CCRI) ឲ្យដឹងថា ក្នុងអំឡុងពេល៥០ឆ្នាំចុងក្រោយនេះ មានការកើនឡើងទឹកជំនន់ចំនួន ១១ដង ខ្យល់ព្យុះចំនួន ៤ដង គ្រោះរាំងស្ងួតចំនួន៣ដង និងគ្រោះបាក់ដីចំនួន ៥ដង។ កុមាររាប់រយលាននាក់និងក្រុមគ្រួសាររបស់ពួកគេ ប្រឈមមុខនឹងការផ្លាស់ប្ដូរទីលំនៅ និងខិតខំតស៊ូដើម្បីរស់រានមានជីវិត ដោយមានឱកាសតិចតួច ឬគ្មានឱកាស ក្នុងការទទួលបានសេវាថែទាំសុខភាព ការអប់រំ ការប្រើប្រាស់ទឹកស្អាត និងអនាម័យ។ អង្គការយូនីសេហ្វ អំពាវនាវឲ្យមានវិធានការជាបន្ទាន់ ពីសំណាក់រដ្ឋាភិបាល វិស័យធុរកិច្ច និងដៃគូអភិវឌ្ឍន៍ ដើម្បីវិនិយោគលើការផ្តល់សេវាសង្គមប្រកបដោយភាពវៃឆ្លាតផ្នែកអាកាសធាតុ រួមទាំងការអប់រំ ការថែទាំសុខភាព និងការផ្គត់ផ្គង់ទឹក និងអនាម័យ ប្រព័ន្ធជូនដំណឹងជាមុន និងកិច្ចគាំពារសង្គម ជាដើម។ យូនីសេហ្វកម្ពុជា គាំទ្រអាជ្ញាធរជាតិ និងមូលដ្ឋាន ដើម្បីលើកកម្ពស់សេវាសំខាន់ៗឆ្លើយតបនឹងគ្រោះមហន្តរាយសម្រាប់កុមារ និងយុវជន តាមរយៈការផ្តល់ការអប់រំជំនាញជីវិត នៅតាមសាលារៀន កសាងហេដ្ឋារចនាសម្ព័ន្ធ ទឹកនិងអនាម័យដែលធន់ នឹងអាកាសធាតុ ដោយប្រើប្រាស់ថាមពលកកើតទ្បើងវិញ ហើយនឹងធានាថា កុមារត្រូវបានផ្តល់កិច្ចគាំពារ ពីផលប៉ះពាល់អាក្រក់លើសុខភាព ដែលបង្កដោយគ្រោះមហន្តរាយធម្មជាតិ៕
|
2023-05-26T16:15:28+07:00
|
rfa.org
|
https://www.rfa.org/khmer/news/health/unicef-press-release-children-in-east-asia-and-the-pacific-face-the-greatest-exposure-to-multiple-climate-disasters-05262023050651.html
|
ad0743b0-8eb4-4587-86f0-875fcfda2e40
|
តំណាងគ្លីនិកឯកជនចំនួនបីស្នើសុំការអនុញ្ញាតពីរដ្ឋាភិបាលឱ្យកន្លែងធ្វើការពួកគេដំណើរការឡើងវិញ
|
អតីតបុគ្គលិកមន្ទីរសម្រាកព្យាបាលបីកន្លែងនៃក្រុមហ៊ុន សេនធឺ អហ្វ ហ្រ្វេនស៊ីប គ្លីនិកឯកជន (Center of Hope Friendship Clinics Co., Ltd) ដែលត្រូវបានបិទស្នើសុំឱ្យក្រសួងសុខាភិបាលបើកដំណើរការឡើងវិញ ដោយលើកហេតុផលថា សេដ្ឋកិច្ចគ្រួសាររបស់ពួកគេកំពុងតែស្ថិតក្នុងស្ថានភាពលំបាក ហើយត្រូវការការងារជាបន្ទាន់។ ដែលកំពុងស្ថិតក្នុងស្ថានភាពផ្អាកដំណើរការជាបណ្តោះអាសន្ន។ គ្លីនិក ឬមន្ទីរសម្រាកព្យាបាលឯកជនខាងលើទាំងបី ដែលត្រូវបានបញ្ជាឱ្យបិទដោយក្រសួងសុខាភិបាល ដោយសាររៀបចំឯកសាររដ្ឋបាលមិនទាន់ពេលដើម្បីផ្លាស់ប្តូរអាជ្ញាបណ្ណនោះ រួមមានមន្ទីរសម្រាកព្យាបាលមិត្តភាពពោធិ៍ចិនតុង មន្ទីរសម្រាកព្យាបាលមិត្តភាពចតុមុខ និងមន្ទីរសម្រាកព្យាបាលមិត្តភាពនៃក្តីសង្ឃឹម ដែលមានបុគ្គលិកប្រមាណ ២៥០ នាក់។ គិតចាប់តាំងពីដំណើរការដោយស្របច្បាប់តាំងពីឆ្នាំ ២០២១ មន្ទីរសម្រាកព្យាបាលទាំងបីទីតាំងនេះ បានជួយពិគ្រោះ និងព្យាបាលអ្នកជំងឺចំនួនជិត ៩ ម៉ឺននាក់ក្នុងមួយឆ្នាំជាមួយតម្លៃសមរម្យ។ បើតាមសេចក្តីថ្លែងការណ៍ចុះថ្ងៃទី ២២ ខែឧសភារបស់តំណាងមន្ទីរសម្រាកព្យាបាលឯកជនទាំងបី អាជ្ញាធរមានសមត្ថកិច្ចមិនបានផ្តល់ការព្រមាន ឬវិធានការណាមួយជាផ្លូវការ មុនពេលចេញសម្រេចឱ្យបិទនាពេលថ្មីៗនេះទេ។ សេចក្តីថ្លែងការណ៍លើកឡើងថា៖ «យើងខ្ញុំពិតជាមានការសោកស្តាយដែលបានប្រតិបត្តិការវេជ្ជសាស្រ្តរបស់មន្ទីរសម្រាកព្យាបាលរបស់យើងខ្ញុំឥឡូវនេះបានផ្អាកជាបណ្តោះអាសន្ន ហើយបានបញ្ចប់យើងខ្ញុំពីការផ្តល់សេវារបស់យើងខ្ញុំទៅអ្នកជំងឺដែលត្រូវការថែទាំ និងព្យាបាលចាំបាច់ ជាពិសេសអ្នកមានជំងឺលើសសម្ពាធឈាម ទឹកនោមផ្អែម បេះដូងដែលត្រូវការថ្នាំ និងគ្រូពេទ្យដែលព្យាបាលជាប្រចាំ»។ តំណាងមន្ទីរសម្រាកព្យាបាលទាំងបីកន្លែងនោះ ក៏បានទទួលស្គាល់ទាក់ទងនឹងកំហុសអំពីរបាយការណ៍សកម្មភាពអ្នកព្យាបាលជំងឺ និងផ្ទេរផ្លាស់ប្តូរអាជ្ញាបណ្ណដែលមានស្រាប់របស់វេជ្ជបណ្ឌិត ដែលជាអ្នកឈរឈ្មោះទទួលខុសត្រូវចំពោះមុខអាជ្ញាធរសុខាភិបាល ដើម្បីស្របតាមវិធានរបស់ក្រសួងសុខាភិបាល។ប៉ុន្តែបែរជា បិទទ្វារមន្ទីរសម្រាកព្យាបាលរបស់ពួកគេ មុនពេលដែលពួកគេបានបញ្ចប់កិច្ចការរដ្ឋបាលនេះទៅវិញ។ ក្នុងសេចក្តីថ្លែងការណ៍ដដែលនេះ តំណាងមន្ទីរសម្រាកព្យាបាលបានសូមសំណូមពរដល់អាជ្ញាធរមេត្តាអនុញ្ញាតផ្តល់ឱកាសឱ្យពួកគេអាចកែតម្រូវការមិនអនុលោមតាមច្បាប់ ដើម្បីឱ្យមន្ទីរសម្រាកព្យាបាលទាំងបីទីតាំងរបស់ពួកគេអាចដំណើរការឡើងវិញបានឆាប់ៗ និងបន្តជួយដល់ប្រជាជនកម្ពុជាដែលខ្វះខាតដោយសេចក្តីអនុគ្រោះ។ ក្រៅពីនេះ ទំព័រហ្វេសប៊ុករបស់ក្រុមហ៊ុន សេនធឺ អហ្វ ហ្រ្វេនស៊ីប គ្លីនិកឯកជនបានបង្ហោះសារអំពាវនាវមួយដោយបានលើកឡើងថា៖ «បុគ្គលិក គ្រូពេទ្យចំនួន ២៥០ នាក់កំពុងរង់ចាំចូលធ្វើការវិញយ៉ាងអន្ទះសារ ដោយសារពួកគេត្រូវការផ្គត់ផ្គង់ជីវភាពគ្រួសារ»។ វីអូអេពុំទាន់អាចសុំការអត្ថាធិប្បាយតាមទូរសព្ទពីគណៈគ្រប់គ្រងនៃមន្ទីរសម្រាកព្យាបាលទាំងបីនោះបាននៅឡើយទេ គិតត្រឹមរសៀលថ្ងៃសុក្រនេះ។ វីអូអេក៏មិនទាន់អាចសុំការអត្ថាធិប្បាយពីរដ្ឋមន្ត្រីក្រសួងសុខាភិបាលលោក ម៉ម ប៊ុនហេង និងអ្នកស្រី ឱ វណ្ណឌីន អ្នកនាំពាក្យក្រសួងបានផងដែរ នៅថ្ងៃសុក្រដដែលនេះ។ លោក កុយ ពិសិដ្ឋ អាយុ ៣៧ ឆ្នាំ ពលរដ្ឋម្នាក់នៅទីក្រុងភ្នំពេញ ប្រាប់វីអូអេថា លោកបានស្គាល់មន្ទីរសម្រាកព្យាបាលមិត្តភាពនៃក្តីសង្ឃឹមនេះរយៈពេលជាង ៧ ឆ្នាំមកហើយ ព្រោះបងប្អូនព្រមទាំងម្តាយរបស់លោកផ្ទាល់បានថមថយពីជំងឺច្រើន នៅពេលទៅទទួលការព្យាបាលនៅទីនោះ។ លោកថ្លែងថា៖ «ចំពោះក្រសួងសុខាភិបាលដែលគាត់ប្រកាសបិទ យើងអត់ដឹងរឿងផ្ទៃក្នុងទេ ប៉ុន្តែខ្ញុំឃើញលិខិតរដ្ឋបាលគឺថា គ្រាន់តែមិនមានវេជ្ជបណ្ឌិតឈរឈ្មោះ ហើយនិងមិនបានធ្វើរបាយការណ៍ជាប្រចាំ។ ខ្ញុំគិតថា នេះគឺជាកំហុសរដ្ឋបាលដូចមិនតម្រូវឱ្យបិទអ៊ីចឹងទេ គួរតែមានការអប់រំណែនាំ ឬក៏សិក្សារកមធ្យោបាយផ្សេងទៀត ព្រោះប្រជាពលរដ្ឋយើងពឹងពាក់លើមន្ទីរពេទ្យហ្នឹងច្រើនណាស់»។ លោកបន្ថែមថា ការបិទមន្ទីរសម្រាកព្យាបាលនេះ នឹងធ្វើឱ្យប្រជាពលរដ្ឋដែលតែងតែទៅរកសេវាសុខាភិបាលនៅទីនោះ ពិបាកនឹងរកមន្ទីរពេទ្យផ្សេងដើម្បីព្យាបាលជំងឺរបស់ពួកគេ ពាក់ព័ន្ធនឹងគុណភាព និងតម្លៃ។ រីឯអ្នកស្រី ហេង ពិសី អាយុ ៣៥ ឆ្នាំ ពលរដ្ឋម្នាក់ទៀតរស់នៅរាជធានីភ្នំពេញប្រាប់វីអូអេថា អ្នកស្រីចង់ឱ្យមន្ទីរសម្រាកព្យាបាលឯកជនទាំងបីបើកដំណើរការឡើងវិញ ដោយថា បុគ្គលិកនិងវេជ្ជបណ្ឌិតនៅទីនោះធ្វើការងារច្បាស់លាស់ដែលអាចទុកចិត្តបាន និងមានតម្លៃសមរម្យ។ អ្នកស្រីបញ្ជាក់ថា៖ «ធ្លាប់យកកូនទៅមើល ហើយឃើញថាពួកគាត់ធ្វើការងារច្បាស់លាស់របស់គាត់ត្រង់ថា គាត់អត់ចេះរញ៉េរញ៉ៃហើយអត់ចេះបន្លាចយើងដែរ។ បើដូចកន្លែងខ្លះ គឺគេបន្លាចយើងច្រើន ហើយមួយទៀតគោលការណ៍ព្យាបាលរបស់គាត់ក៏អត់សាំញុំាដែរ ព្រោះគាត់មានជំនាញរបស់គាត់ យើងអាចទទួលយកបានមិនថាឥតខ្ចោះទេ»។ អ្នកស្រីបន្ថែមថា៖ «ប៉ុន្តែបើយើងធៀបនឹងឯកជនមួយចំនួន គឺយើងអាចទទួលយកបាន ត្រង់ថា គាត់អត់កេងបន្លំពីយើងទេ គាត់ព្យាយាមពន្យល់យើងបានច្រើន ហើយយើងអារម្មណ៍ថា ទុកចិត្តបានច្រើនជាងកន្លែងពេទ្យឯកជនផ្សេងៗ»។ អ្នកស្រីរៀបរាប់ទៀតថា ជាទូទៅអ្នកស្រីតែងតែនាំកូនទៅពិនិត្យ និងព្យាបាលជំងឺនៅមន្ទីរសម្រាកព្យាបាលមិត្តភាពចតុមុខជាប្រចាំ ប៉ុន្តែមកដល់ពេលនេះមន្ទីរពេទ្យនេះត្រូវបានបិទ ហើយអ្នកស្រីក៏មិនដឹងថាត្រូវនាំកូនទៅព្យាបាលនៅកន្លែងណាបន្តទៀតដែរ។ ប្រធានសមាគមគ្រូពេទ្យគុណធម៌កម្ពុជាលោក អ៊ូច វុទ្ធី ប្រាប់វីអូអេនៅថ្ងៃសុក្រនេះថាប្រសិនជាមន្ទីរសម្រាកព្យាបាលទាំងបីនោះ បានចេញមុខបកស្រាយ និងទទួលខុសត្រូវចំពោះកំហុសឆ្គងរបស់ខ្លួនហើយនោះ មន្ត្រីក្រសួងសុខាភិបាលគួរតែចុះមកត្រួតពិនិត្យបន្ថែមទៀត ហើយធ្វើការពិចារណាសាជាថ្មីថាគួរឱ្យបើកឡើងវិញ ឬក៏បិទជាស្ថាពរនោះ។ លោកបន្ថែមថា៖ «បើសិនជាក្រសួងសុខាភិបាល គាត់អនុញ្ញាតឱ្យបើកវិញបានន័យថា គាត់រកឃើញថាគាត់[មន្ទីរសម្រាកព្យាបាលទាំងបីទីតាំង]គ្មានកំហុសអីធំដុំ។ ប្រសិនជាគាត់មិនបំពេញតាមផ្លូវច្បាប់នៃក្រសួងសុខាភិបាលទេ អាហ្នឹងគាត់ត្រូវប្រឈមនឹងការដោះស្រាយ និងការបកស្រាយឱ្យប្រជាពលរដ្ឋបានដឹង ទាំងក្រសួងទាំងគ្លីនិកទាំងបីហ្នឹង»។ បន្ថែមពីនេះ លោក អ៊ូច វុទ្ធី ជំរុញឱ្យភាគីទាំងសងខាង គឺតំណាងគ្លីនិកទាំងបីកន្លែង និងក្រសួងសុខាភិបាលគួរតែចរចាគ្នាឱ្យបានត្រឹមត្រូវ ដើម្បីផ្សព្វផ្សាយឱ្យប្រជាពលរដ្ឋបានដឹងពីចំណុចមិនស្រុះស្រួលគ្នា ចៀសវាងការយល់ច្រឡំដល់សាធារណមតិ៕
|
2023-05-26T07:00:00+07:00
|
khmer.voanews.com
|
https://khmer.voanews.com/a/representatives-at-three-private-clinics-call-for-permission-from-govt-to-reopen-their-operations/7110430.html
|
59b2bc71-7b51-4ea6-8a68-7b5769696282
|
អង្គការមូលនិធិថែទាំសុខភាពអ្នកជំងឺអេដស៍ នឹងប្រារព្ធទិវាសុខភាពពេលមករដូវ នៅចុងខែឧសភា ឆ្នាំ២០២៣នេះ
|
អង្គការមូលនិធិថែទាំសុខភាពអ្នកជំងឺអេដស៍ (AHF) នឹងរៀបចំទិវាសុខភាពពេលមករដូវ (MHD 2023) នៅថ្ងៃទី២៨ ខែឧសភា ឆ្នាំ២០២៣ ក្រោមប្រធានបទ ជាមួយនឹងការចែកនូវសំឡីអនាម័យចំនួន ៣២ ០០០ប្រអប់ ដែលជាការផ្ដល់ជូនដោយឥតគិតថ្លៃទៅដល់កុមារី និងស្ត្រីនៅតាមបណ្ដាសាលារៀន មណ្ឌលកុមារកំព្រា អតិថិជន និងមានពិធីជួបជុំក្រោមការចូលរួមពីសំណាក់តំណាងថ្នាក់ដឹកនាំរាជរដ្ឋាភិបាល អង្គការក្រៅរដ្ឋាភិបាល ក្រុមបណ្តាញនិងសហគមន៍ផងដែរ។ បើតាមបញ្ជាក់របស់អ្នកស្រី Guillermina Alaniz នាយកផ្នែកតស៊ូមតិ និងគោលនយោបាយសកលនៃអង្គការ AHF បានឱ្យដឹងថា គ្មានអ្វីដែលអាចរារាំងយើងមិនឱ្យមករដូវបាននោះទេ ប៉ុន្តែការមាក់ងាយ និងការរើសអើងដ៏អាក្រក់ បូករួមនឹងកង្វះខាតនៃការទទួលបានផលិតផល និងសម្ភារៈប្រើប្រាស់សម្រាប់សុខភាពពេលមករដូវ មានឥទ្ធិពលយ៉ាងខ្លាំងក្លាក្នុងការបញ្ឈប់យើងទាំងអស់គ្នាពីការរីកចម្រើនលូតលាស់ និងការរស់នៅប្រកបដោយសុខភាពល្អ។ លោកស្រីបានបន្តទៀតថា សុខភាពពេលមករដូវ ត្រូវតែចាត់ទុកជាអាទិភាពចម្បង នៅទូទាំងពិភពលោកជាពិសេសនៅក្នុងប្រទេសដែលមានប្រាក់ចំណូលទាប ព្រោះអ្នកមករដូវនៅប្រទេសទាំងនេះភាគច្រើន ប្រឈមមុខនឹងហានិភ័យក្នុងការទុកចោលមិនអើពើ ដោយសារកង្វះខាតផ្នែកសុខភាព និងសុវត្ថិភាពអំឡុងពេលមករដូវរបស់ខ្លួន។ ដូច្នេះគឺដល់ពេលហើយដើម្បីបញ្ឈប់ការរើសអើង លើការមករដូវ ព្រមទាំងធានាបានថា ផលិតផលនិងសម្ភារ:សុវត្ថិភាពសម្រាប់ប្រើប្រាស់ពេលមករដូវ អាចងាយស្រួលរកបានសម្រាប់មនុស្សគ្រប់គ្នា ដោយមិនមានភាពខ្មាសអៀន ឬការរើសអើងឡើយ” ។ បើតាមការបញ្ជាក់ពីអង្គការមូលនិធិថែទាំសុខភាពអ្នកជំងឺអេដស៍ ទិវាសុខភាពពេលមករដូវ ប្រារព្ធឡើងនៅថ្ងៃទី២៨ ខែឧសភា ជារៀងរាល់ឆ្នាំ។ ទិវានេះបានចាប់ផ្តើមឡើងដំបូងនៅក្នុងឆ្នាំ២០១៤ ក្នុងគោលបំណងទទួលស្គាល់ឱ្យមានតម្រូវការកើនឡើងបន្ថែមទៀត នៃការអប់រំសុខភាពពេលមករដូវ និងធនធាន។ សូមបញ្ជាក់ដែរថា អង្គការមូលនិធិថែទាំសុខភាពអ្នកជំងឺអេដស៍ (AHF) ជាអង្គការធ្វើការលើជំងឺអេដស៍កម្រិតពិភពលោកដ៏ធំបំផុត។ បច្ចុប្បន្នអង្គការនេះបានផ្តល់សេវាថែទាំវេជ្ជសាស្រ្ត និង/ឬសេវាកម្មដល់អតិថិជនជាង១.៧ លាននាក់នៅក្នុង៤៥ប្រទេសទូទាំងពិភពលោកដូចជា នៅសហរដ្ឋអាមេរិក អាហ្វ្រិក អាមេរិកឡាទីន/ការាបៀន តំបន់អាស៊ី/ប៉ាស៊ីហ្វិក និងអឺរ៉ុប។ ដើម្បីស្វែងយល់បន្ថែមអំពីAHFសូមចូលទៅកាន់គេហទំព័ររបស់យើង៖www.aidshealth.orgឬស្វែងរកពួកយើងនៅលើFacebook:www.facebook.com/aidshealth,Twitter:@aidshealthcareនិងInstagram: @aidshealthcare ៕
|
2023-05-25T20:44:00+07:00
|
freshnewsasia.com
|
https://m.freshnewsasia.com/index.php/en/localnews/292718-2023-05-25-06-44-14.html
|
f22d1545-5126-4dae-8d1b-d79ea70ec14f
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន ៥នាក់ ខណៈអ្នកជាសះស្បើយគ្មាន (Video inside)
|
ក្រសួងសុខាភិបាល នៅថ្ងៃទី២៥ ខែឧសភា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៥នាក់ ខណៈជាអ្នកជាសះស្បើយគ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៥ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៥០នាក់, អ្នកជាសះស្បើយសរុបចំនួន ១៣៥,៦៨០នាក់, ស្លាប់សរុបចំនួន ៣,០៥៦នាក់៕
|
2023-05-25T18:53:00+07:00
|
freshnewsasia.com
|
https://m.freshnewsasia.com/index.php/en/localnews/292705-2023-05-25-04-53-59.html
|
30906f4d-c181-4c01-945c-869f68875a6f
|
ជំងឺផ្លូវចិត្តម្យ៉ាង ធ្វើឲ្យមនុស្សមិនពេញចិត្តរូបរាងខ្លួនឯង
|
ជំងឺមួយប្រភេទមានឈ្មោះថា “Dysmorphic” គឺជាជំងឺសតិអារម្មណ៍ ធ្វើឲ្យមនុស្សមិនអាចឈប់គិតពីចំណុចអាក្រក់លើរាងកាយរបស់ខ្លួនឯងបានឡើយ ។ នៅពេលនរណាម្នាក់មានជំងឺ Dysmorphic ចំណុចមិនល្អលើរាងកាយរបស់គាត់នឹងធ្វើឲ្យគាត់កើតទុក្ខ ទោះបីអ្នកដទៃមិនចាប់អារម្មណ៍ក៏ដោយ ។ អ្នកជំងឺមានអាការខ្វាយខ្វល់ពីរូបរាងជ្រុល ពួកគេឧស្សាហ៍ឆ្លុះកញ្ចក់យូរៗជារៀងរាល់ថ្ងៃ ជាពិសេសព្យាយាមស្វែងរកផលិតផល ឬសេវាកម្មដើម្បីកែសម្ផស្សឥតឈប់ឈរ ។ ខាងក្រោមគឺជា រោគសញ្ញាជំងឺ Dysmorphic ៖ សម្រាប់ជំងឺ Dysmorphic មិនមានមូលហេតុច្បាស់លាស់ក្នុងការកើតឡើងស្រដៀងជំងឺផ្លូវចិត្តផ្សេងៗដែរ ចំណែកឯផលវិបាកនៃជំងឺនេះវិញមានដូចជា ៖ គួរបញ្ជាក់ថា ជំងឺខាងលើមិនទាន់មានវិធីការពារនៅឡើយទេ ប៉ុន្តែក្នុងដំណើរការព្យាបាល គេអាចនឹងប្រើវិធីសាស្ត្រផ្លូវចិត្ត និងថ្នាំដើម្បីគ្រប់គ្រង ៕
|
2023-05-25T16:13:00+07:00
|
kampucheathmey.com
|
https://www.kampucheathmey.com/health/512396
|
f7fd6261-5f10-4e20-837f-920b9cb34a0f
|
ប្រទេសនៅអាហ្វ្រិក ផ្ទុះជំងឺកាចសាហាវ ហូរឈាមតាមភ្នែក បង្កក្តីព្រួយបារម្ភ
|
ការផ្ទុះឡើងនៃជំងឺដ៏កាចសាហាវបំផុតមួយក្នុងពិភពលោក បានឆក់យកជីវិតបុរសម្នាក់នៅប្រទេស ណាមីប៊ី។ គាត់បានកើតជំងឺគ្រុនឈាមគ្រីមៀកុងហ្គោ (CCHF) ឬគេឲ្យរហស្សនាមថា “ជំងឺគ្រុនហូរឈាមតាមភ្នែក” ដោយសារតែរោគសញ្ញាដ៏គួរឲ្យរន្ធត់របស់វា។ បច្ចុប្បន្ន មន្ត្រីក្នុងប្រទេសអាហ្រ្វិកខាងលើ កំពុងរិះរកវិធីទប់ស្កាត់មេរោគដែលចម្លងពីចៃឆ្កែមួយនេះ ខណៈមនុស្សរាប់សិប ដែលមានទំនាក់ទំនងជាបុរសឆ្លងរោគ ត្រូវបានតាមដានរួចទៅហើយ។ វាជាលើកទីប្រាំពីរក្នុងរយៈពេលប្រាំពីរឆ្នាំដែល CCHF ត្រូវបានឃើញនៅប្រទេស ណាមីប៊ី។ រោគសញ្ញាដំបូងនៃជំងឺនេះ មានដូចជាគ្រុនក្តៅ ឈឺសាច់ដុំ ឈឺពោះ ឈឺបំពង់ក និងក្អួត ហើយវាក៏អាចបណ្តាលឲ្យមានអារម្មណ៍ប្រែប្រួល និងវង្វេស្មារតី ក៏ដូចជាងងុយគេងជាដើម។ វាក៏អាចបណ្តាលឲ្យហូរឈាមផងដែរ ជាធម្មតាចេញពីច្រមុះ ឬពីសរសៃឈាមដែលខូចនៅលើភ្នែក និងស្បែក។ មិនត្រឹមឆ្លងតាមរយៈចៃឆ្កែខាំនោះទេ ជំងឺនេះក៏អាចឆ្លងរវាងមនុស្សនិងមនុស្ស តាមរយៈវត្ថុរាវក្នុងរាងកាយ រួមទាំងឈាម ឬក្នុងចំណោមអ្នកជំងឺនៅមន្ទីរពេទ្យផងដែរ ប្រសិនបើឧបករណ៍វេជ្ជសាស្ត្រមិនត្រូវបានសម្អាតត្រឹមត្រូវ។ យោងតាមអង្គការសុខភាពពិភពលោក (WHO), CCHF អាចសម្លាប់មនុស្សរហូតដល់ ៤០% នៃអ្នកគ្រប់គ្នាដែលវាឆ្លង។ ជំងឺដែលស្រដៀងទៅនឹង Ebola និង Marburg មួយនេះ ត្រូវបាន WHO ចាត់ថ្នាក់ថាជាភ្នាក់ងារបង្កជំងឺមួយ ក្នុងចំណោមមេរោគទាំងប្រាំបួន ដែលទំនងជាបង្កឲ្យមានជំងឺរាតត្បាត។ ហើយមេរោគនេះ ត្រូវបានគេចាត់ទុកថា មានហានិភ័យបំផុតដោយសារកង្វះការព្យាបាល ឬសមត្ថភាពរបស់ពួកគេក្នុងការបង្កឲ្យមានជំងឺរាតត្បាត។ គួរបញ្ជាក់ថា គេរកឃើញជំងឺនេះដំបូងនៅតំបន់គ្រីមៀក្នុងឆ្នាំ១៩៤៤ ហើយត្រូវបានគេដាក់ឈ្មោះថា ជំងឺគ្រុនឈាមគ្រីមៀ។ ប៉ុន្តែនៅឆ្នាំ១៩៦៩ គ្រូពេទ្យបានឲ្យដឹងថា ភ្នាក់ងារបង្ករោគនេះ ក៏ទទួលខុសត្រូវចំពោះជំងឺដែលត្រូវបានរកឃើញនៅប្រទេសកុងហ្គោ ក្នុងឆ្នាំ១៩៥៦ផងដែរ។ ហេតុនេះហើយ ទើបនាំឲ្យមេរោគនេះ ត្រូវបានគេហៅថា គ្រុនឈាមគ្រីមៀកុងហ្គោ ដោយសារទីតាំងទាំងពីរបូកបញ្ចូលគ្នា៕ ចុចអាន៖
|
2023-05-25T15:54:00+07:00
|
kampucheathmey.com
|
https://www.kampucheathmey.com/health/516267
|
ae18a9ae-c0fe-4250-a1f8-23040966e381
|
ក្រសួងសុខាភិបាល សម្រេចបិទ និងដកហូតអាជ្ញាប័ណ្ណមជ្ឈមណ្ឌលកែសម្ផស្ស «បុរិន្ទកោះពេជ្រ» ដែលធ្វេសប្រហែសបណ្ដាលឲ្យអ្នកជំងឺស្លាប់ (Video inside)
|
ក្រសួងសុខាភិបាល នៅថ្ងៃទី២៤ ខែឧសភា ឆ្នាំ២០២៣នេះ បានចេញសេចក្ដីសម្រេចបិទ និងដកហូតអាជ្ញាប័ណ្ណមជ្ឈមណ្ឌលកែសម្ផស្ស ដែលខ្វះការតាមដាន និងបច្ចេកទេសក្នុងការគ្រប់គ្រង ឲ្យបានត្រឹមត្រូវ ដែលបណ្ដាលឲ្យអ្នកជំងឺគ្រោះថ្នាក់ដល់អាយុជីវិត។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន ចុះហត្ថលេខាដោយលោកស្រី ឱ វណ្ណឌីន រដ្ឋលេខាធិការក្រសួងសុខាភិបាល។
|
2023-05-24T23:52:00+07:00
|
freshnewsasia.com
|
https://m.freshnewsasia.com/index.php/en/localnews/292568-2023-05-24-09-52-53.html
|
96d14373-1495-463d-9c13-389399d00899
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន ១នាក់ ខណៈអ្នកជាសះស្បើយគ្មាន (Video inside)
|
ក្រសួងសុខាភិបាល នៅថ្ងៃទី២៤ ខែឧសភា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយគ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៤ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៤៥នាក់, អ្នកជាសះស្បើយសរុបចំនួន ១៣៥,៦៨០នាក់, ស្លាប់សរុបចំនួន ៣,០៥៦នាក់៕
|
2023-05-24T18:49:00+07:00
|
freshnewsasia.com
|
https://m.freshnewsasia.com/index.php/en/localnews/292485-2023-05-24-04-49-23.html
|
dda209cc-1871-4707-8f60-688e193dee85
|
មេដឹកនាំបេឡារុស បង្ហាញខ្លួនជាសាធារណៈ ច្រានចោលពាក្យចចាមអារ៉ាមថាលោកមានជំងឺធ្ងន់ធ្ងរ (Video inside)
|
ប្រព័ន្ធផ្សព្វផ្សាយរដ្ឋបេឡារុស បានរាយការណ៍ថា លោកប្រធានាធិបតី អាឡិចសាន់ដឺ លូកាសិនកូ (Alexander Lukashenko) បានបង្ហាញខ្លួនជាសាធារណៈ កាលពីថ្ងៃអង្គារសប្តាហ៍នេះ ហើយបានច្រានចោលការលើកឡើងដែលថាលោកធ្លាក់ខ្លួនឈឺធ្ងន់។ នេះបើយោងតាមការចុះផ្សាយដោយទីភ្នាក់ងារសារព័ត៌មាន AFP នៅថ្ងៃពុធ ទី២៤ ខែឧសភា ឆ្នាំ២០២៣។ មេដឹកនាំជើងចាស់អាយុ ៦៨ឆ្នាំរូបនេះ គឺជាសម្ព័ន្ធមិត្តដ៏ជិតស្និទ្ធបំផុតរបស់ប្រធានាធិបតីរុស្ស៉ី លោក វ្ល៉ាឌីមៀ ពូទីន។ ពាក្យចចាមអារ៉ាមអំពីស្ថានភាពសុខភាពរបស់លោក បានសាយភាយ ចាប់តាំងពីលោកបានបង្ហាញខ្លួននៅឯពិធីក្បួនដង្ហែរយោធា ក្នុងទីក្រុងមូស្គូកាលពីថ្ងៃទី៩ ខែឧសភា ដោយមើលទៅអស់កម្លាំង និងល្ហិតល្ហៃ។ ក្នុងសំឡេងស្អក លោក លូកាសិនកូ បានប្រាប់កិច្ចប្រជុំស្តីពីបញ្ហាសុខភាពថា លោកបានឆ្លងមេរោគដែលស្រដៀងនឹងផ្តាសាយ ហើយត្រូវការសម្រាក។ លោក លូកាសិនកូ បានគូសបញ្ជាក់ថា ។ គួរបញ្ជាក់ថា លោក លូកាសិនកូ ដែលបានគ្រប់គ្រងប្រទេសបេឡារុស ចាប់តាំងពីឆ្នាំ១៩៩៤មកនោះ បានអនុញ្ញាតឲ្យកងកម្លាំងរុស្ស៉ីប្រើប្រាស់ទឹកដីបេឡារុស ជាកន្លែង បើកការឈ្លានពានលើអ៊ុយក្រែន កាលពីឆ្នាំ២០២២៕
|
2023-05-24T18:19:00+07:00
|
freshnewsasia.com
|
https://m.freshnewsasia.com/index.php/en/internationalnews/292480-2023-05-24-04-19-02.html
|
5f0a09a8-84f0-40a7-b413-b75acc2143d6
|
CEN និងកង្វល់ប្រជាពលរដ្ឋ ÷ ស្ត្រីស្អាតម្នាក់ ចូលវះកាត់កែសម្ផស្សយកខ្លាញ់ក្បាលពោះចេញ នៅគ្លីនិកបូរិន្ទ កោះពេជ្រ ដឹងថាមិនស្រួល ដឹកអ្នកជំងឺចេញ បាន១ថ្ងៃស្លាប់ !
|
យោងតាមម្ចាស់អាខោនហ្វេសប៊ុក ដែលមានឈ្មោះថា ទុន ពិសី ( Pisey Tun) បានសម្ដែងការចូលរួមមរណៈទុក្ខ និងថ្លែងអំពីទុក្ខសោកចំពោះប្អូនស្រីរបស់ខ្លួនដែលបានចូលវះកាត់កែសម្ផស្សនៅគ្លីនិកបុរិន្ទ ទីក្រុងកោះពេជ្រ រាជធានីភ្នំពេញ ហើយស្រាប់តែស្លាប់ដោយសារការវះកាត់។ កាលពីរាត្រីថ្ងៃទី២៣ ខែឧសភាឆ្នាំ២០២៣ ម្ចាស់អាខោនហ្វេសប៊ុក ដែលមានឈ្មោះថា ទុន ពិសី ( Pisey Tun) បានថ្លែងទុក្ខសោកថា ខ្ងុំនៅតែមិនអស់ចិត្ត អាណិតប្អូនខ្ងុំណាស់ បានចូលវះកាត់កែសម្ផស្សនៅគ្លីនិកបូរិន្ទ ស្ថិតក្នុងទីក្រុងកោះពេជ្រ រាជធានីភ្នំពេញ ហើយបានធ្វើឱ្យប្អូនខ្ងុំស្លាប់ សូមក្រសួងសុខាភិបាល មេត្តាពិនិត្យលើរឿងនេះ និងជួយរកយុត្តិធម៌ដល់ជនរងគ្រោះផង ធ្វើយ៉ាងណាអនុវត្តតាមច្បាប់ឱ្យគ្លីនិកបុរិននេះ ទទួលខុសត្រូវចំពោះការស្លាប់របស់ប្អូនស្រីនាងខ្ញុំ។ បើតាមម្ចាស់អាខោនហ្វេសប៊ុក ទុន ពិសី ( Pisey Tun) បាននិយាយឱ្យដឹងទៀតថា ប្អូនស្រីរបស់នាង មានឈ្មោះ ស៊ីនួន រិទ្ធីយ៉ា អាយុ៣៦ឆ្នាំ មានកូនចំនួន ៣នាក់ បានចូលវះកាត់កែសម្ផស្សនៅគ្លីនិកបូរិន្ទ នៅថ្ងៃសៅរ៍ ទី២០ ខែឧសភា ឆ្នាំ២០២៣, គឺវះកាត់យកខ្លាញ់ក្បាលពោះចេញ ពេលវះកាត់រួចរយ:ពេល ២ម៉ោង ឃើញមិនស្រួល គ្លីនិកបូរិន្ទ ក៏រៀបចំបញ្ជូនទៅកាន់មន្ទីរពេទ្យកាល់ម៉ែត ដើម្បីសង្គ្រោះបន្ត ប៉ុន្តែសម្រាកបាន១យប់ អ្នកដែលវះកាត់សម្រកខ្លាញ់នោះ (ស៊ីនួន រិទ្ធីយ៉ា) ក៏ស្លាប់ទៅ។ បើយោងតាមលិខិតចុះឈ្មោះ និងការបញ្ជាក់របស់គ្លីនិកបុរិន្ទ អំពីការចាក់បំពេញខ្លាញ់ត្របកភ្នែក ចាក់បំពេញថ្ពាល់សងខាង និងកែកុនកន្លែងផ្សេងៗទៀត សរុបជាប្រាក់តម្លៃ ៤៩៥០, លិខិតនេះចុះថ្ងៃទី១៨ ខែឧសភា ឆ្នាំ២០២៣, ហើយត្រូវបានចូលវះកាត់កែសម្ផស្សនៅគ្លីនិកបូរិន្ទ នៅថ្ងៃសៅរ៍ ទី២០ ខែឧសភា ឆ្នាំ២០២៣ គឺវះកាត់យកខ្លាញ់ក្បាលពោះចេញ ពេលវះកាត់រួចរយ:ពេល ២ម៉ោង ឃើញមិនស្រួល គ្លីនិកបូរិន្ទ ក៏រៀបចំបញ្ជូនទៅកាន់មន្ទីរពេទ្យកាល់ម៉ែត ដើម្បីសង្គ្រោះបន្ត ប៉ុន្តែសម្រាកបាន១យប់ អ្នកដែលវះកាត់សម្រកខ្លាញ់នោះ (ស៊ីនួន រិទ្ធីយ៉ា) ក៏ស្លាប់ទៅ។ តាមម្ចាស់អាខោនហ្វេសប៊ុក ទុន ពិសី ( Pisey Tun) មុនពេលចូលវះកាត់ ប្អូនស្រីរបស់នាង បានបញ្ជាក់ប្រាប់គ្រូពេទ្យនៅក្លីនិកបុរិន្ទនេះថា គាត់ខ្សោយ (ប្អូននាង) ហើយឈាមមិនគ្រប់ ហេតុអ្វីគ្រូពេទ្យនៅតែធ្វើការវះកាត់ ?! ឬគាត់ចង់បានលុយ ?! ផេកហ្វេសប៊ុករបស់គ្លីនិកបុរិននេះ បាន Block ចោលបាត់ទៅហើយ, មុនធ្វើការវះកាត់មនុស្សស្លាប់ គឺឆែកឃើញដំណើរការធម្មតា ប៉ុន្តែក្រោយវះកាត់ធ្វើឲ្យប្អូនស្រីរបស់នាងស្លាប់នោះឆែកមិនឃើញអ្វីទៀតទេ។ ដូច្នេះ នាងខ្ញុំ សំណូមពរដល់ក្រសួងសុខាភិបាល និងក្រសួងមានសមត្ថកិច្ចពាក់ព័ន្ធជួយរកយុត្តិធម៌ដល់ជនរងគ្រោះដែលចូលវះកាត់កែសម្ផស្សក្នុងគ្លីនិកបុរិននេះហើយស្លាប់យ៉ាងអយុត្តិធម៌ផង។ ចំណែកគ្លីនិកកែសម្ផស្សបុរិន្ទកោះពេជ្រវិញ មិនអាចទាក់ទងសុំការបំភ្លឺជុំវិញករណីនេះបានទេ ដោយសារទូរស័ព្ទមិនចូល, CEN រង់ចាំការបកស្រាយបំភ្លឺពីខាងគ្លីនិកបុរិន្ទកោះពេជ្រដោយក្ដីរីករាយ៕ រក្សាសិទ្ធដោយ ៖ ពិសិដ្ឋ CEN
|
2023-05-24T11:42:52+07:00
|
cen.com.kh
|
https://cen.com.kh/archives/661880.html
|
44cc57ec-0a91-4c1a-ac9d-7b1cb349fe78
|
លម្អិត! អំពីជាន់ទាំង១២នៃអគារតេជោអភិវឌ្ឍន៍ នៅមន្ទីរពេទ្យកាល់ម៉ែត្រ តើជាន់នីមួយៗព្យាលបាលជំងឺអ្វីខ្លះ
|
អគារមជ្ឈមណ្ឌលពហុឯកទេស “អគារតេជោអភិវឌ្ឍន៍” នៅមន្ទីរពេទ្យកាល់ម៉ែត្រ ស្ថិតក្នុងសង្កាត់ស្រះចក ខណ្ឌដូនពេញ ត្រូវបានបើកសម្ពោធដាក់ឱ្យប្រើប្រាស់ជាផ្លូវការហើយនាព្រឹកថ្ងៃទី២៣ ខែឧសភា ឆ្នាំ២០២៣ ក្រោមអធិបតីភាពសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន។ អគារតេជោអភិវឌ្ឍន៍នេះ សាងសង់អំពីបេតុងអាម៉េ លាតសន្ធឹងតាមបណ្តោយមហាវិថីព្រះមុនីវង្សមានបណ្តោយប្រវែង ១៥៣ម៉ែត្រ ទទឹងប្រវែង២២.៥ ម៉ែត្រ មានកម្ពស់ ១២ជាន់ និងក្រោមដី ២ជាន់ ផ្ទៃក្រឡាសរុប ៤៨,១៩៥ម៉ែត្រក្រឡា សាងសង់ស្របតាមប្រព័ន្ធស្ដង់ដារមន្ទីរពេទ្យអន្តរជាតិ (បទដ្ឋានបច្ចេកទេសបារាំង) មានគ្រែសម្រាកព្យាបាលសរុបចំនួន ៤២៦គ្រែ បែងចែកដូចខាងក្រោម៖ -ជាន់ទី២ និងទី១ ក្រោមដី៖ ចំណតយានយន្ត។ -ជាន់ផ្ទាល់ដី៖ បន្ទប់វះកាត់តូចចំនួន២, ផ្នែកសង្គ្រោះបន្ទាន់មាន ៣៦គ្រែ ឱសថស្ថាន, ភេសជ្ជដ្ឋាន, ហាងទំនិញ និងផ្កា,ម៉ាស៊ីន ATM និងបន្ទប់ផ្លាស់សំលៀកបំពាក់បុគ្គលិកសម្រាប់អគារទាំងមូល។ -ជាន់ទី១៖ ផ្នែកពិគ្រោះជំងឺឯកទេសចំនួន៣០បន្ទប់, អមដោយបន្ទប់ X-ray, CT Scan, UltraSound, បញ្ឈរចុះឈ្មោះ និងអាហារដ្ឋាន។ -ជាន់ទី២៖ ផ្នែកប្រពោធនកម្ម សម្រាប់ទទួលសង្គ្រោះអ្នកជំងឺកម្រិតធ្ងន់ធ្ងរមានចំនួន ៣២បន្ទប់ស្មើនឹង ៥១គ្រែ និងបន្ទប់លាងឈាម ចំនួន៤, ផ្នែកឯកទេសចក្ខុរោគ រួមមាន បន្ទប់ពិគ្រោះជំងឺចំនួន៣ បន្ទប់វះកាត់ភ្នែកចំនួន២ និងគ្រែសម្រាកព្យាបាលចំនួន៤, ផ្នែកឯកទេសត្រចៀក ច្រមុះ បំពង់កមានបន្ទប់ពិគ្រោះជំងឺ ៣បន្ទប់ និងគ្រែសម្រាកព្យាបាលចំនួន០៤។ -ជាន់ទី៣៖ ផ្នែកសម្រាកមុន និងក្រោយសណ្តំ ២៥គ្រែ, បន្ទប់សម្រាករយៈពេលខ្លី ១២គ្រែ បន្ទប់ពិគ្រោះមុនសណ្តំចំនួន០៤ និងបន្ទប់វះកាត់១។ បន្ទប់វះកាត់១០ ដែលមានកម្រិតស្ដង់ដារខ្ពស់ ជាពិសេសក្នុងនោះមានបន្ទប់សម្រាប់ធ្វើអន្តរាគមន៍វិទ្យុសាស្ត្រទំនើប Angiography Bi-plan សម្រាប់ឆ្លុះសរសឈាមចាប់ពីខួរក្បាលរហូតដល់ចុងជើងសម្រាប់ប្រើប្រាស់ក្នុងការវះកាត់ចោះ ឆ្លុះ និងព្យាបាលសន្លាក់ឆ្លុះបាញ់រំលាយក្រួសតម្រងនោមដោយមិនបាច់វះកាត់ដ៏ទំនើប។ -ជាន់ទី៤៖ ផ្នែកឯកទេសជំងឺថ្លើម ក្រពះ ពោះវៀន មានបន្ទប់សម្រាកព្យាបាល ១៧បន្ទប់ ស្មើនឹង៣៣គ្រែ, បន្ទប់ត្រៀមឆ្លុះ ចំនួន០១, បន្ទប់ក្រោយឆ្លុះចំនួន០១, បន្ទប់ឆ្លុះក្រពះ-ពោះវៀន ចំនួន០៤, បន្ថែមដោយបន្ទប់ពិសេស ENDOALPHA ដែលបំពាក់បច្ចេកវិទ្យាទំនើបទាន់សម័យសម្រាប់ធ្វើ ERCP (មានសមត្ថភាពក្នុងការឆ្លុះចាប់យកក្រួសក្នុងផ្លូវទឹកប្រមាត់រួម និងការដាក់ STENT បង្ហូរទឹកប្រមាត់ដែលស្ទះ ដោយជំងឺមហារីក ឬរលាកផ្សេងៗ។ បន្ទប់នេះ ក៏អាចធ្វើប្រតិបត្តិការ Echo-Endoscopie និងធ្វើការព្យាបាលទំនើបដោយមិនចាំបាច់វះកាត់ធំឡើយ)។ -ជាន់ទី៥៖ ផ្នែកឯកទេសជំងឺទូទៅ មានបន្ទប់សម្រាកព្យាបាលសរុបចំនួន ៤២បន្ទប់ ស្មើនឹង ៤៨គ្រែ, បន្ទប់សម្រាកសម្រាប់ករណីជំងឺឆ្លង មានចំនួន ៩គ្រែ, បន្ទប់ឆ្លុះទងសួតចំនួន ២បន្ទប់, បន្ទប់សម្រាក Polysomnographie ១បន្ទប់, បន្ទប់បច្ចេកទេស ០១ និងបន្ទប់វាស់សមត្ថភាពសួត ០១។ -ជាន់ទី៦៖ ផ្នែកឯកទេសជំងឺក្រពេញ ២៣គ្រែ និងផ្នែកឯកទេសជំងឺតម្រងនោមចំនួន ២៥គ្រែ (ក្នុងនោះបន្ទប់លាងឈាមចំនួន៣) បានបំពាក់ដោយឧបករណ៍ទំនើបកម្រិតខ្ពស់ រួមមានម៉ាស៊ីនInsulin Pump ម៉ាស៊ីនវាស់ប្រព័ន្ធវិញ្ញាណអវៈយវៈ ម៉ាស៊ីនថតបាតភ្នែកអ្នកជំងឺទឹកនោមផ្អែម និងរួមជាមួយផ្នែកជំងឺក្រពេញអ័រម៉ូន ដែលផ្តល់នូវសេវាសេវាព្យាបាលដំបៅជើងអ្នកជំងឺទឹកនោមផ្អែមព្យាបាលកម្រិតទំនើបទាន់ការអភិវឌ្ឍសកល។ -ជាន់ទី៧៖ ផ្នែកសម្រាកព្យាបាលជំងឺបេះដូង មានបន្ទប់ពិគ្រោះចំនួន៣ និងគ្រែសម្រាកព្យាបាលចំនួន ៤៣គ្រែ។ -ជាន់ទី៨-៩៖ បន្ទប់សម្រាកព្យាបាលពហុជំនាញចំនួន ៩៤គ្រែ។ -ជាន់ទី១០៖ ទីចាត់ការទូទៅមន្ទីរពេទ្យទាំងរដ្ឋបាល ធនធានមនុស្ស, បច្ចេកទេស,គណនេយ្យបន្ទប់ប្រជុំ និងសាលសន្និសីទ និងផ្នែកគ្រប់គ្រងជាតិពុល និងគ្រោះមហន្តរាយវេជ្ជសាស្ត្រ។ -ជាន់ទី១១៖ ផ្នែកសម្រាកព្យាបាលអន្តរជាតិ International Departement មាន ១៤បន្ទប់ ស្មើនឹង ១៤គ្រែ។ -ជាន់ទី១២៖ បន្ទប់រក្សាទុកឯកសារ, បន្ទប់ប្រជុំពហុបំណង, ប្រព័ន្ធម៉ាស៊ីនត្រជាក់សម្រាប់ទូទាំងអគារ និងចំណតឧទ្ធម្ភាគចក្រ។ សូមបញ្ជាក់ផងដែរថា ការសាងសង់មន្ទីរពេទ្យនេះបានប្រើប្រាស់ថវិកាសរុប សម្រាប់ផ្នែកអគារអស់ចំនួន៧០ លាន ៣សែនដុល្លារ និងចំណាយចំនួន១១លាន ៣សែន ទៀតដុល្លារទៀត ទៅលើសម្ភារៈបរិក្ខា ដូច្នេះការសាងសង់សរុបជាង៨២លានដុល្លារ ខណៈថវិកានៃការសាងសង់មន្ទីរពេទ្យនេះ គឺជាថវិកាផ្សាភ្ជាប់ទៅនឹងគោលនយោបាយរបស់រាជរដ្ឋាភិបាល៕
|
2023-05-24T08:40:13+07:00
|
kbnnews.com
|
https://kbn.news/archives/294388
|
8846cb09-c38b-47d3-a264-13540f7ddb1a
|
មន្ទីរពេទ្យជំនាញជំងឺលំបាកមានកូន សម្ភព រោគស្ត្រី ជំងឺទូទៅ សង្គ្រោះបន្ទាន់ និងព្យាបាលជំងឺធ្ងន់ស្តង់ដារ អន្តរជាតិ មួយបានបង្កើតឡើងនៅក្នុងប្រទេសកម្ពុជា! (Video inside)
|
ប្រជាពលរដ្ឋទាំងអស់ នឹងលែងមានការព្រួយបារម្ហអំពីការស្វែងរកមន្ទីរពេទ្យក្នុងការពិនិត្យសុខភាពទូទៅ សម្រាលបុត្រ សង្គ្រោះបន្ទាន់ភ្លាមៗ ព្យាបាលជំងឺធ្ងន់ធ្ងរ និងព្យាបាលជំងឺលំបាកមានកូនទៀតហើយ។ មន្ទីរពេទ្យអន្តរជាតិ អរៀនដា បានបង្កើតឡើងតាមស្តង់ដារអន្តរជាតិ ដោយគិតគូរពីអ្នកជំងឺតាមរយៈការផ្តល់នូវតំលៃសមរម្យ សេវាកម្មល្អ គុណភាពនៃព្យាបាលខ្ពស់ និងឈរលើជំហរជួយសង្គ្រោះអ្នកជំងឺជាអាទិភាព។ មន្ទីរពេទ្យអន្តរជាតិ អរៀនដា បានប្រមូលផ្តុំដោយវេជ្ជបណ្ឌិតឯកទេសជំនាញៗ មានបទពិសោធន៍ជាច្រើនឆ្នាំទាំងជនជាតិខ្មែរ និងជនជាតិបរទេស បំពាក់នូវម៉ាស៊ីន ឧបករណ៍ និងបរិក្ខារទំនើបៗឈានមុខគេបង្អស់ សម្រាប់រង់ចាំជួយពិនិត្យ និងព្យាបាលជូនប្រពលរដ្ឋកម្ពុជា ប្រកបដោយទំនុកចិត្ត និងប្រសិទ្ធភាពខ្ពស់។ តម្លៃនៃការពិនិត្យសុខភាពទូទៅ មានតម្លៃចាប់ពី ១២០ដុល្លារ លោកអ្នកនឹងទទួលបានការពិនិត្យចាប់ពី១៤មុខងារ ដល់ ២៧មុខងារ និងជួបជាមួយវេជ្ជបណ្ឌិតឯកទេសជំនាញជនជាតិបរទេស មានបទពិសោធន៍រហូតដល់២០ឆ្នាំឯណោះ ខណៈដែលអ្នកបច្ចេកទេសបញ្ជាម៉ាស៊ីនសុទ្ធសឹងតែជាជនបរទេស ហើយរាល់ការបកប្រែលទ្ធផលនៃការថត គឺធ្វើនៅប្រទេសសឹង្ហបុរី ដោយក្រុមហ៊ុន MEDISOL SOLUTIONS ដែលជាក្រុមហ៊ុនផ្នែកថតរូបវេជ្ជសាស្រ្តឈានមុខគេនៅប្រទេសសឹង្ហបុរី។ ចំពោះ កញ្ចប់សម្រាលដោយធម្មជាតិ នៅឯមន្ទីរពេទ្យអន្តរជាតិអរៀនដា មានតម្លៃត្រឹមតែ ១០៩៩ដុល្លារតែប៉ុណ្ណោះ (មានវេជ្ជបណ្ឌិតឯកទេស និងគិលានុបដ្ឋាយិកាជំនាញក្នុងការចូលរួមបង្កើតរហូតដល់ ០៩ នាក់)។ មិនតែប៉ុណ្ណោះលោកអ្នក នឹងទទួលបានការថែមជូនដោយឥតគិតថ្លៃនូវ កញ្ចប់ពិនិត្យសុខភាពទូទៅ, កញ្ចប់ពិនិត្យសុខភាពកុមារ និងកញ្ចប់ប្រឹក្សាអាហារូបត្ថម្ភ ពេលដែលទិញកញ្ចប់សម្រាលទៀតផង។ នេះសបញ្ជាក់ថាមន្ទីរពេទ្យអន្តរជាតិ អរៀនដា ផ្តល់ជូននូវតម្លៃសមរម្យបំផុតជាមួយសេវាកម្ម និងគុណភាពតាមស្ដង់ដាអន្តរជាតិសម្រាប់ប្រជាពលរដ្ឋកម្ពុជាយើង។ មន្ទីរពេទ្យអន្តរជាតិ អរៀនដាយើងខ្ញុំមានអាស័យដ្ឋាននៅអគារលេខ ៦៦ ផ្លូវលេខ ៣១cc សង្កាត់ស្ទឹងមានជ័យ ខណ្ខមានជ័យ រាជធានីភ្នំពេញ។ ទំនាក់ទំនងទូរស័ព្ទលេខ៖ 023 232 789 / 078 233 789 / 096 6233 789 ៕
|
2023-05-24T00:22:00+07:00
|
freshnewsasia.com
|
https://m.freshnewsasia.com/index.php/en/localnews/292411-2023-05-23-10-22-07.html
|
aa036cf8-f182-4082-80a1-68e815547d93
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន ៣នាក់ ខណៈអ្នកជាសះស្បើយគ្មាន (Video inside)
|
ក្រសួងសុខាភិបាល នៅថ្ងៃទី២៣ ខែឧសភា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៣នាក់ ខណៈជាអ្នកជាសះស្បើយគ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៣ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៤៤នាក់, អ្នកជាសះស្បើយសរុបចំនួន ១៣៥,៦៨០នាក់, ស្លាប់សរុបចំនួន ៣,០៥៦នាក់៕
|
2023-05-23T18:37:00+07:00
|
freshnewsasia.com
|
https://m.freshnewsasia.com/index.php/en/localnews/292362-2023-05-23-04-37-12.html
|
903f461d-41bc-4d51-9c9e-3d196aad5c8d
|
មន្ទីរពេទ្យល្អជាក្តីត្រេកអររបស់អ្នកជំងឺ ! ព្រឹកថ្ងៃនេះសម្តេចតេជោ ហ៊ុន សែន អញ្ជើញសម្ពោធ អគារព្យាបាលកម្រិតអន្តរជាតិ នៅមន្ទីរពេទ្យកាល់ម៉ែត តម្លៃជាង ៧០លានដុល្លារ
|
គ្រប់អ្នកជំងឺ តែងប្រាថ្នាចង់បានមន្ទីរពេទ្យដែលល្អ និងទំនើបកម្រិតព្យាបាលមានគុណភាពខ្ពស់។ ដោយចង់ឱ្យប្រជាពលរដ្ឋទទួលបាននូវសេវាព្យាបាលដែលល្អនេះហើយ ទើបរាជរដ្ឋាភិបាលកម្ពុជា ដឹកនាំដោយសម្តេចតេជោ ហ៊ុន សែន តែងតែប្រឹងប្រែងលើកកម្ពស់គុណភាពព្យាបាលនៅតាមមន្ទីរពេទ្យនានា បន្ទាប់ពីដំណាក់កាលពង្រាយមន្ទីរពេទ្យទៅតាមខេត្ត ស្រុក និងមណ្ឌលសុខសភាពនៅតាមឃុំ។ នៅព្រឹកថ្ងៃអង្គារ ៤កើត ខែជេស្ឋ ឆ្នាំថោះ បញ្ចស័ក ព.ស២៥៦៧ ត្រូវនឹងថ្ងៃទី២៣ ខែឧសភា ឆ្នាំ២០២៣នេះ អគារព្យាបាលកម្រិតអន្តរជាតិដ៏ថ្មីសន្លាងមួយនៅក្នុងមន្ទីរពេទ្យកាលម៉ែតនិយាយដោយឡែក និងនិយាយជារួមសម្រាប់កម្ពុជាទាំងមូលនោះ នឹងត្រូវសម្ពោធដាក់ឱ្យប្រើប្រាស់ហើយ។ ពិធីសម្ពោធសមិទ្ធផលថ្មីក្នុងវិស័យសុខាភិបាលនៅកម្ពុជានេះ នឹងប្រព្រឹត្តទៅក្រោមអធិបតីភាពដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា។ លោកសាស្ត្រចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានឱ្យដឹងថា ក្រោមគំនិតផ្តួចផ្តើមដ៏ឈ្លាសវៃ និងប្រកបដោយគតិបណ្ឌិតរបស់ សម្តេចតេជោ ហ៊ុន សែន និងការគាំទ្រយ៉ាងមុតមាំពីរាជរដ្ឋាភិបាលកម្ពុជា «អគារតេជោអភិវឌ្ឍន៍» ត្រូវបានចាប់ផ្តើមដំណើរការសាងសង់កាលពីថ្ងៃទី៥ ខែមីនា ឆ្នាំ២០១៨ ក្នុងគោលបំណងអភិវឌ្ឍន៍ និងធ្វើទំនើបកម្មអគារមជ្ឈមណ្ឌលពហុឯកទេស នៃមន្ទីរពេទ្យកាល់ម៉ែត ជាមន្ទីរពេទ្យបង្អែកលំដាប់ខ្ពស់ចុងក្រោយ ដើម្បីផ្តល់នូវសេវាពហុឯកទេស ប្រកបទៅដោយបច្ចេកវិទ្យាវេជ្ជសាស្ត្រដ៏ទំនើប ស្របតាមការវិវត្តរបស់សកលលោកនាពេលបច្ចុប្បន្ន ដែលជាក្ដីរំពឹងរបស់ប្រជាពលរដ្ឋកម្ពុជា។ លោករដ្ឋមន្ត្រី បន្តថា អគារព្យាបាល «តេជោអភិវឌ្ឍន៍» ជាសមិទ្ធផលដ៏ធំមួយទៀតបន្ថែមលើសមិទ្ធផលធំៗជាច្រើនដែលក្រសួងសុខាភិបាល និងមន្ទីរពេទ្យកាល់ម៉ែតបានកសាងកន្លងមក ដើម្បីឆ្ពោះទៅសម្រេចបានតាមចក្ខុវិស័យសុខភាពកម្ពុជាឆ្នាំ២០៣០ គឺ «សម្រេចភាពធន់នៃប្រព័ន្ធសុខាភិបាល និងការគ្របដណ្តប់សុខភាពជាសកល ដែលធានាកម្ពុជាមានសុវត្ថិភាព និងសុខភាពល្អ»។ បើតាមលោក ម៉ម ប៊ុនហេង គម្រោងសាងសង់អគារទាំងមូល និងបំពាក់ឧបករណ៍ សម្ភារៈមានតម្លៃទឹកប្រាក់សរុប ៧០,៣៣១,៨១១.១១ ដែលជាការឧបត្ថម្ភដ៏ថ្លៃថ្លារបស់សម្តេចតេជោ និងសម្តេចកិត្តិព្រឹទ្ធបណ្ឌិត និងរាជរដ្ឋាភិបាលកម្ពុជា ព្រមទាំងសប្បុរសជននានា ស្របតាមការអំពាវនាវជាកុសលដ៏ឧត្តុង្គឧត្តមរបស់សម្តេចតេជោនាយករដ្ឋមន្តី នៅមន្ទីរពេទ្យកាល់ម៉ែត កាលពីថ្ងៃទី២៤ ខែវិច្ឆិកា ឆ្នាំ២០១៩ ក្រោមពាក្យស្លោក «បរិច្ចាគដើម្បីជីវិតមនុស្ស»។ «អគារតេជោអភិវឌ្ឍន៍» សាងសង់អំពីបេតុងអាម៉េ លាតសន្ធឹងតាមបណ្តោយមហាវិថីព្រះមុនីវង្សមានបណ្តោយប្រវែង ១៥៣ម៉ែត្រ ទទឹងប្រវែង២២.៥ ម៉ែត្រ មានកម្ពស់ ១២ជាន់ និងក្រោមដី ២ជាន់ ផ្ទៃក្រឡាសរុប ៤៨,១៩៥ម៉ែត្រក្រឡា សាងសង់ស្របតាមប្រព័ន្ធស្ដង់ដារមន្ទីរពេទ្យអន្តរជាតិ (បទដ្ឋានបច្ចេកទេសបារាំង) មានគ្រែសម្រាកព្យាបាលសរុបចំនួន ៤២៦គ្រែ បែងចែកដូចខាងក្រោម៖ * ជាន់ទី២ និងទី១ ក្រោមដី៖ ចំណតយានយន្ត។ * ជាន់ផ្ទាល់ដី៖ បន្ទប់វះកាត់តូចចំនួន២, ផ្នែកសង្គ្រោះបន្ទាន់មាន ៣៦គ្រែ ឱសថស្ថាន, ភេសជ្ជដ្ឋាន, ហាងទំនិញ និងផ្កា,ម៉ាស៊ីន ATM និងបន្ទប់ផ្លាស់សំលៀកបំពាក់បុគ្គលិកសម្រាប់អគារទាំងមូល។ * ជាន់ទី១៖ ផ្នែកពិគ្រោះជំងឺឯកទេសចំនួន៣០បន្ទប់, អមដោយបន្ទប់ X-ray, CT Scan, UltraSound, បញ្ឈរចុះឈ្មោះ និងអាហារដ្ឋាន។ * ជាន់ទី២៖ ផ្នែកប្រពោធនកម្ម សម្រាប់ទទួលសង្គ្រោះអ្នកជំងឺកម្រិតធ្ងន់ធ្ងរមានចំនួន ៣២បន្ទប់ស្មើនឹង ៥១គ្រែ និងបន្ទប់លាងឈាម ចំនួន៤, ផ្នែកឯកទេសចក្ខុរោគ រួមមាន បន្ទប់ពិគ្រោះជំងឺចំនួន៣ បន្ទប់វះកាត់ភ្នែកចំនួន២ និងគ្រែសម្រាកព្យាបាលចំនួន៤, ផ្នែកឯកទេសត្រចៀក ច្រមុះ បំពង់កមានបន្ទប់ពិគ្រោះជំងឺ ៣បន្ទប់ និងគ្រែសម្រាកព្យាបាលចំនួន០៤។ * ជាន់ទី៣៖ ផ្នែកសម្រាកមុន និងក្រោយសណ្តំ ២៥គ្រែ, បន្ទប់សម្រាករយៈពេលខ្លី ១២គ្រែ បន្ទប់ពិគ្រោះមុនសណ្តំចំនួន០៤ និងបន្ទប់វះកាត់១។ បន្ទប់វះកាត់១០ ដែលមានកម្រិតស្ដង់ដារខ្ពស់ ជាពិសេសក្នុងនោះមានបន្ទប់សម្រាប់ធ្វើអន្តរាគមន៍វិទ្យុសាស្ត្រទំនើប Angiography Bi-plan សម្រាប់ឆ្លុះសរសឈាមចាប់ពីខួរក្បាលរហូតដល់ចុងជើងសម្រាប់ប្រើប្រាស់ក្នុងការវះកាត់ចោះ ឆ្លុះ និងព្យាបាលសន្លាក់ឆ្លុះបាញ់រំលាយក្រួសតម្រងនោមដោយមិនបាច់វះកាត់ដ៏ទំនើប។ * ជាន់ទី៤៖ ផ្នែកឯកទេសជំងឺថ្លើម ក្រពះ ពោះវៀន មានបន្ទប់សម្រាកព្យាបាល ១៧បន្ទប់ ស្មើនឹង៣៣គ្រែ, បន្ទប់ត្រៀមឆ្លុះ ចំនួន០១, បន្ទប់ក្រោយឆ្លុះចំនួន០១, បន្ទប់ឆ្លុះក្រពះ-ពោះវៀន ចំនួន០៤, បន្ថែមដោយបន្ទប់ពិសេស ENDOALPHA ដែលបំពាក់បច្ចេកវិទ្យាទំនើបទាន់សម័យសម្រាប់ធ្វើ ERCP (មានសមត្ថភាពក្នុងការឆ្លុះចាប់យកក្រួសក្នុងផ្លូវទឹកប្រមាត់រួម និងការដាក់ STENT បង្ហូរទឹកប្រមាត់ដែលស្ទះ ដោយជំងឺមហារីក ឬរលាកផ្សេងៗ។ បន្ទប់នេះ ក៏អាចធ្វើប្រតិបត្តិការ Echo-Endoscopie និងធ្វើការព្យាបាលទំនើបដោយមិនចាំបាច់វះកាត់ធំឡើយ)។ * ជាន់ទី៥៖ ផ្នែកឯកទេសជំងឺទូទៅ មានបន្ទប់សម្រាកព្យាបាលសរុបចំនួន ៤២បន្ទប់ ស្មើនឹង ៤៨គ្រែ, បន្ទប់សម្រាកសម្រាប់ករណីជំងឺឆ្លង មានចំនួន ៩គ្រែ, បន្ទប់ឆ្លុះទងសួតចំនួន ២បន្ទប់, បន្ទប់សម្រាក Polysomnographie ១បន្ទប់, បន្ទប់បច្ចេកទេស ០១ និងបន្ទប់វាស់សមត្ថភាពសួត ០១។ * ជាន់ទី៦៖ ផ្នែកឯកទេសជំងឺក្រពេញ ២៣គ្រែ និងផ្នែកឯកទេសជំងឺតម្រងនោមចំនួន ២៥គ្រែ (ក្នុងនោះបន្ទប់លាងឈាមចំនួន៣) បានបំពាក់ដោយឧបករណ៍ទំនើបកម្រិតខ្ពស់ រួមមានម៉ាស៊ីនInsulin Pump ម៉ាស៊ីនវាស់ប្រព័ន្ធវិញ្ញាណអវៈយវៈ ម៉ាស៊ីនថតបាតភ្នែកអ្នកជំងឺទឹកនោមផ្អែម និងរួមជាមួយផ្នែកជំងឺក្រពេញអ័រម៉ូន ដែលផ្តល់នូវសេវាសេវាព្យាបាលដំបៅជើងអ្នកជំងឺទឹកនោមផ្អែមព្យាបាលកម្រិតទំនើបទាន់ការអភិវឌ្ឍសកល។ * ជាន់ទី៧៖ ផ្នែកសម្រាកព្យាបាលជំងឺបេះដូង មានបន្ទប់ពិគ្រោះចំនួន៣ និងគ្រែសម្រាកព្យាបាលចំនួន ៤៣គ្រែ។ * ជាន់ទី៨-៩៖ បន្ទប់សម្រាកព្យាបាលពហុជំនាញចំនួន ៩៤គ្រែ។ * ជាន់ទី១០៖ ទីចាត់ការទូទៅមន្ទីរពេទ្យទាំងរដ្ឋបាល ធនធានមនុស្ស, បច្ចេកទេស,គណនេយ្យបន្ទប់ប្រជុំ និងសាលសន្និសីទ និងផ្នែកគ្រប់គ្រងជាតិពុល និងគ្រោះមហន្តរាយវេជ្ជសាស្ត្រ។ * ជាន់ទី១១៖ ផ្នែកសម្រាកព្យាបាលអន្តរជាតិ International Departement មាន ១៤បន្ទប់ ស្មើនឹង ១៤គ្រែ។ * ជាន់ទី១២៖ បន្ទប់រក្សាទុកឯកសារ, បន្ទប់ប្រជុំពហុបំណង, ប្រព័ន្ធម៉ាស៊ីនត្រជាក់សម្រាប់ទូទាំងអគារ និងចំណតឧទ្ធម្ភាគចក្រ។ លោករដ្ឋមន្ត្រី ម៉ម ប៊ុនហេង បានឱ្យដឹងដែរថា «អគារតេជោអភិវឌ្ឍន៍» នេះ អាចផ្តល់សេវាសុខាភិបាលជូនអ្នកជំងឺប្រមាណ ២៥០,០០០នាក់ក្នុងមួយឆ្នាំ។ លើសពីនេះ អគារតេជោអភិវឌ្ឍន៍ នឹងក្លាយជាមជ្ឈមណ្ឌលបណ្តុះបណ្តាលដល់និស្សិតសម្រាប់ធ្វើការសិក្សា និងស្រាវជ្រាវផ្នែកវេជ្ជសាស្ត្រតាមប្រព័ន្ធឌីជីថលដ៏ទំនើបឈានមុខក្នុងប្រទេស។ លោក ម៉ម ប៊ុនហេង បានគូសរំលេចថា សមិទ្ធផលដ៏ធំធេងនេះ កើតចេញពីការដឹកនាំប្រកបដោយស្មារតីបុរេសកម្ម ចក្ខុវិស័យវែងឆ្ងាយ ឈ្លាសវៃរបស់សម្តេចតេជោ ហ៊ុន សែន។ ជាពិសេសការរក្សាបានសន្តិភាព ស្ថិរភាពនយោបាយ សន្តិសុខសណ្តាប់ធ្នាប់ និងសុវត្ថិភាពសង្គម។ លោករដ្ឋមន្ត្រី បានសង្កត់ធ្ងន់ទៀតថា តម្លៃសន្តិភាពដែលកម្ពុជាកំពុងតែមាន និងខិតខំថែរក្សានៅពេលនេះ គឺពិតជាកត្តាសំខាន់បំផុត ដែលប្រជាពលរដ្ឋកម្ពុជាត្រូវតែចងចាំជានិច្ច និងចូលរួមថែរក្សាការពារឱ្យឋិតថេរជាអមតៈ៕
|
2023-05-23T13:25:00+07:00
|
freshnewsasia.com
|
https://m.freshnewsasia.com/index.php/en/localnews/292334-2023-05-22-23-25-05.html
|
1e1c8a87-e711-4d28-b029-102e4e8b36d5
|
មន្ទីរពេទ្យល្អជាក្តីត្រេកអររបស់អ្នកជំងឺ! ព្រឹកស្អែកសម្តេចតេជោ អញ្ជើញសម្ពោធ អគារព្យាបាលកម្រិតអន្តរជាតិ នៅមន្ទីរពេទ្យកាល់ម៉ែត្រ តម្លៃជាង ៧០លានដុល្លារ
|
គ្រប់អ្នកជំងឺ តែងប្រាថ្នាចង់បានមន្ទីរពេទ្យដែលល្អ និងទំនើបកម្រិតព្យាបាលមានគុណភាពខ្ពស់។ ដោយចង់ឱ្យប្រជាពលរដ្ឋទទួលបាននូវសេវាព្យាបាលដែលល្អនេះហើយ ទើបរាជរដ្ឋាភិបាលកម្ពុជា ដឹកនាំដោយសម្តេចតេជោ ហ៊ុន សែន តែងតែប្រឹងប្រែងលើកកម្ពស់គុណភាពព្យាបាលនៅតាមមន្ទីរពេទ្យនានា បន្ទាប់ពីដំណាក់កាលពង្រាយមន្ទីរពេទ្យទៅតាមខេត្ត ស្រុក និងមណ្ឌលសុខសភាពនៅតាមឃុំ។ នៅព្រឹកថ្ងៃអង្គារ ៤កើត ខែជេស្ឋ ឆ្នាំថោះ បញ្ចស័ក ព.ស២៥៦៧ ត្រូវនឹងថ្ងៃទី២៣ ខែឧសភា ឆ្នាំ២០២៣ស្អែកនេះ អគារព្យាបាលកម្រិតអន្តរជាតិដ៏ថ្មីសន្លាងមួយនៅក្នុងមន្ទីរពេទ្យកាលម៉ែតនិយាយដោយឡែក និងនិយាយជារួមសម្រាប់កម្ពុជាទាំងមូលនោះ នឹងត្រូវសម្ពោធដាក់ឱ្យប្រើប្រាស់ហើយ។ ពិធីសម្ពោធសមិទ្ធផលថ្មីក្នុងវិស័យសុខាភិបាលនៅកម្ពុជានេះ នឹងប្រព្រឹត្តទៅក្រោមអធិបតីភាពដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា។ លោកសាស្ត្រចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានឱ្យដឹងថា ក្រោមគំនិតផ្តួចផ្តើមដ៏ឈ្លាសវៃ និងប្រកបដោយគតិបណ្ឌិតរបស់ សម្តេចតេជោ ហ៊ុន សែន និងការគាំទ្រយ៉ាងមុតមាំពីរាជរដ្ឋាភិបាលកម្ពុជា ត្រូវបានចាប់ផ្តើមដំណើរការសាងសង់កាលពីថ្ងៃទី៥ ខែមីនា ឆ្នាំ២០១៨ ក្នុងគោលបំណងអភិវឌ្ឍន៍ និងធ្វើទំនើបកម្មអគារមជ្ឈមណ្ឌលពហុឯកទេស នៃមន្ទីរពេទ្យកាល់ម៉ែត ជាមន្ទីរពេទ្យបង្អែកលំដាប់ខ្ពស់ចុងក្រោយ ដើម្បីផ្តល់នូវសេវាពហុឯកទេស ប្រកបទៅដោយបច្ចេកវិទ្យាវេជ្ជសាស្ត្រដ៏ទំនើប ស្របតាមការវិវត្តរបស់សកលលោកនាពេលបច្ចុប្បន្ន ដែលជាក្ដីរំពឹងរបស់ប្រជាពលរដ្ឋកម្ពុជា។ លោករដ្ឋមន្ត្រី បន្តថា អគារព្យាបាល ជាសមិទ្ធផលដ៏ធំមួយទៀតបន្ថែមលើសមិទ្ធផលធំៗជាច្រើនដែលក្រសួងសុខាភិបាល និងមន្ទីរពេទ្យកាល់ម៉ែតបានកសាងកន្លងមក ដើម្បីឆ្ពោះទៅសម្រេចបានតាមចក្ខុវិស័យសុខភាពកម្ពុជាឆ្នាំ២០៣០ គឺ «សម្រេចភាពធន់នៃប្រព័ន្ធសុខាភិបាល និងការគ្របដណ្តប់សុខភាពជាសកល ដែលធានាកម្ពុជាមានសុវត្ថិភាព និងសុខភាពល្អ»។ បើតាមលោក ម៉ម ប៊ុនហេង គម្រោងសាងសង់អគារទាំងមូល និងបំពាក់ឧបករណ៍ សម្ភារៈមានតម្លៃទឹកប្រាក់សរុប ៧០,៣៣១,៨១១.១១ ដែលជាការឧបត្ថម្ភដ៏ថ្លៃថ្លារបស់សម្តេចតេជោ និងសម្តេចកិត្តិព្រឹទ្ធបណ្ឌិត និងរាជរដ្ឋាភិបាលកម្ពុជា ព្រមទាំងសប្បុរសជននានា ស្របតាមការអំពាវនាវជាកុសលដ៏ឧត្តុង្គឧត្តមរបស់សម្តេចតេជោនាយករដ្ឋមន្តី នៅមន្ទីរពេទ្យកាល់ម៉ែត កាលពីថ្ងៃទី២៤ ខែវិច្ឆិកា ឆ្នាំ២០១៩ ក្រោមពាក្យស្លោក ។ * ជាន់ទី២ និងទី១ ក្រោមដី៖ ចំណតយានយន្ត។ * ជាន់ផ្ទាល់ដី៖ បន្ទប់វះកាត់តូចចំនួន២, ផ្នែកសង្គ្រោះបន្ទាន់មាន ៣៦គ្រែ ឱសថស្ថាន, ភេសជ្ជដ្ឋាន, ហាងទំនិញ និងផ្កា,ម៉ាស៊ីន ATM និងបន្ទប់ផ្លាស់សំលៀកបំពាក់បុគ្គលិកសម្រាប់អគារទាំងមូល។ * ជាន់ទី១៖ ផ្នែកពិគ្រោះជំងឺឯកទេសចំនួន៣០បន្ទប់, អមដោយបន្ទប់ X-ray, CT Scan, UltraSound, បញ្ឈរចុះឈ្មោះ និងអាហារដ្ឋាន។ * ជាន់ទី២៖ ផ្នែកប្រពោធនកម្ម សម្រាប់ទទួលសង្គ្រោះអ្នកជំងឺកម្រិតធ្ងន់ធ្ងរមានចំនួន ៣២បន្ទប់ស្មើនឹង ៥១គ្រែ និងបន្ទប់លាងឈាម ចំនួន៤, ផ្នែកឯកទេសចក្ខុរោគ រួមមាន បន្ទប់ពិគ្រោះជំងឺចំនួន៣ បន្ទប់វះកាត់ភ្នែកចំនួន២ និងគ្រែសម្រាកព្យាបាលចំនួន៤, ផ្នែកឯកទេសត្រចៀក ច្រមុះ បំពង់កមានបន្ទប់ពិគ្រោះជំងឺ ៣បន្ទប់ និងគ្រែសម្រាកព្យាបាលចំនួន០៤។ * ជាន់ទី៣៖ ផ្នែកសម្រាកមុន និងក្រោយសណ្តំ ២៥គ្រែ, បន្ទប់សម្រាករយៈពេលខ្លី ១២គ្រែ បន្ទប់ពិគ្រោះមុនសណ្តំចំនួន០៤ និងបន្ទប់វះកាត់១។ បន្ទប់វះកាត់១០ ដែលមានកម្រិតស្ដង់ដារខ្ពស់ ជាពិសេសក្នុងនោះមានបន្ទប់សម្រាប់ធ្វើអន្តរាគមន៍វិទ្យុសាស្ត្រទំនើប Angiography Bi-plan សម្រាប់ឆ្លុះសរសឈាមចាប់ពីខួរក្បាលរហូតដល់ចុងជើងសម្រាប់ប្រើប្រាស់ក្នុងការវះកាត់ចោះ ឆ្លុះ និងព្យាបាលសន្លាក់ឆ្លុះបាញ់រំលាយក្រួសតម្រងនោមដោយមិនបាច់វះកាត់ដ៏ទំនើប។ * ជាន់ទី៤៖ ផ្នែកឯកទេសជំងឺថ្លើម ក្រពះ ពោះវៀន មានបន្ទប់សម្រាកព្យាបាល ១៧បន្ទប់ ស្មើនឹង៣៣គ្រែ, បន្ទប់ត្រៀមឆ្លុះ ចំនួន០១, បន្ទប់ក្រោយឆ្លុះចំនួន០១, បន្ទប់ឆ្លុះក្រពះ-ពោះវៀន ចំនួន០៤, បន្ថែមដោយបន្ទប់ពិសេស ENDOALPHA ដែលបំពាក់បច្ចេកវិទ្យាទំនើបទាន់សម័យសម្រាប់ធ្វើ ERCP (មានសមត្ថភាពក្នុងការឆ្លុះចាប់យកក្រួសក្នុងផ្លូវទឹកប្រមាត់រួម និងការដាក់ STENT បង្ហូរទឹកប្រមាត់ដែលស្ទះ ដោយជំងឺមហារីក ឬរលាកផ្សេងៗ។ បន្ទប់នេះ ក៏អាចធ្វើប្រតិបត្តិការ Echo-Endoscopie និងធ្វើការព្យាបាលទំនើបដោយមិនចាំបាច់វះកាត់ធំឡើយ)។ * ជាន់ទី៥៖ ផ្នែកឯកទេសជំងឺទូទៅ មានបន្ទប់សម្រាកព្យាបាលសរុបចំនួន ៤២បន្ទប់ ស្មើនឹង ៤៨គ្រែ, បន្ទប់សម្រាកសម្រាប់ករណីជំងឺឆ្លង មានចំនួន ៩គ្រែ, បន្ទប់ឆ្លុះទងសួតចំនួន ២បន្ទប់, បន្ទប់សម្រាក Polysomnographie ១បន្ទប់, បន្ទប់បច្ចេកទេស ០១ និងបន្ទប់វាស់សមត្ថភាពសួត ០១។ * ជាន់ទី៦៖ ផ្នែកឯកទេសជំងឺក្រពេញ ២៣គ្រែ និងផ្នែកឯកទេសជំងឺតម្រងនោមចំនួន ២៥គ្រែ (ក្នុងនោះបន្ទប់លាងឈាមចំនួន៣) បានបំពាក់ដោយឧបករណ៍ទំនើបកម្រិតខ្ពស់ រួមមានម៉ាស៊ីនInsulin Pump ម៉ាស៊ីនវាស់ប្រព័ន្ធវិញ្ញាណអវៈយវៈ ម៉ាស៊ីនថតបាតភ្នែកអ្នកជំងឺទឹកនោមផ្អែម និងរួមជាមួយផ្នែកជំងឺក្រពេញអ័រម៉ូន ដែលផ្តល់នូវសេវាសេវាព្យាបាលដំបៅជើងអ្នកជំងឺទឹកនោមផ្អែមព្យាបាលកម្រិតទំនើបទាន់ការអភិវឌ្ឍសកល។ * ជាន់ទី៧៖ ផ្នែកសម្រាកព្យាបាលជំងឺបេះដូង មានបន្ទប់ពិគ្រោះចំនួន៣ និងគ្រែសម្រាកព្យាបាលចំនួន ៤៣គ្រែ។ * ជាន់ទី៨-៩៖ បន្ទប់សម្រាកព្យាបាលពហុជំនាញចំនួន ៩៤គ្រែ។ * ជាន់ទី១០៖ ទីចាត់ការទូទៅមន្ទីរពេទ្យទាំងរដ្ឋបាល ធនធានមនុស្ស, បច្ចេកទេស,គណនេយ្យបន្ទប់ប្រជុំ និងសាលសន្និសីទ និងផ្នែកគ្រប់គ្រងជាតិពុល និងគ្រោះមហន្តរាយវេជ្ជសាស្ត្រ។ * ជាន់ទី១១៖ ផ្នែកសម្រាកព្យាបាលអន្តរជាតិ International Departement មាន ១៤បន្ទប់ ស្មើនឹង ១៤គ្រែ។ * ជាន់ទី១២៖ បន្ទប់រក្សាទុកឯកសារ, បន្ទប់ប្រជុំពហុបំណង, ប្រព័ន្ធម៉ាស៊ីនត្រជាក់សម្រាប់ទូទាំងអគារ និងចំណតឧទ្ធម្ភាគចក្រ។ លោករដ្ឋមន្ត្រី ម៉ម ប៊ុនហេង បានឱ្យដឹងដែរថា នេះ អាចផ្តល់សេវាសុខាភិបាលជូនអ្នកជំងឺប្រមាណ ២៥០,០០០នាក់ក្នុងមួយឆ្នាំ។ លើសពីនេះ អគារតេជោអភិវឌ្ឍន៍ នឹងក្លាយជាមជ្ឈមណ្ឌលបណ្តុះបណ្តាលដល់និស្សិតសម្រាប់ធ្វើការសិក្សា និងស្រាវជ្រាវផ្នែកវេជ្ជសាស្ត្រតាមប្រព័ន្ធឌីជីថលដ៏ទំនើបឈានមុខក្នុងប្រទេស។ លោក ម៉ម ប៊ុនហេង បានគូសរំលេចថា សមិទ្ធផលដ៏ធំធេងនេះ កើតចេញពីការដឹកនាំប្រកបដោយស្មារតីបុរេសកម្ម ចក្ខុវិស័យវែងឆ្ងាយ ឈ្លាសវៃរបស់សម្តេចតេជោ ហ៊ុន សែន។ ជាពិសេសការរក្សាបានសន្តិភាព ស្ថិរភាពនយោបាយ សន្តិសុខសណ្តាប់ធ្នាប់ និងសុវត្ថិភាពសង្គម។ លោករដ្ឋមន្ត្រី បានសង្កត់ធ្ងន់ទៀតថា តម្លៃសន្តិភាពដែលកម្ពុជាកំពុងតែមាន និងខិតខំថែរក្សានៅពេលនេះ គឺពិតជាកត្តាសំខាន់បំផុត ដែលប្រជាពលរដ្ឋកម្ពុជាត្រូវតែចងចាំជានិច្ច និងចូលរួមថែរក្សាការពារឱ្យឋិតថេរជាអមតៈ៕
|
2023-05-23T02:43:00+07:00
|
freshnewsasia.com
|
https://m.freshnewsasia.com/index.php/en/localnews/292319-2023-05-22-12-43-42.html
|
15e10067-dc98-4b6d-aed7-8a2d70f1b9bd
|
ក្រុមគ្រូពេទ្យស្ម័គ្រចិត្តលោក ហ៊ុន ម៉ានី ចុះពិនិត្យ និងព្យាបាលជំងឺជូនពលរដ្ឋដោយគិតថ្លៃចំនួន ៥៣៤នាក់ នៅក្រុងស្វាយរៀង
|
ដោយមានការចង្អុលបង្ហាញពីលោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា និងជាប្រធានកិត្តិយសក្រុមការងារគ្រូពេទ្យស្ម័គ្រចិត្ត ហ៊ុន ម៉ានី តាមររយៈលោក លេង ផាលី រដ្ឋលេខាធិការក្រសួងផែនការ ជាសមាជិកគណៈអចិន្ត្រៃយ៍គណៈកម្មាធិការកណ្តាលសហភាពសហព័ន្ធយុវជនកម្ពុជា និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី នៅថ្ងៃទី២១ ខែឧសភា ឆ្នាំ២០២៣ បាននាំយកអំណោយថ្នាំពេទ្យ និងចុះពិនិត្យព្យាបាលជំងឺ ចែកឱសថដែលជាអំណោយរបស់លោក ហ៊ុន ម៉ានី ជូនដល់ប្រជាពលរដ្ឋដោយឥតគិតថ្លៃចំនួន៥៣៤នាក់ ស្រ្តី ៣២៧នាក់ នៅវត្តព្រៃឆ្លាក់ សង្កាត់ស្វាយរៀង ក្រុងស្វាយរៀង ខេត្តស្វាយរៀង។ ពិធីនេះមានការចូលរួមពីលោក ជុក មុន្នី រដ្ឋលេខាធិការក្រសួងមុខងារសាធារណៈ និងជាអនុប្រធានក្រុមការងារទី១ ចុះជួយក្រុងស្វាយរៀង និងលោកបណ្ឌិត កែ រដ្ឋា រដ្ឋលេខាធិការក្រសួងសុខាភិបាល សមាជិកគណៈកម្មាធិការកណ្តាលសហភាពសហព័ន្ធយុវជនកម្ពុជា និងជាអនុប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ថ្នាក់កណ្តាល, លោក ប៉េង ពោធិ៍សា អភិបាលរងខេត្តស្វាយរៀង,លោកវេជ្ជបណ្ឌិត គុជ ស៊ីថា ប្រធានមន្ទីរសុខាភិបាលនៃរដ្ឋបាលខេត្តស្វាយរៀង និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោកហ៊ុន ម៉ានី សាខាខេត្តស្វាយរៀង,លោក យូ ប៊ុន្នី ប្រធានក្រុមប្រឹក្សាក្រុង លោក ណុប ចំរើន អភិបាលក្រុងស្វាយរៀង។ ប្រធានមន្ទីរសុខាភិបាលនៃរដ្ឋបាលខេត្តស្វាយរៀង និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី សាខាខេត្តស្វាយរៀង បានថ្លែងថា ក្រុមការងារគ្រូពេទ្យស្ម័គ្រលោក ហ៊ុន ម៉ានី សាខាខេត្តស្វាយរៀង មានចំនួន ២២៥នាក់ តែងតែចុះពិនិត្យ ព្យាបាលជូនបងប្អូនប្រជាពលរដ្ឋដោយឥតគិតថ្លៃក្នុងខេត្តស្វាយរៀងចំនួន ៣៤លើក ពិនិត្យព្យាបាលប្រជាពលរដ្ឋ ១៥,៧៨៧នាក់ និងចូលរួមពិនិត្យព្យាបាលជាមួយក្រុមការងារគ្រូពេទ្យស្ម័គ្រ លោក ហ៊ុន ម៉ានី ថ្នាក់កណ្តាលនៅតាមបណ្ដាខេត្តជាច្រើនលើកផងដែរ។ លោកបណ្ឌិត កែ រដ្ឋា បានពាំនាំពាក្យផ្តាំផ្ញើសួរសុខទុក្ខពីលោក ហ៊ុន ម៉ានី ជូនចំពោះក្រុមការងារគ្រូពេទ្យស្ម័គ្រចិត្តលោកហ៊ុន ម៉ានី សាខាខេត្តស្វាយរៀង ដែលកំពុងស្ម័គ្រចិត្តបន្តយុទ្ធនាការចាក់វ៉ាក់សាំងបង្ការកូវីដ១៩ ដូសទី១ ដល់ ដូសទី៧ ក្នុងក្របខណ្ឌទូទាំងប្រទេសដោយឥតគិតថ្លៃ និងឥតគិតថវិកាបេសកកម្ម។ លោកបណ្ឌិបានបន្តថា កាលពីមុនអ្នកជំងឺពេលឈឺរត់ទៅរកពេទ្យ ប៉ុន្តែសម័យតេជោ ពេទ្យរត់ទៅរកអ្នកជំងឺវិញ និងបង្កើតមន្ទីរពេទ្យ មណ្ឌលសុខភាព និងប៉ុស្តិ៍សុខភាពដល់តំបន់ដាច់ស្រយាល និងព្យាបាលប្រជាពលរដ្ឋក្រីក្រដោយមិនគិតថ្លៃតាមរយៈមូលនិធិសមធម៌របស់រាជរដ្ឋាភិបាល និងក្រុមការងារគ្រូពេទ្យស្ម័គ្រចិត្ត។ ជាមួយគ្នានេះ លោក ជុក មុន្នី បានថ្លែងថា ប្រជាពលរដ្ឋមានសុខសន្តិភាព និងការអភិវឌ្ឍ គឺក្រោមការដឹកនាំដ៏ឈ្លាសវៃ ប្រកបដោយគតិបណ្ឌិតរបស់រាជរដ្ឋាភិបាល ដែលមានសម្តេចតេជោ ហ៊ុន សែន ជានាយករដ្ឋមន្ត្រីនៃកម្ពុជា។ សម្តេចតេជោតែងតែគិតគូរពីសុខភាពនិងជីវភាពរស់នៅរបស់ប្រជាពលរដ្ឋជាចម្បង។ បន្ថែមលើសពីនេះ លោកក៏បានសំណូមពរដល់ប្រជាពលរដ្ឋទៅបោះឆ្នោតជ្រើសរើសតំណាងរាស្រ្តនីតិកាលទី៧ នៅថ្ងៃទី២៣ ខែកក្កដា ឆ្នាំ២០២៣ ខាងមុខ និងបោះឆ្នោតជូនគណបក្សប្រជាជនកម្ពុជា ដើម្បីគាំទ្រសម្តេចតេជោ ហ៊ុន សែន ជានាយករដ្ឋមន្ត្រី និងគាំទ្របេក្ខភាពលោកបណ្ឌិត ហ៊ុន ម៉ាណែត ជានាយករដ្ឋមន្ត្រីក្នុងពេលអអនាគតផងដែរ៕
|
2023-05-23T01:13:00+07:00
|
freshnewsasia.com
|
https://m.freshnewsasia.com/index.php/en/localnews/292310-2023-05-22-11-13-26.html
|
76bed959-f997-4101-9dd2-dd5400152133
|
រដ្ឋាភិបាលកូរ៉េ ផ្តល់ជំនួយបរិក្ខារវេជ្ជសាស្រ្តផ្នែកជំងឺភ្នែក តម្លៃជិត ១១ម៉ឺនដុល្លារ ដល់មនី្ទរពេទ្យកុមារជាតិ
|
រដ្ឋាភិបាលសាធាររដ្ឋកូរ៉េ តាមរយៈទីភ្នាក់ងារសហប្រតិបត្តិការអន្តរជាតិកូរ៉េ (កយកា-KOICA) បានផ្តល់ជំនួយបរិក្ខារវេជ្ជសាស្រ្តផ្នែកជំងឺភ្នែកទំនើប តម្លៃជិត ១១ម៉ឺនដុល្លារ ដល់មនី្ទរពេទ្យកុមារជាតិ ដើម្បីលើកកម្ពស់សុខភាពភ្នែក ដល់ទារកនិងកុមារកម្ពុជាឱ្យកាន់តែប្រសើរឡើងថែមទៀត។ ពិធីប្រគល់ និងទទួលនេះ បានធ្វើឡើងនៅថ្ងៃទី២២ ខែឧសភា ឆ្នាំ២០២៣នេះ នាមន្ទីរពេទ្យកុមារជាតិ ក្រោមវត្ដមានលោកសាស្រ្តាចារ្យ ញឹប អង្គាបុស្ស នាយកមនី្ទរពេទ្យកុមារជាតិ និងតំណាងខាង KOICA ផងដែរ។ លោកសាស្រ្តាចារ្យ ញឹប អង្គាបុស្ស បានថ្លែងថា សម្ភារៈបរិក្ខារវេជ្ជសាស្រ្តផ្នែកជំងឺភ្នែកនេះ មានតម្លៃប្រមាណជិត ១១ម៉ឺនដុល្លារ ជាជំនួយរបស់ទីភ្នាក់ងារសហប្រតិបត្តិការអន្តរជាតិកូរ៉េ សម្រាប់ពិនិត្យព្យាបាលជំងឺជូនទារកទើបនឹងកើតភ្លាមៗដែលមានបញ្ហា និងកុមាររហូតដល់មនុស្សពេញវ័យ ។ លោកសាស្ត្រាចារ្យបានបន្តថា តាមរយៈសម្ភារៈបរិក្ខារវេជ្ជសាស្រ្តផ្នែកជំងឺភ្នែកនេះ មនី្ទរពេទ្យកុមារជាតិនឹងបើកដំណើរការពិនិត្យ ព្យាបាលជំងឺភ្នែក សម្រាប់ទារក កុមារ ក៏ដូចជាមនុស្សចាស់ ដើម្បីលើកកម្ពស់សុខភាពភ្នែក ដល់ទារកនិងកុមារកម្ពុជាឱ្យកាន់តែប្រសើរឡើងថែមទៀត។ លោកសាស្ត្រាចារ្យបានបន្តទៀតថា សម្ភារៈនេះមានសារៈសំខាន់សម្រាប់ពិនិត្យមើលភ្នែកទារកទើបនឹងកើតភ្លាមៗដែលមានបញ្ហា ពិសេសទាកកើតមិនគ្រប់ខែ ដែលភាគច្រើនមានបញ្ហាជំងឺបាតភ្នែក។ លោកបន្ដថា ។ លោកសាស្ត្រាចារ្យបានបន្ថែមទៀតថា ។ តាមគម្រោងមន្ទីរពេទ្យនឹងបើកដំណើរការផ្ដល់សេវាព្យាបាលភ្នែកកុមារនេះ បណ្តើរៗសិន នៅក្នុងឆ្នាំ២០២៣នេះ ហើយបន្ទាប់ពីមន្ទីរពេទ្យទទួលបានបរិក្ខាពេទ្យទំនើបៗនេះពីអង្គការកយកាហើយ នៅខែក្រោយនេះមន្ទីរពេទ្យនឹងបញ្ជួនបុគ្គលិកជំនាញភ្នែកនេះទៅបន្តការសិក្សារយៈពេល១ខែកន្លះនៅសាធាររណរដ្ឋកូរ៉េ ដើម្បីសិក្សាបន្ថែមពីបច្ចេកទេសថ្មីៗនៃការពិនិត្យព្យាបាល និងវះកាត់ជំងឺភ្នែក ដល់ទារកនិងកុមារប្រកបដោយប្រសិទ្ធភាពខ្ពស់។ លោកសាស្ត្រាចារ្យបានឱ្យដឹងទៀតថាជំនួយរបស់អង្គការកយកានេះក៏ជាផ្នែកមួយនៃគម្រោងរបស់រដ្ឋាភិបាលកូរ៉េដែលនឹងជួយសាងសង់អគារកម្ពស់ ៥ជាន់ទំហំជាង៨៣០០ម៉ែត្រការ៉េ ដែលគ្រោងនឹងសាងសង់នៅពាក់កណ្តាលឆ្នាំ២០២៤ និងបញ្ចប់រយៈពេល៣ ទៅ៣ឆ្នាំកន្លះខាងមុខនេះ ដោយចំណាយថវិកាប្រមាណ ១៦លានដុល្លារ។ លោកសាស្ត្រាចារ្យបានបន្ថែមទៀតថា នៅពេលអគារថ្មីសាងសង់រួចរាល់សេវាព្យាបាលជំងឺភ្នែកកុមារ នឹងលើកទៅដាក់នៅអគារនោះដោយមានបំពាក់សម្ភារៈបរិក្ខាពេទ្យទំនើបបន្ថែមទៀត សម្រាប់បម្រើដល់ការព្យាបាលជំងឺភ្នែកទូទៅ វះកាត់ជំងឺភ្នែក៕
|
2023-05-23T01:07:00+07:00
|
freshnewsasia.com
|
https://m.freshnewsasia.com/index.php/en/localnews/292309-2023-05-22-11-07-56.html
|
9b5cb4dc-30e4-47e4-8315-d870d6a04384
|
ប្រមុខ WHO អំពាវនាវកុំឱ្យប្រទេសនានា ពន្យារពេលធ្វើកំណែទម្រង់ ដែលចាំបាច់ក្នុងការត្រៀមខ្លួន សម្រាប់ជំងឺរាតត្បាតសកលថ្មីៗ
|
ប្រមុខអង្គការសុខភាពពិភពលោក WHO បានទទូចឱ្យបណ្តាប្រទេសទាំងអស់ នាំគ្នាចាប់ផ្តើមអនុវត្តភ្លាមៗដោយកុំបង្អង់យូរ នូវការធ្វើកំណែទម្រង់ផ្សេងៗ ដែលចាំបាច់ក្នុងការត្រៀមលក្ខណៈទុកជាមុន សម្រាប់ជំងឺរាតត្បាតជាសកលបន្ទាប់ទៀត ដែលអាចលេចឡើងនាពេលអនាគត។ នេះបើតាមការចេញផ្សាយដោយ ទីភ្នាក់ងារព័ត៌មាន AFP នៅថ្ងៃចន្ទ ទី២២ ខែឧសភា ឆ្នាំ២០២៣។ ក្នុងការថ្លែងសុន្ទរកថានាថ្ងៃចន្ទនេះ កំលុងមហាសន្និបាតប្រចាំឆ្នាំរបស់អង្គការ WHO នៅឯទីក្រុងហ្សឺណែវ លោក ថេដ្រូស អាដាណូម ហ្គេប្រេយេស៊ូស (Tedros Adhanom Ghebreyesus) បានលើកឡើងយ៉ាងដូច្នេះថា «ពួកយើងពុំអាចពន្យារពេលរឿងនេះឡើយ» ហើយលោកបានព្រមានថា ជំងឺរាតត្បាតសកលថ្មីៗបន្តបន្ទាប់ទៀត មុខជានឹងអាចកើតឡើង ដោយចៀសមិនផុតឡើយ។ លោក ថេដ្រូស បានបន្តថា «ប្រសិនបើពួកយើងផ្ទាល់មិនធ្វើការផ្លាស់ប្តូរ ដែលចាំបាច់ទេនោះ តើនរណានឹងធ្វើជំនួសយើងទៅ? ហើយបើយើងមិននាំគ្នាធ្វើពេលនេះទេ តើនៅរង់ចាំដល់ពេលណាវិញ?»។ គួរបញ្ជាក់ថា ព្រឹត្តិការណ៍មហាសន្និបាតរយៈពេល១០ថ្ងៃ របស់ WHO ដែលចាប់ផ្តើមកាលពីថ្ងៃអាទិត្យ ទី២១ ខែឧសភា ព្រមទាំងត្រូវចំគម្រប់ខួបទី៧៥ នៃការបង្កើតស្ថាប័នសុខាភិបាលកំពូលនេះ នឹងត្រូវពិភាក្សាដោះស្រាយលើបញ្ហាសុខភាពសកលជាច្រើន ហើយក្នុងនោះនឹងរួមមានទាំងកិច្ចប្រជុំសំខាន់មួយផងដែរ ក្នុងសប្តាហ៍នេះស្តីពីជំងឺរាតត្បាតសកល។ ក្នុងខែឧសភានេះ អង្គការ WHO ទើបតែបានសម្រេចប្រកាសលែងចាត់ទុក ជំងឺកូវីដ១៩ ជាភាពអាសន្នផ្នែកសុខាភិបាលជាសកល តទៀតក្រោយរយៈពេល៣ឆ្នាំ និងបន្ទាប់ពីវាបានផ្តាច់ជីវិតមនុស្សសរុប៦.៨៨លាននាក់ នៅទូទាំងពិភពលោក៕
|
2023-05-23T00:49:00+07:00
|
freshnewsasia.com
|
https://m.freshnewsasia.com/index.php/en/internationalnews/292305-2023-05-22-10-49-06.html
|
fa10dd8f-94c0-4928-bfd3-7064f551697e
|
ជំនួបជាមួយ «កងទ័ពអាវស»! បណ្ឌិត ហ៊ុន ម៉ាណែត៖ កាលពីខែឧសភា ២០២១ យើងកំពុងនៅក្នុងសង្គ្រាមប្រឆាំងជំងឺកូវីដ១៩ តែពេលនេះយើងកំពុងអង្គុយជួបជុំប្រកបដោយស្នាមញញឹម
|
លោកបណ្ឌិត ហ៊ុន ម៉ាណែត បានលើកឡើងថា ថ្ងៃនេះកាលពីខែឧសភា ឆ្នាំ២០២១ យើងកំពុងនៅក្នុងសង្គ្រាមប្រឆាំងនឹងសត្រូវឥតស្រមោលកូវីដ១៩ ដែលបានរាតត្បាតយ៉ាងរហ័ស កាចសាហាវ និងសម្លាប់ប្រជាជនខ្មែររាប់រយនាក់ និងជាច្រើនលាននាក់នៅទូទាំងពិភពលោក។ ប៉ុន្តែពេលនេះ អ្វីៗគឺផ្ទុយស្រឡះ ដោយយើងទាំងអស់គ្នាកំពុងអង្គុយជួបជុំប្រកបដោយស្នាមញញឹម និងភាពរីករាយ ព្រមជាមួយនឹងការបានទទួលនូវការបំពាក់គ្រឿងឥស្សរិយយស និងប័ណ្ណសរសើររាជរដ្ឋាភិបាល ដែលជាសក្ខីភាពនៃការទទួលស្គាល់នូវស្នាដៃ គុណបំណាច់ ពលិកម្ម និងវីរភាព ដើម្បីអាយុជីវិតរបស់ប្រជាជនខ្មែរ និងលំនឹងស្ថិរភាពផ្នែកសង្គម-សេដ្ឋកិច្ច ដោយការយកជ័យជម្នះលើសង្គ្រាមប្រយុទ្ធប្រឆាំងនឹងជំងឺកូវីដ១៩។ ការលើកឡើងបែបនេះរបស់លោកបណ្ឌិត ហ៊ុន ម៉ាណែត បានធ្វើឡើងនៅក្នុងឱកាសលោកបានអញ្ជើញជាតំណាងដ៏ខ្ពង់ខ្ពស់របស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ក្នុងពិធីបំពាក់គ្រឿងឥស្សរិយយស និងប្រគល់ប័ណ្ណសរសើររាជរដ្ឋាភិបាលជូនសមាជិកគ្រូពេទ្យសម្តេចតេជោប្រឆាំងកូវីដ១៩ នៅមជ្ឈមណ្ឌលសន្និបាតកោះពេជ្រ រាជធានីភ្នំពេញ នាថ្ងៃទី២១ ឧសភា ២០២៣ ម្សិលមិញ។ នាឱកាសនោះដែរ លោកបណ្ឌិត ហ៊ុន ម៉ាណែត សូមថ្លែងនូវការកោតសរសើរ និងអំណរគុណជូនចំពោះសមាជិកគ្រូពេទ្យសម្តេចតេជោប្រឆាំងកូវីដ១៩ ដែលផ្នែកមួយនៃ «កងទ័ពអាវស» ដែលបានរួមសាមគ្គីគ្នា ជាមួយនឹងមន្ត្រីសុខាភិបាលនៅទូទាំងប្រទេស ព្រមទាំងមន្ត្រីរាជការគ្រប់ក្រសួង-ស្ថាប័នពាក់ព័ន្ធ និងកម្លាំងប្រដាប់អាវុធគ្រប់ប្រភេទ ក្នុងនាមជាកម្លាំងសរុបរបស់ជាតិ ដោយពេលនោះបានសស្រាក់សស្រាំបំពេញភារកិច្ច ដោយមិនខ្លាចនឿយហត់ និងប្រកបដោយពលិកម្មគ្រប់បែបយ៉ាង រហូតមិនគិតដល់អាយុជីវិតរបស់ខ្លួនឯង សំដៅធ្វើយ៉ាងណាសង្គ្រោះ និងការពារអាយុជីវិតរបស់ប្រជាពលរដ្ឋចាស់ក្មេងឱ្យរួចផុតពីមាត់ជ្រោះមរណៈនៃជំងឺកូវីដ១៩។ លោកបណ្ឌិត បានបន្តថា នេះគឺជាបេសកកម្មមនុស្សធម៌ដ៏ឧត្តុង្គឧត្តមថ្លៃថ្លាជាប្រវត្តិសាស្ត្រ និងជាមោទកភាពដ៏ធំធេងរបស់បងប្អូនក្នុងនាមជាគ្រូពេទ្យ ដែលប្រកាន់ខ្ជាប់ម៉ឺងម៉ាត់ជានិច្ចនូវមនសិការវិជ្ជាជីវៈ និងឆន្ទៈក្នុងការជួយសង្គ្រោះអាយុជីវិតមនុស្ស ជាពិសេសក្នុងកាលៈទេសៈគ្រោះអាសន្នដែលជាតិ និងប្រជាជនត្រូវការ។ លោកបណ្ឌិត ហ៊ុន ម៉ាណែត បានបន្ថែមថា ជោគជ័យដ៏ត្រចះត្រចង់នេះ ក៏ត្រូវបានទទួលស្គាល់ដោយមជ្ឈដ្ឋានអន្តរជាតិផងដែរ ដូចដែលឆ្លុះបញ្ចាំងតាមរយៈចំណាត់ថ្នាក់ល្អបំផុតដែលផ្តល់ឱ្យកម្ពុជា ចំពោះភាពរហ័ស និងប្រសិទ្ធភាពនៃការដឹកនាំ ចាត់ចែង និងគ្រប់គ្រងការរាតត្បាត និងផលប៉ះពាល់ ជាពិសេសការសង្គ្រោះអាយុជីវិតប្រជាជនពីជំងឺកូវីដ១៩។ បន្ថែមពីនេះ លោកបណ្ឌិត ហ៊ុន ម៉ាណែត បានថ្លែងថា លទ្ធផលគួរជាទីមោទនៈនេះ បានកើតឡើងដោយសារមានយន្តការសំខាន់ចំនួន៣ គឺទី១៖ យន្តការថ្នាក់ជាតិ ជាពិសេស សម្តេចតេជោ ហ៊ុន សែន ដែលជាប្រមុខដឹកនាំដោយផ្ទាល់ក្នុងការរៀបចំយុទ្ធសាស្ត្រគ្រប់គ្រង និងបង្កើតភាពស៊ាំក្នុងសហគមន៍តាមរយៈយុទ្ធនាការស្រោចវ៉ាក់សាំង សម្រាប់សង្គ្រោះជីវិតប្រជាជនពីជំងឺកូវីដ១៩, ទី២៖ យន្តការសម្របសម្រួលកម្រិតគណៈកម្មការអន្តរក្រសួង និងរាជធានី-ខេត្ត ដែលផ្តល់ការគាំទ្រផ្នែកសម្ភារៈ បច្ចេកទេស និងថវិកា និងទី៣៖ ប្រតិបត្តិករផ្ទាល់ ដែលបានបំពេញការងារយ៉ាងសកម្ម ច្បាស់លាស់ និងប្រកបដោយការលះបង់ខ្ពស់បំផុតជាពិសេសក្រុមគ្រូពេទ្យដែលត្រូវបានមហាជនប្រសិទ្ធនាមថាជា «កងទ័ពអាវស»។ លោកបណ្ឌិត ហ៊ុន ម៉ាណែត ក៏បានរំលឹកថា សម្តេចតេជោ ធ្លាប់បានលើកឡើងនៅចំពោះមុខកងទ័ពអាវស រួមមកហើយថា៖ «មិនមែនជារឿងងាយទេ ក្នុងការប្រមូលមនុស្សមកចូលរួមសមរភូមិនៃសត្រូវឥតស្រមោល ប៉ុន្តែដោយសារទឹកចិត្តស្រឡាញ់ជាតិ និងប្រជាជន បានធ្វើឱ្យក្រុមគ្រូពេទ្យស្ម័គ្រចិត្តជាច្រើនលះបង់កូន ភរិយា និងស្វាមី មកចូលរួមប្រយុទ្ធនឹងជំងឺកូវីដ១៩»។ ដូច្នេះ ការជួបជុំក្នុងថ្ងៃនេះ គឺដើម្បីអបអរសាទរស្នាដៃ និងការលះបង់ដ៏ធំធេងរបស់ក្រុមគ្រូពេទ្យ និងដើម្បីអបអរសាទររីករាយក្នុងការទទួលបាននូវការទទួលស្គាល់ និងការលើកទឹកចិត្តពីសំណាក់រាជរដ្ឋាភិបាលតាមរយៈការផ្តល់នូវគ្រឿងឥស្សរិយយស និងបណ្ណសរសើរនាពេលនេះ។ ជាមួយគ្នានេះ លោកបណ្ឌិត សង្ឃឹមជឿជាក់ថា សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) នឹងបន្តបេសកកម្មការងារអាទិភាពឱ្យកាន់តែសកម្មបន្ថែមទៀតដូចជា៖ ការបន្តបេសកកម្មចល័តចុះពិនិត្យ និងព្យាបាលជំងឺ នៅតាមបណ្តារាជធានី-ខេត្តទាំង២៥, អង្គការ ឬមណ្ឌលកុមារកំព្រា, រោងចក្រ-សហគ្រាស, សាលារៀន, សហគមន៍ក្រីក្រ និងខ្នងផ្ទះប្រជាជននៅតាមមូលដ្ឋាន។ អាទិភាពការងារទាំងនេះ គឺជាការចូលរួមចំណែកក្នុងការឆ្លើយតបទៅនឹងគោលដៅអាទិភាពរបស់រាជរដ្ឋាភិបាល ក្នុងការពង្រីកសេវាសុខាភិបាល ប្រកបដោយគុណភាព និងឱ្យបានទៅដល់ប្រជាជនខ្មែរគ្រប់ៗរូប៕
|
2023-05-23T00:02:00+07:00
|
freshnewsasia.com
|
https://m.freshnewsasia.com/index.php/en/localnews/292298-2023-05-22-10-02-59.html
|
35d86a0b-9736-48a7-868c-37c3438900db
|
ប្រជាពលរដ្ឋ ក្នុងខេត្តកំពង់ចាម ជាង៣ពាន់នាក់ ទទួលការពិនិត្យ និងព្យាបាលជំងឺដោយឥតគិតថ្លៃ ពីសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA)
|
នៅចុងសប្តាហ៍នេះ សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) បានដឹកនាំក្រុមគ្រូពេទ្យស្ម័គ្រចិត្តចុះពិនិត្យ និងព្យាបាលជំងឺទូទៅ ជូនដល់ប្រជាជនបានចំនួន៣០២០នាក់ សរុបជំងឺ ៥,៨១៣ករណី នឹងបានបញ្ជូនមកព្យាបាលបន្ត៧៩នាក់ ដោយមានការចូលរួមពីអាជ្ញាធរភូមិឃុំ ស្រុកខេត្ត យុវជន ស.ស.យ.ក យុវជន អ.ម.ត យុវជនកាកបាទក្រហមកម្ពុជា យុវជនកាយរឹទ្ធជាតិ និងផ្នែកដែលពាក់ព័ទ្ធផ្សេងៗទៀត ស្ថិតក្នុងបរិវេណបឋម-អនុវិទ្យាល័យ ទូរ៉ី នៅភូមិប្រថ្នល់ ឃុំព្រែកពោធិ៍ ស្រុកស្រីសន្ធរ ខេត្តកំពង់ចាម។ លោកវេជ្ជបណ្ឌិត ស៊ូ ស៊ីផាណ្ណា ប្រធានប្រត្តិបត្តិ និងជាប្រធានបេសកកម្ម TYDA បានថ្លែងថា តាងនាមឲ្យលោកបណ្ឌិត ហ៊ុន ម៉ាណែត និងលោកស្រី ពេជ ចន្ទមុន្នី ដែលជាប្រធាន និងអនុប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្តយុវជនសម្តេចតេជោ ពិតជាសប្បាយរីករាយដែលបានចុះមកពិនិត្យព្យាបាលជំងឺដោយឥតគិតថ្លៃជូនដល់ប្រជាពលរដ្ឋលោកតាលោកយាយបងប្អូន និងក្មួយៗកុមារា កុមារីនាឱកាសនេះ។ លោកវេជ្ជបណ្ឌិត បានបន្តទៀតថា លោកបណ្ឌិត ហ៊ុន ម៉ាណែត និងលោកស្រី ពេជ ចន្ទមុន្នី លោកតែងតែយកចិត្តទុកដាក់គិតគូរខ្ពស់ចំពោះសុខទុក្ខ និងសុខភាពរបស់បងប្អូនប្រជាពលរដ្ឋ។ ដោយមានការមមាញឹក និងកិច្ចការងារច្រើន លោកបណ្ឌិត និងលោកស្រី បានផ្តាំផ្ញើតាមរយៈលោកឲ្យក្រុមការងារជួយយកចិត្តទុកដាក់ នៅក្នុងការពិនិត្យព្យាបាលជំងឺជូន ដល់លោកតាលោកយាយបងប្អូនទាំងអស់គ្នា ដោយការទទួលខុសត្រូវប្រកបដោយប្រសិទ្ធិភាពខ្ពស់។ លោកវេជ្ជបណ្ឌិតបន្តទៀតថា គោលបំណងធំរបស់ (TYDA) គឺចូលរួមចំណែកជាមួយស្ថាប័នជាតិ ជាពិសេសក្រសួងសុខាភិបាល ដើម្បីផ្តល់សេវាសុខភាពជូនប្រជាពលរដ្ឋ ដោយឥតគិតថ្លៃ និងមិនប្រកាន់ជាតិសាសន៍ ពណ៌សម្បុរ ឬនិន្នាការនយោបាយឡើយ និងដើម្បីចូលរួមចំណែកជាមួយរដ្ឋាភិបាល ក្នុងការកាត់បន្ថយភាពក្រីក្រ តាមរយៈសកម្មភាពផ្តល់សេវាសុខភាព ជូនប្រជាពលរដ្ឋក្រីក្រដល់ទីកន្លែង ជាពិសេសទីជនបទដាច់ស្រយាលនានា ព្រមទាំងចូលរួមចំណែកបណ្តុះបណ្តាលធនធានមនុស្ស ក្នុងវិស័យសុខាភិបាល ក៏ដូចជាបានផ្តល់ឱកាសដល់ប្អូនៗនិស្សិត និងយុវជនស្មគ្រ័ចិត្តដ៏ទៃទៀត ឲ្យបានចូលរួមចំណែកបំរើការងារមនុស្សធម៌ដល់សង្គមជាតិផងដែរ។ លោក លូ គឹមឈន់ ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកកំពង់ផែស្វ័យតខេត្តព្រះសីហនុ ប្រធានក្រុមការងារថ្នាក់កណ្តាលចុះជួយស្រុកស្រីសន្ធរ និងជាតំណាងរាស្រ្តមណ្ឌលខេត្តកំពង់ចាម បានថ្លែងថា ក្នុងនាមលោកផ្ទាល់ និងជំនួសមុខឲ្យបងប្អូនប្រជាពលរដ្ឋទាំងអស់ក្នុងស្រុកស្រីសន្ធរ ខេត្តកំពង់ចាម ពិតជាមានក្តីសោមនស្សរីករាយក្រៃលែង ដែលសមាគមគ្រូពេទ្យស្ម័គ្រចិត្តយុវជនសម្តេចតេជោ TYDA បានចុះមកពិនិត្យ និងព្យាបាលជំងឺទូទៅ សុខភាពមាត់ធ្មេញ ពិនិត្យផ្ទៃពោះជូនដល់បងប្អូនប្រជាពលរដ្ឋដែលរស់នៅក្នុងសហគមន៍ និងបងប្អូនកម្មករ កម្មការីនីរោងចក្រ នាឱកាសដ៏វិសេសវិសាលនេះ។ លោកបានបន្តទៀតថា ក្នុងនាមប្រធានក្រុមការងារថ្នាក់កណ្តាលចុះជួយស្រុកស្រីសន្ធរ និងជាតំណាងរាស្រ្តមណ្ឌលខេត្តកំពង់ចាមទាំងមូល សូមសំណូមពរដល់សមាគមគ្រូពេទ្យស្ម័គ្រចិត្ត យុវជនសម្តេចតេជោបន្តចុះមកពិនិត្យ និងព្យាបាលជំងឺដោយឥតគិតថ្លៃជាបន្តបន្ទាប់ទៀត។ តាមរបាយការណ៍ បានឲ្យដឹងថា ប្រជាពលរដ្ឋដែលបានមកទទួលការព្យាបាលជំងឺទាំងអស់មានចំនួន ៣០២០នាក់ ស្មើនឹង ៥៨១៣ ករណី ដោយក្នុងនោះមានជំងឺបញ្ជូនទៅព្យាបាលបន្តមាន ៧៩ ករណី៕
|
2023-05-22T23:30:00+07:00
|
freshnewsasia.com
|
https://m.freshnewsasia.com/index.php/en/localnews/292286-2023-05-22-09-30-15.html
|
30785c8e-942c-4574-bd71-f53caed6d4b8
|
ស្ដ្រីជនជាតិចិនម្នាក់ ដែលល្បីរឿងដើរចាប់ក្មេង ត្រូវកម្លាំងនគរបាលឃាត់ខ្លួននៅខណ្ឌសែនសុខ, ក្រោយសួរចម្លើយស្ដ្រីនោះមានជំងឺសរសៃប្រសាទ (មានឯកសារពេទ្យបញ្ជាក់) ហើយវង្វេងថាខ្លួនបាត់កូន (Video inside)
|
ស្ដ្រីជនជាតិចិនម្នាក់ ដែលត្រូវបានគេចែកចាយរូបភាពតាមបណ្ដាញសង្គម ដោយចោទប្រកាន់ថា នាងដើរចាប់ក្មេងក្នុងរាជធានីភ្នំពេញនោះ ត្រូវបានកម្លាំងនគរបាលស្រាវជ្រាវ និងឈានដល់ការឃាត់ខ្លួន ហើយបញ្ជូនទៅសួរនាំនៅអធិការដ្ឋាននគរបាលខណ្ឌសែនសុខ នៅព្រឹកថ្ងៃទី២២ ខែឧសភា ឆ្នាំ២០២៣នេះ។ ថ្លែងប្រាប់បណ្ដាញព័ត៌មាន Fresh News លោកឧត្តមសេនីយ៍ត្រី សាន សុខសីហា អ្នកនាំពាក្យស្នងការដ្ឋាននគរបាលរាជធានីភ្នំពេញ បានអះអាងថា ករណីបង្ហោះផ្អើលរឿងចាប់ក្មេងនៅក្នុងរាជធានីភ្នំពេញ ដែលបង្កឡើងដោយស្ដ្រីជនជាតិចិននោះ គឺជារឿងមិនពិតនោះឡើយ ហើយក៏គ្មានហេតុការណ៍ណាមួយកើតឡើងដែរ។ លោកឧត្តមសេនីយ៍ត្រី សាន សុខសីហា បានគូសបញ្ជាក់ថា បន្ទាប់ពីបានឃើញការចុះផ្សាយព័ត៌មានមិនពិតតាមបណ្តាញសង្គមហ្វេសប៊ុកដែលជាផេក និងគណនីហ្វេសបុកក្លែងក្លាយមួយចំនួន ដែលបានធ្វើការផុស ព័ត៌មានមិនពិត មានលក្ខណ:ញុះញង់ បំភិតបំភ័យ ក្នុងគោលបំណងអាក្រក់បង្កឲ្យមានភាពអសន្តិសុខ វឹកវរដល់សង្គមជាតិ ថាមានករណីស្ត្រីជនជាតិចិនម្នាក់ ដើរចាប់ក្មេង តាមពិតជាក់ស្តែងករណីនេះមិនមែនជាការពិតនោះទេ។ បន្ទាប់ពីបានឃើញព័ត៌មាននៅតាមបណ្តាញសង្គម ក្រុមការងារព័ត៌មាន និងប្រតិកម្មរហ័ស បានផ្សព្វផ្សាយដើម្បីសហការស្រាវជ្រាវរកការពិត រហូតដល់ព្រឹកថ្ងៃទី២២ ខែឧសភា ឆ្នាំ២០២៣នេះ កម្លាំងជំនាញ នៃការិយាល័យស៊ើបអង្កេត និងអនុវត្តនីតិវិធី នៃផែនការងារអន្តោប្រវេសន៍ សហការជាមួយកម្លាំងប៉ុស្តិ៍នគរបាលរដ្ឋបាលគោកឃ្លាង ខណ្ឌសែនសុខ បានធ្វើការស្រាវជ្រាវនឹងនាំខ្លួនស្ត្រីជាជនជាតិចិន ដើម្បីយកមកសួរនាំនៅអធិការដ្ឋាននគរបាលខណ្ឌសែនសុខ។ ក្រោយសួរនាំស្ត្រីជនជាតិចិន បានបញ្ជាក់ថាបានវង្វេងបាត់កូនប្រុស នៅផ្សារធំថ្មី កាលពីថ្ងៃទី២០ ខែមេសា ឆ្នាំ២០២៣។ ប្រធានផ្សារធំថ្មី បានឃើញក្មេងប្រុសម្នាក់អាយុប្រហែលជា៣ឆ្នាំ វង្វេងនៅផ្សារថ្មី រកឪពុកម្តាយមិនឃេីញ ទើបសមត្ថកិច្ចបានទាក់ទងទៅអង្គការមិត្តសំឡាញ់ ដើម្បីទទួលយកកូននោះទៅធ្វើការថែទាំ។ ដេីម្បីបញ្ជាក់ឲ្យកាន់តែច្បាស់ មន្ត្រីជំនាញបានធ្វេីការខលទាក់ទងទៅម្តាយនៅប្រទេសចិន ដេីម្បីសុំការបំភ្លឺ ស្ត្រីជាម្តាយបានបញ្ជាក់ថា ស្ត្រីម្នាក់ និងក្មេងប្រុសនេះ ពិតកូនស្រី និងចៅប្រុសរបស់គាត់ ហេីយគាត់បានបញ្ជាក់បន្ថែមថា កូនស្រីរបស់គាត់ពិតជាមានបញ្ហាខួរក្បាលជាច្រេីនឆ្នាំមកហេីយ (ជំងឺសរសៃប្រសាទ) មានការភ្លេចភ្លាំង និងវង្វេង ជាញឹកញាប់។ ក្រោយសាកសួរចប់សមត្ថកិច្ចជំនាញ បានទាក់ទងរាយការណ៍ទៅកាន់ស្ថានទូតសាធារណរដ្ឋប្រជាមានិតចិន ក៏ដូចជារៀបចំឯកសារពាក់ព័ន្ធ អនុវត្តនីតិវិធីបន្ត បញ្ជូនទៅអគ្គនាយកដ្ឋានអន្តោប្រវេសន៍ និងសុំគោលការពីថ្នាក់ដឹកនាំ ដើម្បីបណ្តេញចេញពីព្រះរាជាណាចក្រកម្ពុជា៕
|
2023-05-22T22:49:00+07:00
|
freshnewsasia.com
|
https://m.freshnewsasia.com/index.php/en/localnews/292276-2023-05-22-08-49-44.html
|
591818ce-2596-4f74-86f7-658c94cc0a7a
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ ចំនួន១នាក់ ខណៈអ្នកជាសះស្បើយគ្មាន (Video inside)
|
ក្រសួងសុខាភិបាល នៅថ្ងៃទី២២ ខែឧសភា ឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយគ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២២ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៤១នាក់, អ្នកជាសះស្បើយសរុបចំនួន ១៣៥,៦៨០នាក់, ស្លាប់សរុបចំនួន ៣,០៥៦នាក់៕
|
2023-05-22T18:45:00+07:00
|
freshnewsasia.com
|
https://m.freshnewsasia.com/index.php/en/localnews/292247-2023-05-22-04-45-19.html
|
d5c459ae-af38-4f05-b838-2ceec3c79ebb
|
ប្រជាពលរដ្ឋក្នុងខេត្តកំពង់ចាម ជាង៣ពាន់នាក់ បានទទួលការពិនិត្យ និងព្យាបាលជំងឺដោយឥតគិតថ្លៃ ពីសមាគមគ្រូពេទ្យស្ម័គ្រចិត្តយុវជនសម្តេចតេជោ
|
កំពង់ចាម៖ នៅចុងសប្តាហ៍នេះ សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) បានដឹកនាំក្រុមគ្រូពេទ្យស្ម័គ្រចិត្តចុះពិនិត្យ និងព្យាបាលជំងឺទូទៅ ជូនដល់ប្រជាជនបានចំនួន៣០២០នាក់ សរុបជំងឺ ៥,៨១៣ករណី នឹងបានបញ្ជូនមកព្យាបាលបន្ត ៧៩នាក់ ដោយមានការចូលរួមពីអាជ្ញាធរភូមិឃុំ ស្រុកខេត្ត យុវជន ស.ស.យ.ក យុវជន អ.ម.ត យុវជនកាកបាទក្រហមកម្ពុជា យុវជនកាយរឹទ្ធជាតិ និងផ្នែកដែលពាក់ព័ទ្ធផ្សេងៗទៀតស្ថិតក្នុងបរិវេណបឋម-អនុវិទ្យាល័យ ទូរ៉ី នៅភូមិប្រថ្នល់ ឃុំព្រែកពោធិ៍ ស្រុកស្រីសន្ធរ ខេត្តកំពង់ចាម។ លោកវេជ្ជបណ្ឌិត ស៊ូ ស៊ីផាណ្ណា ប្រធានប្រត្តិបត្តិ និងជាប្រធានបេសកកម្មTYDA បានថ្លែងថា តាងនាមឱ្យឯកឧត្តមបណ្ឌិត ហ៊ុន ម៉ាណែត និងលោកជំទាវ ពេជ ចន្ទមុន្នី ដែលជាប្រធាន និងអនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ ពិតជាសប្បាយរីករាយដែលបានចុះមកពិនិត្យព្យាបាលជំងឺដោយឥតគិតថ្លៃជូនដល់ប្រជាពលរដ្ឋលោកតាលោកយាយបងប្អូន និងក្មួយៗកុមារា កុមារីនាឱកាសនេះ។ លោកវេជ្ជបណ្ឌិត បានបន្តទៀតថាឯកឧត្តមបណ្ឌិត ហ៊ុន ម៉ាណែត និងលោកជំទាវ ពេជ ចន្ទមុន្នី លោកតែងតែយកចិត្តទុកដាក់គិតគូរខ្ពស់ចំពោះសុខទុក្ខ និងសុខភាពរបស់បងប្អូនប្រជាពលរដ្ឋ។ ដោយមានការមមាញឹកនិងកិច្ចការងារច្រើនឯកឧត្តមបណ្ឌិត និងលោកជំទាវបានផ្តាំផ្ញើតាមរយះលោកឱ្យក្រុមការងារជួយយកចិត្តទុកដាក់នៅក្នុងការពិនិត្យព្យាបាលជំងឺជូនដល់លោកតាលោកយាយបងប្អូនទាំងអស់គ្នាដោយការទទួលខុសត្រូវប្រកបដោយប្រសិទ្ធិភាពខ្ពស់។ លោកវេជ្ជបណ្ឌិតបន្តទៀតថា គោលបំណងធំរបស់(TYDA) គឺចូលរួមចំណែកជាមួយស្ថាប័នជាតិ ជាពិសេសក្រសួងសុខាភិបាល ដើម្បីផ្តល់សេវាសុខភាពជូនប្រជាពលរដ្ឋ ដោយឥតគិតថ្លៃ និងមិនប្រកាន់ជាតិសាសន៍ ពណ៌សម្បុរ ឬនិន្នាការនយោបាយឡើយ និងដើម្បីចូលរួមចំណែកជាមួយរដ្ឋាភិបាល ក្នុងការកាត់បន្ថយភាពក្រីក្រ តាមរយះសកម្មភាពផ្តល់សេវាសុខភាពជូនប្រជាពលរដ្ឋក្រីក្រដល់ទីកន្លែង ជាពិសេសទីជនបទដាច់ស្រយាលនានា ព្រមទាំងចូលរួមចំណែកបណ្តុះបណ្តាលធនធានមនុស្ស ក្នុងវិស័យសុខាភិបាល ក៏ដូចជាបានផ្តល់ឱកាសដល់ប្អូនៗនិស្សិត និងយុវជនស្មគ្រ័ចិត្តដ៏ទៃទៀតអោយបានចូលរួមចំណែកបំរើការងារមនុស្សធម៍ដល់សង្គមជាតិផងដែរ។ ឯកឧត្តម លូ គឹមឈន់ ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកកំពង់ផែស្វ័យតខេត្តព្រះសីហនុ ប្រធានក្រុមការងារថ្នាក់កណ្តាលចុះជួយស្រុកស្រីសន្ធរ និងជាតំណាងរាស្រ្តមណ្ឌលខេត្តកំពង់ចាម បានមានប្រសាសន៍ថា ក្នុងនាមឯកឧត្តមផ្ទាល់ និងជំនួសមុខឱ្យបងប្អូនប្រជាពលរដ្ឋទាំងអស់ក្នុងស្រុកស្រីសន្ធរ ខេត្តកំពង់ចាម ពិតជាមានក្តីសោមនស្សរីករាយក្រៃលែងដែលសមាគមគ្រូពេទ្យស្ម័គ្រចិត្តយុវជនសម្តេចតេជោ TYDA បានចុះមកពិនិត្យ និងព្យាបាលជំងឺទូទៅ សុខភាពមាត់ធ្មេញ ពិនិត្យផ្ទៃពោះជូនដល់បងប្អូនប្រជាពលរដ្ឋដែលរស់នៅក្នុងសហគមន៍ និងបងប្អូនកម្មករ កម្មការីនីរោងចក្រ នាឱកាសដ៏វិសេសវិសាលនេះ។ ឯកឧត្តម បានបន្តទៀតថា ក្នុងនាមប្រធានក្រុមការងារថ្នាក់កណ្តាលចុះជួយស្រុកស្រីសន្ធរ និងជាតំណាងរាស្រ្តមណ្ឌលខេត្តកំពង់ចាមទាំងមូល សូមសំណូមពរដល់សមាគមគ្រូពេទ្យស្ម័គ្រចិត្តយុវជនសម្តេចតេជោបន្តចុះមកពិនិត្យ និងព្យាបាលជំងឺដោយឥតគិតថ្លៃជាបន្តបន្ទាប់ទៀត។ តាមរបាយការណ៍បានឱ្យដឹងថា ប្រជាពលរដ្ឋដែលបានមកទទួលការព្យាបាលជំងឺទាំងអស់មានចំនួន ៣០២០នាក់ ស្មើនឹង ៥៨១៣ ករណី ដោយក្នុងនោះមានជំងឺបញ្ជូនទៅព្យាបាលបន្តមាន ៧៩ ករណី៕ រក្សាសិទ្ធដោយ : សុវណ្ណារិទ្ធ
|
2023-05-22T09:58:21+07:00
|
cen.com.kh
|
https://cen.com.kh/archives/660898.html
|
8edeb6b6-756c-4302-8dbe-8bf95e1bb8a3
|
លោកបណ្ឌិត ហ៊ុន ម៉ាណែត បំពាក់គ្រឿងឥស្សរិយយស និងប្រគល់ប័ណ្ណសរសើរ រាជរដ្ឋាភិបាល ជូនសមាជិកគ្រូពេទ្យសម្តេចតេជោ ប្រឆាំងកូវីដ-១៩
|
ភ្នំពេញ៖ បណ្ឌិត ហ៊ុន ម៉ាណែត តំណាងដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន និង សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន អញ្ជើញចូលរួម ក្នុងពិធីបំពាក់គ្រឿងឥស្សរិយយស និងប្រគល់ប័ណ្ណសរសើររាជរដ្ឋាភិបាល ជូនសមាជិកគ្រូពេទ្យសម្តេចតេជោប្រឆាំងកូវីដ-១៩ នៅមជ្ឈមណ្ឌលសន្និបាតកោះពេជ្រ រាជធានីភ្នំពេញ នាថ្ងៃទី២១ ឧសភា ២០២៣។ លោកបណ្ឌិត សូមថ្លែងនូវការកោតសរសើរ និងអំណរគុណជូនចំពោះសមាជិកគ្រូពេទ្យសម្តេចតេជោប្រឆាំងកូវីដ-១៩ ដែលផ្នែកមួយនៃ “កងទ័ពអាវស” ដែលបានរួមសាមគ្គីគ្នាជាមួយនឹងមន្ត្រីសុខាភិបាលនៅទូទាំងប្រទេស ព្រមទាំងមន្ត្រីរាជការគ្រប់ក្រសួង-ស្ថាប័នពាក់ព័ន្ធ និងកម្លាំងប្រដាប់អាវុធគ្រប់ប្រភេទ ក្នុងនាមជាកម្លាំងសរុបរបស់ជាតិ ដោយពេលនោះបានសស្រាក់សស្រាំ បំពេញភារកិច្ចដោយមិនខ្លាចនឿយហត់ និងប្រកបដោយពលិកម្មគ្រប់បែបយ៉ាង រហូតមិនគិតដល់អាយុជីវិតរបស់ខ្លួនឯង សំដៅធ្វើយ៉ាងណាសង្គ្រោះ និងការពារអាយុជីវិតរបស់ប្រជាពលរដ្ឋចាស់ក្មេង ឱ្យរួចផុតពីមាត់ជ្រោះមរណៈនៃជំងឺកូវីដ-១៩។ នេះគឺជាបេសកកម្មមនុស្សធម៌ដ៏ឧត្តុង្គឧត្តម ថ្លៃថ្លាជាប្រវត្តិសាស្ត្រ និងជាមោទកភាពដ៏ធំធេងរបស់បងប្អូន ក្នុងនាមជាគ្រូពេទ្យ ដែលប្រកាន់ខ្ជាប់ម៉ឺងម៉ាត់ជានិច្ច នូវមនសិការវិជ្ជាជីវៈ និងឆន្ទៈក្នុងការជួយសង្គ្រោះអាយុជីវិតមនុស្ស ជាពិសេសក្នុងកាលៈទេសៈគ្រោះអាសន្នដែលជាតិ និងប្រជាជនត្រូវការ។ លោក រំលឹកថា ថ្ងៃនេះកាលពីខែឧសភា ឆ្នាំ២០២១ គឺយើងកំពុងនៅក្នុងសង្គ្រាមប្រឆាំងនឹងសត្រូវឥតស្រមោល ដែលបានរាតត្បាតយ៉ាងរហ័ស កាចសាហាវ និងសម្លាប់ប្រជាជនខ្មែររាប់រយនាក់ និងជាច្រើនលាននាក់នៅទូទាំងពិភពលោក។ ប៉ុន្តែពេលនេះ អ្វីៗគឺផ្ទុយស្រឡះ ដោយយើងទាំងអស់គ្នាកំពុងអង្គុយជួបជុំប្រកបដោយស្នាមញញឹម និងភាពរីករាយ ព្រមជាមួយនឹងការបានទទួលនូវការបំពាក់គ្រឿងឥស្សរិយយស និងប័ណ្ណសរសើររាជរដ្ឋាភិបាល ដែលជាសក្ខីភាពនៃការទទួលស្គាល់នូវស្នាដៃ គុណបំណាច់ ពលិកម្ម និងវីរភាព ដើម្បីអាយុជីវិតរបស់ប្រជាជនខ្មែរ និងលំនឹងស្ថិរភាពផ្នែកសង្គម-សេដ្ឋកិច្ច ដោយការយកជ័យជម្នះលើសង្គ្រាមប្រយុទ្ធប្រឆាំងនឹងជំងឺកូវីដ-១៩។ លោក ម៉ាណែត បន្ថែមថា ជោគជ័យដ៏ត្រចះត្រចង់នេះ ក៏ត្រូវបានទទួលស្គាល់ដោយមជ្ឈដ្ឋានអន្តរជាតិផងដែរ ដូចដែលឆ្លុះបញ្ចាំងតាមរយៈចំណាត់ថ្នាក់ល្អបំផុតដែលផ្តល់ឱ្យកម្ពុជា ចំពោះភាពរហ័ស និងប្រសិទ្ធភាពនៃការដឹកនាំ ចាត់ចែង និងគ្រប់គ្រងការរាតត្បាត និងផលប៉ះពាល់ ជាពិសេសការសង្គ្រោះអាយុជីវិតប្រជាជនពីជំងឺកូវីដ-១៩។ លទ្ធផលគួរជាទីមោទនៈនេះ បានកើតឡើងដោយសារមានយន្តការសំខាន់ចំនួន ៣ គឺ៖ ទី១. យន្តការថ្នាក់ជាតិ ជាពិសេស សម្តេចតេជោនាយករដ្ឋមន្ត្រី ដែលជាប្រមុខដឹកនាំដោយផ្ទាល់ក្នុងការរៀបចំយុទ្ធសាស្ត្រគ្រប់គ្រង និងបង្កើតភាពស៊ាំក្នុងសហគមន៍តាមរយៈយុទ្ធនាការស្រោចវ៉ាក់សាំង សម្រាប់សង្គ្រោះជីវិតប្រជាជនពីជំងឺកូវីដ-១៩។ ទី២. យន្តការសម្របសម្រួលកម្រិតគណៈកម្មការអន្តរក្រសួង និងរាជធានី-ខេត្ត ដែលផ្តល់ការគាំទ្រផ្នែកសម្ភារ បច្ចេកទេស និងថវិកា និងទី៣. ប្រតិបត្តិករផ្ទាល់ ដែលបានបំពេញការងារយ៉ាងសកម្ម ច្បាស់លាស់ និងប្រកបដោយការលះបង់ខ្ពស់បំផុត ជាពិសេសក្រុមគ្រូពេទ្យដែលត្រូវបានមហាជនប្រសិទ្ធនាមថាជា “កងទ័ពអាវស”។ លោកបណ្ឌិត បន្តថា សម្តេចតេជោ ធ្លាប់បានលើកឡើងនៅចំពោះមុខកងទ័ពអាវស រួមមកហើយថា៖ “មិនមែនជារឿងងាយទេ ក្នុងការប្រមូលមនុស្សមកចូលរួមសមរភូមិនៃសត្រូវឥតស្រមោល ប៉ុន្តែដោយសារទឹកចិត្តស្រឡាញ់ជាតិ និងប្រជាជន បានធ្វើឱ្យក្រុមគ្រូពេទ្យស្ម័គ្រចិត្តជាច្រើនលះបង់កូន ភរិយា និងស្វាមី មកចូលរួមប្រយុទ្ធនឹងជំងឺកូវីដ-១៩”។ ដូច្នេះ ការជួបជុំក្នុងថ្ងៃនេះ គឺដើម្បីអបអរសាទរស្នាដៃ និងការលះបង់ដ៏ធំធេងរបស់ក្រុមគ្រូពេទ្យ និងដើម្បីអបអរសាទររីករាយក្នុងការទទួលបាននូវការទទួលស្គាល់ និងការលើកទឹកចិត្តពីសំណាក់រាជរដ្ឋាភិបាលតាមរយៈការផ្តល់នូវគ្រឿងឥស្សរិយយស និងប័ណ្ណសរសើរនាពេលនេះ។ ជាមួយគ្នានេះ លោកបណ្ឌិត សង្ឃឹមជឿជាក់ថា សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) នឹងបន្តបេសកកម្មការងារអាទិភាព ឱ្យកាន់តែសកម្មបន្ថែមទៀត ដូចជា៖ ការបន្តបេសកកម្មចល័តចុះពិនិត្យ និងព្យាបាលជំងឺ នៅតាមបណ្តារាជធានី-ខេត្តទាំង ២៥, អង្គការ ឬមណ្ឌលកុមារកំព្រា, រោងចក្រ-សហគ្រាស, សាលារៀន, សហគមន៍ក្រីក្រ និងខ្នងផ្ទះប្រជាជននៅតាមមូលដ្ឋាន។ អាទិភាពការងារទាំងនេះ គឺជាការចូលរួមចំណែកក្នុងការឆ្លើយតបទៅនឹងគោលដៅអាទិភាពរបស់រាជរដ្ឋាភិបាល ក្នុងការពង្រីកសេវាសុខាភិបាល ប្រកបដោយគុណភាព និងឱ្យបានទៅដល់ប្រជាជនខ្មែរគ្រប់ៗរូប៕
|
2023-05-22T02:38:00+07:00
|
dap-news.com
|
https://dap-news.com/national/2023/05/21/333867/
|
d0c29a7b-1166-4e07-9d11-13ccdda097e6
|
ប្រជាពលរដ្ឋ ក្នុងខេត្តកំពង់ចាម ជាង៣ពាន់នាក់ ទទួលបានការពិនិត្យ និងព្យាបាលជំងឺ ដោយឥតគិតថ្លៃពី TYDA
|
ភ្នំពេញ៖ សមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) នៅចុងសប្តាហ៍នេះ បានដឹកនាំក្រុមគ្រូពេទ្យស្ម័គ្រចិត្តចុះពិនិត្យ និងព្យាបាលជំងឺទូទៅ ជូនដល់ប្រជាជនបាន ចំនួន៣០២០នាក់ សរុបជំងឺ ៥.៨១៣ករណី នឹងបានបញ្ជូនមកព្យាបាលបន្ត ៧៩នាក់ ដោយមានការចូលរួមពីអាជ្ញាធរភូមិឃុំ ស្រុកខេត្ត យុវជន ស.ស.យ.ក យុវជន អ.ម.ត យុវជនកាកបាទក្រហមកម្ពុជា យុវជនកាយរឹទ្ធជាតិ និងផ្នែកដែលពាក់ព័ទ្ធផ្សេងៗទៀត ស្ថិតក្នុងបរិវេណបឋម-អនុវិទ្យាល័យ ទូរ៉ី នៅភូមិប្រថ្នល់ ឃុំព្រែកពោធិ៍ ស្រុកស្រីសន្ធរ ខេត្តកំពង់ចាម។ លោកវេជ្ជបណ្ឌិត ស៊ូ ស៊ីផាណ្ណា ប្រធានប្រត្តិបត្តិ និងជាប្រធានបេសកកម្ម TYDA បានថ្លែងថា តាងនាមឱ្យលោកបណ្ឌិត ហ៊ុន ម៉ាណែត និងលោកស្រី ពេជ ចន្ទមុន្នី ដែលជាប្រធាន និងអនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ ពិតជាសប្បាយរីករាយ ដែលបានចុះមកពិនិត្យព្យាបាលជំងឺ ដោយឥតគិតថ្លៃ ជូនដល់ប្រជាពលរដ្ឋ លោកតា លោកយាយ បងប្អូន និងក្មួយៗ កុមារា កុមារី នាឱកាសនេះ។ លោកវេជ្ជបណ្ឌិត បានបន្តទៀតថា លោកបណ្ឌិត ហ៊ុន ម៉ាណែត និងលោកស្រីពេជ ចន្ទមុន្នី លោកតែងតែយកចិត្តទុកដាក់គិតគូរ ខ្ពស់ចំពោះសុខទុក្ខ និងសុខភាពរបស់បងប្អូនប្រជាពលរដ្ឋ។ ដោយមានការមមាញឹកនិងកិច្ចការងារច្រើន លោកបណ្ឌិត និងលោកស្រី បានផ្តាំផ្ញើតាមរយះលោកឱ្យក្រុមការងារជួយយកចិត្តទុកដាក់ នៅក្នុងការពិនិត្យព្យាបាលជំងឺ ជូនដល់លោកតាលោកយាយបងប្អូនទាំងអស់គ្នា ដោយការទទួលខុសត្រូវ ប្រកបដោយប្រសិទ្ធិភាពខ្ពស់។ លោកវេជ្ជបណ្ឌិតបន្តទៀតថា គោលបំណងធំរបស់(TYDA) គឺចូលរួមចំណែកជាមួយស្ថាប័នជាតិ ជាពិសេសក្រសួងសុខាភិបាល ដើម្បីផ្តល់សេវាសុខភាពជូនប្រជាពលរដ្ឋ ដោយឥតគិតថ្លៃ និងមិនប្រកាន់ជាតិសាសន៍ ពណ៌សម្បុរ ឬនិន្នាការនយោបាយឡើយ និងដើម្បីចូលរួមចំណែកជាមួយរដ្ឋាភិបាល ក្នុងការកាត់បន្ថយភាពក្រីក្រ តាមរយះសកម្មភាពផ្តល់សេវាសុខភាព ជូនប្រជាពលរដ្ឋក្រីក្រដល់ទីកន្លែង ជាពិសេសទីជនបទដាច់ស្រយាលនានា ព្រមទាំងចូលរួមចំណែកបណ្តុះបណ្តាលធនធានមនុស្ស ក្នុងវិស័យសុខាភិបាល ក៏ដូចជាបានផ្តល់ឱកាសដល់ប្អូនៗនិស្សិត និងយុវជនស្មគ្រ័ចិត្តដ៏ទៃទៀតអោយបានចូលរួមចំណែកបំរើការងារមនុស្សធម៍ដល់សង្គមជាតិផងដែរ។ លោក លូ គឹមឈន់ ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកកំពង់ផែស្វ័យត ខេត្តព្រះសីហនុ ប្រធានក្រុមការងារថ្នាក់កណ្តាលចុះជួយស្រុកស្រីសន្ធរ និងជាតំណាងរាស្រ្តមណ្ឌលខេត្តកំពង់ចាម បានមានប្រសាសន៍ថា ក្នុងនាមខ្លួនលោកផ្ទាល់ និងជំនួសមុខឱ្យបងប្អូនប្រជាពលរដ្ឋទាំងអស់ ក្នុងស្រុកស្រីសន្ធរ ខេត្តកំពង់ចាម ពិតជាមានក្តីសោមនស្សរីករាយក្រៃលែងដែលសមាគមគ្រូពេទ្យស្ម័គ្រចិត្តយុវជនសម្តេចតេជោ TYDA បានចុះមកពិនិត្យ និងព្យាបាលជំងឺទូទៅ សុខភាពមាត់ធ្មេញ ពិនិត្យផ្ទៃពោះ ជូនដល់បងប្អូនប្រជាពលរដ្ឋដែលរស់នៅ ក្នុងសហគមន៍ និងបងប្អូនកម្មករ កម្មការីនីរោងចក្រ នាឱកាសដ៏វិសេសវិសាលនេះ។ លោក បានបន្តទៀតថា ក្នុងនាមប្រធានក្រុមការងារថ្នាក់កណ្តាល ចុះជួយស្រុកស្រីសន្ធរ និងជាតំណាងរាស្រ្តមណ្ឌលខេត្តកំពង់ចាមទាំងមូល សូមសំណូមពរដល់សមាគមគ្រូពេទ្យស្ម័គ្រចិត្តយុវជនសម្តេចតេជោ បន្តចុះមកពិនិត្យ និងព្យាបាលជំងឺដោយឥតគិតថ្លៃ ជាបន្តបន្ទាប់ទៀត។ តាមរបាយការណ៍ បានឱ្យដឹងថា ប្រជាពលរដ្ឋដែលបានមកទទួលការព្យាបាលជំងឺ ទាំងអស់ មានចំនួន ៣.០២០នាក់ ស្មើនឹង ៥.៨១៣ ករណី ដោយក្នុងនោះមានជំងឺបញ្ជូនទៅព្យាបាលបន្តមាន ៧៩ ករណី៕
|
2023-05-22T02:32:00+07:00
|
dap-news.com
|
https://dap-news.com/national/2023/05/21/333840/
|
c7688501-941e-4b76-8fdd-c6fe5cc88ea8
|
រដ្ឋមន្ដ្រី ម៉ម ប៊ុនហេង ផ្ញើសាររំលែកទុក្ខចំពោះមរណភាពរបស់លោក ឡឹក សានឌី អតីតប្រធានមជ្ឈមណ្ឌលកំចាត់ជំងឺគ្រុនចាញ់ នៃក្រសួងសុខាភិបាល
|
លោកសាស្ដ្រាចារ្យ ម៉ម ប៊ុនហេង រដ្ឋមន្ដ្រីក្រសួងសុខាភិបាល នៅថ្ងៃទី២១ ខែឧសភា ឆ្នាំ២០២៣នេះ បានផ្ញើសាររំលែកទុក្ខជូន លោក ឡឹក ឌីសូឡី ចំពោះមរណភាពរបស់ លោក ឡឹក សានឌី អតីតប្រធានមជ្ឈមណ្ឌលកំចាត់ជំងឺគ្រុនចាញ់ នៃក្រសួងសុខាភិបាល។ «យើងខ្ញុំទាំងអស់គ្នាជាថ្នាក់ដឹកនាំ មន្ត្រីរាជការ បុគ្គលិក នៃក្រសួងសុខាភិបាលមានសេចក្តីក្ដុកក្ដួល និងសោកស្តាយជាពន់ពេក ដោយបានទទួលដំណឹងថា លោកសាស្តចារ្យ ឡឹក សានឌី អតីតប្រធានមជ្ឈមណ្ឌលកំចាត់ជំងឺគ្រុនចាញ់ នៃក្រសួងសុខាភិបាល បានទទួលមរណភាព នៅថ្ងៃព្រហស្បតិ៍ ១៤រោច ខែពិសាខ ឆ្នាំថោះ បញ្ចស័ក ព.ស. ២៥៦៧ ត្រូវនឹងថ្ងៃទី១៨ ខែឧសភា ឆ្នាំ២០២៣ វេលាម៉ោង៨៖៣០នាទីព្រឹក ក្នុងជន្មាយុ ៨៤ឆ្នាំ ដោយជរាពាធ។ មរណភាពរបស់ លោកសាស្ត្រាចារ្យ ឡឹក សានឌី គឺជាការបាត់បង់បញ្ញវន្តក្នុងវិស័យសុខាភិបាលមួយរូប និងជាស្វាមី បិតា និងជីតា ដ៏ឧត្តុង្គឧត្តម ដែលប្រកបដោយព្រហ្មវិហារធម៌។ យើងខ្ញុំទាំងអស់គ្នា សូមចូលរួមនូវមរណទុក្ខដោយក្តីស្រណោះ អាឡោះអាល័យ ជាមួយលោកសាស្ត្រាចារ្យ ឡឹក ឌីសូឡី និងភរិយា បុត្រា បុត្រី និងក្រុមគ្រួសារទាំងមូលនៃសព។ យើងខ្ញុំទាំងអស់គ្នា សូមឧទ្ទិសបួងសួងឲ្យដួងវិញ្ញាណក្ខន្ធរបស់ លោកសាស្តចារ្យ ឡឹក សានឌី បានចាប់បដិសន្ធិក្នុងសុគតិភព កុំបីឃ្លៀងឃ្លាតឡើយ»។ គួរជម្រាបថា ពិធីបុណ្យគំរបខួប៧ថ្ងៃ របស់លោក ឡឹក សានឌី នឹងត្រូវធ្វើឡើងនៅថ្ងៃទី២៣ ខែឧសភា ឆ្នាំ២០២៣ នៅបរិវេណវត្តវាលស្បូវ ស្ថិតក្នុងសង្កាត់វាលស្បូវ ខណ្ឌច្បារអំពៅ រាជធានីភ្នំពេញ៕
|
2023-05-22T00:33:00+07:00
|
freshnewsasia.com
|
https://m.freshnewsasia.com/index.php/en/localnews/292211-2023-05-21-10-33-08.html
|
aab30740-672f-47aa-8611-b63d0287d495
|
ប្រជាពលរដ្ឋឃុំកណ្តោលជ្រុំ ទទួលបានការពិនិត្យ និងព្យាបាលជំងឺដោយឥតគិតថ្លៃពីសំណាក់ក្រុមគ្រូពេទ្យស្ម័គ្រចិត្តចុះជួយមូលដ្ឋានស្រុកពញាក្រែក
|
ដោយមានការយកចិត្តទុកដាក់ពីសំណាក់ក្រុមការងារចុះជួយមូលដ្ឋានស្រុកពញាក្រែក ខេត្តត្បូងឃ្មុំ នៅថ្ងៃទី២១ ខែឧសភា ឆ្នាំ២០២៣ ប្រជាពលរដ្ឋក្នុងឃុំកណ្តោលជ្រុំ ស្រុកពញាក្រែកទទួលបានការ ពិនិត្យ និងព្យាបាលជំងឺ ដោយឥតគិតថ្លៃពីសំណាក់ក្រុមគ្រូពេទ្យស្ម័គ្រចិត្តចុះជួយមូលដ្ឋានស្រុកពញាក្រែក ខេត្តត្បូងឃ្មុំ ។ ពិធីនេះធ្វើឡើងក្រោមអធិបតីភាពលោក វង សូត ប្រធានក្រុមការងារចុះមូលដ្ឋានស្រុកពញាក្រែក ខេត្តត្បូងឃ្មុំ និងលោកស្រី និងសមាជិកជាច្រើនរូបទៀត។ មានប្រសាសន៍នាឳកាសនោះលោក វង សូត បានលើកឡើងថា នេះគឺជាការយកចិត្តទុកដាក់មួយរបស់ថ្នាក់ដឹកនាំគណបក្សប្រជាជនកម្ពុជា ចំពោះសុខមាលភាពរបស់បងប្អូនប្រជាពលរដ្ឋ ដោយមិនប្រកាន់ជាតិសាស ឬនិន្នាការនយោបាលឡើយ ព្រោះថា ការពិនិត្យ និងព្យាបាលជំងឺដោយឥតគិតថ្លៃគឺជាការរួមចំណែកមួយយ៉ាងសំខាន់ដើម្បីសុខភាពបងប្អូនល្អ អាចប្រកបកិច្ចការរកស៊ីចិញ្ចឹមជីវិតបានកាន់តែប្រសើឡើងថែមទៀត ។ ជាមួយគ្នានោះលោក ក៏បានថ្លែងអំណរគុណចំពោះក្រុមគ្រួពេទ្យស្ម័គ្រចិត្តទាំងអស់ដែលបានចំណាយពេលមកពិនិត្យ និងព្យាបាលជំងឺជូនបងប្អូនប្រជាពលរដ្ឋក្នុងឃុំកណ្តោលជ្រុំ នាពេលនេះ ។ លោករដ្ឋមន្រ្តីបានបន្តថា យើងរស់នៅសុខស្រួលដោយសារស្រុកទេសមានសុខសន្តិភាព មានការភិវឌ្ឍន៍លើគ្រប់វិស័យ ក្នុងនោះការគិតគូរពីសុខមាលភាពរបស់ប្រជាពលរដ្ឋគឺជាគោលនយោបាយយ៉ាងសំខាន់មួយរបស់រាជរដ្ឋាភិបាលដែលមានសម្តេចតេជោជាប្រមុខ ជាស្តែងនៅក្នុងដំណាក់កាលនៃការ ឆ្លងរីករាលដាលជំងឺកូវីដ-១៩ រាជរដ្ឋាភិបាលបានចំណាយថវិការរាប់រយលានទិញវ៉ាក់សាំងចាក់ជូនប្រជាពលរដ្ឋដោយឥតគិតថ្លៃ ។ ក្នុងនោះដែរប្រជាពលរដ្ឋដែលងាយរងគ្រោះក៏ត្រូវបានរាជរដ្ឋាភិបាលផ្តល់ជូននូវទឹកប្រាក់ជាប្រចាំ ដើម្បីដោះស្រាយជីវភាពប្រចាំថ្ងៃ ។ ជាមួយនឹងការផ្តល់ជូននេះបងប្អូនប្រជាពលរដ្ឋដែលមកទទួលសេវា ពិនិត្យ និងព្យាបាលជំងឺ បានសម្តែងក្តីរីករាយ និងបានលើកឡើងថា ពួកគាត់ពិតជាអគុណថ្នាក់ដឹកនាំ ពិសេសសម្តេចតេជោ ដែលបានគិតគូពីសុខទុករបស់ពួកគាត់រហូតមក ។ ពួកគាតថាកើតក្នុងសម័យតេជោពិតជាមានសំណាងណាស់ ព្រោះរស់នៅគ្មានការភិតភ័យ ប្រជាពលរដ្ឋមានសេរីភាពពេញលេញ ដូចនេះមានតែបន្តគាំទ្រ គណបក្សប្រជាជនកម្ពុជា និងសម្តេចតេជោ ដើម្បីបន្តដឹកនាំប្រទេសជារៀងរហូត៕
|
2023-05-21T19:34:00+07:00
|
freshnewsasia.com
|
https://m.freshnewsasia.com/index.php/en/localnews/292187-2023-05-21-05-34-25.html
|
8d46520a-2433-4cf2-b6f3-9d34f379a64c
|
TOP NEWS: ក្រសួងសុខាភិបាល៖ ថ្ងៃនេះអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយគ្មាន (Video inside)
|
ក្រសួងសុខាភិបាល នៅថ្ងៃទី២១ ខែឧសភាឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយគ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២១ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៤០នាក់, អ្នកជាសះស្បើយសរុបចំនួន ១៣៥,៦៨០នាក់, ស្លាប់សរុបចំនួន ៣,០៥៦នាក់៕
|
2023-05-21T18:46:00+07:00
|
freshnewsasia.com
|
https://m.freshnewsasia.com/index.php/en/localnews/292179-2023-05-21-04-46-55.html
|
8a3b0b13-d866-4295-9e24-f99456b6a8bc
|
ឧកញ៉ា ទៀ វិចិត្រ សោកស្តាយចំពោះមរណភាព របស់អ្នកជំងឺម្នាក់ ខណៈក្រុមការងារ របស់លោកឧកញ៉ា ខិតខំដឹកយកមកមន្ទីរពេទ្យ សង្គ្រោះយ៉ាងណាក៏ដោយ
|
លោកឧកញ៉ា ទៀ វិចិត្រ មានប្រសាសន៍ថា បុរសខាងលើមានឈ្មោះ ថាច់ សាមន្ដ ភេទប្រុស អាយុ៥៩ឆ្នាំ អតីតជានាយរងប៉ុស្តិ៍នគរបាល កោះរ៉ុងសន្លឹម បច្ចុប្បន្ន ជាអនុភូមិកោះរ៉ុងសន្លឹម រស់នៅភូមិកោះរ៉ុងសន្លឹម (សារ៉ាសាន់បេ) សង្កាត់កោះរ៉ុងសន្លឹម ក្រុងកោះរ៉ុង ខេត្តព្រះសីហនុ។ បុរសរងគ្រោះ ត្រូវបានលោកឧញ៉ា ទៀ វិចិត្រ រួមនឹងក្រុមការងារ របស់លោកឧកញ៉ា បញ្ជូនតាមអូប័រពេទ្យល្បឿនលឿន មកកាន់កំពង់ផែនៅក្រុងព្រះសីហនុ ដោយសុវត្ថិភាព នឹងបន្តដឹកតាមរថយន្តសង្គ្រោះ ក្រុមហ៊ុន GTVC របស់លោកឧកញ៉ា យកទៅសង្គ្រោះបន្ទាន់ នៅមន្ទីរពេទ្យ ក្នុងខេត្តព្រះសីហនុ។ លោកឧកញ៉ា បានឲ្យដឹងបន្តទៀតថា នៅពេលមកដល់មន្ទីរពេទ្យ ក្រុមគ្រូពេទ្យបានព្យាយាម ជួយសង្គ្រោះដែរ ប៉ុន្តែគួរឲ្យសោកស្តាយ ដោយស្ថានភាពធ្ងន់ធ្ងរពេក បុរសរងគ្រោះ ក៏ទទួលមរណភាព។ ក្រុមគ្រូពេទ្យ បានប្រឹងប្រែងអស់ពីលទ្ធភាពហើយ នៅមិនអាចជួយជីវិត ជនរងគ្រោះបានឡើយ លោកឧកញ៉ា ទៀ វិចិត្រ ក៏សូមចូលរួមរំលែកទុក្ខ ដ៏ក្រៀមក្រំដល់គ្រួសារនៃសពផងដែរ៕
|
2023-05-20T23:40:00+07:00
|
dap-news.com
|
https://dap-news.com/national/2023/05/20/333590/
|
dadfd516-057a-497e-a9ef-c123b5ed19d6
|
TOP NEWS: ក្រសួងសុខាភិបាល៖ ថ្ងៃនេះអ្នកឆ្លងជំងឺកូវីដ១៩ចំនួន ៣នាក់ ខណៈអ្នកជាសះស្បើយគ្មាន (Video inside)
|
ក្រសួងសុខាភិបាល នៅថ្ងៃទី២០ ខែឧសភាឆ្នាំ២០២៣នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន ៣នាក់ ខណៈជាអ្នកជាសះស្បើយគ្មាន។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២០ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៣៩នាក់, អ្នកជាសះស្បើយសរុបចំនួន ១៣៥,៦៨០នាក់, ស្លាប់សរុបចំនួន ៣,០៥៦នាក់៕
|
2023-05-20T18:48:00+07:00
|
freshnewsasia.com
|
https://m.freshnewsasia.com/index.php/en/localnews/292127-2023-05-20-04-48-36.html
|
8b341fdb-0cdf-4180-a689-70e75d66e766
|
UN៖ មនុស្សមួយពាន់លាននាក់ រងការគំរាមកំហែងដោយជំងឺអាសន្នរោគដែលជា «ជំងឺសម្លាប់អ្នកក្រីក្រ» (Video inside)
|
អង្គការសហប្រជាជាតិបានព្រមានកាលពីថ្ងៃសុក្រថា មនុស្ស ១ពាន់លាននាក់នៅក្នុងប្រទេសចំនួន៤៣ កំពុងប្រឈមហានិភ័យកើតជំងឺអាសន្នរោគដែលជា «ជំងឺរាតត្បាតសម្លាប់អ្នកក្រីក្រ» ទោះបីជាការការពារនិងការព្យាបាលមានលក្ខណៈសាមញ្ញក៏ដោយ។ នេះបើយោងតាមការចេញផ្សាយដោយ ទីភ្នាក់ងារសារព័ត៌មាន AFP នៅថ្ងៃសុក្រ ទី១៩ ខែឧសភា ឆ្នាំ២០២៣។ លោក Henry Gray នាយកទីភ្នាក់ងារសុខភាពអង្គការសហប្រជាជាតិ សម្រាប់ការឆ្លើយតបនឹងជំងឺអាសន្នរោគសកលបាននិយាយថា ។ លោកបានញ្ជាក់ថា រហូតមកដល់ពេលនេះ មានប្រទេសចំនួន២៤ បានរាយការណ៍ពីការផ្ទុះជំងឺអាសន្នរោគ ធៀបនឹង១៥ប្រទេសកាលពីពាក់កណ្តាលខែឧសភាឆ្នាំមុន។ លោក Gray បានស្តីបន្ទោសរឿងនេះ ទៅលើការកើនឡើងនៃភាពក្រីក្រ ជម្លោះ និងការប្រែប្រួលអាកាសធាតុ និងការផ្លាស់ទីលំនៅដែលធ្វើឲ្យពួកគេចាកចេញពីប្រភពអាហារ និងទឹកដែលមានសុវត្ថិភាពជាងមុន និងដោយគ្មានជំនួយផ្នែកវេជ្ជសាស្ត្រ។ លោកបានប្រាប់សន្និសីទសារព័ត៌មានមួយថា ។ ជំងឺអាសន្នរោគត្រូវបានបង្កឡើងដោយបាក់តេរី ដែលជាទូទៅឆ្លងតាមរយៈអាហារ ឬទឹកដែលមានមេរោគ៕
|
2023-05-20T04:37:00+07:00
|
freshnewsasia.com
|
https://m.freshnewsasia.com/index.php/en/internationalnews/292088-2023-05-19-14-37-42.html
|
df2f2a7f-bad2-409f-a7db-d0f301594535
|
TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)
|
ក្រសួងសុខាភិបាល នៅថ្ងៃទី១៩ ខែឧសភា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៩ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៣៦នាក់, អ្នកជាសះស្បើយសរុបចំនួន ១៣៥,៦៨០នាក់, ស្លាប់សរុបចំនួន ៣,០៥៦នាក់៕
|
2023-05-19T18:58:00+07:00
|
freshnewsasia.com
|
https://m.freshnewsasia.com/index.php/en/localnews/292018-2023-05-19-04-58-46.html
|
2aae051b-17ef-47b6-a26c-fa68b701cd24
|
អង្គការកូរ៉េមួយ ប្តេជ្ញាបន្ដជួយគាំទ្រវិស័យសុខាភិបាល ពិសេសលើគម្រោងធ្វើឱ្យប្រសើរឡើងប្រព័ន្ធសេវាថែទាំ ព្យាបាលជំងឺមិនឆ្លង
|
លោក សុង យ៉ុងហ្គឹន (SONG Youggun) នាយកប្រចាំប្រទេសរបស់អង្គការ KOFIH កូរ៉េ បានប្ដេជ្ញាបន្ដជួយគាំទ្រលើវិស័យសុខាភិបាលកម្ពុជា ពិសេសក្នុងការពង្រីកគម្រោងធ្វើឱ្យប្រសើរឡើងប្រព័ន្ធសេវាថែទាំ ព្យាបាលជំងឺមិនឆ្លង ដែលបានកំពុងអនុវត្ដក្នុងខេត្ដគោលដៅ ពោធិ៍សាត់ បាត់ដំបង និងខេត្ដបៃលិន មានរយៈពេល ២០២១-២០២៥។ ការថ្លែងដូច្នេះរបស់លោក ក្នុងឱកាសទទួលបានការអនុញ្ញាតចូលជួបសម្ដែការគួរសម និងពិភាក្សាការងារ ជាមួយលោកស្រីវេជ្ជបណ្ឌិត យក់ សម្បត្តិ រដ្ឋលេខាធិការប្រចាំការក្រសួងសុខាភិបាល នៅថ្ងៃទី១៨ ខែឧសភា ឆ្នាំ២០២៣ នៅទីស្តីការក្រសួងសុខាភិបាល ខណៈដែលលោកទើបទទួលបានការតែងតាំងជាប្រធានថ្មីប្រចាំនៅកម្ពុជា។ តំណាងឱ្យ KOFIH លោកបានថ្លែងអំណរគុណជូនចំពោះ លោកស្រីរដ្ឋលេខាធិការប្រចាំការ ក៏ដូចជាក្រសួងសុខាភិបាល ដែលតែងតែសហការ និងផ្តល់ការគាំទ្រដល់ការអនុវត្តគម្រោងនានា ពិសេស ក្នុងការបំពេញបេសកកម្មរបស់ខ្លួនក្នុងខេត្តទាំងបីខាងលើនេះ ដែលសបញ្ជាក់អំពីចំណងសាមគ្គីភាព មិត្តភាព និងកិច្ចសហប្រតិបត្តិរវាងប្រទេសទាំងពីរ កម្ពុជា និងសាធារណរដ្ឋកូរ៉េ។ ទន្ទឹមនឹងនោះ លោកក៏បានប្ដេជ្ញាថានឹងបន្ដកិច្ចសហការជាមួយក្រសួងសុខាភិបាល និងស្នើសុំការគាំទ្របន្ថែមទៀត ទៅដល់ប្រតិបត្ដិការ និងសកម្មភាពការងារជាបន្ដបន្ទាប់ របស់អង្គការ KOFIH។ ជាការឆ្លើយតប លោកស្រីរដ្ឋលេខាធិការប្រចាំការ បានសម្ដែងនូវការស្វាគមន៍ និងអបអរសាទរ ចំពោះលោក សុង យ៉ុងហ្គឹន ដែលទទួលបានការតែងតាំងថ្មីនេះ និងបានថ្លែងអំណរគុណយ៉ាងជ្រាលជ្រៅ ចំពោះការជួយឧបត្ថម្ភគាំទ្ររបស់អង្គការ KOFIH ក្នុងស្មារតីសាមគ្គីភាព មិត្តភាព និងកិច្ចសហប្រតិបត្តិការយូរអង្វែង។ លើសពីនោះលោកស្រីក៏បានប្ដេជ្ញាបន្ដសហប្រតិបត្ដិការនេះ ឱ្យកាន់តែប្រសើរបន្ថែមទៀត។ លោកស្រីរដ្ឋលេខាធិការប្រចាំការ បានគូសរំលេចថា អង្គការ KOFIH បានសហការគាំទ្រ ក្រសួងសុខាភិបាលកម្ពុជា សម្រាប់គម្រោងកម្មវិធីសំណុំសមាហរណកម្មសេវាសុខភាពមាតា និងទារក ចាប់តាំងពី ឆ្នាំ២០១១ រហូតមកដល់ពេលបច្ចុប្បន្ន នៅក្នុងខេត្តបាត់ដំបង ពោធិ៍សាត់ និងប៉ៃលិន និងពង្រីកបន្ថែមគម្រោងមួយចំនួនទៀតដូចជា កម្មវិធីឆ្លើយតបបន្ទាន់សម្រាប់សុខភាព កម្មវិធីពង្រឹងសមត្ថភាពការផ្តល់សេវា EmONC កម្មវិធីធ្វើឱ្យប្រសើរឡើងគុណភាពសេវា តាមរយៈការពង្រឹង និងគ្រប់គ្រងជំងឺមិនឆ្លង កម្មវិធីពង្រឹងសមត្ថភាពសម្រាប់សេវាថែទំាទារកទើបនឹងកើត។ ការជួយរបស់អង្គការ KOFIH ពិតជាបានរួមចំណែកពង្រឹងគុណភាពសេវាថែទាំសុខភាព ការបណ្តុះបណ្តាលធនធានមនុស្ស ការផ្គត់ផ្គង់សម្ភារៈបរិក្ខារវេជ្ជសាស្រ្ត និងការរៀបចំប្រព័ន្ធតាមដានជំងឺជាដើម សំដៅកាត់បន្ថយអត្រាមរណភាព មាតា ទារក និងកុមារ ស្របតាមផែនការយុទ្ធសាស្ត្រសុខាភិបាល និងបានរួមចំណែកជាមួយនឹងកិច្ចខិតខំប្រឹងប្រែងរបស់ក្រសួងសុខាភិបាល ដើម្បីឈានទៅសម្រេចបាន ការគ្របដណ្តប់សុខភាពជាសកល ស្របតាមគោលនយោបាយរាជរដ្ឋាភិបាលកម្ពុជា ក្រោមការដឹកនាំដ៏ត្រឹមត្រូវ និងប៉ិនប្រសបប្រកបដោយគតិបណ្ឌិតរបស់ សម្តេចតេជោ ហ៊ុន សែន នាយករដ្ឋមន្ត្រីកម្ពុជា។ នេះតាមការបញ្ជាក់បន្ថែមរបស់លោកស្រីវេជ្ជបណ្ឌិត យក់ សម្បត្ដិ៕
|
2023-05-19T00:30:00+07:00
|
freshnewsasia.com
|
https://m.freshnewsasia.com/index.php/en/localnews/291956-2023-05-18-10-30-30.html
|
98650784-abb3-488b-80a1-3d0b945a92ee
|
TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)
|
ក្រសួងសុខាភិបាល នៅថ្ងៃទី១៨ ខែឧសភា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៨ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៣៦នាក់, អ្នកជាសះស្បើយសរុបចំនួន ១៣៥,៦៨០នាក់, ស្លាប់សរុបចំនួន ៣,០៥៦នាក់៕
|
2023-05-18T18:40:00+07:00
|
freshnewsasia.com
|
https://m.freshnewsasia.com/index.php/en/localnews/291895-2023-05-18-04-40-07.html
|
482132e3-45e1-44c2-87e7-18aef9320d73
|
សម្ដេចតេជោ ហ៊ុន សែន រំលឹករឿងរ៉ាវមួយចំនួន ពាក់ព័ន្ធការប្រើប្រាស់វ៉ាក់សាំងដើម្បីប្រយុទ្ធនឹងជំងឺកូវីដ១៩, មានវ៉ាក់សាំង តែគ្មានវិធានការត្រឹមត្រូវ ក៏មិនអាចឈ្នះកូវីដបានដែរ (Video inside)
|
សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅព្រឹកថ្ងៃទី១៨ ខែឧសភា ឆ្នាំ២០២៣នេះ ក្នុងឱកាសអញ្ជើញប្រគល់សញ្ញាបត្រ ជូននិស្សិតពេទ្យជាង១ពាន់នាក់ បានរំលឹកនូវរឿងរ៉ាវមួយចំនួនពាក់ព័ន្ធការប្រយុទ្ធប្រឆាំងជំងឺកូវីដ១៩ តាមរយៈការប្រើប្រាស់វិធានការចាក់ស្រោចវ៉ាក់សាំងជូនប្រជាពលរដ្ឋ។ សម្ដេចតេជោ ហ៊ុន សែន ដែលជាមេបញ្ជាការដ៏មុតជ្រួច ក្នុងពេលប្រយុទ្ធជាមួយជំងឺកូវីដ១៩ បានរំលឹកទៀតថា ប្រសិនបើប្រទេសមួយមានវ៉ាក់សាំង ក៏មិនប្រាកដថា អាចគ្រប់គ្រងជំងឺកូវីដ១៩បាននោះដែរ ប្រសិនបើមិនមានវិធានការចាក់វ៉ាក់សាំងឲ្យបានត្រឹមត្រូវទេនោះ។ គេនៅចាំបានថា នៅពេលដែលកម្ពុជាទទួលបានវ៉ាក់សាំងដំបូងបង្អស់ ពីសាធារណៈរដ្ឋប្រជាមានិតចិននោះ រាជរដ្ឋាភិបាលកម្ពុជា ក្រោមការដឹកនាំរបស់សម្ដេចតេជោ ហ៊ុន សែន បានប្រើប្រាស់នូវអភិក្រម «ផ្ការីក» ក្នុងការចាក់ស្រោចវ៉ាក់សាំងជូនប្រជាពលរដ្ឋនៅតំបន់ដែលប្រឈមខ្លាំង ដែលកាលពីពេលនោះ មាននៅរាជធានីភ្នំពេញ និងខេត្តកណ្ដាល។ អភិក្រម «ផ្ការីក» នេះហើយទើបធ្វើឲ្យកម្ពុជាទទួលជោគជ័យ លើការប្រើប្រាស់វ៉ាក់សាំងដើម្បីយកឈ្នះលើសមរភូមិជំងឺកូវីដ១៩។ ផ្ទុយពីការអនុវត្តរបស់កម្ពុជា សម្ដេចតេជោនាយករដ្ឋមន្ដ្រី បានលើកឡើងពីការអនុវត្តរបស់ប្រទេសមួយចំនួន ដោយគេបានប្រើប្រាស់វិធានការសមភាព។ ឧទាហរណ៍ថា គេមានវ៉ាក់សាំងស្មើនឹងចំនួន២០ភាគរយ នៃចំនួនប្រជាជន ដូច្នេះត្រូវចែកទៅតាមបណ្ដាខេត្ត២០ភាគរយស្មើៗគ្នា ប៉ុន្ដែមិនអាចរកភាពស៉ាំសហគមន៍បាននោះទេ ព្រោះក្នុង១០០នាក់ មាន២០នាក់បានចាក់វ៉ាក់សាំង។ សម្ដេចតេជោ ហ៊ុន សែន បានមានប្រសាសន៍យ៉ាងដូច្នេះថា ។ មិនទាន់ទៅណាឆ្ងាយពីរឿងវ៉ាក់សាំងនេះនោះទេ សម្ដេចតេជោប្រមុខនៃរាជរដ្ឋាភិបាល ក៏បានរំលឹកដែរថា ប្រទេសអ្នកមានមួយចំនួនរកវ៉ាក់សាំងកូវីដ១៩ ចាក់ជូនពលរដ្ឋមិនបាន ព្រោះយឺតយ៉ាវក្នុងការសម្រេចចិត្តជ្រើសរើសប្រភពផ្គត់ផ្គង់វ៉ាក់សាំង។ គ្រាដែលកម្ពុជា បានយកចិត្តជាបង្អែកយុទ្ធសាស្ដ្រក្នុងការផ្គត់ផ្គង់វ៉ាក់សាំង ឯប្រភពដទៃទៀតជាប្រភពគាំទ្រ។ បើតាមប្រសាសន៍របស់សម្ដេចតេជោ ហ៊ុន សែន, មានប្រទេសជាច្រើនប្រើប្រាស់វ៉ាក់សាំងដូចប្រទេសកម្ពុជា ដែលជាការផ្គត់ផ្គង់របស់ប្រទេសចិន ក្នុងនោះរួមមាន៖ ឥណ្ឌូនេស៉ី, ថៃ និងប្រទេសនៅមជ្ឈមបូព៌ាជាដើម។ បន្ទាប់ពីប្រទេសចិន ក្រោយមកមានបណ្ដាប្រទេសផ្សេងៗទៀត ក៏ផ្គត់ផ្គង់ដល់កម្ពុជាផងដែរ។ គួរជម្រាបថា ផ្ដើមចេញពីភាពជោគជ័យលើសមរភូមិជំងឺកូវីដ១៩នេះហើយ បានផ្ដល់ឱកាសឲ្យប្រទេសកម្ពុជា អាចបើកដំណើរការប្រទេសឡើងវិញលើគ្រប់វិស័យ ហើយវិលទៅរកប្រក្រតីភាពវិញ។ ជាក់ស្ដែងក្រោយយកឈ្នះលើជំងឺកូវីដ១៩ កម្ពុជាក៏ផ្ដើមទទួលធ្វើជាម្ចាស់ផ្ទះនូវព្រឹត្តិការណ៍សំខាន់ៗជាបន្ដបន្ទាប់ ក្នុងនោះរួមមាន កិច្ចប្រជុំកំពូលរដ្ឋមន្ដ្រីការបរទេសអាស៊ាន, កិច្ចប្រជុំកំពូលអាស៊ាន និងកិច្ចប្រជុំកំពូលពាក់ព័ន្ធ, ការរៀបចំព្រឹត្តិការណ៍ប្រកួតកីឡាស៉ីហ្គេម លើកទី៣២ ជាដើម ដែលទើបត្រូវបានបិទបញ្ចប់កាលពីរាត្រី ថ្ងៃទី១៧ ខែឧសភា ឆ្នាំ២០២៣៕
|
2023-05-18T17:33:00+07:00
|
freshnewsasia.com
|
https://m.freshnewsasia.com/index.php/en/localnews/291883-2023-05-18-03-33-39.html
|
82ba5a30-b13b-4ea5-be6f-3534b317d0c8
|
ប្រទេសកម្ពុជា ក្លាយជាកន្លែងសម្រាប់ប្រទេសធំៗ មួយចំនួននៅលើពិភពលោក ចុះមកធ្វើការសិក្សាស្រាវជ្រាវ លើការអនុវត្តយន្តការសុខាភិបាល ដើម្បីលុបបំបាត់ជំងឺមួយចំនួនដោយជោគជ័យ
|
ភ្នំពេញ ៖ នៅព្រឹកថ្ងៃព្រហស្បតិ៍ ទី១៨ ខែឧសភា ឆ្នាំ២០២៣ នេះ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានអញ្ជើញជាអធិបតីក្នុងពិធីប្រគល់សញ្ញាបត្រដល់និស្សិតពេទ្យបញ្ចប់ការសិក្សាពីសាកលវិទ្យាល័យវិទ្យាសាស្ត្រសុខាភិបាលចំនួន ១,៣៩៦នាក់។ ពិធីនេះ បានធ្វើឡើងនៅសណ្ឋាគារសុខាភ្នំពេញ។ សម្ដេចតេជោ ហ៊ុន សែន បានវាយតម្លៃខ្ពស់ ចំពោះសាកលវិទ្យាល័យវិទ្យាសាស្រ្តសុខាភិបាល ដែលបានបណ្ដុះបណ្ដាលធនធានមនុស្សផ្នែកសុខាភិបាលទទួលបាននូវភាពជោគជ័យជាបន្តបន្ទាប់ ដែលជាធនធានមនុស្សដ៏សំខាន់ក្នុងវិស័យសុខាភិបាលរបស់កម្ពុជា។ សម្តេចតេជោបានមានប្រសាសន៍បន្តថា រាជរដ្ឋាភិបាលក៏បាន វិនិយោគអស់ថវិកាជាច្រើនផងដែរ លើហេដ្ឋារចនាពាក់ព័ន្ធនានាបន្ថែមទៀតលើវិស័យនេះ ដើម្បីផ្ដល់សេវាសុខាភិបាលគ្រប់គ្រាន់ដល់ប្រជាពលរដ្ឋនៅទូទាំងប្រទេសកម្ពុជា។ សម្តេចតេជោ ហ៊ុន សែន បានកោតសរសើរដល់និស្សិតពេទ្យ ដែលបានស្ម័គ្រចិត្តចូលរួមប្រយុទ្ធប្រឆាំងនឹងជំងឺកូវីដ-១៩ ជាមួយក្រុមគ្រូពេទ្យយុវជនស្ម័គ្រចិត្ត សម្តេចតេជោ នាអំឡុងពេលកម្ពុជាកំពុងប្រឈមនឹងជំងឺរាតត្បាតនេះ ដើម្បីជួយដល់ប្រជាពលរដ្ឋកម្ពុជា។ សម្តេចតេជោបានមានប្រសាសន៍បញ្ជាក់ថា បច្ចុប្បន្នប្រទេសកម្ពុជាក្លាយជាកន្លែងសម្រាប់ប្រទេសធំៗ មួយចំនួននៅលើពិភពលោកចុះមកធ្វើការសិក្សាស្រាវជ្រាវលើការអនុវត្តយន្តការសុខាភិបាលដើម្បីលុបបំបាត់ជំងឺមួយចំនួនដោយជោគជ័យ ក្នុងនោះមានដូចជាជំងឺគ្រុនស្វិតដៃជើងជាដើម។ សម្ដេចបញ្ជាក់ថា បច្ចុប្បន្នកម្ពុជាក៏កំពុងអនុវត្តយន្តការដើម្បីលុបបំបាត់ជំងឺគ្រុនចាញ់ពីប្រទេសកម្ពុជាផងដែរ។ សម្តេចតេជោ ហ៊ុន សែន បានមានប្រសាសន៍លើកឡើងពីការខិតខំរបស់ប្រទេសកម្ពុជាដែលដឹកនាំដោយសម្ដេចផ្ទាល់ ក្នុងការគ្រប់គ្រងស្ថានការជំងឺកូវីដ-១៩ នារយៈពេលកន្លងទៅ តាមរយៈការដាក់ចេញនៅយុទ្ធសាស្ត្រផ្ការីកក្នុងការចាក់វ៉ាក់សាំងជូនដល់ប្រជាពលរដ្ឋទាន់ពេលវេលា។ សម្តេចតេជោបានអបអរសាទរដល់និស្សិតពេទ្យទទួលបានជ័យលាភីនាថ្ងៃនេះ។ ប៉ុន្ដែទោះបីជាទទួលបានលទ្ធផលលើការសិក្សាលើជំនាញ សម្ដេចតេជោ ជំរុញដល់និស្សិតទាំងអស់បន្តខិតខំពង្រឹងសមត្ថភាពលើផ្នែកឌីជីថលើវិស័យរបស់ខ្លួន រួមជាមួយនឹងការអនុវត្តការងារប្រកបដោយក្រមសីលធម៌ខ្ពស់ ដើម្បីពង្រឹងប្រសិទ្ធភាពលើវិស័យសុខាភិបាលរបស់កម្ពុជាបន្ថែមទៀត។ ទាក់ទងទៅនឹងព្រឹត្តិការណ៍អាស៊ីហ្គេមនៅកម្ពុជា សម្តេចតេជោបានអបអរសាទរដែលកម្ពុជាបានរៀបចំតាំងពីចាប់ផ្ដើម រហូត ដល់បិទបញ្ចប់ព្រឹត្តិការណ៍ស៊ីហ្គេមលើកទី៣២ប្របកបដោយជោគជ័យ។ ជាមួយគ្នានេះ ការសម្រេចចិត្តរបស់សម្ដេចលើការគ្រប់គ្រង និងរៀបចំព្រឹត្តិការណ៍នេះជាពិសេសការចំណាយចំពោះប្រតិភូកីឡា និងអត្តពលិកដោយមិនគិតថ្លៃ រួមនឹងការអនុញ្ញាតឱ្យការផ្សព្វផ្សាយដោយមិនគិតថ្លៃ គឺជាការសម្រេចចិត្តដ៏ត្រឹមត្រូវ និងបន្សល់ទុកនូវកេរ្តិ៍ឈ្មោះដ៏យូរអង្វែងជាប្រវត្តិសាស្រ្ដសម្រាប់កម្ពុជាទៅថ្ងៃខាងមុខ។ សម្តេចតេជោ ហ៊ុន សែន បានថ្លែងថា លុយអាចចាយអស់ តែកិត្តិយស និងកេរ្តិ៍ឈ្មោះរបស់ជាតិ គឺចាយមិនអស់ឡើយ៕ រក្សាសិទ្ធដោយ ៖ សុទ្ធលី
|
2023-05-18T11:05:28+07:00
|
cen.com.kh
|
https://cen.com.kh/archives/659644.html
|
008d6687-ff14-49f2-a40d-384d2f5806fd
|
ក្រុមគ្រូពេទ្យស្ម័គ្រចិត្តសមាគមបញ្ញវន្តក្មេងវត្តខេត្តកំពង់ចាម បន្តចុះព្យាបាលជំងឺដោយឥតគិតថ្លៃជូនព្រះសង្ឃ និងពលរដ្ឋ ក្នុងសង្កាត់សំបួរមាស
|
លោក អ៊ុន ចាន់ដា អភិបាលខេត្តកំពងចាម នៅព្រឹកថ្ងៃទី១៧ ខែឧសភា ឆ្នាំ២០២៣នេះ បានអញ្ជើញសំណេះសំណាល ជាមួយព្រះសង្ឃ និងប្រជាពលរដ្ឋ ក្នុងបរិវេណសាលាបឋមសិក្សាបឹងបាសាក់ ស្ថិតក្នុងភូមិបឹងបាសាក់ សង្កាត់សំបួរមាស ក្រុងកំពង់ចាម ដែលអញ្ជើញមកពិនិត្យ និងព្យាបាលជំងឺដោយឥតគិតថ្លៃ ដោយក្រុមគ្រូពេទ្យស្ម័គ្រចិត្ត សមាគមនិស្សិត បញ្ញវន្តក្មេងវត្ត ខេត្តកំពង់ចាម។ បើតាម លោក សៅ សំបូ អនុប្រធានសមាគមនិស្សិតបញ្ញវន្តក្មេងវត្ត ខេត្តកំពង់ចាម បានឲ្យដឹងថា ក្រុមគ្រូពេទ្យស្ម័គ្រចិត្តសរុបចំនួន ២៩នាក់ ផ្នែកពិនិត្យជំងឺទូទៅ ១៨នាក់, ផ្នែកពិនិត្យ និងដកធ្មេញ ៨នាក់, ផ្នែកចាក់វ៉ាក់សាំងការពារជំងឺកូវីដ១៩ ចំនួន៣នាក់, បន្ថែមក្រុមសម្របសម្រួលការងាររបស់ក្រុមគ្រូពេទ្យស្ម័គ្រចិត្តនិស្សិតបញ្ញវន្តក្មេងវត្តខេត្តកំពង់ចាម ចំនួន៥នាក់។ រីឯកម្មវិធី នៃការផ្តល់សេវា គឺមានពិនិត្យពិគ្រោះ និងព្យាបាលជំងឺទូទៅមនុស្សចាស់ និងកុមារ, ពិនិត្យ ពិគ្រោះជំងឺធ្មេញ ពិសេសដកធ្មេញ, ចាក់វ៉ាក់សាំងការពារកូវីដ១៩ដូសជំរុញគឺចាប់ពីដូសទី៣។ ចំពោះពេលវេលានៃការពិនិត្យ ពិគ្រោះជំងឺគឺចាប់ពីម៉ោង ០៨៖៤៥នាទី រហូតដល់ម៉ោង២រសៀល។ ថ្លែងក្នុងឱកាសនោះ លោក អ៊ុន ចាន់ដា បានលើកឡើងថា ការចុះព្យាបាលជំងឺជូនព្រះសង្ឃ និងប្រជាពលរដ្ឋដោយឥតគិតថ្លៃ គឺក្រុមគ្រូពេទ្យសុទ្ធតែមានបទពិសោធន៍ និងជំនាញច្បាស់លាស់ ទៅតាមប្រភេទជំងឺដែលត្រូវផ្ដល់សេវា ដោយឥតគិតថ្លៃជូនក្នុងពេលនេះ។ លោកអភិបាលខេត្ត បានអះអាងថា សុខភាព គឺជាបញ្ហាមួយដែលប្រជាពលរដ្ឋ ត្រូវយកចិត្តទុកដាក់ ថែទាំជាប្រចាំ ពោលប្រសិនបើសុខភាពល្អ គឺជាការបង្កើនទ្រព្យ ប៉ុន្តែប្រសិនបើសុខភាពមិនល្អ វាគឺជាការបំផ្លាញទ្រព្យទៅវិញ។ ដូច្នេះសូមថែទាំសុខភាពឲ្យបានល្អ បើមានជំងឺល្មមៗប្រញាប់មក ពិនិត្យពិគ្រោះយោបល់ ឲ្យគ្រូពេទ្យព្យាបាលឲ្យបានទាន់ពេលវេលា ពីព្រោះឱកាសនេះ ប្រសិនបើគ្រូពេទ្យពិនិត្យទៅឃើញថាមានជំងឺធ្ងន់ធ្ងរ គឺអាចបញ្ជូនទៅព្យាបាលនៅមន្ទីរពេទ្យបង្អែកខេត្ត ដោយឥតគិតថ្លៃផងដែរ៕
|
2023-05-17T23:00:00+07:00
|
freshnewsasia.com
|
https://m.freshnewsasia.com/index.php/en/localnews/291822-2023-05-17-09-00-13.html
|
d0cef237-b9ff-417d-b42d-db41d04a2cb5
|
អត្ថប្រយោជន៍ ៣ យ៉ាងនៃកាហ្វេ ជួយការពារជំងឺខ្លាញ់រុំថ្លើម
|
តាមការសិក្សាជាច្រើនបានបញ្ជាក់ថា កាហ្វេមានឥទ្ធិពលការពារលើជំងឺខ្លាញ់រុំថ្លើម និងកាត់បន្ថយភាពធ្ងន់ធ្ងរនៃជំងឺ steatohepatitis ។ ទិន្នន័យពីការស្ទង់មតិសុខភាព និងអាហារូបត្ថម្ភ របស់សហរដ្ឋអាមេរិកឆ្នាំ ២០០១ ដល់២០០៨ បង្ហាញថាកាហ្វេអាចកាត់បន្ថយការកើតជំងឺខ្លាញ់រុំថ្លើម ដែលអាចទាក់ទងនឹងកត្តាខាងក្រោម៖ ការផឹកកាហ្វេអាចកាត់បន្ថយយ៉ាងខ្លាំងនូវការខូចខាតថ្លើម ហើយតាមការសិក្សាបានបង្ហាញថាបន្ទាប់ពីផឹកកាហ្វេនៅក្នុងកណ្តុរដែលមានថ្លើមខ្លាញ់ មុខងារ transaminase របស់ថ្លើមត្រូវបានកាត់បន្ថយ កត្តានេះហើយដែលធ្វើឲ្យសារធាតុខ្លាញ់ផ្សេងៗក៏ត្រូវបានកាត់បន្ថយផងដែរ។ តាមការសិក្សានៅអ៊ឺរ៉ុបនាពេលថ្មីៗនេះបានស៊ើបអង្កេតទិន្នន័យគ្លីនិកនៃអ្នកជំងឺធាត់ធ្ងន់ធ្ងរចំនួន១៩៥ នាក់ដែលកំពុងទទួលការវះកាត់ bariatric ។ លទ្ធផលនៃការធ្វើកោសល្យវិច័យថ្លើមបានបញ្ជាក់ ថា ៣៥ ភាគរយៈ នៃអ្នកជំងឺធាត់មានដុំសាច់នៅលើថ្លើម ហើយការវិភាគតំរែតំរង់បានបង្ហាញ ពីកម្រិតទាបនៃជំងឺ fibrosis ថ្លើមចំពោះអ្នកផឹកកាហ្វេ។ តាមការសិក្សារោគរាតត្បាតបានរកឃើញថាការផឹកកាហ្វេអាចបង្កើនកម្រិតសារធាតុ adiponectin យ៉ាងចម្រើន ប៉ុន្តែការសិក្សាក៏បានរកឃើញថាសារធាតុ polyphenols កាហ្វេអាចបង្កើនការរំលាយ អាហារទៅជាថាមពលរបស់ថ្លើម និងកាត់បន្ថយការផលិតជាតិខ្លាញ់ ៕ ប្រែសសម្រួល៖នាងតូច
|
2023-05-17T22:08:00+07:00
|
kampucheathmey.com
|
https://www.kampucheathmey.com/health/512387
|
1f359b67-f89f-47f1-9548-02a0f074cb8d
|
ក្រុមគ្រូពេទ្យស្ម័គ្រចិត្ត សមាគមបញ្ញវន្តក្មេងវត្ត ខេត្តកំពង់ចាម បន្តចុះព្យាបាលជំងឺ ដោយឥតគិតថ្លៃជូនព្រះសង្ឃ និងពលរដ្ឋ ក្នុងសង្កាត់សំបួរមាស
|
បើតាមលោក សៅ សំបូ អនុប្រធានសមាគមនិស្សិតបញ្ញវន្តក្មេងវត្ត ខេត្តកំពង់ចាម បានឲ្យដឹងថា ក្រុមគ្រូពេទ្យស្ម័គ្រចិត្តសរុបចំនួន ២៩ នាក់ នាក់ ផ្នែកពិនិត្យជំងឺទូទៅ ១៨ នាក់ ផ្នែកពិនិត្យនិងដកធ្មេញ ៨ នាក់។ ផ្នែកចាក់វ៉ាក់សាំងការពារជំងឺកូវីដ១៩ ចំនួន ៣ នាក់ បន្ថែមក្រុមសម្របសម្រួលការងារ របស់ក្រុមគ្រូពេទ្យស្ម័គ្រចិត្តនិស្សិតបញ្ញវន្តក្មេងវត្ត ខេត្តកំពង់ចាមចំនួន ៥ នាក់ទៀត។ រីឯកម្មវិធីនៃការផ្តល់សេវាគឺមាន ពិនិត្យពិគ្រោះ និងព្យាបាលជំងឺទូទៅមនុស្សចាស់ និងកុមារ, ពិនិត្យ ពិគ្រោះជំងឺធ្មេញ ពិសេសដកធ្មេញ, ចាក់វ៉ាក់សាំងការពារកូវីដ១៩ ដូសជំរុញគឺចាប់ពីដូសទី៣។ ចំពោះពេលវេលានៃការពិនិត្យ ពិគ្រោះជំងឺគឺចាប់ពីម៉ោង ០៨៖៤៥នាទី រហូតដល់ម៉ោង ២ រសៀល។ អភិបាលខេត្តកំពង់ចាម លោក អ៊ុន ចាន់ដា បានមានប្រសាសន៍ថា ថ្ងៃនេះការចុះព្យាបាលជំងឺជូនព្រះសង្ឃ និងប្រជាពលរដ្ឋដោយឥតគិតថ្លៃ គឺក្រុមគ្រូពេទ្យសុទ្ធតែមានបទពិសោធន៍ និងជំនាញច្បាស់លាស់ ទៅតាមប្រភេទជំងឺដែលត្រូវផ្ដល់សេវា ដោយឥតគិតថ្លៃជូនក្នុងពេលនេះ។ លោកអភិបាលខេត្ត បានបញ្ជាក់ថា សុខភាព គឺជាបញ្ហាមួយដែលបងប្អូនប្រជាពលរដ្ឋយើង ត្រូវយកចិត្តទុកដាក់ ថែទាំជាប្រចាំ ពោលប្រសិនបើសុខភាពល្អ គឺជាការបង្កើនទ្រព្យ ប៉ុន្តែប្រសិនបើសុខភាពមិនល្អ វាគឺជាការបំផ្លាញទ្រព្យទៅវិញ។ ដូច្នេះ សូមបងប្អូនថែទាំសុខភាពឱ្យបានល្អ បើមានជំងឺល្មមៗប្រញាប់មក ពិនិត្យពិគ្រោះយោបល់ ឱ្យគ្រូពេទ្យព្យាបាលឱ្យបានទាន់ពេលវេលា ពីព្រោះឱកាសនេះ ប្រសិនបើគ្រូពេទ្យពិនិត្យទៅឃើញថា មានជំងឺធ្ងន់ធ្ងរ គឺអាចបញ្ជូនទៅព្យាបាលនៅមន្ទីរពេទ្យបង្អែកខេត្ត ដោយឥតគិតថ្លៃផងដែរ ៕
|
2023-05-17T19:36:00+07:00
|
dap-news.com
|
https://dap-news.com/national/2023/05/17/332874/
|
3d51eea8-1337-4279-9beb-f61190a79382
|
TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)
|
ក្រសួងសុខាភិបាល នៅថ្ងៃទី១៧ ខែឧសភា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៧ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៣៦នាក់, អ្នកជាសះស្បើយសរុបចំនួន ១៣៥,៦៨០នាក់, ស្លាប់សរុបចំនួន ៣,០៥៦នាក់៕
|
2023-05-17T18:37:00+07:00
|
freshnewsasia.com
|
https://m.freshnewsasia.com/index.php/en/localnews/291788-2023-05-17-04-37-57.html
|
e9294d4d-5c2b-48c2-b335-1900efdcc5b5
|
សម្ដេច ស ខេង បានជាសះស្បើយ ពីជំងឺកូវីដ១៩
|
តាមរយៈគេហទំព័រហ្វេសប៊ុក នាព្រឹកថ្ងៃទី១៧ ខែឧសភា ឆ្នាំ២០២៣នេះ សម្ដេច ស ខេង បានសរសេរថា «នៅថ្ងៃនេះខ្ញុំបានជាសះស្បើយ ពីជំងឺកូវីដ-១៩ហើយ ក្រោយពីបានអនុវត្ត តាមវិធានសុខាភិបាល ដោយដាក់ខ្លួននៅដាច់ដោយឡែក រយៈពេល៥ថ្ងៃ ធ្វើលំហាត់ប្រាណ និងការព្យាបាល។ ចាប់ពីពេលនេះតទៅ ខ្ញុំនឹងមានវត្តមានជាសាធារណឡើងវិញ ដើម្បីបម្រើការងារជូនជាតិ និងប្រជាពលរដ្ឋ»។ សម្ដេច ក៏បានថ្លែងអំណរគុណជាអនេកប្បការ ដល់វេជ្ជបណ្ឌិតកម្ពុជា ដែលបានណែនាំ និងពិនិត្យព្យាបាលសម្ដេច និងសូមអរគុណជាអនេក ចំពោះបងប្អូនជនរួមជាតិ ដែលបានយកចិត្តទុកដាក់ ដល់សុខភាពសម្ដេច និងបានជូនពរឲ្យបានជាសះស្បើយ៕
|
2023-05-17T16:12:00+07:00
|
dap-news.com
|
https://dap-news.com/national/2023/05/17/332801/
|
ecb5f668-b6e8-4f42-ae79-758704205818
|
សម្តេចក្រឡាហោម ស ខេង ជាសះស្បើយពីជំងឺកូវីដ១៩ ប្រកាសបង្ហាញវត្តមានជាសាធារណៈឡើងវិញ ដើម្បីបម្រើការងារជូនជាតិ និងប្រជាពលរដ្ឋ (Video inside)
|
សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ នៅព្រឹកថ្ងៃទី១៧ ខែឧសភា ឆ្នាំ២០២៣នេះ តាមរយៈ Facebook ផ្លូវការបានបញ្ជាក់ឲ្យដឹងថា សម្តេចបានជះស្បើយពីជំងឺកូវីដ១៩ហើយ បន្ទាប់ពីសម្រាកព្យាបាល និងដាក់ខ្លួនឲ្យនៅដាច់ដោយឡែករយៈពេល៥ថ្ងៃ។ បន្ទាប់ពីជាសះស្បើយ សម្តេចក្រឡហោមក៏បានបញ្ជាក់ថា សម្តេចនឹងចាប់ផ្តើមបង្ហាញវត្តមានជាសារធារណៈឡើងវិញ ដើម្បីបម្រើការងារជូនជាតិ និងប្រជាពលរដ្ឋ។ តាមរយៈ Facebook ផ្លូវការសម្តេចក្រឡាហោម ស ខេង បានបង្ហោះសារដែលមានខ្លឹមសារទាំងស្រុងដូច្នេះថា «បងប្អូនជនរួមជាតិជាទីគោរព ! នៅថ្ងៃនេះខ្ញុំបានជាសះស្បើយពីជំងឺកូវីដ-១៩ហើយ ក្រោយពីបានអនុវត្តតាមវិធានសុខាភិបាល ដោយដាក់ខ្លួននៅដាច់ដោយឡែក រយៈពេល៥ថ្ងៃ ធ្វើលំហាត់ប្រាណ និងការព្យាបាល។ ចាប់ពីពេលនេះតទៅ ខ្ញុំនឹងមានវត្តមានជាសាធារណឡើងវិញ ដើម្បីបម្រើការងារជូនជាតិ និងប្រជាពលរដ្ឋ ។ ខ្ញុំសូមថ្លែងអំណរគុណជាអនេកប្បការ ដល់វេជ្ជបណ្ឌិតកម្ពុជា ដែលបានណែនាំ និងពិនិត្យព្យាបាលខ្ញុំ និងសូមអរគុណជាអនេកផងដែរ ចំពោះបងប្អូនជនរួមជាតិដែលបានយកចិត្តទុកដាក់ ដល់សុខភាពខ្ញុំ និងបានជូនពរឲ្យបានជាសះស្បើយ។ ខ្ញុំក៏សូមជូនពរដល់បងប្អូនជនរួមជាតិទាំងអស់ ជួបប្រទះតែពុទ្ធពរទាំង៤ប្រការ គឺអាយុ វណ្ណៈ សុខៈ ពលៈ និងជាពិសេសគឺចាកផុតពីជំងឺកូវិដ-១៩ កុំបីឃ្លាងឃ្លាតឡើយ។ សូមអរអរគុណ!»៕
|
2023-05-17T14:25:00+07:00
|
freshnewsasia.com
|
https://m.freshnewsasia.com/index.php/en/localnews/291761-2023-05-17-00-25-22.html
|
81f3b468-07af-4234-834b-b4b2a9184b40
|
TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ១នាក់ (Video inside)
|
ក្រសួងសុខាភិបាល នៅថ្ងៃទី១៦ ខែឧសភា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៦ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៣៦នាក់, អ្នកជាសះស្បើយសរុបចំនួន ១៣៥,៦៨០នាក់, ស្លាប់សរុបចំនួន ៣,០៥៦នាក់៕
|
2023-05-16T18:49:00+07:00
|
freshnewsasia.com
|
https://m.freshnewsasia.com/index.php/en/localnews/291660-2023-05-16-04-49-56.html
|
e6dbc2aa-8ee5-4234-9424-725377787470
|
អភិបាលបាត់ដំបង ប្រកាសធានាការឧបត្ថម្ភរាល់ការចំណាយទាំងអស់ដល់ប្អូនស្រី សៀប ស្រីរ៉ា អាយុ១៦ឆ្នាំ ជាសិស្សវិទ្យាល័យបួស្រុកភ្នំព្រឹក ដែលមានជំងឺមហារីកជើងធ្ងន់ធ្ងរ
|
លោក សុខ លូ អភិបាលខេត្តបាត់ដំបង និងភរិយា បានធានាការឧបត្ថម្ភរាល់ការចំណាយទាំងអស់ ទាំងការព្យាបាល ការស្នាក់នៅព្រមទាំងថ្លៃអាហារឧបត្ថម្ភ ដល់ប្អូនស្រី សៀប ស្រីរ៉ា អាយុ១៦ឆ្នាំ ជាសិស្សវិទ្យាល័យបួស្រុកភ្នំព្រឹក ខេត្តបាត់ដំបង ដែលមានជំងឺមហារីកជើងធ្ងន់ធ្ងរ។ ក្រោយទទួលបានព័ត៌មានថាប្អូនស្រីសៀប ស្រីរ៉ា អាយុ១៦ឆ្នាំ ជាសិស្សវិទ្យាល័យបួ រស់នៅភូមិអន្លង់ស្តី ឃុំបួរ ស្រុកភ្នំព្រឹក ខេត្តបាត់ដំបង មានជំងឺមហារីកជើងធ្ងន់ធ្ងរ នៅថ្ងៃទី១៤ ខែឧសភា ឆ្នាំ២០២៣នេះ លោក សុខ លូ អភិបាលខេត្ត និងជាប្រធានគណៈកម្មាធិការសាខាកាកបាទក្រហមកម្ពុជាខេត្តបាត់ដំបង និងភរិយា បានចាត់ឲ្យក្រុមគ្រួសារពេទ្យមណ្ឌលសុខភាពបួ ស្រុកភ្នំព្រឹក បញ្ជូនមកព្យាបាល និងធ្វើការវះកាត់នៅមន្ទីរពេទ្យខេត្តបាត់ដំបង។ ពេលនេះដែរប្អូនស្រី និងក្រុមគ្រួសារបានមកដល់មន្ទីរពេទ្យ ដោយមានការយកចិត្តទុកពីសំណាក់ក្រុមគ្រូពេទ្យ និងត្រូវបានពិនិត្យតាមដែនដោយយកចិត្តទុកបំផុត។ ដោយស្ថានភាពជំងឺមហារីកជើងធ្ងន់ធ្ងរ និងដោយមានការ យល់ព្រមពីគ្រួសារ ប្អូនស្រីត្រូវបានបញ្ជូនចូលបន្ទប់វះកាត់ ដោយតម្រូវធ្វើការវះកាត់បន្ទាន់៕
|
2023-05-15T22:24:00+07:00
|
freshnewsasia.com
|
https://m.freshnewsasia.com/index.php/en/localnews/291534-2023-05-15-08-24-30.html
|
3c791bf2-750a-493e-8624-ed82864f6c66
|
TOP NEWS: ក្រសួងសុខាភិបាល៖ ថ្ងៃនេះគ្មានអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)
|
ក្រសួងសុខាភិបាល នៅថ្ងៃទី១៥ ខែឧសភា ឆ្នាំ២០២៣នេះ បានចេញសេចក្តីប្រកាសព័ត៌មានបញ្ជាក់ថា មិនមានអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏គ្មានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៥ ខែឧសភា ឆ្នាំ២០២៣ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៧៣៦នាក់, អ្នកជាសះស្បើយសរុបចំនួន ១៣៥,៦៧៩នាក់, ស្លាប់សរុបចំនួន ៣,០៥៦នាក់៕
|
2023-05-15T18:30:00+07:00
|
freshnewsasia.com
|
https://m.freshnewsasia.com/index.php/en/localnews/291501-2023-05-15-04-30-42.html
|
1a6dd464-722f-4d9c-af8b-816973c7bd46
|
ជនជាតិចិននាំគ្នាសម្រុកទៅទិញផ្ទះនៅថៃដើម្បីកាត់បន្ថយហានិភ័យ បន្ទាប់ពីមានការរាតត្បាតជំងឺ
|
ជនជាតិចិនជាច្រើនមានបំណងចង់វិនិយោគលើលំនៅដ្ឋាននៅក្រៅប្រទេស និងចង់បានការការពារក្នុងករណីមានការផ្ទុះឡើងការរាតត្បាតជំងឺម្តងទៀតដើម្បីកាត់បន្ថយហានិភ័យសេដ្ឋកិច្ចនៅស្រុកកំណើត។ លោក Daniel Bian អ្នករស់នៅទីក្រុងសៀងហៃផឹកស្រាមើលទិដ្ឋភាពដ៏ស្រស់ត្រកាលរាជធានីថៃ ខណៈដែលលោកដេកលើកៅអីបត់ក្បែរអាងហែលទឹកនៅជាន់ទី១៩ នៃខុនដូដ៏ប្រណីតមួយ។ លោក Bian ដែលមានអារម្មណ៍រំភើប ពាក់វ៉ែនតាការពារកម្តៅថ្ងៃ មួកពណ៌ខៀវទឹកសមុទ្រ និងអាវគ្របចង្កេះ ហើយសក់របស់លោកធ្លាក់ជាប់ស្មារបស់លោកបាននិយាយថា «ខ្ញុំមានអារម្មណ៍ថា វារស់រវើក។ ខ្ញុំមានអារម្មណ៍ថា មានសេរីភាព។ នេះគឺជាសុបិនរបស់ខ្ញុំ»។ ដោយជាប់នៅក្នុងប្រទេសចិនអស់រយៈពេល ៣ឆ្នាំដោយសារវិធានការទប់ស្កាត់ជំងឺកូវីដ១៩ដ៏តឹងតែងបំផុតក្នុងពិភពលោក លោក Bian ស្ថិតក្នុងចំណោមពលរដ្ឋចិនដីគោកជាច្រើនដែលប្រមាញ់ទិញអចលនទ្រព្យនៅក្នុងប្រទេសអាស៊ីអាគ្នេយ៍មួយនេះ ចាប់តាំងពីពេលរដ្ឋាភិបាលក្រុងប៉េកាំងបានបើកព្រំដែនរបស់ខ្លួននៅឆ្នាំនេះ។ ជនជាតិចិនជាច្រើនមានបំណងចង់វិនិយោគលើលំនៅដ្ឋាននៅក្រៅប្រទេស និងចង់បានការការពារក្នុងករណីមានការផ្ទុះឡើងនៃជំងឺរាតត្បាតស្រដៀងគ្នាណាមួយម្តងទៀតដើម្បីការពារហានិភ័យសេដ្ឋកិច្ចនៅស្រុកកំណើត។ ទិន្នន័យពីគេហទំព័រ Trip.com បានបង្ហាញថា ប្រទេសថៃគឺជាទិសដៅដ៏ពេញនិយមបំផុតសម្រាប់អ្នកធ្វើដំណើរចិនក្នុងអំឡុងថ្ងៃឈប់សម្រាកនៃទិវាពលកម្មនៅខែឧសភានេះ ដែលនៅលេខរៀងបន្ទាប់គឺប្រទេសជប៉ុន និងកូរ៉េខាងត្បូង។ សាលាអន្តរជាតិល្អៗ និងបរិក្ខារពេទ្យមានគុណភាពក្នុងប្រទេសនៅអាស៊ីអាគ្នេយ៍មួយនេះ កំពុងទាក់ទាញចំនួនអ្នកដែលចង់ទិញផ្ទះទីពីរកាន់តែច្រើន។ ប្រទេសថៃរំពឹងថា នឹងមានភ្ញៀវទេសចរចិនយ៉ាងហោចណាស់៥លាននាក់នៅឆ្នាំ ២០២៣ ដែលអ្នកខ្លះគ្រោងនឹងទិញអចលនទ្រព្យ ទោះបីជាតួលេខនេះនៅតែខុសគ្នាឆ្ងាយពីចំនួននៅមុនពេលមានជំងឺកូវីដ១៩ ដែលនៅពេលនោះមានចំនួនជិត១/៣ ភ្ញៀវទេសចរចំនួន៤០លាននាក់។ លោក Mesak Chunharakchot ប្រធានសមាគមអចលនទ្រព្យថៃបាននិយាយថា៖ «ច្បាស់ណាស់ មានតម្រូវការមកពីប្រទេសចិន ដែលចង់ទិញអចលនទ្រព្យក្នុងប្រទេសថៃ»។ លោកបានប្រាប់សារព័ត៌មាន Reuters ថា បញ្ជីទីតាំងពេញនិយមរបស់អ្នកទិញគឺនៅក្នុងទីក្រុងធំៗដូចជា ទីក្រុងបាងកក ទីក្រុងឈៀងម៉ៃនៅតំបន់ភ្នំភាគខាងជើង រមណីយដ្ឋានប៉ាតាយ៉ានៅឆ្នេរខាងកើត និងតំបន់ Isan នៅភាគឦសាននៃប្រទេស។ លោក Mesak Chunharakchot បាននិយាយថា «ជនជាតិចិនទិញផ្ទះ បញ្ជូនកូនទៅសាលាអន្តរជាតិ និងឱ្យឪពុកម្តាយពួកគេមកស្នាក់នៅក្នុងប្រទេសថៃដើម្បីមើលថែចៅៗ»។ ទិន្នន័យរបស់រដ្ឋាភិបាលបង្ហាញថា ភ្ញៀវទេសចរចិនជិត២៧០.០០០ នាក់បានមកលេងប្រទេសថៃក្នុងខែមីនា ដែលជាតួលេខដ៏ខ្ពស់មួយរយៈពេលបីឆ្នាំ បើទោះបីវាជាតួលេខទាបជាងចំនួន ៩៨៥.២២៧ នាក់ក្នុងខែមីនានៅឆ្នាំ២០១៩ មុនពេលផ្ទុះជំងឺរាតត្បាតក៏ដោយ។ ចំនួននិស្សិតចិននៅសាលាអន្តរជាតិសិង្ហបុរីបាងកក (Singapore International School Bangkok) បានកើនឡើងពី ១២% ទៅ១៣% នៅដើមឆ្នាំនេះ ឬកើនឡើងចំនួន ៤០០ នាក់ពី ៣.១០០ នាក់នៅក្នុងបរិវេណសាលាចំនួន៤កន្លែងដែលនេះលើសពីចំនួន៦% នៅមុនការរាតត្បាតជំងឺក្នុងឆ្នាំ២០១៩។ នាយកប្រតិបត្តិសាលាលោក Kelvin Koh បានប្រាប់សារព័ត៌មាន Reuters ថា «នៅក្នុងប្រទេសចិន នៅពេលអ្វីៗត្រូវបានបិទភ្លាមៗ គ្មាននរណាម្នាក់អាចចេញទៅក្រៅបានទេ។ ការណ៍នេះប៉ះពាល់ដល់ការគិតរបស់គ្រួសារចិន»។ ទោះបីជាមានច្បាប់ថៃដែលរឹតត្បិតកម្មសិទ្ធិរបស់ជនបរទេសបានត្រឹមតែ ៤៩% នៃចំណែកឯកជនក្នុងគម្រោងអភិវឌ្ឍន៍ខុនដូណាមួយក៏ដោយ ក៏អ្នកទិញនាពេលអនា គតកំពុងនាំគ្នាចូលក្នុងប្រទេសថៃ ដោយនាំយកអាជីវកម្មមកឱ្យភ្នាក់ងារអចលនទ្រព្យដែលយកអ្នកទិញជនជាតិចិនជាគោលដៅ៕
|
2023-05-15T07:00:00+07:00
|
khmer.voanews.com
|
https://khmer.voanews.com/a/chinese-scour-thailand-for-homes-to-offset-risks-after-pandemic/7093969.html
|
583771c2-d48b-4b7b-bb38-375ed30857cc
|
ក្រសួងសុខាភិបាលបិទមន្ទីរសម្រាកព្យាបាល៤កន្លែងក្នុងរាជធានីភ្នំពេញ
|
ក្រសួងសុខាភិបាលបានសម្រេចបិទ និងដកហូតអាជ្ញាបណ្ណពីមន្ទីរសម្រាកព្យាបាលចំនួន៤កន្លែងក្នុងរាជធានីភ្នំពេញក្រោមហេតុផលថា មន្ទីរសម្រាកព្យាបាលទាំងនោះមិនបានអនុវត្តតាមច្បាប់ស្តីពីការគ្រប់គ្រងលើការប្រកបវិជ្ជាជីវៈរបស់ក្រសួងសុខាភិបាល។ នេះបើតាមសេចក្តីសម្រេចរបស់ក្រសួងសុខាភិបាលដែលវីអូអេទទួលបាន។ កាលពីពេលថ្មីៗនេះ ក្រសួងសុខាភិបាលបានបង្ហោះលើទំព័រហ្វេសប៊ុករបស់ខ្លួននូវសេចក្តីសម្រេចបិទ និងដកហូតអាជ្ញាបណ្ណពីមន្ទីរពេទ្យសម្រាកព្យាបាល៤ទីតាំង។ នៅក្នុងសេចក្តីសម្រេចដែលបង្ហោះកាលពីថ្ងៃអាទិត្យ ក្រសួងសុខាភិបាលសម្រេចបិទមន្ទីរសម្រាកព្យាបាល ឯក សុវណ្ណមុនី មានទីតាំងនៅផ្ទះលេខ៤៣ ផ្លូវលេខ២០១១ សង្កាត់ក្រាំងធ្នង់ ខណ្ឌសែនសុខ ដោយបញ្ជាក់ថា ការបិទនេះ ដោយសារតែអ្នកទទួលខុសត្រូវមន្ទីរពេទ្យនេះប្រើប្រាស់បុគ្គលិកមិនបានត្រឹមត្រូវ និងមិនមានជំនាញច្បាស់លាស់តាមច្បាប់កំណត់។ ចំណែកកាលពីថ្ងៃសៅរ៍ ក្រសួងសម្រេចបិទមន្ទីរសម្រាកព្យាបាលមិត្តភាពចតុមុខ មានទីតាំងនៅផ្ទះលេខ១៨ ផ្លូវ២២៨ សង្កាត់ចតុមុខ ខណ្ឌដូនពេញ មន្ទីរសម្រាកព្យាបាលមិត្តភាពមណ្ឌលនៃក្តីសង្ឃឹម ដែលមានទីតាំងនៅផ្ទះលេខ៣០៦-៣១០ ផ្លូវកម្ពុជាក្រោម សង្កាត់មិត្តភាព ខណ្ឌ៧មករា និងមន្ទីរសម្រាកព្យាបាលពោធិ៍ចិនតុង ដែលមានទីតាំងនៅផ្ទះលេខ៦៤៦-៦៤៧ ផ្លូវសហព័ន្ធរុស្ស៊ី សង្កាត់កាកាប ទី១ ខណ្ឌពោធិ៍សែនជ័យ។ ក្រសួងសុខាភិបាលបញ្ជាក់ថា វិធានការបិទនេះ ដោយសារមន្ទីរពេទ្យទាំង៣ខាងលើមិនមានវេជ្ជបណ្ឌិតឈរឈ្មោះជាអ្នកទទួលខុសត្រូវ និងអវត្តមានប្រចាំការ ហើយមិនបានផ្ញើរបាយការណ៍អំពីសកម្មភាពព្យាបាលអ្នកជំងឺជាប្រចាំមកកាន់នាយកដ្ឋានជំនាញនៃក្រសួង និងមិនអនុវត្តតាមច្បាប់ស្តីពីការគ្រប់គ្រងលើការប្រកបវិជ្ជាជីវៈរបស់ក្រសួងសុខាភិបាល។ មន្ទីរសម្រាកព្យាបាលទាំង៣ខាងលើ គឺជាសាខាមន្ទីរពេទ្យតែមួយ។ នេះបើតាមព័ត៌មានដែលវីអូអេទទួលបានពីបុគ្គលិកនៃមន្ទីរពេទ្យសម្រាកព្យាបាលមិត្តភាពមណ្ឌលនៃក្តីសង្ឈឹម។ បន្ទាប់ពីមានការចេញសេចក្តីសម្រេចរបស់ក្រសួងសុខាភិបាល មន្ទីរសម្រាកព្យាបាលមិត្តភាពមណ្ឌលនៃក្តីសង្ឃឹមបានបង្ហោះសារជាអក្សរភ្ជាប់ជាមួយនឹងសេចក្តីសម្រេចស្តីពីការបិទ ដោយលើកឡើងថា «យោងតាមសេចក្តីសម្រចលេខ០៦៩ ០៧០ និង ០៧១ ចុះថ្ងៃទី១២ ខែឧសភា ឆ្នាំ២០២៣ របស់ក្រសួងសុខាភិបាល មន្ទីរសម្រាកព្យាបាលមិត្តភាពនៃក្តីសង្ឃឹម មន្ទីរសម្រាកព្យាបាលមិត្តភាពពោធិ៍ចិនតុង និងមន្ទីរសម្រាកព្យាបាលមិត្តភាពចតុមុខ សូមផ្អាកដំណើរការបណ្តោះអាសន្ន។ គណៈគ្រប់គ្រងរបស់យើងខ្ញុំកំពុងខ្នះខ្នែងរកមធ្យោបាយ ដើម្បីដោះស្រាយបញ្ហាឱ្យបានឆាប់តាមដែលអាចធ្វើទៅបាន។ សូមពុកម៉ែបងប្អូន លោក លោកស្រី មេត្តាអធ្យាស្រ័យ និង រង់ចាំការជូនដំណឹងរបស់យើងខ្ញុំនៅពេលក្រោយ»។ វីអូអេពុំទាន់អាចសុំការអត្ថាធិប្បាយពីគណៈគ្រប់គ្រងនៃមន្ទីរសម្រាកព្យាបាលទាំង៤នោះបាននៅឡើយទេ។ បន្ថែមពីនេះ នៅក្នុងសេចក្តីប្រកាសមួយទៀតចុះថ្ងៃទី១៣ ខែឧសភា ក្រសួងសុខាភិបាលបានអំពាវនាវឱ្យមន្ទីរសម្រាកព្យាបាល ឬគ្លីនិកឯកជនទាំងអស់ ចូលរួមជាមួយក្រសួងសុខាភិបាល និងរាជរដ្ឋាភិបាល ក្នុងការពង្រឹងគុណភាពសេវា ការអនុវត្តបរិវត្តកម្មឌីជីថលសុខាភិបាល និងអនុវត្តគោលការណ៍ប្រតិបត្តិ ព្រមទាំងច្បាប់ដែលមានជាធរមានឱ្យបានល្អប្រសើរ ដើម្បីជាគុណប្រយោជន៍ដល់ការលើកកម្ពស់សុខភាពប្រជាជនកម្ពុជាទូទៅ។ ប្រធានសមាគមគ្រូពេទ្យគុណធម៌កម្ពុជាលោក អ៊ូច វុទ្ធី ប្រាប់វីអូអេនៅថ្ងៃចន្ទនេះថាការបិទមន្ទីរសម្រាកព្យាបាលជាការអនុវត្តរបស់ក្រសួងសុខាភិបាលចំពោះមន្ទីរពេទ្យណាដែលប្រព្រឹត្តខុសពីច្បាប់។ លោកជំរុញឱ្យក្រសួងអនុវត្តវិធានការបន្ថែមទៀត ដើម្បីឱ្យវិស័យសុខាភិបាលទាំងរដ្ឋ និងឯកជនមានដំណើរការរលូនល្អប្រសើរ ស្របតាមច្បាប់កម្ពុជា។ លោកថ្លែងថា៖ «ដើម្បីមានវិធានការហ្នឹង ឱ្យច្បាស់លាស់ទីមួយ គឺយើងរួមគ្នាពូតដៃគ្នា ដើម្បីយើងអនុវត្តច្បាប់ហ្នឹង ឱ្យបានស្មើភាពគ្នា កុំឱ្យមានបិទមួយ ហើយមួយធ្វើខុសអត់បិទ កន្លែងហ្នឹងហើយដែលធ្វើឱ្យមានថ្នាក់ថ្នាំងចិត្ត។ អ៊ីចឹងទេ គួរតែមន្ទីរសុខាភិបាលថ្នាក់ក្រោមជាតិ ហើយនិងក្រសួងបង្កើតច្បាប់ហើយ អ៊ីចឹងសូមឱ្យមានការអនុវត្តច្បាប់ហ្នឹងឱ្យបានល្អស្រុះគ្នា។ នេះគឺជាគោលបំណងរបស់ខ្ញុំ»។ បន្ថែមពីនេះ លោក អ៊ូច វុទ្ធី ក៏ជំរុញឱ្យមានការត្រួតពិនិត្យថ្នាំនៅតាមមន្ទីរសម្រាកព្យាបាលឯកជនថាតើមានការចុះបញ្ជីត្រឹមត្រូវពីក្រសួងសុខាភិបាលឬយ៉ាងណា៕
|
2023-05-15T07:00:00+07:00
|
khmer.voanews.com
|
https://khmer.voanews.com/a/four-private-hospitals-in-phnom-penh-shut-down-due-to-lack-of-doctors/7093857.html
|
177a0226-52fc-48ef-bc30-bf5d55b8dd5c
|
លោក ស ខេង ឆ្លងកូវីដ១៩ ក្រោយជួបលោក ហ៊ុន សែន ដែលទើបមកពីក្រៅប្រទេសបានមួយថ្ងៃ
|
រដ្ឋមន្ត្រីក្រសួងមហាផ្ទៃលោក ស ខេង ប្រកាសថា លោកកើតជំងឺកូវីដ១៩បន្ទាប់ពីអាការៈសុខភាពខុសប្លែកពីធម្មតា។ លោក ស ខេង ប្រកាសឆ្លងជំងឺកូវីដ១៩នៅថ្ងៃទី១២ ខែឧសភា គឺក្រោយមួយថ្ងៃដែលលោក ស ខេង ជួបពលរដ្ឋ និងជួបផ្ទាល់ជាមួយលោកនាយករដ្ឋមន្ត្រី ហ៊ុន សែន ផងដែរ។ លោក ស ខេង កំពុងដាក់ខ្លួនឱ្យនៅដាច់ឡែក គឺស្ថិតនៅក្នុងផ្ទះរបស់លោក ក្នុងក្រុងភ្នំពេញធ្វើលំហាត់ប្រាណ និងអនុវត្តតាមវិធានសុខាភិបាល ក្រោយរកឃើញថា លោកមានវិជ្ជមានជំងឺកូវីដ១៩។ ចំណែកក្រុមគ្រួសារ និងអ្នកនៅជុំវិញលោកក៏ត្រូវក្រុមគ្រូពេទ្យធ្វើតេស្ត និងតាមដានសុខភាពដូចលោកផងដែរ។ លោក ស ខេង ឱ្យដឹងតាមរយៈទំព័រហ្វេសប៊ុករបស់លោកថ្ងៃទី១២ ខែឧសភា ថា បើទោះជាលោកឆ្លងជំងឺកូវីដ១៩ នៅពេលនេះក៏ដោយ ក៏លោកនៅតែអាចបំពេញការងារជាធម្មតា ពីបន្ទប់ដាច់ដោយឡែកក្នុងគេហដ្ឋានរបស់លោក។ មុនមួយថ្ងៃដែលលោក ស ខេង ប្រកាសថា លោកឆ្លងជំងឺកូវីដ១៩នេះ លោក ស ខេង បានជួបមនុស្សជាច្រើន ក្នុងនោះក៏មានលោកនាយករដ្ឋមន្ត្រី ហ៊ុន សែនដែរ។ កាលពីព្រឹកថ្ងៃទី១១ ខែឧសភា លោក ស ខេង ចូលរួមក្នុងពិធីសម្ពោធសាខាពុទ្ធិកសាកលវិទ្យាល័យព្រះសីហនុរាជ នៅខេត្តបាត់ដំបង ដែលមានមន្ត្រីរាជការព្រះសង្ឃ និងពលរដ្ឋរាប់ពាន់នាក់ចូលរួម ហើយពេលនោះទាំងលោក ស ខេង និងអ្នកចូលរួមផ្សេងទៀត មិនបានពាក់ម៉ាសនោះទេ។ ចំណែកនៅរសៀលថ្ងៃទី១១ ខែឧសភា លោក ស ខេង និងមន្ត្រីជាន់ខ្ពស់រដ្ឋាភិបាលមួយចំនួនទៀតថា បានទៅ ព្រលានយន្តហោះអន្តរជាតិភ្នំពេញ ដើម្បីទទួលលោក ហ៊ុន សែន និងភរិយាដែលទើបវិលត្រឡប់មកពីចូលរួមកិច្ចប្រជុំកំពូលអាស៊ាននៅប្រទេសឥណ្ឌូណេស៊ី (Indonesia) ហើយពេលនោះលោក ស ខេង និងអ្នកផ្សេងទៀត រួមទាំងលោក ហ៊ុន សែន ក៏មិនបានពាក់ម៉ាសដែរ។ ទាក់ទងរឿងនេះ វិទ្យុអាស៊ីសេរីមិនអាចសុំការបញ្ជាក់ពីអ្នកនាំពាក្យក្រសួងមហាផ្ទៃលោក ខៀវ សុភ័គ បានទេ នៅថ្ងៃទី១២ ខែឧសភា។ ចំណែក ប្រធានអង្គភាពអ្នកនាំពាក្យរដ្ឋាភិបាលលោក ផៃ ស៊ីផាន ប្រាប់ថា លោកមិនដឹងរឿងនេះហើយលោកក៏មិនដឹងដែរថា មានអ្នកពាក់ព័ន្ធណាខ្លះត្រូវធ្វើតេស្ដរកជំងឺកូវីដ១៩ និងត្រូវធ្វើចត្តាឡីស័កនោះដែរ។ លោក ផៃ ស៊ីផាន ឱ្យដឹងដែរ ថ្ងៃសុក្រសប្ដាហ៍នេះគណៈរដ្ឋមន្ត្រីមិនបានបើកអង្គប្រជុំនោះទេ ប៉ុន្តែមិនមែនដោយសារលោក ស ខេង ឆ្លងជំងឺកូវីដ១៩ទេ តែដោយសារសប្ដាហ៍នេះគ្មានរបៀបវារៈត្រូវលើកយកមកប្រជុំ។ លោក ផៃ ស៊ីផាន៖ «អត់ទេដូចមិនមានប៉ះពាល់ដល់ការងារហ្នឹងទេ គ្រាន់ទី១ វិធានរដ្ឋបាល និងវិធានរបស់សុខាភិបាលពីរហ្នឹងគឺអនុវត្តវិធានរដ្ឋបាលមិនអនុញ្ញាតឱ្យយើងមកជួបជុំជាមួយបុគ្គលិកឬការិយាល័យរបស់រដ្ឋាភិបាល វិធានសុខាភិបាលគឺយើងនៅដាច់ពីគេហើយព្យាបាលហើយជំងឺកូវីដ១៩នៅកម្ពុជាយើងដូចមិនកាចទេ»។ គិតត្រឹមល្ងាចថ្ងៃទី១២ ខែឧសភា មិនទាន់ឃើញអ្នកពាក់ព័ន្ធជាមួយលោក ស ខេង ឬលោក ហ៊ុន សែន ប្រកាសថា បានឆ្លង ឬមិនបានឆ្លងជំងឺកូវីដ១៩ ដូចលោក ស ខេង នោះទេ។ រដ្ឋមន្ត្រីក្រសួងមហាផ្ទៃ លោក ស ខេង មានអាយុ៧២ឆ្នាំ ជាមនុស្សទី២ ក្នុងជួររដ្ឋាភិបាលលោក ហ៊ុន សែន និងក្នុងជួរគណបក្សកាន់អំណាច។ នេះជាលើកទី២ ហើយដែលលោក ស ខេង ប្រកាសថា លោកឆ្លងជំងឺកូវីដ១៩ ដោយកាលពីឆ្នាំ២០២០ លោកធ្លាប់ប្រកាសថា លោកឆ្លងជំងឺនេះដែរ៕
|
2023-05-14T20:30:35+07:00
|
rfa.org
|
https://www.rfa.org/khmer/news/health/sar-keng-infected-with-covid-19-after-meeting-hun-sen-05142023092845.html
|
Subsets and Splits
No community queries yet
The top public SQL queries from the community will appear here once available.